[](https://liberalarts.utexas.edu/southasia/)

**Open Educational Resources**

**for South Asian Language Research**

Language: Sanskrit



**Searchable Electronic Edition of the *Dharmasūtras of Āpastamba, Gautama, Baudhāyana, Vasiṣṭha, and Vaikhānasa***, originally transcribed by various scholars in 1992 (as noted); converted to Unicode plain text without hyphens, sandhi resolution, and analytical markers by Timothy Lubin, is licensed under a [Creative Commons Attribution 4.0 International License](https://creativecommons.org/licenses/by-sa/4.0/).

*Last updated: October 2021*

Timothy Lubin ([lubint@wlu.edu](mailto:lubint@wlu.edu))

Washington and Lee University

DHARMASŪTRAS

CONTENTS

[Āpastamba Dharmasūtra](#_3djtiokj59s1)

[Gautama Dharmasūtra](#_fnr4acvklt0u)

[Baudhāyana Dharmasūtra](#_jg45vs96yfhy)

[Vasiṣṭha Dharmasūtra](#_4of9i7w0qvj)

[Vaikhānasa Dharmasūtra](#_mx8cb9qio6w2)

### **Āpastamba Dharmasūtra**

Original BSS text input Y. Ikari; compared with KSS ed. by K. Kano; March 1992.

Converted to Unicode plain text without hyphens, sandhi resolution, and analytical markers by Timothy Lubin, October 2021.

Text based on Bühler's edition (Bombay Sanskrit Series, Nos. LIV and L, 3rd ed 1932). Variant readings adopted in the edition of A. Chinnaswami (Kashi Sanskrit Series, No. 93, Benares 1932) [= K], are included in brackets, usually after the end of each sūtra. Differences of sandhi are ignored and clear misprints are corrected.

ĀpDhS 1.1.1.1 athātas sāmayācārikān dharmān vyākhyāsyāmaḥ |

ĀpDhS 1.1.1.2 dharmajñasamayaḥ pramāṇam |

ĀpDhS 1.1.1.3 vedāś ca |

ĀpDhS 1.1.1.4 catvāro varṇo brāhmaṇakṣatriyavaiśyaśūdrāḥ |

ĀpDhS 1.1.1.5 teṣāṃ pūrvas pūrvo janmataḥ śreyān |

ĀpDhS 1.1.1.6 aśūdrāṇām aduṣṭakarmaṇām upāyanaṃ vedādhyayanam agnyādheyaṃ phalavanti ca karmāṇi |

ĀpDhS 1.1.1.7 śuśrūṣā śūdrasyetareṣāṃ varṇānām |

ĀpDhS 1.1.1.8 pūrvasmin pūrvasmin varṇe niḥśreyasam bhūyaḥ |

ĀpDhS 1.1.1.9 upanayanaṃ vidyārthasya śrutitaḥ saṃskāraḥ |

ĀpDhS 1.1.1.10 sarvebhyo vedebhyaḥ sāvitry anūcyata iti hi brāhmaṇam |

ĀpDhS 1.1.1.11 tamasas vai eṣa tamaḥ praviśati yam avidvān upanayate yaś cāvidvān iti hi brāhmanam |

ĀpDhS 1.1.1.12 tasminn abhijanavidyāsamudetam saṃskartāram |

ĀpDhS 1.1.1.13 tasmiṃś caiva vidyākarmāntam avipratipanne dharmebhyaḥ |

ĀpDhS 1.1.1.14 yasmād dharmān ācinoti sa ācāryaḥ |

ĀpDhS 1.1.1.15 tasmai na druhyet kadā cana |

ĀpDhS 1.1.1.16 sa hi vidyātas taṃ janayati |

ĀpDhS 1.1.1.17 tac chreṣṭhaṃ janma |

ĀpDhS 1.1.1.18 śarīram eva mātāpitarau janayatas |

ĀpDhS 1.1.1.19 vasante brāhmaṇam upanayīta, grīṣme rājanyaṃ, śaradi vaiśyaṃ garbhāṣṭameṣu brāhmaṇaṃ garbhaikādaśeṣu rājanyaṃ garbhadvādaśeṣu vaiśyam |

ĀpDhS 1.1.1.20 atha kāmyāni |

ĀpDhS 1.1.1.21-26 saptame brahmavarcasakāmam, aṣṭama āyuṣkāmam, navame tejaskāmam, daśame 'nnādyakāmam, ekādaśa' indriyakāmam, dvādaśe paśukāmam |

ĀpDhS 1.1.1.27 ā ṣoḍaśād brāhmaṇasyānātyaya, ā dvāviṃśāt kṣatriyasyā caturviṃśād vaiśyasya yathā vrateṣu samarthaḥ syātyāni vakṣyāmas |

ĀpDhS 1.1.1.28 atikrānte sāvitryāḥ kāla ṛtuṃ traividyakaṃ brahmacaryaṃ caret | [K omits: kāla]

ĀpDhS 1.1.1.29 athopanayanam |

ĀpDhS 1.1.1.30 tataḥ saṃvatsaram udakopasparśanam |

ĀpDhS 1.1.1.31 athādhyāpyaḥ |

ĀpDhS 1.1.1.32 atha yasya pitā pitāmaha iti anupetau syātāṃ te brahmahasaṃstutāḥ |

ĀpDhS 1.1.1.33 teṣām abhyāgamanaṃ bhojanaṃ vivāham iti ca varjayet |

ĀpDhS 1.1.1.34 teṣām icchatāṃ prāyaścittam |

ĀpDhS 1.1.1.35 yathā prathame 'tikrama ṛtur evaṃ saṃvatsaraḥ |

ĀpDhS 1.1.1.36 athopanayanaṃ tata udakopasparśanam |

ĀpDhS 1.1.2.1 pratipūrusaṃ saṃkhyāya saṃvatsarān yāvanto 'nupetāḥ syuḥ |

ĀpDhS 1.1.2.2 saptabhiḥ pāvamānībhir "yad anti yac ca dūraka" iti etābhir yajuspavitreṇa sāmapavitreṇāṅgiraseṇeti |

ĀpDhS 1.1.2.3 api vā vyāhṛtībhir eva | [K: vyāhṛtibhir]

ĀpDhS 1.1.2.4 athādhyāpyaḥ |

ĀpDhS 1.1.2.5 atha yasya prapitāmahādi nānusmaryata upanayanaṃ te śmaśānasaṃstutāḥ |

ĀpDhS 1.1.2.6 teṣām abhyāgamanaṃ bhojanaṃ vivāham iti ca varjayet teṣām icchatāṃ prāyaścittaṃ dvādaśavarṣāṇi traividyakaṃ brahmacaryaṃ cared | athopanayanaṃ tatas udakopasparśanaṃ pāvamānyādibhiḥ ||

ĀpDhS 1.1.2.7 atha gṛhamedhopadeśanam |

ĀpDhS 1.1.2.8 nādhyāpanam |

ĀpDhS 1.1.2.9 tato yo nirvartate tasya saṃskāro yathā prathame' atikrame | [K: nivartate]

ĀpDhS 1.1.2.10 tata ūrdhvaṃ prakṛtivat |

ĀpDhS 1.1.2.11 upetasyācāryakule brahmacārivāsaḥ |

ĀpDhS 1.1.2.12 aṣṭācatvāriṃśad varṣāṇi |

ĀpDhS 1.1.2.13-15 pādūnam, ardhena, tribhir vā | [\*var: pāda ūnam]

ĀpDhS 1.1.2.16 dvādaśāvarārdhyam |

ĀpDhS 1.1.2.17-18 na brahmacāriṇo vidyārthasya paropavāso 'sti |

[ = K 17, K 18: atha brahmacaryavidhiḥ]

ĀpDhS 1.1.2.19 ācāryādhīnaḥ syād anyatra patanīyebhyaḥ |

ĀpDhS 1.1.2.20 hitakārī guror apratilomayan vācā |

ĀpDhS 1.1.2.21 adhāsanaśāyī |

ĀpDhS 1.1.2.22 nānudeśyaṃ bhuñjīta |

ĀpDhS 1.1.2.23 tathā kṣāralavaṇamadhumāṃsāni |

ĀpDhS 1.1.2.24 adivāsvāpī |

ĀpDhS 1.1.2.25 agandhasevī |

ĀpDhS 1.1.2.26 maithunaṃ na caret |

ĀpDhS 1.1.2.27 utsannaślāghaḥ |

ĀpDhS 1.1.2.28 aṅgāni na prakṣālayīta |

ĀpDhS 1.1.2.29 prakṣālayīta tv aśuciliptāni guror asaṃdarśe |

ĀpDhS 1.1.2.30 nāpsu ślāghamānaḥ snāyād yadi snāyād daṇḍavat plavet |

ĀpDhS 1.1.2.31-32 jaṭilaḥ, śikhājaṭas vā vāpayed itarān |

ĀpDhS 1.1.2.33 mauñjī mekhalā trivṛd brāhmaṇasya śaktiviṣaye dakṣiṇāvṛttānām |

ĀpDhS 1.1.2.34 jyā rājanyasya |

ĀpDhS 1.1.2.35 mauñjī vāyomiśrā |

ĀpDhS 1.1.2.36 āvīsūtraṃ vaiśyasya |

ĀpDhS 1.1.2.37 sairī tāmalī vety eke |

ĀpDhS 1.1.2.38 pālāśo daṇḍo brāhmaṇasya, naiyyagrodhaskandhajo 'vāṅgro rājanyasya, bādara audumbaro vā vaiśyasya, vārkṣo daṇḍa ity avarṇasaṃyogenaika upadiśanti |

ĀpDhS 1.1.2.39 vāsaḥ |

ĀpDhS 1.1.2.40 śāṇīkṣaumājināni |

ĀpDhS 1.1.2.41 kaṣāyaṃ caike vastram upadiśanti |

ĀpDhS 1.1.3.1 māñjiṣṭhaṃ rājanyasya |

ĀpDhS 1.1.3.2 hāridraṃ vaiśyasya |

ĀpDhS 1.1.3.3 hāriṇam aiṇeyaṃ vā kṛṣṇaṃ brāhmaṇasya |

ĀpDhS 1.1.3.4 kṛṣṇaṃ ced anupastīrṇāsanaśāyī syāt |

ĀpDhS 1.1.3.5 rauravaṃ rājanyasya |

ĀpDhS 1.1.3.6 bastājinaṃ vaiśyasya |

ĀpDhS 1.1.3.7-8 āvikaṃ sārvavarṇikam, kambalaś ca |

ĀpDhS 1.1.3.9 brahmavṛddhim icchann ajināny eva vasīta, kṣatravṛddhim icchan vastrāṇy evobhayavṛddhim icchann ubhayam iti hi brāhmaṇam |

ĀpDhS 1.1.3.10 ajinaṃ tv evottaraṃ dhārayet |

ĀpDhS 1.1.3.11 anṛttadarśī |

ĀpDhS 1.1.3.12 sabhāḥ samājāṃś cāgantā |

ĀpDhS 1.1.3.13 ajanavādaśīlaḥ |

ĀpDhS 1.1.3.14 rahasśīlaḥ |

ĀpDhS 1.1.3.15 guror udācāreṣv akartā svairikarmāṇi |

ĀpDhS 1.1.3.16 strībhir yāvadarthasaṃbhāṣī |

ĀpDhS 1.1.3.17-24 mṛduḥ, śāntaḥ, dāntaḥ, hrīmān, dṛḍhadhṛtiḥ, aglāṃsnuḥ, akrodhanaḥ, anasūyuḥ |

ĀpDhS 1.1.3.25 sarvaṃ lābham āharan gurave sāyaṃ prātar amantreṇa bhikṣācaryaṃ cared, bhikṣamāṇo 'nyatrāpapātrebhyo 'bhiśastāc ca | [K: amatreṇa]

ĀpDhS 1.1.3.26a strīṇāṃ pratyācakṣāṇānāṃ samāhito brahmacārīṣṭaṃ dattaṃ hutaṃ prajāṃ paśūn brahmavarcasam annādyaṃ vṛṅkte |

ĀpDhS 1.1.3.26b tasmād u ha vai brahmacārisamghaṃ carantaṃ na pratyācakṣīta, api haiṣv evamvidha evaṃvrataḥ syād iti hi brāhmaṇam |

ĀpDhS 1.1.3.27 nānumānena bhaikṣam ucchiṣṭaṃ dṛṣṭaśrutābhyāṃ tu |

ĀpDhS 1.1.3.28 bhavatpūrvayā brāhmaṇo bhikṣet | [K: bhikṣeta]

ĀpDhS 1.1.3.29 bhavatmadhyayā rājanyaḥ |

ĀpDhS 1.1.3.30 bhavatantyayā vaiśyaḥ |

ĀpDhS 1.1.3.31 tat samāhṛtyopanidhāyācāryāya prabrūyāt |

ĀpDhS 1.1.3.32 tena pradiṣṭaṃ bhuñjīta |

ĀpDhS 1.1.3.33 vipravāse guror ācāryakulāya |

ĀpDhS 1.1.3.34 tair vipravāse 'nyebhyo 'pi śrotriyebhyaḥ |

ĀpDhS 1.1.3.35 nātmaprayojanaś caret |

ĀpDhS 1.1.3.36 bhuktvā svayam amatraṃ prakṣālayīta |

ĀpDhS 1.1.3.37 na cocchiṣṭaṃ kuryāt |

ĀpDhS 1.1.3.38 aśaktau bhūmau nikhanet |

ĀpDhS 1.1.3.39 apsu vā praveśayet |

ĀpDhS 1.1.3.40 āryāya vā paryavadadhyāt |

ĀpDhS 1.1.3.41 antardhine vā śūdrāya |

ĀpDhS 1.1.3.42 proṣito bhaikṣād agnau kṛtvā bhuñjīta |

ĀpDhS 1.1.3.43 bhaikṣaṃ haviṣā saṃstutaṃ tatrācāryo devatārthe |

ĀpDhS 1.1.3.44 āhavanīyārthe ca |

ĀpDhS 1.1.3.45 taṃ bhojayitvā |

ĀpDhS 1.1.4.1 yad ucchiṣṭaṃ prāśñāti |

ĀpDhS 1.1.4.2 havirucchiṣṭam eva tat |

ĀpDhS 1.1.4.3 yad anyāni dravyāṇi yathālābham upaharati dakṣiṇā eva tāḥ |

ĀpDhS 1.1.4.4 sa eṣa brahmacāriṇo yajño nityapratataḥ |

ĀpDhS 1.1.4.5 na cāsmai |

ĀpDhS 1.1.4.6 yathā kṣāralavaṇamadhumāṃsānīti |

ĀpDhS 1.1.4.7 etenānye niyamā vyākhyātāḥ |

ĀpDhS 1.1.4.8 śrutir hi balīyasy ānumānikād ācārāt |

ĀpDhS 1.1.4.9 dṛśyate cāpi pravṛttikāraṇam |

ĀpDhS 1.1.4.10 prītir hy upalabhyate |

ĀpDhS 1.1.4.11 pitur jyeṣṭhasya ca bhrātur ucchiṣṭaṃ bhoktavyam |

ĀpDhS 1.1.4.12 dharmavipratipattāv abhojyam |

ĀpDhS 1.1.4.13 sāyaṃ prātar udakumbham āharet |

ĀpDhS 1.1.4.14 sadāraṇyād edhān āhṛtya adho nidadhyāt |

ĀpDhS 1.1.4.15 nāstamite samiddhāro gacchet |

ĀpDhS 1.1.4.16 agnim iddhvā parisamūhya samidha ādadhyāt sāyaṃ prātar yathopadeśam |

ĀpDhS 1.1.4.17 sāyam evāgnipūjety eke |

ĀpDhS 1.1.4.18 samiddham agniṃ pāṇinā parisamūhen na samūhanyā |

ĀpDhS 1.1.4.19 prāk tu yāthākāmī |

ĀpDhS 1.1.4.20 nāgnyudakaśeṣeṇa vṛthākarmāṇi kurvītācāmed vā |

ĀpDhS 1.1.4.21 pāṇisaṃkṣubdhenodakenaikapāṇyāvarjitena ca nācāmet |

ĀpDhS 1.1.4.22 svapnaṃ ca varjayet |

ĀpDhS 1.1.4.23 athāharahar ācāryaṃ gopāyed dharmārthayuktaiḥ karmabhiḥ |

ĀpDhS 1.1.4.24 sa guptvā saṃviśan brūyād dharmagopāyam ājūgupam aham iti |

ĀpDhS 1.1.4.25 pramādād ācāryasya buddhipūrvaṃ vā niyamātikramaṃ rahasi bodhayet |

ĀpDhS 1.1.4.26-27 anivṛttau svayaṃ karmāṇy ārabheta, nivartayed vā |

ĀpDhS 1.1.4.28 atha yaḥ pūrvotthāyī jaghanyasaṃveśī tam āhur na svapitīti |

ĀpDhS 1.1.4.29 sa ya evaṃ praṇihitātmā brahmacāry atraivāsya sarvāṇi karmāṇi phalavanty avāptāni bhavanti yāny api gṛhamedhe |

ĀpDhS 1.2.5.1 niyameṣu tapasśabdaḥ |

ĀpDhS 1.2.5.2 tadatikrame vidyākarma niḥsravati brahma sahāpatyād etasmāt |

ĀpDhS 1.2.5.3 kartapatyam\* anāyuṣyaṃ ca | [\*var gartapatyam]

ĀpDhS 1.2.5.4 tasmād ṛṣayo 'vareṣu na jāyante niyamātikramāt |

ĀpDhS 1.2.5.5-6 śrutaṛṣayas tu bhavanti kecit karmaphalaśeṣeṇa punaḥsaṃbhave, yathā śvetaketuḥ |

ĀpDhS 1.2.5.7 yat kiṃ ca samāhito brahmāpy ācāryād upayuṅkte brahmavad eva tasmin phalaṃ bhavati |

ĀpDhS 1.2.5.8 atho yat kiñ ca manasā vācā cakṣuṣā vā saṅkalpan dhyāyaty āhaabhivipaśyati vā tathaiva tad bhavatīty upadiśanti | [K: saṅkalpayan]

ĀpDhS 1.2.5.9 guruprasādanīyāni karmāṇi svastyayanam adhyayanasaṃvṛttir iti |

ĀpDhS 1.2.5.10 ato 'nyāni nivartante brahmacāriṇaḥ karmāṇi |

ĀpDhS 1.2.5.11 svādhyāyadhṛg dharmarucis tapsvy ṛjur mṛduḥ sidhyati brahmacārī | [K: ajur]

ĀpDhS 1.2.5.12 sadā mahāntam apararātram utthāya guros tiṣṭhan prātarabhivādam abhivādayītaasāv ahaṃ bho iti | [K: abhivādanam]

ĀpDhS 1.2.5.13 samānagrāme ca vasatām anyeṣām api vṛddhatarāṇāṃ prāk prātarāśāt |

ĀpDhS 1.2.5.14 proṣya ca samāgame |

ĀpDhS 1.2.5.15 svargam āyuś caīpsan |

ĀpDhS 1.2.5.16 dakṣiṇam bāhuṃ śrotrasamaṃ prasārya brāhmaṇo 'bhivādayītoraḥsamaṃ rājanyo madhyasamaṃ vaiśyo nīcaiḥ śūdraḥ prañjalim |

ĀpDhS 1.2.5.17 plāvanaṃ ca nāmno 'bhivādanapratyabhivādane ca pūrveṣāṃ varṇānām |

ĀpDhS 1.2.5.18 udite tv āditya ācāryeṇa sametyaupasaṅgrahaṇam |

ĀpDhS 1.2.5.19 sadaivābhivādanam |

ĀpDhS 1.2.5.20 upasaṃgrāhya ācārya ity eke |

ĀpDhS 1.2.5.21 dakṣiṇena pāṇinā daksiṇaṃ pādam adhastād abhy adhimṛśya sakuṣṭhikam upasaṃgṛhṇīyāt |

ĀpDhS 1.2.5.22 ubhābhyām evobhāv abhipīḍayata upasaṃgrāhyāv ity eke |

ĀpDhS 1.2.5.23 sarvāhṇaṃ suyukto 'dhyayanād anantaro 'dhyāye |

ĀpDhS 1.2.5.24 tathā gurukarmasu |

ĀpDhS 1.2.5.25 manasā cānadhyāye |

ĀpDhS 1.2.5.26 āhūtādhyāyī ca syāt |

ĀpDhS 1.2.6.1 sadā niśāyāṃ guruṃ saṃveśayet tasya pādau prakṣālya saṃvāhya |

ĀpDhS 1.2.6.2 anujñātaḥ saṃviśet |

ĀpDhS 1.2.6.3 na cainam abhiprasārayīta |

ĀpDhS 1.2.6.4 na khaṭvāyāṃ sato 'bhiprasāraṇam astīty eke |

ĀpDhS 1.2.6.5 na cāsya sakāśe saṃviṣṭo bhāṣet |

ĀpDhS 1.2.6.6-7 abhibhāṣitas tv āsīnaḥ pratibrūyāt, anūtthāya tiṣṭhantam |

ĀpDhS 1.2.6.8-9 gacchantam anugacchet, dhāvantam anudhāvet |

ĀpDhS 1.2.6.10 na sopānahveṣṭitaśirā avahitapāṇir vā sīdet |

ĀpDhS 1.2.6.11 adhvāpannas tu karmayukto vā sīdet |

ĀpDhS 1.2.6.12 na ced upasīdet |

ĀpDhS 1.2.6.13 devam ivācāryam upāsītaavikathayann avimanā vācaṃ śuśrūṣamāṇo 'sya |

ĀpDhS 1.2.6.14 anupasthakṛtaḥ |

ĀpDhS 1.2.6.15-17 anuvāti vītaḥ, apratiṣṭabdhaḥ pāṇinā, anapaśrito 'nyatra | [K: anuvāti vāte]

ĀpDhS 1.2.6.18 yajñopavītī dvivastraḥ |

ĀpDhS 1.2.6.19 adhonivītas tv ekavastraḥ |

ĀpDhS 1.2.6.20 abhimukho 'nabhimukham |

ĀpDhS 1.2.6.21 anāsanno 'natidūre | [K: anatidūre ca]

ĀpDhS 1.2.6.22 yāvadāsīno bāhubhyām prāpnuyāt |

ĀpDhS 1.2.6.23 aprativātam |

ĀpDhS 1.2.6.24-25 ekādhyāyī dakṣiṇaṃ bāhuṃ praty upasīdet, yathāvakāśaṃ bahavaḥ |

ĀpDhS 1.2.6.26 tiṣṭhati ca nāsītaanāsanayogavihite |

ĀpDhS 1.2.6.27 āsīne ca na saṃviśet |

ĀpDhS 1.2.6.28 ceṣṭati ca cikīrṣantacchaktiviṣaye |

ĀpDhS 1.2.6.29 na cāsya sakāśe 'nvaksthāninam upasaṃgṛhṇīyāt | [K: sthānina]

ĀpDhS 1.2.6.30 gotreṇa vā kīrtayet |

ĀpDhS 1.2.6.31 na cainaṃ praty uttiṣṭhed anūttiṣṭhed vā | [K: anuttiṣṭhed]

ĀpDhS 1.2.6.32 api cet tasya guruḥ syāt | [ 31+32 = K 31]

ĀpDhS 1.2.6.33 deśāt tv āsanāc ca saṃsarpet | [ = K 32]

ĀpDhS 1.2.6.34 nāmnā tadantevāsinaṃ gurum apy ātmana ity eke | [ = K 33]

ĀpDhS 1.2.6.35 yasmintv anācāryasaṃbandhād gauravaṃ vṛttis tasminn anvaksthānīye 'py ācāryasya | [ = K 34]

ĀpDhS 1.2.6.36-37 bhuktvā cāsya sakāśe nānūtthāyaucchiṣṭaṃ prayacchet, ācāmed vā | [ = K 35.36]

ĀpDhS 1.2.6.38 kiṃ karavāṇīty āmantrya [7.1 uttiṣṭhet tūṣṇīṃ vā) | ( = K 37]

ĀpDhS 1.2.7.1 uttiṣṭhet tūṣṇīṃ vā |

ĀpDhS 1.2.7.2 nāpaparyāvarteta guroḥ pradakṣiṇīkṛtyaapeyāt |

ĀpDhS 1.2.7.3 na prekṣeta nagnāṃ striyam |

ĀpDhS 1.2.7.4 oṣadhivanaspatīnām ācchidya nopajighret |

ĀpDhS 1.2.7.5 upānahau chatraṃ yānam iti ca varjayet |

ĀpDhS 1.2.7.6 na smayeta |

ĀpDhS 1.2.7.7 yadi smayetaapigṛhya smayetaiti hi brāhmaṇam |

ĀpDhS 1.2.7.8 nopajighret striyaṃ mukhena |

ĀpDhS 1.2.7.9 na hṛdayena prārthayet |

ĀpDhS 1.2.7.10 nākāraṇād upaspṛśet |

ĀpDhS 1.2.7.11 rajasvalo raktadan satyavādī syād iti hi brāhmaṇam |

ĀpDhS 1.2.7.12 yāṃ vidyāṃ kurute gurau te 'py asyācāryā ye tasyāṃ guror vaṃśyāḥ |

ĀpDhS 1.2.7.13 yān anyān paśyato 'syopasaṃgṛhṇīyāt tadā tv eta upasaṃgrāhyāḥ |

ĀpDhS 1.2.7.14 gurusamavāye bhikṣāyām utpannāyāṃ yam anubaddhas tadadhīnā bhikṣā |

ĀpDhS 1.2.7.15-17 samāvṛtto mātre dadyāt, mātā bhartāraṃ gamayet, bhartā gurum |

ĀpDhS 1.2.7.18 dharmakṛtyeṣu vopayojayet |

ĀpDhS 1.2.7.19 kṛtvā vidyāṃ yāvatīṃ śaknuyād vedadakṣiṇām āhared dharmato yathāśakti |

ĀpDhS 1.2.7.20 viṣamagate tv ācārya ugrataḥ śūdrato vāharet

ĀpDhS 1.2.7.21 sarvadā śūdrata ugrato vācāryārthasyāharaṇaṃ dhārmyam ity eke | [K: dharmyam]

ĀpDhS 1.2.7.22 datvā ca nānukathayet |

ĀpDhS 1.2.7.23 kṛtvā ca nānusmaret |

ĀpDhS 1.2.7.24 ātmapraśaṃsāṃ paragarhām iti ca varjayet |

ĀpDhS 1.2.7.25 preṣitas tad eva pratipadyeta | [K: tadā]

ĀpDhS 1.2.7.26 śāstuś cānāgamād vṛttir anyatra |

ĀpDhS 1.2.7.27 anyatropasaṃgrahaṇād ucchiṣṭāśanāc cācāryavad ācāryadāre vṛttiḥ |

ĀpDhS 1.2.7.28 tathā samādiṣṭe' adhyāpayati |

ĀpDhS 1.2.7.29 vṛddhatare ca sabrahmacāriṇi |

ĀpDhS 1.2.7.30 ucchiṣṭāśanavarjam ācāryavad ācāryaputre vṛttiḥ |

ĀpDhS 1.2.7.31 samāvṛttasyaapy etad eva sāmayācārikam eteṣu |

ĀpDhS 1.2.8.1 yathā brahmacāriṇo vṛttam |

ĀpDhS 1.2.8.2 mālyāliptamukha upaliptakeśaśmaśrur akto 'bhyakto veṣṭityupaveṣṭitī kāñcuky upānahī pādukī |

ĀpDhS 1.2.8.3 udācāreṣu cāsyaitāni na kuryāt kārayed vā |

ĀpDhS 1.2.8.4 svairikarmasu ca |

ĀpDhS 1.2.8.5 yathā dantaprakṣālanotsādanāvalekhanānīti |

ĀpDhS 1.2.8.6 taddravyāṇāṃ ca na kathayed ātmasaṃyogenācāryaḥ |

ĀpDhS 1.2.8.7 snātas tu kāle yathāvidhy abhihṛtam āhūto 'bhyeto vā na pratisaṃhared ity eke |

ĀpDhS 1.2.8.8-10 uccaistarāṃ nāsīta, tathā bahupāde, sarvataḥ pratiṣṭhite |

ĀpDhS 1.2.8.11 śayyāsane cācarite nāviśet |

ĀpDhS 1.2.8.12 yānam ukto 'dhvany anvārohet |

ĀpDhS 1.2.8.13 sabhānikaṣakaṭasvastarāṃś ca |

ĀpDhS 1.2.8.14 nānabhibhāṣito gurum abhibhāṣeta priyād anyat |

ĀpDhS 1.2.8.15 vyupatodavyupajāvavyabhihāsodāmantraṇanāmadheyagrahaṇapreṣaṇānīti guror varjayet | [K: vyupajāpa]

ĀpDhS 1.2.8.16 āpady arthaṃ jñāpayet |

ĀpDhS 1.2.8.17 saha vasan sāyaṃ prātar anāhūto guruṃ darśanārtho gacchet |

ĀpDhS 1.2.8.18 viproṣya ca tad ahar eva paśyet |

ĀpDhS 1.2.8.19-20 ācāryaprācāryasaṃnipāte prācāryāyopasaṃgṛhyopasaṃjighṛkṣed ācāryam, pratiṣedhed itaraḥ |

ĀpDhS 1.2.8.21 lupyate pūjā cāsya sakāśe |

ĀpDhS 1.2.8.22 muhūṃś cācāryakulaṃ darśanārtho gacched yathāśakty adhihastyam ādāyaapi dantaprakṣālanānīti |

[K adds: 8.23 mātaraṃ pitaram ācaryam agnīṃś ca gṛhāṇi ca riktapāṇir nopagachhed rājānaṃ cen na śrutam iti |]

ĀpDhS 1.2.8.23 tasmin guror vṛttiḥ | [ = K 24]

ĀpDhS 1.2.8.24 putram ivainam anukāṅkṣan sarvadharmeṣv anapacchādayamānaḥ suyukto vidyāṃ grāhayet | [K = 25]

ĀpDhS 1.2.8.25 na cainam adhyayanavighnenātmārtheṣūparundhyād anāpatsu | [ = K 26]

ĀpDhS 1.2.8.26 antevāsyanantevāsī bhavati vinihitātmā gurāvanaipuṇam āpadyamānaḥ | [ = K 27]

ĀpDhS 1.2.8.27 ācāryo 'py anācāryo bhavati śrutāt pariharamāṇaḥ | [ = K 28]

ĀpDhS 1.2.8.28 aparādheṣu cainaṃ satatam upāpālabheta | [ = K 29]

ĀpDhS 1.2.8.29 abhitrāsa upavāsa udakopasparśanam adarśanam iti daṇḍā yathāmātram ā nivṛtteḥ | [ = K 30]

ĀpDhS 1.2.8.30 nivṛttaṃ caritabrahmacaryam anyebhyo dharmebhyo 'nantaro bhavaity atisṛjet | [ = K 31]

ĀpDhS 1.3.9.1 śrāvaṇyāṃ paurṇamāsyām adhyāyam upākṛtya māsaṃ pradoṣe nādhīyīta |

ĀpDhS 1.3.9.2 taiṣyāṃ paurṇamāsyāṃ rohiṇyāṃ vā viramet |

ĀpDhS 1.3.9.3 ardhapañcamāṃś caturo māsān ity eke |

ĀpDhS 1.3.9.4 nigameṣv adhyayanaṃ varjayet |

ĀpDhS 1.3.9.5 ānaḍuhena vā śakṛtpiṇḍenopalipte' adhīyīta |

ĀpDhS 1.3.9.6 śmaśāne sarvataḥ śamyāprāsāt |

ĀpDhS 1.3.9.7 grāmeṇādhyavasite kṣetreṇa vā nānadhyāyaḥ |

ĀpDhS 1.3.9.8 jñāyamāne tu tasminn eva deśe nādhīyīta |

ĀpDhS 1.3.9.9 śmaśānavac chūdrapatitau |

ĀpDhS 1.3.9.10 samānāgāra ity eke |

ĀpDhS 1.3.9.11 śūdrāyāṃ tu prekṣaṇapratiprekṣaṇayor evānadhyāyaḥ |

ĀpDhS 1.3.9.12 tathānyasyāṃ striyāṃ varṇavyatikrāntāyāṃ maithune |

ĀpDhS 1.3.9.13 brahmādhyeṣyamāṇo malavadvāsasecchan saṃbhāṣituṃ brāhmaṇena saṃbhāṣya tayā saṃbhāṣeta | saṃbhāṣya tu brāhmaṇenaiva saṃbhāṣyādhīyīta | evaṃ tasyāḥ prajāniḥśreyasam ||

ĀpDhS 1.3.9.14 antaḥ śavam |

ĀpDhS 1.3.9.15 antaścāṇḍālam |

ĀpDhS 1.3.9.16 abhinirhṛtānāṃ tu sīmny anadhyāyaḥ | [K: abhinissṛtānāṃ; var.: abhinirhṛtānāṃ]

ĀpDhS 1.3.9.17 saṃdarśane cāraṇye |

ĀpDhS 1.3.9.18 tad ahar āgateṣu ca grāmaṃ bāhyeṣu |

ĀpDhS 1.3.9.19 api satsu |

ĀpDhS 1.3.9.20 saṃdhāvanustanite rātrim |

ĀpDhS 1.3.9.21 svapnaparyāntaṃ vidyuti |

ĀpDhS 1.3.9.22 upavyuṣaṃ yāvatā vā kṛṣṇāṃ rohiṇīm iti śamyāprāsād vijānīyād etasmin kāle vidyotamāne sapradoṣam ahar anadhyāyaḥ |

ĀpDhS 1.3.9.23 dahre 'pararātre stanayitnunā |

ĀpDhS 1.3.9.24 ūrdhvam ardharātrād ity eke |

ĀpDhS 1.3.9.25 gavāṃ cāvarodhe |

ĀpDhS 1.3.9.26 vadhyānāṃ ca yāvatā hanyante |

ĀpDhS 1.3.9.27 pṛṣṭhārūḍhaḥ paśūnāṃ nādhīyīta |

ĀpDhS 1.3.9.28 ahorātrāv amāvāsyāsu |

ĀpDhS 1.3.10.1 cāturmāsīṣu ca |

ĀpDhS 1.3.10.2 vairamaṇo guruṣv aṣṭākya aupākaraṇa iti tryahāḥ |

ĀpDhS 1.3.10.3 tathā saṃbandheṣu jñātiṣu |

ĀpDhS 1.3.10.4 mātari pitary ācārya iti dvādaśāhāḥ |

ĀpDhS 1.3.10.5 teṣu codakopasparśanaṃ tāvantaṃ kālam |

ĀpDhS 1.3.10.6 anubhāvināṃ ca parivāpanam |

ĀpDhS 1.3.10.7 na samāvṛttā vaperann anyatra vihārād ity eke |

ĀpDhS 1.3.10.8 athāpi brāhmaṇam, rikto vā eṣo 'napihito yan muṇḍas tasyaitad apidhānaṃ yac chikheti |

ĀpDhS 1.3.10.9 satreṣu tu vacanād vapanaṃ śikhāyāḥ |

ĀpDhS 1.3.10.10 ācārye trīn ahorātrān ity eke |

ĀpDhS 1.3.10.11 śrotriyasaṃsthāyām aparisaṃvatsarāyām ekām |

ĀpDhS 1.3.10.12 sabrahmacāriṇīty eke |

ĀpDhS 1.3.10.13 śrotriyābhyāgame 'dhijigāṃsamāno 'dhīyāno vānujñāpyaadhīyīta |

ĀpDhS 1.3.10.14 adhyāpayed vā |

ĀpDhS 1.3.10.15 gurusaṃnidhau cādhīhi bho ity uktvādhīyīta |

ĀpDhS 1.3.10.16 adhyāpayed vā |

ĀpDhS 1.3.10.17 ubhayata upasaṃgrahaṇam adhijigāṃsamānasyaadhītya ca |

ĀpDhS 1.3.10.18 adhīyāneṣu vā yatrānyo vyaveyād etam eva śabdam utsṛjyādhīyīta |

ĀpDhS 1.3.10.19 śvagardabhanādāḥ salāvṛkyekasṛkolūkaśabdāḥ sarve vāditraśabdā rodanagītasāmaśabdāś ca |

ĀpDhS 1.3.10.20 śākhāntare ca sāmnām anadhyāyaḥ |

ĀpDhS 1.3.10.21 sarveṣu ca śabdakarmasu yatra saṃsṛjyeran |

ĀpDhS 1.3.10.22 chardayitvā svapnāntam |

ĀpDhS 1.3.10.23 sarpir vā prāśya |

ĀpDhS 1.3.10.24 pūtigandhaḥ |

ĀpDhS 1.3.10.25 śuktaṃ cātmasaṃyuktam |

ĀpDhS 1.3.10.26 pradoṣe ca bhuktvā | [K adds: nādhīyīta]

ĀpDhS 1.3.10.27 prodakayoś ca pāṇyoḥ |

ĀpDhS 1.3.10.28 pretasaṃk.lptaṃ cānnaṃ bhuktvā sapradoṣam ahar anadhyāyaḥ |

ĀpDhS 1.3.10.29 ā ca vipākāt |

ĀpDhS 1.3.10.30 aśrāddhena tu paryavadadhyāt |

ĀpDhS 1.3.11.1 kāṇḍopākaraṇe cāmātṛkasya |

ĀpDhS 1.3.11.2 kāṇḍasamāpane cāpitṛkasya |

ĀpDhS 1.3.11.3 manuṣyaprakṛtīnāṃ ca devānāṃ yajñe bhuktvāity eke ||

ĀpDhS 1.3.11.4 paryuṣitais taṇḍulair āmamāṃsena ca nānadhyāyāḥ | [K: anadhyāyaḥ]

ĀpDhS 1.3.11.5 tathauṣadhivanaspatimūlaphalaiḥ |

ĀpDhS 1.3.11.6 yat kāṇḍam upākurvīta yasya cānuvākyaṃ kurvīta na tat tad ahar adhīyīta |

ĀpDhS 1.3.11.7 upākaraṇasamāpanayoś ca pārāyaṇasya tāṃ vidyām |

ĀpDhS 1.3.11.8 vāyur ghoṣavān bhūmau vā tṛṇa saṃvāho varṣati vā yatra dhārāḥ pravahet |

ĀpDhS 1.3.11.9 grāmāraṇyayoś ca sandhau |

ĀpDhS 1.3.11.10 mahāpathe ca |

ĀpDhS 1.3.11.11 viproṣya ca samadhyayanaṃ tad ahaḥ | [ 9+10+11 = K 9]

ĀpDhS 1.3.11.12 svairikarmasu ca | [ = K 10]

ĀpDhS 1.3.11.13 yathā pādaprakṣālanotsādanānulepanāṇīti | [ = K 11, 1:hasta, 2ànulekhaṇāni]

ĀpDhS 1.3.11.14 tāvantaṃ kālaṃ nādhīyītaadhyāpayed vā | [ = K 12]

ĀpDhS 1.3.11.15 sandhyoḥ | [ = K 13]

ĀpDhS 1.3.11.16 tathā vṛkṣam ārūḍhaḥ |

ĀpDhS 1.3.11.17 apsu cāvagāḍhaḥ |

ĀpDhS 1.3.11.18 naktaṃ cāpāvṛte | [ 16+17+18 = K 14 tathā vṛkṣam ārūḍhoapsu cāvagāḍho naktaṃ cāpāvṛte]

ĀpDhS 1.3.11.19 divā cāpihite | [ = K 15, pihite instead of apihite]

ĀpDhS 1.3.11.20 avihitam anuvākādhyayanam āṣāḍhavāsantikayoḥ | [ = K 16]

ĀpDhS 1.3.11.21 nityapraśnasya cāvidhinā | [ = K 17]

ĀpDhS 1.3.11.22 tasya vidhiḥ | [ = K 18]

ĀpDhS 1.3.11.23 akṛtaprātarāśa udakāntaṃ gatvā prayataḥ śucau deśe' adhīyīta yathādhyāyam utsṛjan vācā | [ = K 19]

ĀpDhS 1.3.11.24 manasā cānadhyāye | [K = 20]

ĀpDhS 1.3.11.25 vidyuti cābhyagrāyāṃ stanayitnāv aprāyatye pretānne nīhāre ca mānasaṃ paricakṣate | [K = 21]

ĀpDhS 1.3.11.26 śrāddhabhojana evaike | [ = K 22]

ĀpDhS 1.3.11.27 vidyutstanayitnur vṛṣṭiś cāpartau yatra saṃnipateyus tryaham anadhyāyaḥ | [ = K 23]

ĀpDhS 1.3.11.28 yāvad bhūmir vyudakety eke | [ = K 24]

ĀpDhS 1.3.11.29 ekena dvābhyāṃ vaiteṣām ākālam | [ = K 25]

ĀpDhS 1.3.11.30 sūryācandramasor grahaṇe bhūmicale 'pasvāna ulkāyām agnyutpāte ca sarvāsāṃ vidyānāṃ sārvakālikam ākālam | [ = K 26]

ĀpDhS 1.3.11.31 abhraṃ cāpartau sūryācandramasoḥ pariveṣa indradhanuḥ pratisūryamatsyaś ca vāte pūtīgandhe nīhāre ca sarveṣv eteṣu tāvantaṃ kālam | [ = K 27, 1: pūti, 2: tāvat]

ĀpDhS 1.3.11.32 muhūrtaṃ virate vāte | [ = K 28]

ĀpDhS 1.3.11.33 salāvṛkyām ekasṛka iti svapnaparyāntam | [ = K 29, paryantam instead of paryāntam]

ĀpDhS 1.3.11.34 naktaṃ cāraṇye 'nagnāv ahiraṇye vā | [ = K 30]

ĀpDhS 1.3.11.35 ananūktaṃ cāpartau chandaso nādhīyīta | [ = K 31]

ĀpDhS 1.3.11.36 pradoṣe ca | [ = K 32]

ĀpDhS 1.3.11.37 sārvakālikam āmnātam | [ = K 33]

ĀpDhS 1.3.11.38 yathoktam anyad ataḥ pariṣatsu | [ = K 34]

ĀpDhS 1.4.12.1 tapaḥ svādhyāya iti brāhmaṇam |

ĀpDhS 1.4.12.2 tatra śrūyate | sa yadi tiṣṭhann āsīnaḥ śayāno vā svādhyāyam adhīte tapa eva tat tapyate tapo hi svādhyāya iti |

ĀpDhS 1.4.12.3 athāpi vājasaneyibrāhmaṇam | brahmayajño ha vā eṣa yat svādhyāyas tasyaite vaṣaṭkārā yat stanayati yad vidyotate yad avasphūrjati yad vāto vāyati | tasmāt stanayati vidyotamāne 'vasphūrjati vāte vā vāyaty adīyītaiva vaṣaṭkārāṇām acchambaṭkārāyeti |

ĀpDhS 1.4.12.4 tasya śākhāntare vākyasamāptiḥ |

ĀpDhS 1.4.12.5 atha yadi vāto vā vāyāt stanayed vā vidyoteta vāvasphūrjed vaikāṃ vāṛcam ekaṃ vā yajur ekaṃ vā sāmābhivyāhared bhūr bhuvaḥ suvaḥ satyaṃ tapaḥ śraddhāyāṃ juhomīti vaitat | teno haivaasyaitad āḥ svādhyāya upātto bhavati | [K 1:vā vāto instead of vāto vā, 2:tenaūhaiva instead of teno haiva]

ĀpDhS 1.4.12.6 evaṃ saty āryasamayenāvipratiṣiddham |

ĀpDhS 1.4.12.7 adhyāyānadhyāyaṃ hy upadiśanti | tad anarthakaṃ syād vājasaneyibrāhmaṇaṃ ced avekṣeta |

ĀpDhS 1.4.12.8 āryasamayo hy agṛhyamānakāraṇaḥ |

ĀpDhS 1.4.12.9 vidyāṃ praty anadhyāyaḥ śrūyate na karmayoge mantrāṇām |

ĀpDhS 1.4.12.10 brāhmaṇauktā vidhayas teṣām utsannāḥ pāṭhāḥ prayogād anumīyante |

ĀpDhS 1.4.12.11 yatra tu prītyupalabdhitaḥ pravṛttir na tatra śāstram asti |

ĀpDhS 1.4.12.12 tad anuvartamāno narakāya rādhyati |

ĀpDhS 1.4.12.13 atha brāhmaṇauktā vidhayaḥ |

ĀpDhS 1.4.12.14 teṣāṃ mahāyajñā mahāsattrāṇīti saṃstutiḥ |

ĀpDhS 1.4.12.15 ahar ahar bhūtabalir manuṣyebhyo yathāśakti dānam |

ĀpDhS 1.4.13.1 devebhyaḥ svāhākāra ā kāṣṭhāt, pitṛbhyaḥ svadhākāra odapātrāt svādhyāya iti |

ĀpDhS 1.4.13.2.3 pūjā varṇajyāyasāṃ kāryā, vṛddhatarāṇāṃ ca |

ĀpDhS 1.4.13.4 hṛṣṭo darpati dṛpto dharmam atikrāmati dharmātikrame khalu punar narakaḥ |

ĀpDhS 1.4.13.5 na samāvṛtte samādeśo vidyate |

ĀpDhS 1.4.13.6 oṃkāraḥ svargadvāraṃ tasmād brahmādhyeṣyamāṇa etadādi pratipadyeta |

ĀpDhS 1.4.13.7 vikathāṃ cānyāṃ kṛtvaivaṃ laukikyā vācā vyāvartate brahma |

ĀpDhS 1.4.13.8 yajñeṣu caitadādayaḥ prasavāḥ |

ĀpDhS 1.4.13.9 loke ca bhūtikarmasv etadādīny eva vākyāni syur yathā puṇyāhaṃ svastiṛddhim iti |

ĀpDhS 1.4.13.10 nāsamayena kṛcchraṃ kurvīta triḥśrāvaṇaṃ triḥsahavacanam iti parihāpya |

ĀpDhS 1.4.13.11 avicikitsā yāvad brahma nigantavyam iti hārītaḥ |

ĀpDhS 1.4.13.12 na bahirvede gatir vidyate |

ĀpDhS 1.4.13.13 samādiṣṭam adhyāpayantaṃ yāvad adhyayanam upasaṃgṛhṇīyāt |

ĀpDhS 1.4.13.14 nityam arhantam ity eke |

ĀpDhS 1.4.13.15 na gatir vidyate |

ĀpDhS 1.4.13.16 vṛddhānāṃ tu |

ĀpDhS 1.4.13.17 brahmaṇi mitho viniyoge na gatir vidyate |

ĀpDhS 1.4.13.18 brahma vardhata ity upadiśanti |

ĀpDhS 1.4.13.19 niveśe vṛtte saṃvatsare saṃvatsare dvau dvau māsau samāhita ācāryakule vased bhūyaḥ śrutam icchann iti śvetaketuḥ |

ĀpDhS 1.4.13.20 etena hy ahaṃ yogena bhūyaḥ pūrvasmāt kālāc chrutam akurvīti | [K: śrutim]

ĀpDhS 1.4.13.21 tac chāstrair vipratiṣiddham |

ĀpDhS 1.4.13.22 niveśe hi vṛtte naiyamikāni śrūyante |

ĀpDhS 1.4.14.1 agnihotram atithayaḥ |

ĀpDhS 1.4.14.2 yac cānyad evaṃ yuktam | [ 1+2 = K 1]

ĀpDhS 1.4.14.3 adhyayanārthena yaṃ codayen na cainaṃ pratyācakṣīta | [ = K 2]

ĀpDhS 1.4.14.4 na cāsmin doṣaṃ paśyet | [ = K 3]

ĀpDhS 1.4.14.5 yadṛcchāyām asaṃvṛttau gatir eva tasmin | [ = K 4]

ĀpDhS 1.4.14.6 mātari pitary ācāryavac chuśrūṣā | [ = K 5]

ĀpDhS 1.4.14.7 samāvṛttena sarve gurava upasaṃgrāhyāḥ | [ = K 6]

ĀpDhS 1.4.14.8 proṣya ca samāgame | [ = K 7]

ĀpDhS 1.4.14.9 bhrātṛṣu bhaginīṣu ca yathāpūrvam upasaṃgrahaṇam | [ = K 8]

ĀpDhS 1.4.14.10 nityā ca pūjā yathopadeśam | [ = K 9]

ĀpDhS 1.4.14.11 ṛtvikśvaśurapitṛvyamātulān avaravayasaḥ pratyutthāyābhivadet | [ = K 10]

ĀpDhS 1.4.14.12 tūṣṇīṃ vopasaṃgṛhṇīyāt | [ = K 11]

ĀpDhS 1.4.14.13 {Ś} daśavarṣaṃ paurasakhyaṃ pañcavarṣaṃ tu cāraṇam | trivarṣapūrvaḥ śrotriyaḥ abhivādanam arhati ||( = K 12]

ĀpDhS 1.4.14.14 jñāyamāne vayoviśeṣe vṛddhatarāyābhivādyam | [ = K 13]

ĀpDhS 1.4.14.15 viṣamagatāyāgurave nābhivādyam | [ = K 14]

ĀpDhS 1.4.14.16 anvāruhya vābhivādayīta | [ = K 15]

ĀpDhS 1.4.14.17 sarvatra tu pratyutthāyābhivādanam | [ = K 16]

ĀpDhS 1.4.14.18 aprayatena nābhivādyam |

ĀpDhS 1.4.14.19 tathāprayatāya |

ĀpDhS 1.4.14.20 aprayataś ca na pratyabhivadet | [ 18+19+20 = K 17]

ĀpDhS 1.4.14.21 pativayasaḥ striyaḥ | [ = K 18]

ĀpDhS 1.4.14.22 na sopānahveṣṭitaśirā avahitapāṇir vābhivādayīta | [ = K 19]

ĀpDhS 1.4.14.23 sarvanāmnā striyo rājanyavaiśyau ca na nāmnā | [ = K 20]

ĀpDhS 1.4.14.24 mātaram ācāryadāraṃ cety eke | [ = K 21]

ĀpDhS 1.4.14.25 {Ś} daśavarṣaś ca brāhmaṇaḥ śatavarṣaś ca kṣatriyaḥ | pitāputrau sma tau viddhi tayos tu brāhmaṇaḥ pitā ||( = K 22]

ĀpDhS 1.4.14.26 kuśalam avaravayasaṃ vayasyaṃ vā pṛcchet | [ = K 23]

ĀpDhS 1.4.14.27 anāmayaṃ kṣatriyam | [ = K 24]

ĀpDhS 1.4.14.28 anaṣṭaṃ vaiśyam | [ = K 25]

ĀpDhS 1.4.14.29 ārogyaṃ śūdram | [ = K 26]

ĀpDhS 1.4.14.30 nāsaṃbhāṣya śrotriyaṃ vyativrajet | [K = 27]

ĀpDhS 1.4.14.31 araṇye ca striyam | [ = K 28]

ĀpDhS 1.5.15.1 upāsane gurūṇāṃ vṛddhānām atithīnāṃ home japyakarmaṇi bhojana ācamane svādhyāye ca yajñopavītī syāt |

ĀpDhS 1.5.15.2 bhūmigatāsv apsv ācamya prayato bhavati |

ĀpDhS 1.5.15.3 yaṃ vā prayata ācāmayet |

ĀpDhS 1.5.15.4 na varṣadhārāsv ācāmet |

ĀpDhS 1.5.15.5 tathā pradarodake |

ĀpDhS 1.5.15.6 taptābhiś cākāraṇāt |

ĀpDhS 1.5.15.7 riktapāṇir vayasa udyamyāpa upaspṛśet |

ĀpDhS 1.5.15.8-9 śaktiviṣaye na muhūrtam apy aprayataḥ syāt, nagno vā |

ĀpDhS 1.5.15.10 nāpsu sataḥ prayamaṇam vidyate |

ĀpDhS 1.5.15.11 uttīrya tv ācāmet |

ĀpDhS 1.5.15.12 nāprokṣitam indhanam agnāv ādadhyāt |

ĀpDhS 1.5.15.13 mūḍhasvastare cāsaṃspṛśann anyān aprayatān prayato manyeta |

ĀpDhS 1.5.15.14 tathā tṛṇakāṣṭheṣu nikhāteṣu |

ĀpDhS 1.5.15.15 prokṣya vāsa upayojayet |

ĀpDhS 1.5.15.16 śūnaupahataḥ sacelo 'vagāheta |

ĀpDhS 1.5.15.17 prakṣālya vā taṃ deśam agninā saṃspṛśya punaḥ prakṣālya pādau cācamya prayato bhavati |

ĀpDhS 1.5.15.18 agniṃ nāprayata āsīdet |

ĀpDhS 1.5.15.19 iṣumātrād ity eke |

ĀpDhS 1.5.15.20 na cainam upadhamet |

ĀpDhS 1.5.15.21 khaṭvāyāṃ ca nopadadhyāt |

ĀpDhS 1.5.15.22 prabhūtaidhodake grāme yatrātmādhīnaṃ prayamaṇaṃ tatra vāso dhārmyo brāhmaṇasya |

ĀpDhS 1.5.15.23 mūtraṃ kṛtvā purīṣaṃ vā mūtrapurīṣalepān annalepān ucchiṣṭalepān retasaś ca ye lepās tān prakṣālya pādau cācamya prayato bhavati |

ĀpDhS 1.5.16.1 tiṣṭhann ācāmet prahvo vā |

ĀpDhS 1.5.16.2 āsīnas trir ācāmeddhṛdayaṅgamābhir adbhiḥ |

ĀpDhS 1.5.16.3-4 trir oṣṭhau parimṛjet, dvir ity eke |

ĀpDhS 1.5.16.5-6 sakṛd upaspṛśet, dvir ity eke |

ĀpDhS 1.5.16.7 dakṣiṇena pāṇinā savyaṃ prokṣya pādau śiraś cendriyāṇy upaspṛśec cakṣuṣī nāsike śrotre ca |

ĀpDhS 1.5.16.8 athāpa upaspṛśet |

ĀpDhS 1.5.16.9 bhokṣyamāṇas tu prayato 'pi dvir ācāmed dviḥ parimṛjet sakṛd upaspṛśet |

ĀpDhS 1.5.16.10 śyāvāntaparyantāv oṣṭhāv upaspṛśyācāmet |

ĀpDhS 1.5.16.11 na śmaśrubhir ucchiṣṭo bhavaty antar āsye sadbhir yāvan na hastenaupaspṛśati |

ĀpDhS 1.5.16.12 ya āsyād bindavaḥ patanta upalabhyante teṣv ācamanaṃ vihitam |

ĀpDhS 1.5.16.13 ye bhūmau na teṣv ācāmed ity eke |

ĀpDhS 1.5.16.14 svapne kṣavathau śṛṅkhāṇikāaśrvālambhe lohitasya keśānām agner gavāṃ brāhmaṇasya striyāś cālambhe mahāpathaṃ ca gatvāmedhyaṃ caupaspṛśyāprayataṃ ca manuṣyaṃ nīvīṃ ca paridhāyāpa upaspṛśe | [K 1: kṣavadhau, 2: śiṅghaṇikā and variant śṛṅghāṇikā]

ĀpDhS 1.5.16.15 ārdraṃ vā śakṛd oṣadhīr bhūmiṃ vā |

ĀpDhS 1.5.16.16 hiṃsārthenāsinā māṃsaṃ chinnam abhojyam |

ĀpDhS 1.5.16.17 dadbhir apūpasya nāpacchindyāt |

ĀpDhS 1.5.16.18 yasya kule mriyeta na tatrānirdaśe bhoktavyam |

ĀpDhS 1.5.16.19 tathānutthitāyāṃ sūtikāyām | [K: sūtakāyām]

ĀpDhS 1.5.16.20 antaḥśave ca |

ĀpDhS 1.5.16.21 aprayato 'pahatam annam aprayataṃ na tv abhojyam | [K: aprayatopahatam]

ĀpDhS 1.5.16.22 aprayatena tu śūdreṇopahṛtam abhojyam |

ĀpDhS 1.5.16.23 yasmiṃś cānne keśaḥ syāt |

ĀpDhS 1.5.16.24 anyad vāmedhyam |

ĀpDhS 1.5.16.25 amedhyair avamṛṣṭam |

ĀpDhS 1.5.16.26 kīṭo vāmedhyasevī |

ĀpDhS 1.5.16.27 mūṣakalāṅgaṃ vā | [K: mūsikalāṅgam]

ĀpDhS 1.5.16.28 padā vopahatam |

ĀpDhS 1.5.16.29 sicā vā |

ĀpDhS 1.5.16.30 śunā vāpapātreṇa vā dṛṣṭam |

ĀpDhS 1.5.16.31 sicā vopahṛtam |

ĀpDhS 1.5.16.32 dāsyā vā naktam āhṛtam |

ĀpDhS 1.5.16.33 bhuñjānaṃ vā |

ĀpDhS 1.5.17.1 yatra śūdra upaspṛśet |

ĀpDhS 1.5.17.2 anarhadbhir vā samānapaṅktau |

ĀpDhS 1.5.17.3 bhuñjāneṣu va yatrānūtthāyocchiṣṭaṃ prayacched ācāmed vā |

ĀpDhS 1.5.17.4 kutsayitvā vā yatrānnaṃ dadyuḥ |

ĀpDhS 1.5.17.5 manuṣyair avaghrātam anyair vāmedhyaiḥ |

ĀpDhS 1.5.17.6 na nāvi bhuñjīta |

ĀpDhS 1.5.17.7 tathā prāsāde |

ĀpDhS 1.5.17.8 kṛtabhūmau tu bhuñjīta |

ĀpDhS 1.5.17.9 anāprīte mṛnmaye bhoktavyam |

ĀpDhS 1.5.17.10 āprītaṃ ced abhidagdhe |

ĀpDhS 1.5.17.11 parimṛṣṭaṃ lauhaṃ prayatam |

ĀpDhS 1.5.17.12 nirlikhitaṃ dārumayam |

ĀpDhS 1.5.17.13 yathāgamaṃ yajñe |

ĀpDhS 1.5.17.14 nāpaṇīyam annam aśnīyāt |

ĀpDhS 1.5.17.15 tathā rasānām amāṃsamadhulavaṇānīti parihāpya |

ĀpDhS 1.5.17.16 tailasarpiṣī tūpayojayed udake' avadhāya |

ĀpDhS 1.5.17.17.18 kṛtānnaṃ paryuṣitam akhādyāpeyānādyam, śuktaṃ ca |

ĀpDhS 1.5.17.19 phāṇitapṛthukataṇḍulakarambharujasaktuśākamāṃsapiṣṭakṣīravikāraoṣadhivanaspatimūlaphalavarjam | [K: karamba bharūja (variants: bharujeti, bharijeti]

ĀpDhS 1.5.17.20 śuktaṃ cāparayogam |

ĀpDhS 1.5.17.21 sarvaṃ madyam apeyam |

ĀpDhS 1.5.17.22 tathailakaṃ payaḥ |

ĀpDhS 1.5.17.23 uṣṭrīkṣīramṛgīkṣīrasandhinīkṣīrayamasūkṣīrāṇīti |

ĀpDhS 1.5.17.24 dhenoś cānirdaśāyāḥ |

ĀpDhS 1.5.17.25 tathā kīlālaoṣadhīnāṃ ca | [K: oṣadhīnā ca]

ĀpDhS 1.5.17.26 karañjapalaṇḍuparārīkāḥ |

ĀpDhS 1.5.17.27 yac cānyat paricakṣate |

ĀpDhS 1.5.17.28 kyākvabhojyam iti hi brāhmaṇam |

ĀpDhS 1.5.17.29 ekakhuroṣṭragavayagrāmasūkaraśarabhagavām |

ĀpDhS 1.5.17.30 dhenvanaḍuhor bhakṣyam |

ĀpDhS 1.5.17.31 medhyam ānaḍuham iti vājasaneyakam |

ĀpDhS 1.5.17.32 kukkuṭo vikirāṇām |

ĀpDhS 1.5.17.33 plavaḥ pratudām |

ĀpDhS 1.5.17.34 kravyādaḥ |

ĀpDhS 1.5.17.35 haṃsabhāsacakravākasuparṇāś ca |

ĀpDhS 1.5.17.36 kruñcakrauñcavārdhrāṇasalakṣṃanavarjam |

ĀpDhS 1.5.17.37 pañcanakhānāṃ godhākacchapaśvāviṭśalyakakhaṇgaśaśapūtikhaṣavarjam |

ĀpDhS 1.5.17.38 abhakṣyaś ceṭo matsyānām |

ĀpDhS 1.5.17.39 sarpaśīrṣī mṛduraḥ kravyādo ye cānye vikṛtā yathā manuṣyaśirasaḥ |

ĀpDhS 1.6.18.1 madhv āmaṃ mārgaṃ māṃsaṃ bhūmir mūlaphalāni rakṣā gavyūtir niveśanaṃ yugyaghāsaś cogrataḥ pratigṛhyāṇi |

ĀpDhS 1.6.18.2 etāny api nānantevāsyāhṛtānīti hārītaḥ |

ĀpDhS 1.6.18.3 āmaṃ vā gṛhṇīran |

ĀpDhS 1.6.18.4 kṛtānnasya vā virasasya |

ĀpDhS 1.6.18.5 na subhikṣāḥ syuḥ |

ĀpDhS 1.6.18.6 svayam apy avṛttau suvarṇaṃ dattvā paśuṃ vā bhuñjīta |

ĀpDhS 1.6.18.7 nātyantam anvavasyet |

ĀpDhS 1.6.18.8 vṛttiṃ prāpya viramet |

ĀpDhS 1.6.18.9 trayāṇāṃ varṇānāṃ kṣatriyaprabhṛtīnāṃ samāvṛttena na bhoktavyam |

ĀpDhS 1.6.18.10 prakṛtyā brāhmaṇasya bhoktavyaṃ kāraṇād abhojyam | [K: bhokravyam akāraṇād]

ĀpDhS 1.6.18.11 yatrāprāyaścittaṃ karmāsevate prāyaścittavati |

ĀpDhS 1.6.18.12 caritanirveṣasya bhoktavyam |

ĀpDhS 1.6.18.13 sarvavarṇānāṃ svadharme vartamānānāṃ bhoktavyaṃ śūdravarjam ity eke |

ĀpDhS 1.6.18.14 tasyāpi dharmopanatasya |

ĀpDhS 1.6.18.15 suvarṇam datvā paśuṃ vā bhuñjīta nātyantam anvavasyed vṛttiṃ prāpya viramet |

ĀpDhS 1.6.18.16 saṅghānnam abhojyam |

ĀpDhS 1.6.18.17 parikruṣṭaṃ ca |

ĀpDhS 1.6.18.18 sarveṣāṃ ca śilpājīvānām |

ĀpDhS 1.6.18.19 ye ca śastram ājīvanti |

ĀpDhS 1.6.18.20 ye cādhim |

ĀpDhS 1.6.18.21 bhiṣak |

ĀpDhS 1.6.18.22 vārdhuṣikaḥ |

ĀpDhS 1.6.18.23 dīkṣito 'krītarājakaḥ |

ĀpDhS 1.6.18.24 agnīṣomīyasaṃsthāyām eva |

ĀpDhS 1.6.18.25 hutāyāṃ vā vapāyāṃ dīkṣitasya bhoktavyam | [K omits: vā]

ĀpDhS 1.6.18.26 yajñārthe vā nirdiṣṭe śeṣād bhuñjīrann iti hi brāhmaṇam |

ĀpDhS 1.6.18.27 klībaḥ |

ĀpDhS 1.6.18.28 rājñāṃ praiṣakaraḥ |

ĀpDhS 1.6.18.29 ahaviryājī |

ĀpDhS 1.6.18.30 cārī |

ĀpDhS 1.6.18.31 avidhinā ca pravrajitaḥ |

ĀpDhS 1.6.18.32 yaś cāgnīn apāsyati |

ĀpDhS 1.6.18.33 yaś ca sarvān varjayate sarvānnī ca śrotriyo nirākṛtir vṛṣalīpatiḥ |

ĀpDhS 1.6.19.1 matta unmatto baddho 'ṇikaḥ pratyupaviṣṭo yaś ca pratyupaveśayate tāvantaṃ kālam |

ĀpDhS 1.6.19.2 ka aśyānnaḥ | [K: āśya]

ĀpDhS 1.6.19.3 ya īpsed iti kaṇvaḥ |

ĀpDhS 1.6.19.4 puṇya iti kautsaḥ |

ĀpDhS 1.6.19.5 yaḥ kaś cid dadyād iti vārṣyāyaṇiḥ |

ĀpDhS 1.6.19.6 yadi ha rajaḥ sthāvaraṃ puruṣe bhoktavyam atha cec calaṃ dānena nirdoṣo bhavati | [K: hi]

ĀpDhS 1.6.19.7 śuddhā bhikṣā bhoktavyaikakuṇikau kāṇvakutsau tathā puṣkarasādiḥ |

ĀpDhS 1.6.19.8 sarvatopetaṃ vārṣyāyaṇīyam | [(sarvata upetam) double sandhi?]

ĀpDhS 1.6.19.9 puṇyasyaīpsato bhoktavyam |

ĀpDhS 1.6.19.10 puṇyasyāpy anīpsato na bhoktavyam |

ĀpDhS 1.6.19.11 yataḥ kutaś cābhyudyataṃ bhoktavyam |

ĀpDhS 1.6.19.12 nānaniyogapūrvam iti hārītaḥ |

ĀpDhS 1.6.19.13 atha purāṇe ślokāv udāharanti | {Ś} udyatām āhṛtāṃ bhikṣāṃ purastād apraveditām | bhojyāṃ mene prajāpatir api duṣkṛtakāriṇaḥ || {Ś} na tasya pitaro 'śnanti daśa varṣāṇi pañca ca | na ca havyaṃ vahty agnir yas tām abhy adhimanyata iti ||

ĀpDhS 1.6.19.14 {Ś} cikitsakasya mṛgayoḥ śalyakṛntasya pāśinaḥ | kulaṭāyāḥ ṣaṇḍhakasya ca teṣām annam anādyam || [K: ṣaṇḍakasya]

ĀpDhS 1.6.19.15 athāpy udāharanti | {Ś} annāde bhrūṇahā mārṣṭi anenā abhiśaṃsati | stenaḥ pramukto rājani yācann anṛtasaṃkara iti ||

ĀpDhS 1.7.20.1 nemaṃ laukikam arthaṃ puraskṛtya dharmāṃś caret |

ĀpDhS 1.7.20.2 niṣphalā hy abhyudaye bhavanti |

ĀpDhS 1.7.20.3 tad yathāmre phalārthe nirmite chāyā gandha ity anūtpadyete | evaṃ dharmaṃ caryamāṇam arthā anūtpadyante | [K: nimitte]

ĀpDhS 1.7.20.4 no ced anūtpadyante na dharmahānir bhavati |

ĀpDhS 1.7.20.5 anasūyur duṣpralambhaḥ syāt kuhakaśaṭhanāstikabālavādeṣu |

ĀpDhS 1.7.20.6 na dharmādharmau carata āvaṃ sva iti | na devagandharvā na pitara ity ācakṣate 'yaṃ dharmo 'yam adharma iti |

ĀpDhS 1.7.20.7 yat tv āryāḥ kriyamāṇaṃ praśaṃsanti sa dharmo yad garhante so 'dharmaḥ | [K 1: yaṃ, 2: yaṃ]

ĀpDhS 1.7.20.8 sarvajanapadeṣv ekāntasamāhitam āryāṇām vṛttaṃ samyagvinītānāṃ vṛddhānām ātmavatām alolupānām adāmbhikānāṃ vṛttasādṛśyaṃ bhajeta |

ĀpDhS 1.7.20.9 evam ubhau lokāv abhijayati |

ĀpDhS 1.7.20.10 avihitā brāhmaṇasya vaṇijyā |

ĀpDhS 1.7.20.11 āpadi vyavahareta paṇyānām apaṇyāni vyudasyan |

ĀpDhS 1.7.20.12 manuṣyān rasān rāgān gandhān annaṃ carma gavāṃ vaśāṃ śleṣmodake tokmakiṇve pippalimarīce dhānyaṃ māṃsam āyudhaṃ sukṛtāśāṃ ca |

ĀpDhS 1.7.20.13 tilataṇḍulāṃs tv eva dhānyasya viśeṣeṇa na vikrīṇīyāt |

ĀpDhS 1.7.20.14 avihitaś caiteṣāṃ mitho vinimayaḥ |

ĀpDhS 1.7.20.15 annena cānnasya manuṣyāṇāṃ ca manusyai rasānāṃ ca rasair gandhānāṃ ca gandhair vidyayā ca vidyānām |

ĀpDhS 1.7.20.16 akrītapaṇyair vyavahareta |

ĀpDhS 1.7.21.1 muñjabalbajair mūlaphalaiḥ |

ĀpDhS 1.7.21.2 tṛṇakāṣṭhair avikṛtaiḥ |

ĀpDhS 1.7.21.3 nātyantam anvavasyet |

ĀpDhS 1.7.21.4 vṛttiṃ prāpya viramet |

ĀpDhS 1.7.21.5 na patitaiḥ saṃvyavahāro vidyate |

ĀpDhS 1.7.21.6 tathāpapātraiḥ |

ĀpDhS 1.7.21.7 atha patanīyāni |

ĀpDhS 1.7.21.8 steyam ābhiśastyaṃ puruṣavadho brahmojjhaṃ garbhaśātanam mātuḥ pitur iti yonisaṃbandhe sahāpatye strīgamanaṃ surāpānam asaṃyogasaṃyogaḥ |

ĀpDhS 1.7.21.9 gurvīsakhiṃ gurusakhiṃ ca gatvānyāś ca paratalpān |

ĀpDhS 1.7.21.10 nāgurutalpe patatīty eke |

ĀpDhS 1.7.21.11 adharmāṇāṃ tu satatam ācāraḥ |

ĀpDhS 1.7.21.12 athāśucikarāṇi |

ĀpDhS 1.7.21.13 śūdragamanam āryastrīṇām |

ĀpDhS 1.7.21.14 pratiṣiddhānāṃ māṃsabhakṣaṇam |

ĀpDhS 1.7.21.15 śuno manuṣyasya ca kukkuṭasūkarāṇāṃ grāmyāṇāṃ kravyādasām |

ĀpDhS 1.7.21.16 manuṣyāṇāṃ mūtrapurīṣaprāśanam |

ĀpDhS 1.7.21.17 śūdrocchiṣṭam apapātrāgamanaṃ cāryāṇām | [K 1: gamanaṃ, 2: ca āryāṇām]

ĀpDhS 1.7.21.18 etāny api patanīyānīty eke |

ĀpDhS 1.7.21.19 ato 'nyāni doṣavanty aśucikarāṇi bhavanti |

ĀpDhS 1.7.21.20 doṣaṃ buddhvā na pūrvaḥ parebhyaḥ patitasya samākhyāne syād varjayet tv enaṃ dharmeṣu |

ĀpDhS 1.8.22.1 adhyātmikān yogān anutiṣṭhen nyāyasaṃhitān anaiścārikān |

ĀpDhS 1.8.22.2 ātmalābhān na paraṃ vidyate |

ĀpDhS 1.8.22.3 tatrātmalābhīyānślokān udāhariṣyāmaḥ |

ĀpDhS 1.8.22.4 {Ś}? pūḥ prāṇinaḥ sarva eva guhāśayasya | ahanyamānasya vikalmaṣasya | acalaṃ calaniketaṃ ye 'nutiṣṭhanti te 'mṛtāḥ |

ĀpDhS 1.8.22.5 {Ś} yad idam id ihed iha loke viṣayam ucyate | vidhūya kavir etad anutiṣṭhed guhāśayam |

ĀpDhS 1.8.22.6 ātmann evāham alabdhvaitad dhitaṃ sevasva nāhitam | {Ś} athānyeṣu pratīcchāmi sādhuṣṭhānam anapekṣayā | mahāntaṃ tejasas kāyaṃ sarvatra nihitaṃ prabhum |

ĀpDhS 1.8.22.7 {Ś}? sarvabhūteṣu yo nityo vipaścid amṛto dhruvaḥ | anaṅgo 'śabdo 'śarīro 'sparśaś ca mahānśuciḥ | sa sarvaṃ paramā kāṣṭhā sa vaiṣuvataṃ sa vai vaibhājanaṃ puram |

ĀpDhS 1.8.22.8 {Ś} taṃ yo 'nutiṣṭhet sarvatra prādhvaṃ cāsya sadācaret | durdarśaṃ nipuṇaṃ yukto yaḥ paśyet sa modeta viṣṭape ||

ĀpDhS 1.8.23.1 {Ś} ātman paśyan sarvabhūtāni na muhyec cintayan kaviḥ | ātmānaṃ caiva sarvatra yaḥ paśyet sa vai brahmā nākapṛṣṭhe virājati ||

ĀpDhS 1.8.23.2 {Ś}? nipuṇo 'ṇīyān bisorṇāyā yaḥ sarvam āvṛtya tiṣṭhati | varṣīyāṃś ca pṛthivyā dhruvaḥ sarvam ārabhya tiṣṭhati | sa indriyair jagato 'sya jñānād anyo 'nanyasya jñeyāt parameṣṭhī vibhājaḥ | tasmā kāyāḥ prabhavanti sarve sa mūlaṃ śāśvatikaḥ sa nityaḥ ||

ĀpDhS 1.8.23.3 {Ś}? doṣāṇāṃ tu vinirghāto yogamūla iha jīvite | nirhṛtya bhūtadāhīyān kṣemaṃ gacchati paṇḍitaḥ ||

ĀpDhS 1.8.23.4 atha bhūtadāhīyān doṣān udāhariṣyāmaḥ |

ĀpDhS 1.8.23.5 krodho harṣo roṣo lobho moho dambho droho mṛṣodyam atyāśaparīvādāvasūyā kāmamanyū anātmyam ayogas teṣāṃ yogamūlo nirghātaḥ |

ĀpDhS 1.8.23.6 akrodho 'harṣo 'roṣo 'lobho 'moho 'dambho 'drohaḥ satyavacanam anatyāśo 'paiśunam anasūyā saṃvibhāgas tyāga ārjavaṃ mārdavaṃ śamo damaḥ sarvabhūtair avirodho yoga āryam ānṛśaṃsaṃ tuṣṭir iti sarvāśramāṇāṃ samayapadāni tāny anutiṣṭhan vidhinā sārvagāmī bhavati |

ĀpDhS 1.9.24.1-3 kṣatriyaṃ hatvā gavāṃ sahasraṃ vairayātanārthaṃ dadyāt, śataṃ vaiśye, daśa śūdre |

ĀpDhS 1.9.24.4 ṛṣabhaś cātrādhikaḥ sarvatra prāyaścittārthaḥ |

ĀpDhS 1.9.24.5 strīṣu caiteṣām evam |

ĀpDhS 1.9.24.6-7 pūrvayor varṇayor vedādhyāyaṃ hatvā savanagataṃ vābhiśastaḥ | brāhmaṇamātram ca |

ĀpDhS 1.9.24.8-9 garbhaṃ ca tasyāvijñātam | ātreyīṃ ca striyam |

ĀpDhS 1.9.24.10 tasya nirveṣaḥ |

ĀpDhS 1.9.24.11 araṇye kuṭiṃ kṛtvā vāgyataḥ śavaśiradhvajo 'rdhaśāṇīpakṣam adhonābhyuparijānv ācchādya | ?

ĀpDhS 1.9.24.12 tasya panthā antarā vartmanī |

ĀpDhS 1.9.24.13 dṛṣṭvā cānyam utkrāmet |

ĀpDhS 1.9.24.14 khaṇḍena lohitakena śarāveṇa grāme pratiṣṭheta |

ĀpDhS 1.9.24.15 ko 'bhiśastāya bhikṣām iti saptāgārāṇi caret | [K varr.: agāraṃ, agārāṇi]

ĀpDhS 1.9.24.16 sā vṛttiḥ |

ĀpDhS 1.9.24.17 alabdhopavāsaḥ [i.e., alabdha upavāsaḥ (for alabdhe, thus Olivelle)] | [K: alabdhvā]

ĀpDhS 1.9.24.18 gāś ca rakṣet |

ĀpDhS 1.9.24.19 tāsāṃ niṣkramaṇapraveśane dvitīyo grāme 'rthaḥ |

ĀpDhS 1.9.24.20 dvādaśa varṣāṇi caritvā siddhaḥ sadbhiḥ saṃprayogaḥ |

ĀpDhS 1.9.24.21 ājipathe vā kuṭim kṛtvā brāhmaṇagavyaupajigīṣaṃāṇo vaset triḥ pratirāddho 'pajitya vā muktaḥ |

ĀpDhS 1.9.24.22 āśvamedhikaṃ vāvabhṛtham avetya mucyate |

ĀpDhS 1.9.24.23 dharmārthasaṃnipāte 'rthagrāhiṇa etad eva |

ĀpDhS 1.9.24.24 guruṃ hatvā śrotriyaṃ vā karmasamāptam etenaiva vidhinottamād ucchvāsāc caret |

ĀpDhS 1.9.24.25 nāsyāsmiṃl loke pratyāpattir vidyate kalmaṣaṃ tu nirhaṇyate |

ĀpDhS 1.9.25.1 gurutalpagāmī savṛṣaṇaṃ śiśnaṃ parivāsyāñjalāv ādhāya dakṣiṇāṃ diśam anāvṛttiṃ vrajet |

ĀpDhS 1.9.25.2 jvalitāṃ vā sūrmiṃ pariṣvajya samāpnuyāt |

ĀpDhS 1.9.25.3 surāpo 'gnisparśā surāṃ pibet |

ĀpDhS 1.9.25.4 stenaḥ prakīrṇakeśo 'ṃse musalam ādāya rājānaṃ gatvā karmācakṣīta | tenainaṃ hanyād vadhe mokṣaḥ | [K: ādhāya]

ĀpDhS 1.9.25.5 anujñāte 'nujñātāram enaḥ | [K adds: apṛśati]

ĀpDhS 1.9.25.6 agniṃ vā praviśet tīkṣṇaṃ vā tapa āyacchet | [ = K 6, 7 tīkṣṇaṃ]

ĀpDhS 1.9.25.7 bhaktāpacayena vātmānaṃ samāpnuyāt | [ = K 8]

ĀpDhS 1.9.25.8 kṛcchrasaṃvatsaraṃ vā caret | [ = K 9]

ĀpDhS 1.9.25.9.10 athāpy udāharanti | steyaṃ kṛtvā surāṃ pītvā gurudāraṃ ca gatvā brahmahatyām akṛtvā caturthakālā mitabhojanāḥ syur apo 'bhyaveyuḥ savanānukalpam | sthānāsanābhyāṃ viharanta ete tribhir varṣar apa pāpaṃ nundate [nudante) | ( 1 = K 10, 11: steyaṃ, 2 ìnserts: |, 3: ṅundante]

ĀpDhS 1.9.25.11 prathamaṃ varṇaṃ parihāpya prathamaṃ varṇaṃ hatvā saṃgrāmaṃ gatvāvatiṣṭheta | tatrainaṃ hanyuḥ | [ = K 12]

ĀpDhS 1.9.25.12 api vā lomāni tvacaṃ māṃsam iti hāvayitvāgniṃ praviśet | [ = K 13]

ĀpDhS 1.9.25.13 vāyasapracalākabarhiṇacakravākahaṃsabhāsamaṇḍūkanakulaḍerikāśvahiṃsāyāṃ śūdravat prāyaścittam || [ = K 14]

ĀpDhS 1.9.26.1 dhenvanaḍuhoś cākāraṇāt |

ĀpDhS 1.9.26.2 dhuryavāhapravṛttau cetareṣāṃ prāṇinām |

ĀpDhS 1.9.26.3 anākrośyam ākruśyānṛtaṃ voktvā trirātram akṣīrākṣārālavaṇabhojanaṃ |

ĀpDhS 1.9.26.4 śūdrasya saptarātram abhojanam |

ĀpDhS 1.9.26.5 strīṇāṃ caivam |

ĀpDhS 1.9.26.6 yeṣv ābhiśastyaṃ teṣām ekāṅgaṃ chittvāprāṇahiṃsāyām |

ĀpDhS 1.9.26.7 anāryavapaiśunapratiṣiddhācāreṣv abhakṣyābhojyāpeyaprāśane śūdrāyāṃ ca retaḥ siktvāyonau ca doṣavac ca karmābhisaṃdhipūrvaṃ kṛtvānabhisaṃdhipūrvaṃ vābliṅgābhir apa upaspṛśed vāruṇīhir vānyair vā pavitrair yathā karmābhyāsaḥ | [K: pavitramantrair]

ĀpDhS 1.9.26.8 gardabhenāvakīrṇī nirṛtiṃ pākayajñena yajeta |

ĀpDhS 1.9.26.9 tasya śūdraḥ prāśnīyāt |

ĀpDhS 1.9.26.10 mithyādhītaprāyaścittam |

ĀpDhS 1.9.26.11 saṃvatsaram ācāryahite vartamāno vācaṃ yacchet svādhyāya evautsṛjamāno vācam ācārya ācāryadāre bhikṣācarye ca |

ĀpDhS 1.9.26.12 evam anyeṣv api doṣavat svapatanīyeṣūttarāṇi yāni vakṣyāmaḥ |

ĀpDhS 1.9.26.13 kāmamanyubhyāṃ vā juhuyāt kāmo 'kārṣīn manyur akārṣīd iti japed vā |

ĀpDhS 1.9.26.14 parvaṇi vā tilabhakṣa upoṣya vā śvobhūta udakam upaspṛśya sāvitrīṃ prāṇāyāmaśaḥ sahasrakṛtva āvartayed aprāṇāyāmaśo vā ||

ĀpDhS 1.9.27.1 śrāvaṇyāṃ paurṇamāsyāṃ tilabhaksa upoṣya vā śvobhūte mahānadam udakam upaspṛśya sāvitryā samitsahasram ādadhyāj japed vā | [K 1 inserts: vā after śrāvaṇyāṃ, 2: śvo bhūte]

ĀpDhS 1.9.27.2 iṣṭiyajñakratūn vā pavitrārthān āharet |

ĀpDhS 1.9.27.3 abhojyaṃ bhuktvā naiṣpurīṣyam |

ĀpDhS 1.9.27.4 tat saptarātreṇāvāpyate |

ĀpDhS 1.9.27.5 hemantaśiśirayor vobhayoḥ saṃdhyor udakam upaspṛśet | [K: saṃdhyor vā]

ĀpDhS 1.9.27.6 kṛcchradvādaśarātraṃ vā caret |

ĀpDhS 1.9.27.7 tryaham anaktāśy adivāśī tatas tryahaṃ tryaham ayācitavratas tryahaṃ nāśnāti kiṃcaneti kṛcchradvādaśarātrasya vidhiḥ |

ĀpDhS 1.9.27.8 etam evābhyaset saṃvatsaraṃ sa kṛcchrasaṃvatsaraḥ | [K: abhyasyet]

ĀpDhS 1.9.27.9 athāparam | bahūny apy apatanīyāni kṛtvā tribhir anaśnat pārāyaṇaiḥ kṛtaprāyaścitto bhavati | [K 1:aparaṃ bahūny, 2 anaśnan]

ĀpDhS 1.9.27.10 {Ś} anāryāṃ śayane bibhred dadad vṛddhiṃ kaṣāyapaḥ | abrāhmaṇa iva vanditvā tṛṇeṣv āsīta pṛṣṭhatap || [K: bibhtad]

ĀpDhS 1.9.27.11 {Ś} yad ekarātreṇa karoti pāpaṃ kṛṣṇaṃ varṇaṃ brāhmaṇaḥ sevamānaḥ | caturthakāla udakābhyavāyī tribhir varṣais tad apahanti pāpam ||

ĀpDhS 1.10.28.1 yathā kathā ca paraparigraham abhimanyate steno ha bhavatīti kautsahārītau tathā kaṇvapuṣkarasādī |

ĀpDhS 1.10.28.2 santy apavādāḥ parigraheṣv iti vārṣyāyaṇiḥ |

ĀpDhS 1.10.28.3 śamyoṣā yugyaghāso na svāminaḥ pratiṣedhayanti |

ĀpDhS 1.10.28.4 ativyapahāro vyṛddho bhavati |

ĀpDhS 1.10.28.5 sarvatrānumatipūrvam iti hārītaḥ |

ĀpDhS 1.10.28.6 na patitam ācāryaṃ jñātiṃ vā darśanārtho gacchet |

ĀpDhS 1.10.28.7 na cāsmād bhogān upayuñjīta |

ĀpDhS 1.10.28.8 yadṛcchāsaṃnipāta upasaṃgṛhya tūṣṇīṃ vyativrajet |

ĀpDhS 1.10.28.9 mātā putratvasya bhūyāṃsi karmāṇy ārabhate tasyāṃ śuśrūṣā nityā patitāyām api |

ĀpDhS 1.10.28.10 na tu dharmasaṃnipātaḥ syāt | [K: sannivāpaḥ]

ĀpDhS 1.10.28.11 adharmāhṛtān bhogān anujñāya na vayaṃ cādharmaś cety abhivyāhṛtyādhonābhyuparijānvāchādya triṣavaṇam udakam upaspṛśann akṣīrākṣārālavaṇaṃ bhuñjāno dvādaśa varṣāṇi nāgāraṃ paviśet | [K 1:adho nābhi, 2:jānvācchādyaḥ, 3:kṣāralavaṇaṃ, 4ṅāgāraṃ]

ĀpDhS 1.10.28.12 tataḥ siddhiḥ |

ĀpDhS 1.10.28.13 atha saṃprayogaḥ syād āryaiḥ |

ĀpDhS 1.10.28.14 etad evānyeṣām api patanīyānām |

ĀpDhS 1.10.28.15 gurutalpagāmī tu suṣirāṃ sūrmiṃ praviśyobhayata ādīpyābhidahed ātmānam |

ĀpDhS 1.10.28.16 mithyaitad iti hārītaḥ |

ĀpDhS 1.10.28.17 yo hy ātmānaṃ paraṃ vābhimanyate 'bhiśasta eva sa bhavati |

ĀpDhS 1.10.28.18 etenaiva vidhinottamād ucchvāsāc caret | nāsyāsmiṃl loke pratyāpattir vidyate | kalmaṣaṃ tu nirhaṇyate | [K 1: ujchāsāc?, 2: kalpaṣaṃ]

ĀpDhS 1.10.28.19 dāravyatikramī kharājinaṃ bahirloma paridhāya dāravyatikramiṇe 'bhikṣām iti saptāgārāṇi caret | sā vṛttiḥ ṣaṇmāsān |

ĀpDhS 1.10.28.20 striyās tu bhartṛvyatikrame kṛcchradvādaśarātrābhyāsas tāvantaṃ kālam | [K 1:bhartu, 2:kṛccha]

ĀpDhS 1.10.28.21 atha bhrūṇahā śvājinaṃ kharājinaṃ vā bahirloma paridhāya puruṣaśiraḥ pratīpānārtham ādāya ||

ĀpDhS 1.10.29.1a khaṭvāṅgam daṇḍārthe karmanāmadheyaṃ prabruvāṇaś caṅkramyeta ko bhrūṇaghne bhikṣām iti | grāme prāṇavṛttiṃ pratilabhya śūnyāgāraṃ vṛkṣamūlaṃ vābhyupāśrayen na hi ma āryaiḥ saṃprayogo vidyate | [K: āryaiḥ saha]

ĀpDhS 1.10.29.1b etenaiva vidhinottamād ucchvāsāc caret | nāsyāsmiṃl loke pratyāpattir vidyate | kalmaṣaṃ tu nirhaṇyate | [K: ucchvāsāc]

ĀpDhS 1.10.29.2 yaḥ pramatto hanti prāptam doṣaphalam |

ĀpDhS 1.10.29.3 saha saṃkalpena bhūyaḥ |

ĀpDhS 1.10.29.4 evam anyeṣv api doṣavatsu karmasu |

ĀpDhS 1.10.29.5 tathā puṇyakriyāsu |

ĀpDhS 1.10.29.6 parīkṣārtho 'pi brāhmaṇa āyudhaṃ nādadīta |

ĀpDhS 1.10.29.7 yo hiṃsārtham abhikrāntaṃ hanti manyur eva manyuṃ spṛśati na tasmin doṣa iti purāṇe |

ĀpDhS 1.10.29.8 athābhiśastāḥ samavasāya careyur dhārmyam iti sāṃśityetaretarayājakā itaretarādhyāpakā mitho vivahamānāḥ | [K: vivāhamānāḥ]

ĀpDhS 1.10.29.9 putrān saṃniṣpādya brūyur vipra vrajatataasmad evaṃ hy asmatsv āryāḥ saṃpratyapatsyateti | [K: viprajata instead of vipra vrajatata]

ĀpDhS 1.10.29.10 athāpi na sendriyaḥ patati |

ĀpDhS 1.10.29.11 tad etena veditavyam | aṅgahīno hi sāṅgaṃ janayati | [K: api]

ĀpDhS 1.10.29.12 mithyaitad iti hārītaḥ |

ĀpDhS 1.10.29.13 dadhidhānīsadharmā strī bhavati |

ĀpDhS 1.10.29.14 yo hi dadhidhānyām aprayataṃ paya ātacya manthati na tena dharmakṛtyaṃ kriyate | evam aśuci śuklaṃ yan nivartate na tena saha saṃprayogo vidyate | [K: ātañcya]

ĀpDhS 1.10.29.15 abhīcārānuvyāhārāv aśucikarāv apatanīyau |

ĀpDhS 1.10.29.16 patanīyāv iti hārītaḥ |

ĀpDhS 1.10.29.17 patanīyavṛttis tv aśucikarāṇāṃ dvādaśa māsān dvādaśārdhamāsān dvādaśa dvādaśāhān dvādaśa saptāhān dvādaśa tryahān dvādaśāhaṃ saptāhaṃ tryaham ekāham | [K 1 adds: dvādaśa dvahān between tryahan and dvādaśāhaṃ, 2 adds: dvyaham]

ĀpDhS 1.10.29.18 ity aśucikaranirveṣo yathā karmābhyāsaḥ ||

ĀpDhS 1.11.30.1 vidyayā snātīty eke |

ĀpDhS 1.11.30.2 tathā vratenāṣṭācatvāriṃśat parīmāṇena |

ĀpDhS 1.11.30.3 vidyāvratena cety eke |

ĀpDhS 1.11.30.4 teṣu sarveṣu snātakavadvṛttiḥ |

ĀpDhS 1.11.30.5 samādhiviśeṣāc chrutiviśeṣāc ca pūjāyāṃ phalaviśeṣaḥ |

ĀpDhS 1.11.30.6 atha snātakavratāni |

ĀpDhS 1.11.30.7 pūrveṇa grāmān niṣkramaṇapraveśanāni śīlayed uttareṇa vā |

ĀpDhS 1.11.30.8 saṃdhyoś ca bahirgrāmād āsanaṃ vāgyataś ca |

ĀpDhS 1.11.30.9 vipratiṣedhe śrutilakṣaṇaṃ balīyaḥ |

ĀpDhS 1.11.30.10 sarvān rāgān vāsasi varjayet |

ĀpDhS 1.11.30.11 kṛṣṇaṃ ca svābhāvikam |

ĀpDhS 1.11.30.12 anūdbhāsi vāso vasīta |

ĀpDhS 1.11.30.13 apratikṛṣṭaṃ ca śaktiviṣaye |

ĀpDhS 1.11.30.14 divā ca śirasaḥ prāvaraṇaṃ varjayen mūtrapurīṣayoḥ karma parihāpya |

ĀpDhS 1.11.30.15 śiras tu prāvṛtya mūtrapurīṣe kuryād bhūmyāṃ kiṃcid antardhāya |

ĀpDhS 1.11.30.16 chāyāyām mūtrapurīṣayoḥ karma varjayet |

ĀpDhS 1.11.30.17 svāṃ tu chāyām avamehet |

ĀpDhS 1.11.30.18 na sopānahmūtrapurīṣe kuryāt kṛṣṭe pathy apsu ca | [ = K18+19+20+21]

ĀpDhS 1.11.30.19 tathā ṣṭhevanamaithunayoḥ karmāpsu varjayet | [ = K 22]

ĀpDhS 1.11.30.20 agnim ādityam apo brāhmaṇaṃ gā devatāś cābhimukho mūtrapurīṣayoḥ karma varjayet | [ = K 23]

ĀpDhS 1.11.30.21 aśmānaṃ loṣṭham ārdrān oṣadhivanaspatīn ūrdhvān ācchidya mūtrapurīṣayoḥ śundhane varjayet | [ = K 24]

ĀpDhS 1.11.30.22 agnim apo brāhmaṇaṃ gā devatā dvāraṃ pratīvātam ca śaktiviṣaye nābhiprasārayīta | [ = K 25, K 1ìnserts ādityam, 2:devatādvāraṃ]

ĀpDhS 1.11.30.23 athāpy udāharanti |

ĀpDhS 1.11.31.1 {Ś} prāṅmukho 'nnāni bhuñjīta uccared dakṣiṇāmukhaḥ |

ĀpDhS 1.11.31.2 udaṅmukhaḥ mūtraṃ kuryāt pratyakpādāvanejanam iti || [ 1+2 = K 1]

ĀpDhS 1.11.31.3 ārāc cāvasathān mūtrapurīṣe kuryād dakṣiṇāṃ diśaṃ dakṣiṇāparāṃ vā | [ = K 2, K 3: astamite ca bahirgrāmād ārād āvasathād vā mūtrapurīṣayoḥ karma varjayet |]

ĀpDhS 1.11.31.4 devatābhidhānaṃ cāprayataḥ |

ĀpDhS 1.11.31.5 puruṣam cobhayor devatānāṃ rājñaś ca |

ĀpDhS 1.11.31.6 brāhmaṇasya gor iti padopasparśanaṃ varjayet |

ĀpDhS 1.11.31.7 hastena cākāraṇāt |

ĀpDhS 1.11.31.8 gor dakṣiṇānāṃ kumāryāś ca parīvādān varjayet |

ĀpDhS 1.11.31.9 stṛhatīṃ ca gāṃ nācakṣīta | [K: spṛhatīṃ]

ĀpDhS 1.11.31.10 saṃsṛṣṭāṃ ca vatsenānimitte |

ĀpDhS 1.11.31.11 nādhenum adhenur iti brūyāt | dhenubhavyety eva brūyāt |

ĀpDhS 1.11.31.12 na bhadram bhadram iti brūyāt | puṇyaṃ praśāstam ity eva brūyāt | [ = K 13+14]

ĀpDhS 1.11.31.13 vatsatantīṃ ca nopari gacchet | [ = K 15]

ĀpDhS 1.11.31.14 pleṅkhāv antareṇa ca nātīyāt | [ = K 16]

ĀpDhS 1.11.31.15 nāsau me sapatna iti brūyāt | yady asau me sapatna iti brūyād dviṣantaṃ bhrātṛvyaṃ janayet | [K = 17]

ĀpDhS 1.11.31.16 nendradhanur iti parasmai prabrūyāt | [ = K 18]

ĀpDhS 1.11.31.17 na patataḥ saṃcakṣītaḥ | [ = K 19, saṃcakṣīta]

ĀpDhS 1.11.31.18 udyantam astaṃ yantaṃ cādityaṃ darśane varjayet | [ = K 20, yas taṃ]

ĀpDhS 1.11.31.19 divādityaḥ sattvāni gopāyati naktaṃ candramās tasmād amāvāsyāyāṃ niśāyāṃ svādhīya ātmano guptim icchet prāyatya brahmacaryakāle caryayā ca | [ = K 21, 1:satvāni, 2ìnserts |]

ĀpDhS 1.11.31.20 saha hy etāṃ rātriṃ sūryācandramasau vasataḥ | [ = K 22]

ĀpDhS 1.11.31.21 na kusṛtyā grāmaṃ praviśet | yadi praviśen namo rudrāya vāstoṣpataya ity etām ṛcaṃ japed anyāṃ vā raudrīm || [ = K 23]

ĀpDhS 1.11.31.22 nābrāhmaṇāyocchiṣṭaṃ prayacchet | yadi prayacched dantān skuptvā tasminn avadhāya prayacchet || [ = K 25+26]

ĀpDhS 1.11.31.23 krodhādīṃś ca bhūtadāhīyān doṣān varjayet || [ = K 27]

ĀpDhS 1.11.32.1 pravacanayukto varṣāśaradaṃ maithunaṃ varjayet |

ĀpDhS 1.11.32.2 mithunībhūya ca na tayā saha sarvāṃ rātriṃ śayīta |

ĀpDhS 1.11.32.3 śayānaś cādhyāpanaṃ varjayet |

ĀpDhS 1.11.32.4 na ca tasyāṃ śayyāyām adhyāpayed yasyāṃ śayīta |

ĀpDhS 1.11.32.5 anāviḥsraganulepaṇaḥ syāt |

ĀpDhS 1.11.32.6 sadā niśāyāṃ dāraṃ praty alaṃkurvīta |

ĀpDhS 1.11.32.7 saśirā vamajjanam apsu varjayet |

ĀpDhS 1.11.32.8 astamite ca snānam |

ĀpDhS 1.11.32.9 pālāśam āsanaṃ pāduke dantaprakṣālanam iti ca varjayet |

ĀpDhS 1.11.32.10 stutiṃ ca guroḥ samakṣaṃ yathā susnātam iti |

ĀpDhS 1.11.32.11 ā niśāyā jāgaraṇam |

ĀpDhS 1.11.32.12 anadhyāyo niśāyām anyatra dharmopadeśāc chiṣyebhyaḥ |

ĀpDhS 1.11.32.13 manasā vā svayam |

ĀpDhS 1.11.32.14 ūrdhvam ardharātrād adhyāpanam |

ĀpDhS 1.11.32.15 nāpararātram utthāyānadhyāya iti saṃviśet |

ĀpDhS 1.11.32.16 kāmam apaś śayīta |

ĀpDhS 1.11.32.17 manasā vādhīyīta |

ĀpDhS 1.11.32.18 kṣudrān kṣudrācaritāṃś ca deśān na seveta |

ĀpDhS 1.11.32.19 sabhāḥ samājāṃś ca |

ĀpDhS 1.11.32.20 samājaṃ ced gacchet pradakṣiṇīkṛtyāpeyāt |

ĀpDhS 1.11.32.21 nagarapraveśanāni ca varjayet |

ĀpDhS 1.11.32.22 praśnaṃ ca na vibrūyāt |

ĀpDhS 1.11.32.23 athāpy udāharanti |

ĀpDhS 1.11.32.24 {Ś} mūlaṃ tūlaṃ vṛhati durvivaktuḥ prajāṃ paśūn āyatanaṃ hinasti | dharmaprahrāda na kumālanāya rudan ha mṛtyur vyuvāca praśnam iti ||

ĀpDhS 1.11.32.25 gārdabhaṃ yānam ārohaṇe viṣam ārohaṇāvarohaṇāni ca varjayet |

ĀpDhS 1.11.32.26 bāhubhyāṃ ca nadītaram | [K: nadītaraṇam]

ĀpDhS 1.11.32.27 nāvāṃ ca sāṃśayikīm | [K: nāvaṃ]

ĀpDhS 1.11.32.28 tṛṇacchedanaloṣṭavimardanāṣṭhevanāni cākāraṇāt | [K: vimardana]

ĀpDhS 1.11.32.29 yac cānyat paricakṣate yac cānyat paricakṣate ||

ĀpDhS 2.1.1.1 pāṇigrahaṇād adhi gṛhamedhinor vratam |

ĀpDhS 2.1.1.2 kālayor bhojanam |

ĀpDhS 2.1.1.3 atṛptiś cānnasya |

ĀpDhS 2.1.1.4 parvasu cobhayor upavāsaḥ |

ĀpDhS 2.1.1.5 aupavastam eva kālāntare bhojanam |

ĀpDhS 2.1.1.6 tṛptiś cānnasya |

ĀpDhS 2.1.1.7 yac cainayoḥ priyaṃ syāt tad etasminn ahani bhuñjīyātām |

ĀpDhS 2.1.1.8 adhaś ca śayīyātām |

ĀpDhS 2.1.1.9 maithunavarjanaṃ ca |

ĀpDhS 2.1.1.10 śvobhūte sthālīpākaḥ | [K: śvo bhūte]

ĀpDhS 2.1.1.11 tasyopacāraḥ pārvaṇena vyākhyātaḥ |

ĀpDhS 2.1.1.12 nityaṃ loka upadiśanti |

ĀpDhS 2.1.1.13 yatra kva cāgnim upasamādhāsyan syāt tatra prācīr udīcīś ca tisras tisro lekhā likhitvādbhir avokṣyāgnim upasamindhyāt |

ĀpDhS 2.1.1.14 utsicyaitad udakam uttareṇa pūrveṇa vānyad upadadhyāt |

ĀpDhS 2.1.1.15 nityam udadhānāny adbhir ariktāni syur gṛhamedhinor vratam |

ĀpDhS 2.1.1.16 ahany asaṃveśanam |

ĀpDhS 2.1.1.17 ṛtau ca saṃnipāto dāreṇānuvratam |

ĀpDhS 2.1.1.18 antarāle 'pi dāra eva |

ĀpDhS 2.1.1.19 brāhmaṇavacanāc ca saṃveśanam |

ĀpDhS 2.1.1.20 strīvāsasaiva saṃnipātaḥ syāt |

ĀpDhS 2.1.1.21 yāvatsaṃnipātaṃ caiva sahaśayyā | [K: saha śayyā]

ĀpDhS 2.1.1.22 tato nānā |

ĀpDhS 2.1.1.23 udakopasparśanam ||

ĀpDhS 2.1.2.1 api vā lepān prakṣālyācamya prokṣaṇam aṅgānām |

ĀpDhS 2.1.2.2 sarvavarṇānāṃ svadharmānuṣṭhāne paramaparimitaṃ sukham |

ĀpDhS 2.1.2.3 tataḥ parivṛttau karmaphalaśeṣeṇa jātiṃ rūpaṃ varṇaṃ balaṃ medhāṃ prajñāṃ dravyāṇi dharmānuṣṭhānam iti pratipadyate | tac cakravad ubhayor lokayoḥ sukha eva vartate |

ĀpDhS 2.1.2.4 yathauṣadhivanaspatīnāṃ bījasya kṣetrakarmaviśeṣe phalaparivṛddhir evam |

ĀpDhS 2.1.2.5 etena doṣaphalaparivṛddhir uktā |

ĀpDhS 2.1.2.6 steno 'bhiśasto brāhmaṇo rājanyo vaiśyo vā parasmiṃl loke parimite niraye vṛtte jāyate cāṇḍālo brāhmaṇaḥ paulkaso rājanyo vaiṇo vaiśyaḥ | [K: parimitaṃ]

ĀpDhS 2.1.2.7 etenānye doṣaphalaiḥ karmabhiḥ paridhvaṃsā doṣaphalāsu yoniṣu jāyante varṇaparidhvaṃsāyām |

ĀpDhS 2.1.2.8 yathā cāṇḍālopasparśane saṃbhāṣāyāṃ darśane ca doṣas tatra prāyaścittam |

ĀpDhS 2.1.2.9 avagāhanam upasparśane saṃbhāṣāyāṃ brāhmaṇasaṃbhāṣā darśane jyotiṣāṃ darśanam || [ = K 9+10: avagāhanam apām upasparśane [= Olivelle]]

ĀpDhS 2.2.3.1 āryāḥ prayatā vaiśvadeve 'nnasaṃskartāraḥ syuḥ |

ĀpDhS 2.2.3.2 bhāṣāṃ kāsaṃ kṣavayum ity abhimukho 'nnaṃ varjayet | [K: kṣavadhum]

ĀpDhS 2.2.3.3 keśān aṅgaṃ vāsaś cālabhyāpa upaspṛśet |

ĀpDhS 2.2.3.4 āryādhiṣṭhitā vā śūdrāḥ saṃskartāraḥ syuḥ |

ĀpDhS 2.2.3.5 teṣāṃ sa evācamanakalpaḥ |

ĀpDhS 2.2.3.6 adhikam ahar ahaḥ keśaśmaśrulomanakhavāpanam |

ĀpDhS 2.2.3.7 udakopasparśanaṃ ca saha vāsasā |

ĀpDhS 2.2.3.8 api vāṣṭamīṣv eva parvasu vā vaperan | [K: vaparen]

ĀpDhS 2.2.3.9 parokṣam annaṃ saṃskṛtam agnāv adhiśrityādbhiḥ prokṣet | tad devapavitram ity ācakṣate |

ĀpDhS 2.2.3.10 siddhe 'nne tiṣṭhan bhūtam iti svāmine prabrūyāt |

ĀpDhS 2.2.3.11 tat subhūtaṃ virāḍ annaṃ tan mā kṣāyīti prativacanaḥ |

ĀpDhS 2.2.3.12 gṛhamedhinor yad aśanīyasya homā balayaś ca svargapuṣṭisaṃyuktāḥ | [K: gṛhamedhino]

ĀpDhS 2.2.3.13 teṣāṃ mantrāṇām upayoge dvādaśāham adhaḥśayyā brahmacaryaṃ kṣāralavaṇavarjanaṃ ca |

ĀpDhS 2.2.3.14 uttamasyaikarātram upavāsaḥ |

ĀpDhS 2.2.3.15 balīnāṃ tasya tasya deśe saṃskāro hastena parimṛjyāvokṣya nyupya paścāt pariṣecanam |

ĀpDhS 2.2.3.16 aupāsane pacane vā ṣaḍbhir ādyaiḥ pratimantraṃ hastena juhuyāt |

ĀpDhS 2.2.3.17 ubhayataḥ pariṣecanaṃ yathā purastāt |

ĀpDhS 2.2.3.18 evaṃ balīnāṃ deśe deśe samavetānāṃ sakṛt sakṛd ante pariṣecanam |

ĀpDhS 2.2.3.19 sati sūpasaṃsṛṣṭena kāryāḥ |

ĀpDhS 2.2.3.20 apareṇāgniṃ saptamāṣṭamābhyām udagapavargam |

ĀpDhS 2.2.3.21 udadhānasaṃnidhau navamena |

ĀpDhS 2.2.3.22 madhye 'gārasya daśamaikādaśābhyāṃ prāgapavargam |

ĀpDhS 2.2.3.23 uttarapūrvadeśe' agārasyottaraiś caturbhiḥ || [K: uttarapūrve deśe]

ĀpDhS 2.2.4.1 śayyādeśe kāmaliṅgena |

ĀpDhS 2.2.4.2 dehalyām antarikṣaliṅgena |

ĀpDhS 2.2.4.3 uttareṇāpidhānyām |

ĀpDhS 2.2.4.4 uttarair brahmasadane |

ĀpDhS 2.2.4.5 dakṣiṇataḥ pitṛliṅgena prācīnāvītyavācīnapāṇiḥ kuryāt |

ĀpDhS 2.2.4.6 raudra uttaro yathā devatābhyaḥ |

ĀpDhS 2.2.4.7 tayor nānā pariṣecanaṃ dharmabhedāt |

ĀpDhS 2.2.4.8 naktam evottamena vaihāyasam |

ĀpDhS 2.2.4.9 ya etān avyagro yathopadeśaṃ kurute nityaḥ svargaḥ puṣṭiś ca |

ĀpDhS 2.2.4.10 agraṃ ca deyam |

ĀpDhS 2.2.4.11 atithīn evāgre bhojayet |

ĀpDhS 2.2.4.12 bālān vṛddhān rogasaṃbandhān strīś cāntarvatnīḥ |

ĀpDhS 2.2.4.13 kāle svāmināv annārthinaṃ na pratyācakṣīyātām |

ĀpDhS 2.2.4.14 abhāve bhūmir udakaṃ tṛṇāni kalyāṇī vāg iti | etāni vai sato 'gāre na kṣīyante kadācaneti | [K omits: |]

ĀpDhS 2.2.4.15 evaṃvṛttāv anantalokau bhavataḥ |

ĀpDhS 2.2.4.16 brāhmaṇāyānadhīyānāyāsanam udakam annam iti deyam | na pratyuttiṣṭhet | [K omits: |]

ĀpDhS 2.2.4.17 abhivādanāyaivottiṣṭhed abhivādyaś cet |

ĀpDhS 2.2.4.18 rājanyavaiśyau ca |

ĀpDhS 2.2.4.19 śūdram abhyāgataṃ karmaṇi niyuñjyāt | athāsmai dadyāt | [ = K 19+20]

ĀpDhS 2.2.4.20 dāsā vā rājakulād āhṛtyātithivac chūdram pūjayeyuḥ | [ = K 21]

ĀpDhS 2.2.4.21 nityam uttaraṃ vāsaḥ kāryam | [ = K 22]

ĀpDhS 2.2.4.22 api vā sūtram evaupavītārthe | [ = K 23]

ĀpDhS 2.2.4.23 yatra bhujyate tat samūhya nirhṛtyāvokṣya taṃ deśam amatrebhyo lepān saṃkṛṣyādbhiḥ saṃsṛjyottarataḥ śucau deśe rudrāya ninayet | evaṃ vāstu śivaṃ bhavati | [ = K 24]

ĀpDhS 2.2.4.24 brāhmaṇa ācāryaḥ smaryate tu | [ = K 25]

ĀpDhS 2.2.4.25 āpadi brāhmaṇena rājanye vaiśye vādhyayanam | [ = K 26]

ĀpDhS 2.2.4.26 anugamanaṃ ca paścāt | [ = K 27]

ĀpDhS 2.2.4.27 tata ūrdhvaṃ brāhmaṇa evāgre gatau syāt || [ =K 28]

ĀpDhS 2.2.5.1 sarvavidyānām apy upaniṣadām upākṛtyānadhyayanaṃ tad ahaḥ |

ĀpDhS 2.2.5.2 adhītya cāvikramaṇaṃ sadyaḥ |

ĀpDhS 2.2.5.3 yadi tvareta guroḥ samīkṣāyāṃ svādhyāyam adhītya kāmaṃ gacchet | evam ubhayoḥ śivaṃ bhavati || [K omits: |]

ĀpDhS 2.2.5.4 samāvṛttaṃ ced ācāryo 'bhyāgacchet tam abhimukho 'bhyāgamya tasyaupasaṃgṛhya na bībhatsamāna udakam upaspṛśet puraskṛtyaupasthāpya yathopadeśaṃ pūjayet |

ĀpDhS 2.2.5.5 āsane śayane bhakṣye bhojye vāsasi vā saṃnihite nihīnataravṛttiḥ syāt |

ĀpDhS 2.2.5.6 tiṣṭhan savyena pāṇinānugṛhyācāryam ācamayet |

ĀpDhS 2.2.5.7 anyaṃ vā samudetam |

ĀpDhS 2.2.5.8 sthānāsanacaṅkramaṇasmiteṣv anucikīrṣan |

ĀpDhS 2.2.5.9 saṃnihite mūtrāpurīṣavātakarmoccair bhāṣāhāsaṣṭhevanadantaskavananiḥśṛṅkhaṇabhrukṣepaṇatālananiṣṭhyānīti | [K: ṣṭhīvana]

ĀpDhS 2.2.5.10 dāre prajāyāṃ copasparśanabhāṣā visrambhapūrvāḥ parivarjayet |

ĀpDhS 2.2.5.11 vākyena vākyasya pratīghātam ācāryasya varjayet |

ĀpDhS 2.2.5.12 śreyasāṃ ca | [ 11+ 12 = K 11]

ĀpDhS 2.2.5.13 sarvabhūtaparīvādākrośāṃś ca | [ = K 12]

ĀpDhS 2.2.5.14 vidyayā ca vidyānām | [ = K 13]

ĀpDhS 2.2.5.15 yayā vidyayā na viroceta punar ācāryam upetya niyamena sādhayet | [ = K 14]

ĀpDhS 2.2.5.16 upākaraṇād votsarjanād adhyāpayitur niyamaḥ | lomasaṃharaṇaṃ māṃsaṃ śrāddhaṃ maithunam iti ca varjayet | [ = K 15, om |]

ĀpDhS 2.2.5.17 ṛtve vā jāyām | [ = K 16]

ĀpDhS 2.2.5.18 yathāgamaṃ śiṣyebhyo vidyāsaṃpradāne niyameṣu ca yuktaḥ syāt | evaṃ vartamānaḥ pūrvāparān saṃbandhān ātmānaṃ ca kṣeme yunakti | [ = K 17, omits: |]

ĀpDhS 2.2.5.19 manasā vācā prāṇena cakṣuṣā śrotreṇa tvakśiśnodarārambhaṇān āsrāvān parivṛñjāno 'mṛtatvāya kalpate || [ = K 18]

ĀpDhS 2.3.6.1 jātyācārasaṃśaye dharmārtham āgatam agnim upasamādhāya jātim ācāraṃ ca pṛcchet |

ĀpDhS 2.3.6.2 sādhutāṃ cet pratijānīte 'gnir upadraṣṭā vāyur upaśrotādityo 'nukhyātā sādhutāṃ pratijānīte sādhvasmā astu vitatha eṣa enasa ity uktvā śāstuṃ pratipadyeta | [K 1 insets: cet, 2: pratipadyate]

ĀpDhS 2.3.6.3 agnir iva jvalann atithir abhyāgacchati |

ĀpDhS 2.3.6.4 dharmeṇa vedānām ekaikāṃ śākhām adhītya śrotriyo bhavati |

ĀpDhS 2.3.6.5 svadharmayuktaṃ kuṭumbinam abhyāgacchati dharmapuraskāro nānyaprayojanaḥ so 'tithir bhavati |

ĀpDhS 2.3.6.6 tasya pūjāyāṃ śāntiḥ svargaś ca |

ĀpDhS 2.3.6.7 tam abhimukho 'bhyāgamya yathāvayaḥ sametya tasyāsanam āhārayet |

ĀpDhS 2.3.6.8 śaktiviṣaye nābahupādam āsanaṃ bhavatīty eke |

ĀpDhS 2.3.6.9 tasya pādau prakṣālayet | śūdramithunāv ity eke | [K omits: |]

ĀpDhS 2.3.6.10 anyataro 'bhiṣecane syāt |

ĀpDhS 2.3.6.11 tasyodakam āhārayen mṛnmayenaity eke | [K: mṛṇmayena]

ĀpDhS 2.3.6.12 nodakam ācārayed[āhārayed?) asamāvṛttaḥ | [K: āhārayed]

ĀpDhS 2.3.6.13 adhyayanasāṃvṛttiś cātrādhikā |

ĀpDhS 2.3.6.14 sāntvayitvā tarpayed rasair bhakṣyair adbhir avarārdhyeneti |

ĀpDhS 2.3.6.15 āvasathaṃ dadyād upariśayyām upastaraṇam upadhānaṃ sāvastaraṇam abhyañjanaṃ ceti |

ĀpDhS 2.3.6.16 annasaṃskartāram āhūya vrīhīn yavān vā tadarthān nirvapet |

ĀpDhS 2.3.6.17 udbhūtāny annāny avekṣetedaṃ bhūyā3 idā3m iti | [K: udbhṛtāny]

ĀpDhS 2.3.6.18 bhūya uddharety eva brūyāt |

ĀpDhS 2.3.6.19 dviṣan dviṣato vā nānnam aśnīyād doṣeṇa vā mīmāṃsamānasya mīmāṃsitasya vā |

ĀpDhS 2.3.6.20 pāpmānaṃ hi sa tasya bhakṣayatīti vijñāyate ||

ĀpDhS 2.3.7.1 sa eṣa prājāpatyaḥ kuṭumbino yajño nityapratataḥ | [K: prajāpatyaḥ]

ĀpDhS 2.3.7.2 yo 'tithīnām agniḥ sa āhavanīyo yaḥ kuṭumbe sa gārhapatyo yasmin pacyate so 'nvāhāryapacanaḥ |

ĀpDhS 2.3.7.3 ūrjaṃ puṣṭiṃ prajāṃ paśūn iṣṭāpūrtam iti gṛhāṇām aśnāti yaḥ pūrvo 'tither aśnāti |

ĀpDhS 2.3.7.4 payopasecanam annam agniṣṭomasaṃmitaṃ sarpiṣokthyasaṃmitaṃ madhunātirātrasaṃmitaṃ māṃsena dvādaśāhasaṃmitam udakena prajāvṛddhir āyuṣaś ca |

ĀpDhS 2.3.7.5 priyā apriyāś cātithayaḥ svargaṃ lokaṃ gamayantīti vijñāyate |

ĀpDhS 2.3.7.6 sa yat prātar madhyaṃdine sāyam iti dadāti savanāny eva tāni bhavanti |

ĀpDhS 2.3.7.7 yad anutiṣṭhaty udavasyaty eva tat |

ĀpDhS 2.3.7.8 yat sāntvayatati sā dakṣiṇā praśaṃsā | [K: sāntavayati]

ĀpDhS 2.3.7.9 yat saṃsādhayati te viṣṇukramāḥ |

ĀpDhS 2.3.7.10 yad upāvartate so 'vabhṛthaḥ |

ĀpDhS 2.3.7.11 iti hi brāhmaṇam | [K omits: hi]

ĀpDhS 2.3.7.12 rājānaṃ ced atithir abhyāgacchec chreyasīm asmai pūjām ātmanaḥ kārayet |

ĀpDhS 2.3.7.13 āhitāgniṃ ced atithir abhyāgacchet svayam enam abhyudetya brūyāt | vrātya kvāvātsīr iti | vrātya udakam iti | vrātya tarpayaṃs tv iti |

ĀpDhS 2.3.7.14 purāgnihotrasya homād upāṃśu japet | vrātya yathā te manas tathāstv iti | vrātya yathā te vaśas tathāstuiti | vrātya yathā te priyaṃ tathāstuiti | vrātya yathā te nikāmas tathāstuiti ||

ĀpDhS 2.3.7.15 yasyauddhṛteṣv ahuteṣv agniṣv atithir abhyāgacchet svayam enam abhyudetya brūyāt vrātya atisṛja hoṣyāmi | ity atisṛṣṭena hotavyam | anatisṛṣṭaś cejjuhuyād doṣam brāhmaṇam āha ||

ĀpDhS 2.3.7.16 ekarātraṃ ved atithīn vāsayet pārthivāṃl lokān abhijayati dvitīyayāntarikṣyāṃs tṛtīyayā divyāṃś caturthyā parāvato lokān aparimitābhir aparimitāṃl lokān abhijayatīti vijñāyate |

ĀpDhS 2.3.7.17 asamudetaś ced atithir bruvāṇa āgacched āsanam udakam annaṃ śrotriyāya dadāmīty eva dadyāt | evam asya samṛddhaṃ bhavati ||

ĀpDhS 2.4.8.1 yena kṛtāvasathaḥ syād atithir na taṃ pratyuttiṣṭhet pratyavarohed vā purastāc ced abhivāditaḥ |

ĀpDhS 2.4.8.2 śeṣabhojy atithīnāṃ syāt |

ĀpDhS 2.4.8.3 na rasān gṛhe bhuñjītānavaśeṣam atithibhyaḥ |

ĀpDhS 2.4.8.4 nātmārtham abhirūpam annaṃ pācayet |

ĀpDhS 2.4.8.5 gomadhuparkārho vedādhyāyaḥ |

ĀpDhS 2.4.8.6 ācārya ṛtvik snātako rājā vā dharmayuktaḥ |

ĀpDhS 2.4.8.7 ācāryāyaṛtvije śvaśurāya rājña iti parisaṃvatsarād upatiṣṭhadbhyo gaur madhuparkaś ca |

ĀpDhS 2.4.8.8 dadhi madhusaṃsṛṣṭam madhuparkaḥ payo vā madhusaṃsṛṣṭam |

ĀpDhS 2.4.8.9 abhava udakam |

ĀpDhS 2.4.8.10 ṣaḍaṅgo vedaḥ |

ĀpDhS 2.4.8.11 chandaḥ kalpo vyākaraṇaṃ jyotiṣaṃ niruktaṃ śīkṣā chandovicitir iti |

ĀpDhS 2.4.8.12 śabdārthārambhaṇānāṃ tu karmaṇāṃ samāmnāyasamāptau vedaśabdaḥ | tatra saṃkhyā vipratiṣiddhā |

ĀpDhS 2.4.8.13 aṅgānāṃ tu pradhānair avyapadeśa iti nyāyavitsamayaḥ |

ĀpDhS 2.4.8.14 atithiṃ nirākṛtya yatra gate bhojane smaret tato viramyaupoṣya ||

ĀpDhS 2.4.9.1 śvobhūte yathāmanasaṃ tarpayitvā saṃsādhayet | [K 1: śvo bhūte, 2: yathāmānasaṃ]

ĀpDhS 2.4.9.2 yānavantam ā yānāt |

ĀpDhS 2.4.9.3 yāvatnānujānīyād itaraḥ |

ĀpDhS 2.4.9.4 apratībhāyāṃ sīmno nivarteta |

ĀpDhS 2.4.9.5 sarvān vaiśvadeve bhāginaḥ kurvītā śvacāṇḍālebhyaḥ | [K: śvacaṇḍālebhyaḥ]

ĀpDhS 2.4.9.6 nānarhadbhyo dadyād ity eke |

ĀpDhS 2.4.9.7 upetaḥ strīṇām anupetasya cocchiṣṭaṃ varjayet |

ĀpDhS 2.4.9.8 sarvāṇy udakapūrvāṇi dānāni |

ĀpDhS 2.4.9.9 yathāśruti vihāre |

ĀpDhS 2.4.9.10 ye nityā bhāktikās teṣām anuparodhena saṃvibhāgo vihitaḥ |

ĀpDhS 2.4.9.11 kāmam ātmānaṃ bhāryāṃ putraṃ voparundhyān na tv eva dāsakarmakaram |

ĀpDhS 2.4.9.12 tathā cātmano 'nuparodhaṃ kuryād yathā karmasv asamarthaḥ syāt | [K: karmasu samarthas]

ĀpDhS 2.4.9.13a athāpy udāharanti | {Ś} aṣṭau grāsā muner bhakṣaḥ ṣoḍaśāraṇyavāsinaḥ | dvātriṃśataṃ gṛhasthasyāparimitaṃ brahmacāriṇaḥ || [K: bhakṣyāḥ]

ĀpDhS 2.4.9.13b {Ś} āhitāgnir anaḍvāṃś ca brahmacārī ca te trayaḥ | aśnanta eva sidhyanti naiṣāṃ siddhir anaśnatām iti ||

ĀpDhS 2.5.10.1 bhikṣaṇe nimittam ācāryo vivāho yajño mātāpitror bubhūrṣārhataś ca niyamavilopaḥ |

ĀpDhS 2.5.10.2 tatra guṇān samīkṣya yathāśakti deyam |

ĀpDhS 2.5.10.3 indriyaprītyarthasya tu bhikṣaṇam animittam | na tad ādriyeta || [ = K 3+4]

ĀpDhS 2.5.10.4 svakarma brāhmaṇasyādhyayanam adhyāpanam yajño yājanam dānaṃ pratigrahaṇam dāyād yaṃ śiloñchaḥ | [ = K 5, siloñchaḥ]

ĀpDhS 2.5.10.5 anyac cāparigṛhītam | [ = K 6]

ĀpDhS 2.5.10.6 etāny eva kṣatriyasyādhyāpanayājanapratigrahaṇānīti parihāpya daṇḍayuddhādhikāni | [ = K 7]

ĀpDhS 2.5.10.7 kṣatriyavad vaiśyasya daṇḍayuddhavarjaṃ kṛṣigorakṣyavāṇijyādhikam | [ = K 8]

ĀpDhS 2.5.10.8 nānanūcānam ṛtvijaṃ vṛṇīte na paṇamānam | [ = 9, māṇam]

ĀpDhS 2.5.10.9 ayājyo 'nadhīyānaḥ | [ = K 10]

ĀpDhS 2.5.10.10 yuddhe tadyogā yathopāyam upadiśanti tathā pratipattavyam | [ = K 11]

ĀpDhS 2.5.10.11 nyastāyudhaprakīrṇakeśaprāñjaliparāṅāvṛttānām āryā vadhaṃ paricakṣate | [ = K 12]

ĀpDhS 2.5.10.12 śāstrair adhigatānām indriyadaurbalyād vipratipannānāṃ śāstā nirveṣam upadiśed yathākarma yathoktam | [ = K 13]

ĀpDhS 2.5.10.13 tasya cec chāstram atipravarteran rajānaṃ gamayet | [ = K 14]

ĀpDhS 2.5.10.14 rājā purohitaṃ dharmārthakuśalam | [ = K 15]

ĀpDhS 2.5.10.15 sa brāhmaṇān niyuñjyāt | [ = K 16]

ĀpDhS 2.5.10.16 balaviśeṣeṇa vadhadāsyavarjaṃ niyamair upaśoṣayet || [ = K 17]

ĀpDhS 2.5.11.1 itareṣāṃ varṇānām ā prāṇaviprayogāt samavekṣya teṣāṃ karmāṇi rājā daṇḍaṃ praṇayet |

ĀpDhS 2.5.11.2 na ca saṃdehe daṇḍaṃ kuryāt |

ĀpDhS 2.5.11.3 suvicitaṃ vicityā daivapraśnebhyo rājā daṇḍāya pratipadyeta |

ĀpDhS 2.5.11.4 evaṃvṛtto rājobhau lokāv abhijayati |

ĀpDhS 2.5.11.5 rājñaḥ panthā brāhmaṇenāsametya |

ĀpDhS 2.5.11.6 sametya tu brāhmaṇasyaiva panthāḥ |

ĀpDhS 2.5.11.7 yānasya bhārābhinihitasyāturasya striyā iti sarvair dātavyaḥ |

ĀpDhS 2.5.11.8 varṇajyāyasāṃ cetarair varṇaiḥ |

ĀpDhS 2.5.11.9 aśiṣṭapatitamattonmattānām ātmasvastyayanārthena sarvair eva dātavyaḥ |

ĀpDhS 2.5.11.10 dharmacaryayā jaghanyo varṇaḥ pūrvaṃ pūrvaṃ varṇam āpadyate jātiparivṛttau |

ĀpDhS 2.5.11.11 adharmacaryayā pūrvo varṇo jaghanyaṃ jaghanyaṃ varṇam āpadyate jātiparivṛttau |

ĀpDhS 2.5.11.12 dharmaprajāsaṃpanne dāre nānyāṃ kurvīta |

ĀpDhS 2.5.11.13 anyatarābhāve kāryā prāg agnyādheyāt |

ĀpDhS 2.5.11.14 ādhāne hi satī karmabhiḥ saṃbadhyate yeṣām etad aṅgam |

ĀpDhS 2.5.11.15 sagotrāya duhitaraṃ na prayacchet |

ĀpDhS 2.5.11.16 mātuś ca yo 'bhisaṃbandhebhyaḥ | [K: mātuś ca yonisaṃbhandhebhyaḥ [= Olivelle] ]

ĀpDhS 2.5.11.17 brāhme vivāhe bandhuśīlaśrutārogyāṇi buddhvā prajāsahatvakarmabhyaḥ pratipādayec chaktiviṣayeṇālaṃkṛtya | [K 1adds: lakṣaṇasampanna, 2: prajāṃ sahatva]

ĀpDhS 2.5.11.18 ārṣe duhitṛmate mithunau gāvau deyau |

ĀpDhS 2.5.11.19 daive yajñatantra ṛtvije pratipādayet |

ĀpDhS 2.5.11.20 mithaḥ kāmāt sāṃvartete sa gāndharvaḥ ||

ĀpDhS 2.5.12.1 śaktiviṣayeṇa dravyāṇi datvā vaheran sa āsuraḥ | [K: datvāvaheran]

ĀpDhS 2.5.12.2 duhitṛmataḥ prothayitvā vaheran sa rākṣasaḥ | [K: prothayitvā`āvaheran]

ĀpDhS 2.5.12.3 teṣāṃ traya ādyāḥ praśastāḥ pūrvaḥ pūrvaḥ śreyān |

ĀpDhS 2.5.12.4 yathā yukto vivāhas tathā yuktā prajā bhavati | [K: yathāyukto]

ĀpDhS 2.5.12.5 pāṇisamūḍhaṃ brāhmaṇasya nāprokṣitam abhitiṣṭhet |

ĀpDhS 2.5.12.6-7 agniṃ brāhmaṇam cāntareṇa nātikrāmet | brāhmaṇāṃś ca |

ĀpDhS 2.5.12.8 anujñāpya vātikrāmet |

ĀpDhS 2.5.12.9 agnim apaś ca na yugapaddhārayīta |

ĀpDhS 2.5.12.10 nānāgnīnāṃ ca saṃnivāpaṃ varjayet | [K: sannipātaṃ]

ĀpDhS 2.5.12.11 pratimukham agnim āhriyamāṇam nāpratiṣṭhitaṃ bhūmau pradakṣiṇīkuryāt |

ĀpDhS 2.5.12.12 pṛṣṭhataś cātmanaḥ pāṇī na saṃśleṣayet |

ĀpDhS 2.5.12.13 svapann abhinimrukto nāśvān vāgyato rātrim āsīta | śvobhūta udakam upaspṛśya vācaṃ visṛjet |

ĀpDhS 2.5.12.14 svapann abhyudito nāśvān vāgyato 'has tiṣṭhet |

ĀpDhS 2.5.12.15 ā tamitoḥ prāṇam āyacched ity eke | [K: ātamitoḥ]

ĀpDhS 2.5.12.16 svapnaṃ vā pāpakaṃ dṛṣṭvā |

ĀpDhS 2.5.12.17 arthaṃ vā siṣādhayiṣan |

ĀpDhS 2.5.12.18 niyamātikrame cānyasmin |

ĀpDhS 2.5.12.19 doṣaphalasaṃśaye na tat kartavyam |

ĀpDhS 2.5.12.20 evam adhyāyānadhyāye |

ĀpDhS 2.5.12.21 na saṃśaye pratyakṣavad brūyāt |

ĀpDhS 2.5.12.22 abhinimruktābhyuditakunakhiśyāvadāgradidhiṣudidhiṣūpatiparyāhitaparīṣṭaparivittaparivinnaparivividāneṣu cottarottarasminn aśucikaranirveṣo garīyān garīyān ||

ĀpDhS 2.5.12.23 tac ca liṅgaṃ caritvoddhāryam ity eke ||

ĀpDhS 2.6.13.1 savarṇāpūrvaśāstravihitāyāṃ yathartu gacchataḥ putrās teṣāṃ karmabhiḥ saṃbandhaḥ |

ĀpDhS 2.6.13.2 dāyenaavyatikramaś cobhayoḥ | [K: dāyena ca]

ĀpDhS 2.6.13.3 pūrvavatyām asaṃskṛtāyāṃ varṇāntare ca maithune doṣaḥ |

ĀpDhS 2.6.13.4 tatrāpi doṣavān putra eva |

ĀpDhS 2.6.13.5 utpādayituḥ putra iti hi brāhmaṇam |

ĀpDhS 2.6.13.6a athāpy udāharanti |{Ś} idānīm evāhaṃ janaka strīṇām īrṣyāmi no purā | yadā yamasya sādane janayituḥ putram abruvan ||

ĀpDhS 2.6.13.6b {Ś} retodhāḥ putraṃ nayati paretya yamasādane | tasmād bhāryāṃ rakṣanti bibhyantaḥ pararetasaḥ ||

ĀpDhS 2.6.13.6c {Ś} apramattā rakṣatha tantum etaṃ mā vaḥ kṣetre parabījāni vāpsuḥ | janayituḥ putro bhavati sāṃparāye moghaṃ vettā kurute tantum etam iti ||

ĀpDhS 2.6.13.7 dṛṣṭo dharmavyatikramaḥ sāhasaṃ ca pūrveṣām |

ĀpDhS 2.6.13.8 teṣāṃ tejoviśeṣeṇa pratyavāyo na vidyate |

ĀpDhS 2.6.13.9 tad anvīkṣya prayuñjānaḥ sīdaty avaraḥ |

ĀpDhS 2.6.13.10 dānaṃ krayadharmaś cāpatyasya na vidyate |

ĀpDhS 2.6.13.11a vivāhe duhitṛmate dānaṃ kāmyaṃ dharmārthaṃ śrūyate tasmād duhitṛmate 'dhirathaṃ śataṃ deyaṃ tan mithuyā kuryād iti |

ĀpDhS 2.6.13.11b tasyāṃ krayaśabdaḥ saṃstutimātram | dharmādhi saṃbandhaḥ |

ĀpDhS 2.6.13.12 ekadhanena jyeṣṭhaṃ toṣayitvā | [K omits: |]

ĀpDhS 2.6.14.1 jīvan putrebhyo dāyaṃ vibhajet samaṃ klībam unmattaṃ patitaṃ ca parihāpya | [K: unmatta]

ĀpDhS 2.6.14.2 putrābhāve yaḥ pratyāsannaḥ sapiṇḍaḥ |

ĀpDhS 2.6.14.3 tadabhāva ācārya ācāryābhāve 'ntevāsī hṛtvā tadartheṣu dharmakṛtyeṣu vopayojayet |

ĀpDhS 2.6.14.4 duhitā vā |

ĀpDhS 2.6.14.5 sarvābhāve rājā dāyaṃ hareta | [K: haret]

ĀpDhS 2.6.14.6 jyeṣṭho dāyāda ity eke |

ĀpDhS 2.6.14.7 deśaviśeṣe suvarṇam kṛṣṇā gāvaḥ kṛṣṇaṃ bhaumaṃ jyeṣṭhasya |

ĀpDhS 2.6.14.8 rathaḥ pituḥ parībhāṇḍaṃ ca gṛhe | [K: paribhāṇḍaṃ]

ĀpDhS 2.6.14.9 alaṃkāro bhāryāyā jñātidhanaṃ cety eke | [K: bhāryāyāḥ]

ĀpDhS 2.6.14.10 tac chāstrair vipratiṣiddham |

ĀpDhS 2.6.14.11 manuḥ putrebhyo dāyaṃ vyabhajad ity aviśeṣeṇa śrūyate |

ĀpDhS 2.6.14.12 athāpi tasmātjyeṣṭhaṃ putraṃ dhanena niravasāyayantīty ekavac chrūyate |

ĀpDhS 2.6.14.13 athāpi nityānuvādam avidhim āhur nyāyavido yathā tasmād ajāvayaḥ paśūnāṃ saha carantīti tasmāt snātakasya mukhaṃ rebhāyatīva tasmād bastaś ca śrotriyaś ca strīkāmatamāv iti | [K 1: sahacaranti, adds |, 3: rephāyati, 4 adds: |]

ĀpDhS 2.6.14.14 sarve hi dharmayuktā bhāginaḥ |

ĀpDhS 2.6.14.15 yas tv adharmeṇa dravyāṇi pratipādayati jyeṣṭho 'pi tam abhāgaṃ kurvīta |

ĀpDhS 2.6.14.16 jāyāpatyor na vibhāgo vidyate |

ĀpDhS 2.6.14.17 pāṇigrahaṇādhi sahatvaṃ karmasu |

ĀpDhS 2.6.14.18 tathā puṇyaphaleṣu |

ĀpDhS 2.6.14.19 dravyaparigraheṣu ca |

ĀpDhS 2.6.14.20 na hi bhartur vipravāse naimittike dāne steyam upadiśanti ||

ĀpDhS 2.6.15.1 etena deśakuladharmā vyākhyātāḥ |

ĀpDhS 2.6.15.2 mātuś ca yonisaṃbandhebhyaḥ pituś cā saptamāt puruṣād yāvatā vā saṃbandho jñāyate teṣāṃ preteṣūdakopasparśanaṃ garbhān parihāpyāparisaṃvatsarān | [K omits: puruṣād]

ĀpDhS 2.6.15.3 mātāpitarāv eva teṣu |

ĀpDhS 2.6.15.4 hartāraś ca |

ĀpDhS 2.6.15.5 bhāryāyāṃ paramagurusaṃsthāyāṃ cākālam abhojanam | [K: cākālabhojanam]

ĀpDhS 2.6.15.6 āturavyañjanāni kurvīran |

ĀpDhS 2.6.15.7-8 keśān prakīrya pāṃsūn opyekavāsaso [pāṃsūn opyaikavāsaso ?) dakṣiṇāmukhāḥ sakṛd upamajjayauttīryopaviśanti | evaṃ triḥ | ( = K 7) [K 1: opyaikavāsaso, 2: upamajjya, 3 omits: |, 4 adds K 8: evaṃ triḥ]

ĀpDhS 2.6.15.9 tatpratyayam udakam utsicyāpratīkṣā grāmam etya yat striya āhus tat kurvanti |

ĀpDhS 2.6.15.10 itareṣu caitad evaika upadiśanti |

ĀpDhS 2.6.15.11 śucīn mantravataḥ sarvakṛtyeṣu bhojayet |

ĀpDhS 2.6.15.12 deśataḥ kālataḥ śaucataḥ samyak pratigrahītṛta iti dānāni pratipādayati |

ĀpDhS 2.6.15.13 yasyāgnau na kriyate yasya cāgraṃ na dīyate na tad bhoktavyam |

ĀpDhS 2.6.15.14 na kṣāralavaṇahomo vidyate |

ĀpDhS 2.6.15.15 tathāvarān na saṃsṛṣṭasya ca |

ĀpDhS 2.6.15.16 ahaviṣyasya homa udīcīnam uṣṇaṃ bhasmāpohya tasminjuhyāt tadhutam ahutaṃ cāgnau bhavati |

ĀpDhS 2.6.15.17 na strī juhuyāt |

ĀpDhS 2.6.15.18 nānupetaḥ |

ĀpDhS 2.6.15.19 ānnaprāśanād garbhā nāprayatā bhavanti |

ĀpDhS 2.6.15.20 ā parisaṃvatsarād ity eke |

ĀpDhS 2.6.15.21 yāvatā yā diśo na prajānīyuḥ |

ĀpDhS 2.6.15.22 opanayanād ity aparam |

ĀpDhS 2.6.15.23 atra hy adhikāraḥ śāstrair bhavati |

ĀpDhS 2.6.15.24 sā niṣṭhā |

ĀpDhS 2.6.15.25 smṛtiś ca |

ĀpDhS 2.7.16.1 saha devamanuṣyā asmiṃl loke purā babhūvuḥ | atha devāḥ karmabhir divaṃ jagmur ahīyanta manuṣyāḥ | teṣāṃ ye tathā karmāṇy ārabhante saha devair brahmaṇā cāmuṣmiṃl loke bhavanti | athaitan manuḥ śrāddhaśabdṃ karma provāca |

ĀpDhS 2.7.16.2 prajāniḥśreyasā ca | [ 1+2 = K 1]

ĀpDhS 2.7.16.3 tatra pitaro devatā brāhmaṇās tv āhanīyārthe[āhavanīyārthe) | ( = K 2]

ĀpDhS 2.7.16.4 māsi māsi kāryam | [ = K 3]

ĀpDhS 2.7.16.5 aparapakṣasyāparāhnaḥ śreyān | [ = K 4]

ĀpDhS 2.7.16.6 tathāparapakṣasya jaghanyāny ahāni | [ = K 5]

ĀpDhS 2.7.16.7 sarveṣv evāparapakṣasyāhassu kriyamāṇe pit ṝn prīṇāti | kartus tu kālābhiniyamāt phalaviśeṣaḥ || [ = K 6]

ĀpDhS 2.7.16.8 prathame 'hani kriyamāṇe strīprāyam apatye jāyate | [ = K 7]

ĀpDhS 2.7.16.9 dvitīye 'stenāḥ | [ = K 8]

ĀpDhS 2.7.16.10 tṛtīye brahmavarcasinaḥ | [ = K 9]

ĀpDhS 2.7.16.11 caturthe kṣudrapaśumān | [ = K 10]

ĀpDhS 2.7.16.12 pañcame pumāṃsaḥ | bahvapatyo na cānapatyaḥ pramīyate | [ = K 11]

ĀpDhS 2.7.16.13 ṣaṣṭhe 'dhvaśīlo 'kṣaśīlaś ca | [ = K 12]

ĀpDhS 2.7.16.14 saptame karṣe rāddhiḥ | [ = K 13]

ĀpDhS 2.7.16.15 aṣṭame puṣṭiḥ | [ = K 14]

ĀpDhS 2.7.16.16 navama ekakhurāḥ | [ = K 15]

ĀpDhS 2.7.16.17 daśame vyavahāre rāddhiḥ | [ = K 16]

ĀpDhS 2.7.16.18 ekādaśe kṛṣṇāyasaṃ trapusīsam | [ = K 17]

ĀpDhS 2.7.16.19 dvādaśe paśumān | [ = K 18]

ĀpDhS 2.7.16.20 trayodaśe bahuputro bahumitro darśanīyāpatyaḥ | yuvamāriṇas tu bhavanti | [ = K 19, om |]

ĀpDhS 2.7.16.21 caturdaśa āyudhe rāddhiḥ | [ = K 20]

ĀpDhS 2.7.16.22 pañcadaśe puṣṭiḥ | [ = K 21]

ĀpDhS 2.7.16.23 tatra dravyāṇi tilamāṣā vrīhiyavā āpo mūlaphalāni | [ = K 22]

ĀpDhS 2.7.16.24 snehavati tv evānne tīvratarā pit ṝṇāṃ prītir drāghīyāṃsaṃ ca kālam | [ = K 23]

ĀpDhS 2.7.16.25 tathā dharmāhṛtena dravyeṇa tīrthe pratipannena | [ = K 24]

ĀpDhS 2.7.16.26 saṃvatsaraṃ gavyena prītiḥ | [ = K 25]

ĀpDhS 2.7.16.27 bhūyāṃsam ato māhiṣeṇa | [ = K 26]

ĀpDhS 2.7.16.28 etena grāmyāraṇyānāṃ paśūnāṃ māṃsaṃ medhyaṃ vyākhyātam || [ = K 27]

ĀpDhS 2.7.17.1 khaḍgopastaraṇe khaḍgamāṃsenānantyaṃ kālam |

ĀpDhS 2.7.17.2 tathā śatabaler matsyasya māṃsena |

ĀpDhS 2.7.17.3 vārdhrāṇasasya ca | [K: vārghrāṇasasya]

ĀpDhS 2.7.17.4 prayataḥ prasannamanāḥ sṛṣṭo bhojayed brāhmaṇān brahmavido yonigotramantrāntevāsyasaṃbandhān |

ĀpDhS 2.7.17.5 guṇahānyāṃ tu pareṣāṃ samudetaḥ sodaryo 'pi bhojayitavyaḥ |

ĀpDhS 2.7.17.6 etenāntevāsino vyākhyātāḥ |

ĀpDhS 2.7.17.7.8 athāpy udāharanti | {Ś} saṃbhojanī nāma piśācabhikṣā naiṣā pitṝn gacchati nota devān | ihaiva sā carati kṣīṇapuṇyā śālāntare gaur iva naṣṭavatsā || [K: no 'tha]

ĀpDhS 2.7.17.9 ihaiva saṃbhuñjatī dakṣiṇā kulāt kulaṃ vinaśyatīti | [K: sambhuñjatīti]

ĀpDhS 2.7.17.10 tulyaguṇeṣu vayovṛddhaḥ śreyān dravyakṛśaś caīpsan |

ĀpDhS 2.7.17.11 pūrvedyur nivedanam |

ĀpDhS 2.7.17.12 aparedyur dvitīyam |

ĀpDhS 2.7.17.13 tṛtīyam āmantraṇam |

ĀpDhS 2.7.17.14 triḥprāyam eke śrāddham upadiśanti |

ĀpDhS 2.7.17.15 yathā prathamam evaṃ dvitīyaṃ tṛtīyaṃ ca |

ĀpDhS 2.7.17.16 sarveṣu vṛtteṣu sarvataḥ samavadāya śeṣasya grāsāvarārdhyaṃ prāśnīyād yathoktam | [K: grāsa varārdhyaṃ]

ĀpDhS 2.7.17.17 udīcyavṛttis tv āsanagatānāṃ hasteṣūdapātrānayanam |

ĀpDhS 2.7.17.18 uddhriyatām agnau ca kriyatām ity āmantrayate |

ĀpDhS 2.7.17.19 kāmam uddhriyatāṃ kāmam agnau kriyatām ity attisṛṣṭa uddharetjuhuyāc ca |

ĀpDhS 2.7.17.20 śvabhir apapātraiś ca śrāddhasya darśanaṃ paricakṣate |

ĀpDhS 2.7.17.21 śvitraḥ śipiviṣṭaḥ paratalpagāmy āyudhīyaputraḥ śūdrotpanno brāhmaṇyām ity ete śrāddhe bhuñjānāḥ paṅktidūṣaṇā bhavanti | [K: śvitraś]

ĀpDhS 2.7.17.22 trimadhus trisuparṇas trināciketaś caturmedhaḥ pañcāgnir jyeṣṭhasāmago vedādhyāyy anūcāna,putraḥ śrotriya ity ete śrāddhe bhuñjānāḥ paṅktipāvanā bhavanti | [K: jyeṣṭhasāmiko]

ĀpDhS 2.7.17.23 na ca naktaṃ śrāddhaṃ kurvīta |

ĀpDhS 2.7.17.24 ārabdhe cābhojanam ā samāpanāt |

ĀpDhS 2.7.17.25 anyatra rāhudarśanāt ||

ĀpDhS 2.8.18.1 vilayanaṃ mathitaṃ piṇyākaṃ madhu māṃsaṃ ca varjayet |

ĀpDhS 2.8.18.2 kṛṣṇadhānyaṃ śūdrānnaṃ ye cānyenāśyasaṃmatāḥ | [K: cānye 'nāśyasammatāḥ]

ĀpDhS 2.8.18.3 ahaviṣyam anṛtaṃ krodhaṃ yena ca krodhayet | smṛtim icchan yaśo medhāṃ svargaṃ puṣṭiṃ dvādaśaitāni varjayet | [ = K 3+4]

ĀpDhS 2.8.18.4 adhonābhyuparijānvācchādya triṣavaṇam udakam upaspṛśann anagnipakvavṛttir acchāyopagaḥ sthānāsanikaḥ saṃvatsaram etad vrataṃ caret | etad aṣṭācatvāriṃśat saṃmitam ity ācakṣate | [ = K 5, 1àcchayopagatasthāma, 2: om |]

ĀpDhS 2.8.18.5 nityaśrāddham | [ = K 6]

ĀpDhS 2.8.18.6 bahir grāmāc chucayaḥ śucau deśe saṃskurvanti | [ = K 7]

ĀpDhS 2.8.18.7 tatra navāni dravyāṇi | [ = K 8]

ĀpDhS 2.8.18.8 yair annaṃ saṃskriyate yeṣu ca bhujyate | [ = K 9]

ĀpDhS 2.8.18.9 tāni ca bhuktavadbhyo dadyāt | [ = K 10]

ĀpDhS 2.8.18.10 samudetāṃś ca bhojayet | [ = K 11]

ĀpDhS 2.8.18.11 na cātadguṇāyocchiṣṭaṃ prayacchet | [ = K 12]

ĀpDhS 2.8.18.12 evaṃ saṃvatsaram | [ = K 13]

ĀpDhS 2.8.18.13 teṣām uttamaṃ lohenājena kāryam | [ = K 14]

ĀpDhS 2.8.18.14 mānaṃ ca kārayet praticchannam | [ = K 15]

ĀpDhS 2.8.18.15 tasyottarārdhe brāhmaṇān bhojayet | [ = K 16]

ĀpDhS 2.8.18.16 ubhayān paśyati brāhmaṇāṃś ca bhuñjānān māne ca pitṝn ity upadiśanti | [ = K 17]

ĀpDhS 2.8.18.17 kṛtākṛtam ata ūrdhvam | [ = K 18]

ĀpDhS 2.8.18.18 śrāddhena hi tṛptiṃ vedayante pitaraḥ | [ = K 19, 1òmhi, 2ṅivedayante] )

ĀpDhS 2.8.18.19 tiṣyeṇa puṣṭikāmaḥ | [ = K 20]

ĀpDhS 2.8.19.1 gaurasarṣapāṇāṃ cūrṇāni kārayitvā taiḥ pāṇipādaṃ prakṣālya mukhaṃ karṇau prāśya ca yad vāto nātivāti tadāsano 'jinaṃ bastasya prathamaḥ kalpo vāgyato dakṣiṇāmukho bhuñjīta |

ĀpDhS 2.8.19.2 anāyuṣyaṃ tv evaṃmukhasya bhojanaṃ mātur ity upadiśanti | [K: tvaivaṃmukhasya ?]

ĀpDhS 2.8.19.3 audumbaraś camasaḥ suvarṇanābhaḥ praśāstaḥ |

ĀpDhS 2.8.19.4 na cānyenāpi bhoktavyaḥ | [K: bhoktavyam]

ĀpDhS 2.8.19.5 yāvadgrāsaṃ saṃnayan |

ĀpDhS 2.8.19.6 askandayan |

ĀpDhS 2.8.19.7 nāpajahīta |

ĀpDhS 2.8.19.8 apajahīta vā |

ĀpDhS 2.8.19.9 kṛtsnaṃ grāsaṃ grasīta sahāṅguṣṭham | [ 5+6+7+8+9 = K 5, all 1 omit: |, 2: grasati]

ĀpDhS 2.8.19.10 na ca mukhaśabdaṃ kuryāt | [ = K 6]

ĀpDhS 2.8.19.11 pāṇiṃ ca nāvadhūnuyāt | [ = K 7]

ĀpDhS 2.8.19.12 ācamya caūrdhvau pāṇī dhārayed ā prodakībhāvāt | [ = K 8]

ĀpDhS 2.8.19.13 tato 'gnim upaspṛśet | [ = K 9]

ĀpDhS 2.8.19.14 divā ca na bhuñjītānyatmūlaphalebhyaḥ | [ = K 10]

ĀpDhS 2.8.19.15 sthālīpākānudeśyāni ca varjayet | [ = K 11]

ĀpDhS 2.8.19.16 sottarācchādanaś caiva yajñopavītī bhuñjīta | [ = K 12]

ĀpDhS 2.8.19.17 naiyyamikaṃ tu śrāddhaṃ snehavad eva dadyāt | [ = K 13]

ĀpDhS 2.8.19.18 sarpir māṃsam iti prathamaḥ kalpaḥ | [ = K 14]

ĀpDhS 2.8.19.19 abhāve tailaṃ śākam iti | [ = K 15]

ĀpDhS 2.8.19.20 maghāsu cādhikaṃ śrāddhakalpena sarpir brāhmaṇān bhojayet || [ = K 16]

ĀpDhS 2.8.20.1 māsiśrāddhe tilānāṃ droṇaṃ droṇaṃ yenopāyena śaknuyāt tenaupayojayet |

ĀpDhS 2.8.20.2 samudetāṃś ca bhojayen na cātadguṇāyocchiṣṭam dadyuḥ |

ĀpDhS 2.8.20.3 udagayana āpūryamāṇapakṣasyaikarātram avarārdhyam upoṣya tiṣyeṇa puṣṭikāmaḥ sthālīpākaṃ śrapayitvā mahārājam iṣṭvā tena sarpiṣmatā brāhmaṇaṃ bhojayitvā puṣṭyarthena siddhiṃ vācayīta |

ĀpDhS 2.8.20.4 evam ahar ahar ā parasmāt tiṣyāt |

ĀpDhS 2.8.20.5 dvau dvitīye |

ĀpDhS 2.8.20.6 trīṃs tṛtīye |

ĀpDhS 2.8.20.7 evaṃ saṃvatsaram abhyuccayena |

ĀpDhS 2.8.20.8 mahāntaṃ poṣaṃ puṣyati |

ĀpDhS 2.8.20.9 ādita evopavāsaḥ |

ĀpDhS 2.8.20.10 āttatejasāṃ bhojanaṃ varjayet |

ĀpDhS 2.8.20.11 bhasmatuṣādhiṣṭhānam |

ĀpDhS 2.8.20.12 padā pādasya prakṣālanam adhiṣṭhānaṃ ca varjayet |

ĀpDhS 2.8.20.13 preṅkholanaṃ ca pādayoḥ |

ĀpDhS 2.8.20.14 jānuni cātyādhānaṃ jaṅghāyāḥ |

ĀpDhS 2.8.20.15 nakhaiś ca nakhavādanam | [K: vādanaḥ]

ĀpDhS 2.8.20.16 sphoṭanāni cākāraṇāt |

ĀpDhS 2.8.20.17 yac cānyat paricakṣate |

ĀpDhS 2.8.20.18 yoktā ca dharmayukteṣu dravyaparigraheṣu ca |

ĀpDhS 2.8.20.19 pratipādayitā ca tīrthe |

ĀpDhS 2.8.20.20 yantā cātīrthe yato na bhayaṃ syāt |

ĀpDhS 2.8.20.21 saṃgrahītā ca manuṣyān |

ĀpDhS 2.8.20.22 bhoktā ca dharmāvipratiṣiddhān bhogān |

ĀpDhS 2.8.20.23 evam ubhau lokāv abhijayati ||

ĀpDhS 2.9.21.1 catvāra āśramā gārhasthyam ācāryakulaṃ maunaṃ vānaprasthyam iti |

ĀpDhS 2.9.21.2 teṣu sarveṣu yathā,upadeśam avyagro vartamānaḥ kṣemaṃ gacchati |

ĀpDhS 2.9.21.3 sarveṣām upanayanaprabhṛti samāna ācāryakule vāsaḥ |

ĀpDhS 2.9.21.4 sarveṣām anūtsargo vidyāyāḥ |

ĀpDhS 2.9.21.5 buddhvā karmāṇi yat kāmayeta tad ārabheta |

ĀpDhS 2.9.21.6 yathā vidyārthasya niyama etenaivāntam anūpasīdata ācāryakule śarīranyāso brahmacāriṇaḥ |

ĀpDhS 2.9.21.7 atha parivrājaḥ |

ĀpDhS 2.9.21.8 ata eva brahmacaryavān pravrajati |

ĀpDhS 2.9.21.9 tasyaupadiśanti |

ĀpDhS 2.9.21.10 anagnir aniketaḥ syād aśarmāśaraṇo muniḥ | svādhyāyaivautsṛjamāno vācaṃ grāme prāṇavṛttiṃ pratilabhyāniho 'namutraś caret | [K omits: |]

ĀpDhS 2.9.21.11 tasya muktam ācchādanaṃ vihitam |

ĀpDhS 2.9.21.12 sarvataḥ parimokṣam eke |

ĀpDhS 2.9.21.13 satyānṛte sukhaduḥkhe vedān imaṃ lokam amuṃ ca parityajyātmānam anvicchet |

ĀpDhS 2.9.21.14 buddhe kṣemaprāpaṇam |

ĀpDhS 2.9.21.15 tac chāstrair vipratiṣiddham |

ĀpDhS 2.9.21.16 buddhe cet kṣemaprāpaṇam ihaiva na duḥkham upalabheta |

ĀpDhS 2.9.21.17 etena paraṃ vyākhyātam |

ĀpDhS 2.9.21.18 atha vānaprasthaḥ |

ĀpDhS 2.9.21.19 ata eva brahmacaryavān pravrajati |

ĀpDhS 2.9.21.20-21 tasyaupadiśanti | ekāgnir aniketaḥ syād aśarmāśaraṇo muniḥ | svādhyāya evautsṛjamāno vācam || [ = K 20, omits: |]

ĀpDhS 2.9.22.1 tasyāraṇyam ācchādanaṃ vihitam |

ĀpDhS 2.9.22.2 tato mūlaiḥ phalaiḥ parṇais tṛṇair iti vartayaṃś caret |

ĀpDhS 2.9.22.3 antataḥ pravṛttāni |

ĀpDhS 2.9.22.4 tato 'po vāyum ākāśam ity abhiniśrayet |

ĀpDhS 2.9.22.5 teṣām uttara uttaraḥ saṃyogaḥ phalato viśiṣṭaḥ |

ĀpDhS 2.9.22.6 atha vānaprasthasyaivānupūrvyam eka upadiśanti |

ĀpDhS 2.9.22.7 vidyāṃ samāpya dāraṃ kṛtvāgnīn ādhāya karmāṇy ārabhate somāvarārdhyāni yāni śrūyante |

ĀpDhS 2.9.22.8 gṛhān kṛtvā sadāraḥ saprajaḥ sahāgnibhir bahir grāmād vaset |

ĀpDhS 2.9.22.9 eko vā |

ĀpDhS 2.9.22.10 śiloñchena vartayet |

ĀpDhS 2.9.22.11 na cāta ūrdhvaṃ pratigṛhṇīyāt |

ĀpDhS 2.9.22.12 abhiṣiktaś ca juhuyāt |

ĀpDhS 2.9.22.13 śanair apo 'bhyaveyād abhighnann abhimukham ādityam udakam upaspṛśet | [K 1: apo 'bhyupeyād, 2: abhimukha]

ĀpDhS 2.9.22.14 iti sarvatrodakopasparśanavidhiḥ |

ĀpDhS 2.9.22.15 tasya dvaṃdvaṃ dravyāṇām eka upadiśanti pākārthabhojanārthavāsiparaśudātrakājānām | [K 1: dvanda?dravyāṇām, 2: pākārthaṃ bhojanārthaṃ]

ĀpDhS 2.9.22.16 dvaṃdvānām ekaikam ādāyetarāṇi datvāraṇyam avatiṣṭheta | [K dvandānām]

ĀpDhS 2.9.22.17 tasyāraṇyenaivāta ūrdhvaṃ homo vṛttiḥ pratīkṣāc chādanaṃ ca |

ĀpDhS 2.9.22.18 yeṣu karmasu puroḍāśāś caravas teṣu kāryāḥ |

ĀpDhS 2.9.22.19 sarvaṃ copāṃśu saha svādhyāyena |

ĀpDhS 2.9.22.20 nāraṇyam abhyāśrāvayet |

ĀpDhS 2.9.22.21 agnyarthaṃ śaraṇam |

ĀpDhS 2.9.22.22 ākāśe svayam |

ĀpDhS 2.9.22.23 anupastīrṇe śayyāsane |

ĀpDhS 2.9.22.24 nave sasye prāpte purāṇam anujānīyāt ||

ĀpDhS 2.9.23.1 bhūyāṃsaṃ vā niyamam icchann anvaham eva pātreṇa sāyaṃ prātar artham āharet |

ĀpDhS 2.9.23.2 tato mūlaiḥ phalaiḥ parṇais tṛṇair iti vartayaṃś cared antataḥ pravṛttāni tato 'po vāyum ākāśam ity abhiniśrayet teṣām uttara uttaraḥ saṃyogaḥ phlato viśiṣṭaḥ | [K inserts |]

ĀpDhS 2.9.23.3 atha purāṇe ślokāv udāharanti |

ĀpDhS 2.9.23.4 {Ś} aṣṭāśītisahasrāṇi ye prajām īśiraṛṣayaḥ | dakṣiṇenāryamṇaḥ panthānaṃ te śmaśānāni bhejire || ( 3+4 = K 3]

ĀpDhS 2.9.23.5 {Ś} aṣṭāśītisahasrāṇi ye prajāṃ naīṣiraṛṣayaḥ | uttareṇāryamṇaḥ panthānaṃ te 'mṛtatvaṃ hi kalpate || ( = K 4]

ĀpDhS 2.9.23.6 ity ūrdhvaretasāṃ praśaṃsā | [ = K 5]

ĀpDhS 2.9.23.7 athāpi saṃkalpasiddhayo bhavanti | [ = K 6]

ĀpDhS 2.9.23.8 yathā varṣaṃ prajādānaṃ dūre darśanaṃ manojavatā yac cānyad evaṃ yuktam | [ = K 7, prajā dānaṃ]

ĀpDhS 2.9.23.9 tasmāc chrutitaḥ pratyakṣaphalatvāc ca viśiṣṭān āśramān etān eke bruvate | [ = K 8]

ĀpDhS 2.9.23.10 traividyavṛddhānāṃ tu vedāḥ pramāṇam iti niṣṭhā tatra yāni śrūyante vrīhiyavapaśvājyapayaḥkapālapatnīsaṃbandhāny uccair nīcaiḥ kāryam iti tair viruddha ācāro 'pramāṇam iti manyante | [ = K 11]

ĀpDhS 2.9.23.11 yat tu śmaśānam ucyate nānākarmaṇām eṣo 'nte puruṣasaṃskāro vidhīyate | [ = K 12]

ĀpDhS 2.9.23.12 tataḥ param anantyaṃ phalaṃ svargyaśabdaṃ śrūyate ||

ĀpDhS 2.9.24.1 athāpy asya prajātim amṛtam āmnāya āha | prajām anu prajāyase tad u te martyāmṛtam iti | [K]

ĀpDhS 2.9.24.2 athāpi sa evāyaṃ virūḍhaḥ pṛthak pratyakṣeṇaupalabhyate dṛśyate cāpi sārūpyaṃ dehatvam evānyat |

ĀpDhS 2.9.24.3-6 te śiṣṭeṣu karmasu vartamānāḥ pūrveṣāṃ sāṃparāyeṇa kīrtiṃ svargaṃ ca vardhayanti | evam avaro 'varaḥ pareṣām | ā bhūtasaṃplavāt te svargajitaḥ | punaḥ sarge bījārthā bhavantīti bhaviṣyatpurāṇe |

ĀpDhS 2.9.24.7-8 athāpi prajāpater vacanam | {Ś} trayīṃ vidyāṃ brahmacaryaṃ prajātiṃ śraddhāṃ tapo yajñam anupradānam | ya etāni kurvate tair it saha smo rajo bhūtvā dhvaṃsate 'nyat praśaṃsann iti ||

ĀpDhS 2.9.24.9 tatra ye pāpakṛtas ta eva dhvaṃsanti yathā parṇaṃ vanaspater na parān hiṃsanti |

ĀpDhS 2.9.24.10 nāsyāsmiṃl loke karmabhiḥ saṃbandho vidyate tathā parasmin karmaphalaiḥ |

ĀpDhS 2.9.24.11 tad etena veditavyam |

ĀpDhS 2.9.24.12 prajāpater ṛṣīṇām iti sargo 'yam |

ĀpDhS 2.9.24.13 tatra ye puṇyakṛtas teṣāṃ prakṛtayaḥ parā jvalantya upalabhyante |

ĀpDhS 2.9.24.14 syāt tu karmāvayavena tapasā vā kaścit saśarīro 'ntavantaṃ lokaṃ jayati saṃkalpasiddhiś ca syān na tu taj jyaiṣṭhyam āśramāṇām |

ĀpDhS 2.9.25.1 vyākhyātāḥ sarvavarṇānāṃ sādhāraṇavaiśeṣikā dharmāḥ | rājñas tu viśeṣād vakṣyāmaḥ | [ = K omits: | : dharmā rājñas]

ĀpDhS 2.9.25.2 dakṣiṇādvāraṃ veśma puraṃ ca māpayet |

ĀpDhS 2.9.25.3 antarasyāṃ puri veśma |

ĀpDhS 2.9.25.4 tasya purastād āvasathas tad āmantraṇam ity ācakṣate |

ĀpDhS 2.9.25.5 dakṣiṇena puraṃ sabhā dakṣiṇodagdvārā yathobhayaṃ saṃdṛśyeta bahir antaraṃ ceti |

ĀpDhS 2.9.25.6 sarveṣv evājasrā agnayaḥ syuḥ |

ĀpDhS 2.9.25.7 agnipūjā ca nityā yathā gṛhamedhe |

ĀpDhS 2.9.25.8 āvasathe śrotriyāvarārdhyān atithīn vāsayet |

ĀpDhS 2.9.25.9 teṣāṃ yathāguṇam āvasathāḥ śayyānnapānaṃ ca videyam |

ĀpDhS 2.9.25.10 gurūn amātyāṃś ca nātijīvet |

ĀpDhS 2.9.25.11 na cāsya viṣaye kṣudhā rogeṇa himātapābhyāṃ vāvasīded abhāvād buddhipūrvaṃ vā kaścit |

ĀpDhS 2.9.25.12 sabhāyā madhye 'dhidevanam uddhatyāvokṣyākṣān nivaped yugmān vaibhītakān yathārthān |

ĀpDhS 2.9.25.13 āryāḥ śucayaḥ satyaśīlā dīvitāraḥ syuḥ |

ĀpDhS 2.9.25.14 āyudhagrahaṇaṃ nṛttagītavāditrāṇīti rājādhīnebhyo 'nyatra na vidyeran |

ĀpDhS 2.9.25.15 kṣemakṛd rājā yasya viṣaye grāme 'raṇye vā taskarabhayaṃ na vidyate ||

ĀpDhS 2.10.26.1 bhṛtyānām anuparodhena kṣetraṃ vittaṃ ca dadad brāhmaṇebhyo yathārham anantāṃl lokān abhijayati |

ĀpDhS 2.10.26.2 brāhmaṇasvāny apajigīṣamāṇo rājā yo hanyate tam āhur ātmayūpo yajño 'nantadakṣiṇa iti |

ĀpDhS 2.10.26.3 etenānye śūrā vyākhyātāḥ prayojane yudhyamānās tanutyajaḥ |

ĀpDhS 2.10.26.4 grāmeṣu nagareṣu cāryāñ chucīn satyaśīlān prajāguptaye nidadhyāt |

ĀpDhS 2.10.26.5 teṣāṃ puruṣās tathāguṇā eva syuḥ |

ĀpDhS 2.10.26.6 sarvato yojanaṃ nagaraṃ taskarebhyo rakṣyam |

ĀpDhS 2.10.26.7 krośo grāmebhyaḥ |

ĀpDhS 2.10.26.8 tatra yatmuṣyate tais tat pratidāpyam |

ĀpDhS 2.10.26.9 dhārmyaṃ śulkam avahārayet |

ĀpDhS 2.10.26.10 akaraḥ śrotriyaḥ |

ĀpDhS 2.10.26.11 sarvavarṇānāṃ ca striyaḥ |

ĀpDhS 2.10.26.12 kumārāś ca prāg vyañjanebhyaḥ |

ĀpDhS 2.10.26.13 ye ca vidyārthā vasanti |

ĀpDhS 2.10.26.14 tapasvinaś ca ye dharmaparāḥ |

ĀpDhS 2.10.26.15 śūdraś ca pādāvanektā |

ĀpDhS 2.10.26.16 andhamūkabadhirarogaviṣṭāś ca

ĀpDhS 2.10.26.17 ye vyarthā dravyaparigrahaiḥ |

ĀpDhS 2.10.26.18 abuddhipūrvam alaṃkṛto yuvā paradāram anupraviśan kumārīṃ vā vācā bādhyaḥ |

ĀpDhS 2.10.26.19 buddhi,pūrvaṃ tu duṣṭabhāvo daṇḍyaḥ |

ĀpDhS 2.10.26.20 saṃnipāte vṛtte śiśnacchedanaṃ savṛṣaṇasya |

ĀpDhS 2.10.26.21 kumāryāṃ tu svāny ādāya nāśyaḥ |

ĀpDhS 2.10.26.22 atha bhṛtye rājñā |

ĀpDhS 2.10.26.23 rakṣye cāta ūrdhvaṃ maithunāt |

ĀpDhS 2.10.26.24 nirveṣābhyupāye tu svāmibhyo 'vasṛjet ||

ĀpDhS 2.10.27.1 carite yathāpuraṃ dharmādhi saṃbandhaḥ |

ĀpDhS 2.10.27.2 sagotrasthānīyāṃ na parebhyaḥ samācakṣīta |

ĀpDhS 2.10.27.3 kulāya hi strī pradīyata ity upadiśanti |

ĀpDhS 2.10.27.4 tad indriyadaurbalyād vipratipannam |

ĀpDhS 2.10.27.5 aviśiṣṭaṃ hi paratvaṃ pāṇeḥ |

ĀpDhS 2.10.27.6 tadvyatikrame khalu punar ubhayor narakaḥ |

ĀpDhS 2.10.27.7 niyamārambhaṇo hi varṣīyān abhyudaya evam ārambhaṇād apatyāt |

ĀpDhS 2.10.27.8 nāśya āryaḥ śūdrāyām |

ĀpDhS 2.10.27.9 vadhyaḥ śūdra āryāyām |

ĀpDhS 2.10.27.10 dāraṃ cāsya karśayet |

ĀpDhS 2.10.27.11 savarṇāyām anyapūrvāyāṃ sakṛt saṃnipāte pādaḥ patatīty upadiśanti |

ĀpDhS 2.10.27.12 evam abhyāse pādaḥ pādaḥ |

ĀpDhS 2.10.27.13 caturthe sarvam |

ĀpDhS 2.10.27.14 jihvācchedanaṃ śūdrasyāryaṃ dhārmikam ākrośataḥ |

ĀpDhS 2.10.27.15 vāci pathi śayyāyām āsana iti samībhavato daṇḍatāḍanam | [K bāci]

ĀpDhS 2.10.27.16 puruṣavadhe steye bhūmyādāna iti svāny ādāya vadhyaḥ |

ĀpDhS 2.10.27.17 cakṣunirodhas tv eteṣu brāhmaṇasya |

ĀpDhS 2.10.27.18 niyamātikramaṇam anyaṃ vā rahasi bandhayet |

ĀpDhS 2.10.27.19-20 ā samāpatteḥ | asamāpattau nāśyaḥ |

ĀpDhS 2.10.27.21 ācārya ṛtvik snātako rājeti trāṇaṃ syur anyatra vadhyāt ||

ĀpDhS 2.11.28.1 kṣetraṃ parigṛhyotthānābhāvāt phalābhāve yaḥ samṛddhaḥ sa bhāvi tad apahāryaḥ |

ĀpDhS 2.11.28.2.3 avaśinaḥ kīnāśasya karmanyāse daṇḍatāḍanam | tathā paśupasya |

ĀpDhS 2.11.28.4 avarodhanaṃ cāsya paśūnām |

ĀpDhS 2.11.28.5 hitvā vrajam ādinaḥ karśayet paśūn nātipātayet | [ = K 5+6]

ĀpDhS 2.11.28.6 avarudhya paśūn māraṇe nāśane vā svāmibhyo 'vasṛjet | [ = K 7]

ĀpDhS 2.11.28.7 pramādād araṇye paśūn utsṛṣtān dṛṣṭvā grāmam ānīya svāmibhyo 'vasṛjet | [ = K 8]

ĀpDhS 2.11.28.8-9 punaḥ pramāde sakṛd avarudhya | tata ūrdhvaṃ na sūrkṣet | [ = K 9+10]

ĀpDhS 2.11.28.10 paraparigraham avidvān ādadāna edhodake mūle puṣpe phale gandhe grāse śāka iti vācā bādhyaḥ | [ = K 11]

ĀpDhS 2.11.28.11 viduṣo vāsasaḥ parimoṣaṇam | [ = K 12]

ĀpDhS 2.11.28.12 adaṇḍyaḥ kāmakṛte tathā prāṇasaṃśaye bhojanam ādadānaḥ | [ = K 13]

ĀpDhS 2.11.28.13 prāptanimitte daṇḍākarmaṇi rājānam enaḥ spṛśati || [ = K 14]

ĀpDhS 2.11.29.1 prayojayitā mantā karteti svarganarakaphaleṣu karmasu bhāginaḥ | [\*karmeti]

ĀpDhS 2.11.29.2 yo bhūya ārabhate tasmin phalaviśeṣaḥ |

ĀpDhS 2.11.29.3 kuṭumbinau dhanasyaīśate |

ĀpDhS 2.11.29.4 tayor anumate 'nye |

ĀpDhS 2.11.29.5 vivāde vidyābhijanasaṃpannā vṛddhā medhāvino dharmeṣv avinipātinaḥ |

ĀpDhS 2.11.29.6 saṃdehe liṅgato daiveneti vicitya |

ĀpDhS 2.11.29.7 puṇyāhe prātar agnāv iddhe' apāmante rājavaty ubhayataḥ samākhyāpya sarvānumate mukhyaḥ satyaṃ praśnaṃ brūyāt |

ĀpDhS 2.11.29.8 anṛte rājā daṇḍaṃ praṇayet |

ĀpDhS 2.11.29.9 narakaś cātrādhikaḥ sāṃparāye |

ĀpDhS 2.11.29.10 satye svargaḥ sarvabhūtapraśaṃsā ca |

ĀpDhS 2.11.29.11 sā niṣṭhā yā vidyā strīṣu śūdreṣu ca |

ĀpDhS 2.11.29.12 ātharvaṇasya vedasya śeṣa ity upadiśanti |

ĀpDhS 2.11.29.13 kṛcchrā dharmasamāptiḥ samāmnātena | lakṣaṇakarmaṇāt tu samāpyate | [K 1: samāmnānena, 2: omits: |, 3: karmaṇā]

ĀpDhS 2.11.29.14 tatra lakṣaṇam | sarvajanapadeṣv ekāntasamāhitam āryāṇāṃ vṛttaṃ samyagvinītānāṃ vṛddhānām ātmavatām alolupānām adāmbhikānāṃ vṛttasādṛśyaṃ bhajeta | evam ubhau lokāv abhijayati | [ = K 14+15, omit: |]

ĀpDhS 2.11.29.15 strībhyaḥ sarvavarṇebhyaś ca dharmaśeṣān pratīyād ity eka ity eke ||

|| samāptaṃ cedam āpastambīyadharmasūtram ||

%%%%%%%%%%%%%%%%%%%%%%%%%%%%%%%%%%%%%%%%%%%%%%%%

### **Gautama Dharmasūtra**

Originally typed and analyzed by Nobuyuki Watase.

Converted to Unicode plain text without hyphens, sandhi resolution, and analytical markers by Timothy Lubin, October 2021.

Based on the edition of Ganeśa Śāstrin Gokhale, Pune 1910, Anandasrama Sanskrit Series, 61;

with variants from: The Institutes of Gautama, edition by A.F. Stenzler, London 1876.

Structure of references:

GDhS-A n,nn = Anandaśrama ed.: praśna,adhyāya.sūtra

GDhS-St nn = Stenzler's ed.: chapter.sūtra

If only one of these two references is given, the respective sutra is lacking in the other edition.

{VAR\_St: } = variant reading in Stenzler's edition

NOTE:

In this GRETIL version, all variants have been extracted from the running text

and transferred to a separate line below the respective sutra

[GDhS-A 1,1 = GDhS-St I]

GDhS-A 1,1.1 / GDhS-St 1.1: vedo dharmamūlam |

GDhS-A 1,1.2 / GDhS-St 1.2: tadvidāṃ ca smṛtiśīle |

GDhS-A 1,1.3 / GDhS-St 1.3: dṛṣṭo dharmavyatikramaḥ sāhasaṃ ca mahatāṃ |

{VAR\_St: na tu dṛṣṭārthe}

GDhS-A 1,1.4 / GDhS-St 1.3: avaradaurbalyāt |

GDhS-A 1,1.5 / GDhS-St 1.4: tulyabalavirodhe vikalpaḥ |

GDhS-A 1,1.6 / GDhS-St 1.5: upanayanaṃ brāhmaṇasyāṣṭame |

GDhS-A 1,1.7 / GDhS-St 1.6: navame pañcame vā kāmyam |

GDhS-A 1,1.8 / GDhS-St 1.7: garbhādiḥ saṅkhyā varṣāṇām |

GDhS-A 1,1.9 / GDhS-St 1.8: taddvitīyaṃ janma |

GDhS-A 1,1.10 / GDhS-St 1.9: tad yasmāt sa ācāryaḥ |

GDhS-A 1,1.11 / GDhS-St 1.10: vedānuvacanāc ca |

GDhS-A 1,1.12 / GDhS-St 1.11: ekādaśadvādaśayoḥ kṣatriyavaiśyayoḥ |

GDhS-A 1,1.13 / GDhS-St 1.12: ā ṣoḍaśād brāhmaṇasyāpatitā sāvitrī |

GDhS-A 1,1.14a | GDhS-St 1.13: dvāviṃśate rājanyasya |

GDhS-A 1,1.14b | GDhS-St 1.14: dvyadhikāyāvaiśyasya |

GDhS-A 1,1.15 / GDhS-St 1.15: mauñjījyāmaurvīsautryo mekhalāḥ krameṇa |

GDhS-A 1,1.16 / GDhS-St 1.16: kṛṣṇarurubastājināni |

GDhS-A 1,1.17 / GDhS-St 1.17: vāsāṃsi śāṇakṣaumacīrakutapāḥ sarveṣām |

GDhS-A 1,1.18 / GDhS-St 1.18: kārpāsaṃ cāvikṛtam |

GDhS-A 1,1.19 / GDhS-St 1.19: kāṣāyam apy eke |

GDhS-A 1,1.20a | GDhS-St 1.20: vārkṣaṃ brāhmaṇasya |

GDhS-A 1,1.20b | GDhS-St 1.21: māñjiṣṭhahāridre itarayoḥ |

GDhS-A 1,1.21 / GDhS-St 1.22: bailvapālāśau brāhmaṇadaṇḍau |

GDhS-A 1,1.22 / GDhS-St 1.23: āśvatthapailavau śeṣe |

GDhS-A 1,1.23 / GDhS-St 1.24: yajñiyo vā sarveṣām |

GDhS-A 1,1.24 / GDhS-St 1.25: apīḍitā yūpavakrāḥ saśalkāḥ |

GDhS-A 1,1.25 / GDhS-St 1.26: mūrdhalalāṭanāsāgrapramāṇāḥ |

GDhS-A 1,1.26 / GDhS-St 1.27: muṇḍajaṭilaśikhājaṭāś ca |

GDhS-A 1,1.27 / GDhS-St 1.28: dravyahasta ucchiṣṭo anidhāyācāmet |

GDhS-A 1,1.28 / GDhS-St 1.29: dravyaśuddhiḥ parimārjanapradāhatakṣaṇanirṇejanānitaijasamārktikadāravatāntavānām |

GDhS-A 1,1.29 / GDhS-St 1.30: taijasavadupalamaṇiśaṅkhamuktānām |

{VAR\_St: -śuktīnām}

GDhS-A 1,1.30 / GDhS-St 1.31: dāruvadasthibhūmyoḥ |

GDhS-A 1,1.31 / GDhS-St 1.32: āvapanaṃ ca bhūmeḥ |

GDhS-A 1,1.32 / GDhS-St 1.33: celavad rajjuvidalacarmaṇām |

GDhS-A 1,1.33 / GDhS-St 1.34: utsargo vātyantopahatānām |

GDhS-A 1,1.34 / GDhS-St 1.35: prāṅmukha udaṅmukho vā śaucam ārabheta |

GDhS-A 1,1.35 / GDhS-St 1.36: śucau deśe āsīno dakṣiṇaṃ bāhuṃ jānvantarākṛtvā yajñopavītyā maṇibandhanāt pāṇī prakṣālya vāgyatohṛdayaspṛśas triś catur vāpa ācāmed |

GDhS-A 1,1.36 / GDhS-St 1.36: dviḥ parimṛjyate |

{VAR\_St: parimṛjyāt}

GDhS-A 1,1.37 / GDhS-St 1.36: pādau cābhyukṣet |

GDhS-A 1,1.38 / GDhS-St 1.36: khāni copaspṛśec śīrṣaṇyāni |

GDhS-A 1,1.39 / GDhS-St 1.36: mūrdhani ca dadyāt |

GDhS-A 1,1.40 / GDhS-St 1.37: suptvā bhuktvā kṣutvā ca punaḥ |

GDhS-A 1,1.41 / GDhS-St 1.38: dantaśliṣṭeṣu dantavad anyatra jihvābhimarśanāt |

GDhS-A 1,1.42 / GDhS-St 1.39: prākcyuter ity eke |

GDhS-A 1,1.43 / GDhS-St 1.40: cyuteśu āsrāvavad vidyān nigirann eva tac śuciḥ |

GDhS-A 1,1.46 / GDhS-St 1.41: na mukhyā vipruṣa ucchiṣṭaṃ kurvanti na ced aṅgenipatanti |

GDhS-A 1,1.45 / GDhS-St 1.42: lepagandhāpakarṣaṇe śaucam amedhyasya |

GDhS-A 1,1.46 / GDhS-St 1.43: tad adbhiḥ pūrvaṃ mṛdā ca |

GDhS-A 1,1.47 / GDhS-St 1.44: mūtrapurīṣasnehavisraṃsanābhyavahārasaṃyogeṣu ca |

{VAR\_St: -snehu-}

GDhS-A 1,1.48 / GDhS-St 1.45: yatra cāmnāyo vidadhyāt |

GDhS-A 1,1.49a | GDhS-St 1.46: pāṇinā savyam upasaṅgṛhya anaṅguṣṭham adhīhi bho ity āmantrayed guruṃ |

{VAR\_St: āmantrayeta}

GDhS-A 1,1.49b | GDhS-St 1.47: tatracakṣurmanaḥprāṇopasparśanaṃ darbhaiḥ |

{VAR\_St: tatracakṣurmanāḥ}

GDhS-A 1,1.49c | GDhS-St 1.48: prāṇopasparśanaṃ darbhaiḥ |

GDhS-A 1,1.50 / GDhS-St 1.49: prāṇāyāmās trayaḥ pañcadaśamātrāḥ |

GDhS-A 1,1.51 / GDhS-St 1.50: prākkūleṣu āsanaṃ ca |

{VAR\_St: -tūleṣu}

GDhS-A 1,1.52 / GDhS-St 1.51: oṃ pūrvā vyāhṛtayaḥ pañca satyāntāḥ |

GDhS-A 1,1.53 / GDhS-St 1.52: guroḥ pādopasaṃgrahaṇaṃ prātaḥ |

GDhS-A 1,1.54 / GDhS-St 1.53: brahmānuvacane cādyantayoḥ |

GDhS-A 1,1.55 / GDhS-St 1.54: anujñāta upaviśet prāṅmukho dakṣiṇataḥ śiṣya udaṅmukhovā |

GDhS-A 1,1.56 / GDhS-St 1.55: sāvitrī cānuvacanam |

GDhS-A 1,1.57 / GDhS-St 1.56: ādito brahmaṇa ādāne |

GDhS-A 1,1.58 / GDhS-St 1.57: oṃkāro anyatrāpi |

GDhS-A 1,1.59 / GDhS-St 1.58: antara gamane punar upasadanam |

{VAR\_St: antarāgamane}

GDhS-A 1,1.60 / GDhS-St 1.59: śvanakulasarpamaṇḍūkamārjārāṇāṃ try aham upavāsovipravāsaś ca |

GDhS-A 1,1.61 / GDhS-St 1.60: prāṇāyāmā ghṛtaprāśanaṃ cetareṣām |

GDhS-A 1,1.62 / GDhS-St 1.61: śmaśānābhyadhyayane caivam |

{VAR\_St: śmaśānābhyadhyayanecaivam}

\_\_\_\_\_\_\_\_\_\_\_\_

[GDhS-A 1,2 = GDhS-St II]

GDhS-A 1,2.1 / GDhS-St 2.1a: prāg upanayanāt kāmacāraḥ kāmavādaḥ kāmabhakṣaḥ |

{VAR\_St: kāmacāravādabhakṣo}

GDhS-A 1,2.2 / GDhS-St 2.1b: ahutāt |

GDhS-A 1,2.3 / GDhS-St 2.1c: brahmacārī |

GDhS-A 1,2.4 / GDhS-St 2.1d: yathopapāditamūtrapurīṣo bhavati |

{VAR\_St: -upapāda}

GDhS-A 1,2.5 / GDhS-St 2.2a: nāsyācamanakalpo vidyate |

GDhS-A 1,2.6 / GDhS-St 2.2b: anyatrāpamārjanapradhāvanāvokṣaṇebhyaḥ |

GDhS-A 1,2.7 / GDhS-St 2.3: na tadupasparśanād āśaucam |

GDhS-A 1,2.8 / GDhS-St 2.4: na tv evainam agnihavanabaliharaṇayor niyuñjyāt |

GDhS-A 1,2.9 / GDhS-St 2.5: na brahmābhivyāhārayed anyatra svadhāninayanāt |

GDhS-A 1,2.10 / GDhS-St 2.6: upanayanādir niyamaḥ |

GDhS-A 1,2.11 / GDhS-St 2.7: uktaṃ brahmacaryam |

GDhS-A 1,2.12 / GDhS-St 2.8a: agnīndhanabhaikṣacaraṇe |

GDhS-A 1,2.13 / GDhS-St 2.8b: satyavacanam |

GDhS-A 1,2.14 / GDhS-St 2.8c: apām upasparśanam |

GDhS-A 1,2.15 / GDhS-St 2.9: eke godānādi |

GDhS-A 1.2.16 / GDhS-St 2.10: bahiḥsaṃdhyatvaṃ ca |

GDhS-A 1,2.17 / GDhS-St 2.11: tiṣṭhet pūrvām āsītottarāṃ sajyotiṣyā jyotiṣodarśanād vāgyataḥ |

GDhS-A 1,2.18 / GDhS-St 2.12: nādityam īkṣeta |

GDhS-A 1,2.19 / GDhS-St 2.13: varjayenmadhumāṃsagandhamālyadivāsvapnābhyañjanayānopānacchatrakāmakrodhalobhamohavādavādanasnānadantadhāvanaharṣanṛtyagītaparivādabhayāni |

{VAR\_St: nṛtta}

GDhS-A 1,2.20 / GDhS-St 2.14: gurudarśanekaṇṭhaprāvṛtāvasakthikāpāśrayaṇapādaprasāraṇāni |

GDhS-A 1,2.21 / GDhS-St 2.15: niṣṭhīvitahasitaviṣkambhitāvasphotanāni |

{VAR\_St: vijṛmbhitā-}

GDhS-A 1,2.22 / GDhS-St 2.16: strīprekṣaṇālambhane maithunaśaṅkāyām |

GDhS-A 1,2.23 / GDhS-St 2.17: dyūtaṃ hīnasevām adattādānaṃ hiṃsām |

GDhS-A 1,2.24 / GDhS-St 2.18: ācāryatatputrastrīdīkṣitanāmāni |

GDhS-A 1,2.25a | GDhS-St 2.19: śuklavāco |

{VAR\_St: śuktā vācaḥ}

GDhS-A 1,2.25b | GDhS-St 2.20: madyaṃ nityaṃbrāhmaṇaḥ |

GDhS-A 1,2.26 / GDhS-St 2.21: adhaḥśayyāsanī pūrvotthāyī jaghanyasaṃveśī |

GDhS-A 1,2.27 / GDhS-St 2.22: vāgbāhūdarasaṃyataḥ |

GDhS-A 1,2.28 / GDhS-St 2.23: nāmagotre guroḥ samānato nirdiśet |

GDhS-A 1,2.29 / GDhS-St 2.24: arcite śreyasi caivam |

GDhS-A 1,2.30 / GDhS-St 2.25: śayyāsanasthānāni vihāya pratiśravaṇam |

GDhS-A 1,2.31 / GDhS-St 2.26: abhikramaṇaṃ vacanād adṛṣṭena |

GDhS-A 1,2.32 / GDhS-St 2.27: adhaḥsthānāsanas tiryagvātasevāyāṃ gurudarśanecottiṣṭhet |

{VAR\_St: -āsanatiryag-}

GDhS-A 1,2.33 / GDhS-St 2.28a: gacchantam anuvrajet |

GDhS-A 1,2.34 / GDhS-St 2.28b: karma vijñāpyākhyāya |

GDhS-A 1,2.35 / GDhS-St 2.29: āhuto 'dhyāyī |

{VAR\_St: āhūtādhyāyī}

GDhS-A 1,2.36 / GDhS-St 2.30: yuktaḥ priyahitayoḥ |

GDhS-A 1,2.37 / GDhS-St 2.31: tadbhāryāputreṣu caivam |

GDhS-A 1,2.38 / GDhS-St 2.32: nocchiṣṭāśanasnāpanaprasādhanapādaprakṣālanonmardanopasaṅgrahaṇāni |

GDhS-A 1,2.39 / GDhS-St 2.33: viproṣyopasaṅgrahaṇaṃ gurubhāryāṇām |

GDhS-A 1,2.40 / GDhS-St 2.34: naike yuvatīnāṃ vyavahāraprāptena |

GDhS-A 1,2.41 / GDhS-St 2.35: sārvavarṇikabhaikṣyacaraṇam abhiśastapatitavarjam |

{VAR\_St: bhaikṣa-}

GDhS-A 1,2.42 / GDhS-St 2.36: ādimadhyānteṣu bhavacchabdaḥ prayojyo varṇānukrameṇa |

GDhS-A 1,2.43 / GDhS-St 2.37: ācāryajñātiguruṣv alābhe 'nyatra |

{VAR\_St: gurusveṣu}

GDhS-A 1,2.44 / GDhS-St 2.38: teṣāṃ pūrvaṃ pūrvaṃ pariharet |

GDhS-A 1,2.45 / GDhS-St 2.39: nivedya gurave 'nujñāto bhuñjīta |

GDhS-A 1,2.46 / GDhS-St 2.40: asaṃnidhautadbhāryāputrasabrahmacāribhyaḥ |

{VAR\_St: -brahmacārisadbhaḥ}

GDhS-A 1,2.47 / GDhS-St 2.41: vāgyatas tṛpyannalolupyamānaḥ saṃnidhāyodakam |

GDhS-A 1,2.48 / GDhS-St 2.42: śiṣyaśiṣṭir avadhena |

GDhS-A 1,2.49 / GDhS-St 2.43: aśaktau rajjuveṇuvidalābhyāṃ tanubhyām |

{VAR\_St: rajjuveṇuvadalā-}

GDhS-A 1,2.50 / GDhS-St 2.44: anyena ghnan rājñā śāsyaḥ |

GDhS-A 1,2.51 / GDhS-St 2.45: dvādaśa varṣāṇy ekavede brahmacaryaṃ caret |

GDhS-A 1,2.52 / GDhS-St 2.46: pratidvādaśa vā sarveṣu |

GDhS-A 1,2.53 / GDhS-St 2.47: grahaṇāntaṃ vā |

GDhS-A 1,2.54 / GDhS-St 2.48: vidyānte gurur arthena nimantryaḥ |

GDhS-A 1,2.55 / GDhS-St 2.49: kṛtvānujñātasya vā snānam |

GDhS-A 1,2.56a | GDhS-St 2.50: ācāryaḥ śreṣṭho gurūṇāṃ |

GDhS-A 1,2.56b | GDhS-St 2.51: mātety eke |

{VAR\_St: matety eke}

\_\_\_\_\_\_\_\_\_\_\_\_

[GDhS-A 1,3 = GDhS-St III]

GDhS-A 1,3.1 / GDhS-St 3.1: tasyāśramavikalpam eke bruvate |

GDhS-A 1,3.2 / GDhS-St 3.2: brahmacārī gṛhastho bhikṣur vaikhānasaḥ |

GDhS-A 1,3.3 / GDhS-St 3.3: teṣāṃ gṛhastho yonir aprajanatvād itereṣām |

GDhS-A 1,3.4 / GDhS-St 3.4: tatroktaṃ brahmacāriṇaḥ |

GDhS-A 1,3.5 / GDhS-St 3.5: ācāryādhīnatvam āntam |

GDhS-A 1,3.6 / GDhS-St 3.6: guroḥ karmaśeṣeṇa japet |

GDhS-A 1,3.7a | GDhS-St 3.7: gurvabhāve tadapatyavṛttis |

{VAR\_St: -apatye vṛttiḥ}

GDhS-A 1,3.7b | GDhS-St 3.8: tadabhāve vṛddhe sabrahmacāriṇy agnau vā |

GDhS-A 1,3.8 / GDhS-St 3.9: evaṃvṛtto brahmalokam āpnoti jitendriyaḥ |

{VAR\_St: avāpnoti}

GDhS-A 1,3.9 / GDhS-St 3.10: uttareṣāṃ caitadavirodhi |

{VAR\_St: itareṣāṃ}

GDhS-A 1,3.10 / GDhS-St 3.11: anicayo bhikṣuḥ |

GDhS-A 1,3.11 / GDhS-St 3.12: ūrdhvaretāḥ |

GDhS-A 1,3.12 / GDhS-St 3.13: dhruvaśīlo varṣāsu |

GDhS-A 1,3.13 / GDhS-St 3.14: bhikṣārthī grāmam iyāt |

GDhS-A 1,3.14 / GDhS-St 3.15: jaghanyam anivṛttaṃ caret |

GDhS-A 1,3.15 / GDhS-St 3.16: nivṛttāśīḥ |

GDhS-A 1,3.16 / GDhS-St 3.17: vākcakṣuḥkarmasaṃyataḥ |

GDhS-A 1,3.17 / GDhS-St 3.18: kaupīnācchādanārthe vāso bibhṛyāt |

{VAR\_St: -arthaṃ}

GDhS-A 1,3.18 / GDhS-St 3.19: prahīṇam eke nirṇijya |

GDhS-A 1,3.19 / GDhS-St 3.20: nāviprayuktam oṣadhivanaspatīnām aṅgam upādadīta |

GDhS-A 1,3.20 / GDhS-St 3.21: na dvitīyām apartu rātriṃ grāme vaset |

GDhS-A 1,3.21 / GDhS-St 3.22: muṇḍaḥ śikhī vā |

GDhS-A 1,3.22 / GDhS-St 3.23: varjeyed bījavadham |

GDhS-A 1,3.23 / GDhS-St 3.24: samo bhūteṣu hiṃsānugrahayoḥ |

GDhS-A 1,3.24 / GDhS-St 3.25: anārambhī |

GDhS-A 1,3.25 / GDhS-St 3.26: vaikhānaso vane mūlaphalāśī tapaḥśīlaḥ |

GDhS-A 1,3.26 / GDhS-St 3.27: śrāvaṇakenāgnim ādhāya |

{VAR\_St: śrāmaṇakena}

GDhS-A 1,3.27 / GDhS-St 3.28: agrāmyabhojī |

GDhS-A 1,3.28 / GDhS-St 3.29: devapitṛmanuṣyabhūtarṣipūjakaḥ |

GDhS-A 1,3.29 / GDhS-St 3.30: sarvātithiḥ pratiṣiddhavarjam |

GDhS-A 1,3.30 / GDhS-St 3.31: vaiṣkam apy upayuñjīta |

{VAR\_St: baiṣkam}

GDhS-A 1,3.31 / GDhS-St 3.32: na phālakṛṣṭam adhitiṣṭhet |

GDhS-A 1,3.32 / GDhS-St 3.33: grāmaṃ ca na praviśet |

GDhS-A 1,3.33 / GDhS-St 3.34: jaṭilaś cīrājinavāsāḥ |

GDhS-A 1,3.34 / GDhS-St 3.35: nātisaṃvatsaraṃ bhuñjīta |

{VAR\_St: atisāṃvatsaraṃ}

GDhS-A 1,3.35 / GDhS-St 3.36: ekāśramyaṃ tv ācāryāḥ pratyakṣavidhānādgārhasthasya gārhasthasya |

{VAR\_St: gārhasthyasya gārhasthyasya}

\_\_\_\_\_\_\_\_\_\_\_\_

[GDhS-A 1,4 = GDhS-St IV]

GDhS-A 1,4.1 / GDhS-St 4.1: gṛhasthaḥ sadṛśīṃ bhāryāṃ vindetānanyapūrvāṃyavīyasīm |

GDhS-A 1,4.2 / GDhS-St 4.2: asamānapravarair vivāhaḥ |

GDhS-A 1,4.3a | GDhS-St 4.3: ūrdhvaṃ saptamāt pitṛbandhubhyo |

GDhS-A 1,4.3b | GDhS-St 4.4: bījinaś ca |

GDhS-A 1,4.3c | GDhS-St 4.5: mātṛbandhubhyaḥ pañcamāt |

GDhS-A 1,4.4 / GDhS-St 4.6: brāhmo vidyācāritrabandhuśīlasaṃpannāya dadyādācchādyālaṃkṛtām |

GDhS-A 1,4.5 / GDhS-St 4.7: saṃyogamantraḥ prājāpatye saha dharmaś caryatām iti |

GDhS-A 1,4.6 / GDhS-St 4.8: ārṣe gomithunaṃ kanyāvate dadyāt |

GDhS-A 1,4.7 / GDhS-St 4.9: antarvedyṛtvije dānaṃ daivo 'laṃkṛtya |

GDhS-A 1,4.8 / GDhS-St 4.10: icchantyāḥ svayaṃ saṃyogo gāndharvaḥ |

{VAR\_St: icchantyā}

GDhS-A 1,4.9 / GDhS-St 4.11: vittenānatiḥ strīmatām āsuraḥ |

GDhS-A 1,4.10 / GDhS-St 4.12: prasahyādānād rākṣasaḥ |

GDhS-A 1,4.11 / GDhS-St 4.13: asaṃvijñātopasaṃgamāt paiśācaḥ |

{VAR\_St: -saṃgamanāt}

GDhS-A 1,4.12 / GDhS-St 4.14: catvāro dharmyāḥ prathamāḥ |

GDhS-A 1,4.13 / GDhS-St 4.15: ṣaḍ ity eke |

GDhS-A 1,4.14 / GDhS-St 4.16: anulomānantaraikāntaradvyantarāsu jñātāḥsavarṇāmbaṣṭhograniṣādadauṣmantapāraśavāḥ |

{VAR\_St: anulomāananta-;-dauṣyanta-}

GDhS-A 1,4.15 / GDhS-St 4.17: pratilomās tu sūtamāgadhāyogavakṛtavaidehakacaṇḍālāḥ |

{VAR\_St: pratilomāḥsūta-;āyogavakṣattṛ-}

GDhS-A 1,4.16 / GDhS-St 4.18: brāhmaṇy ajījanat putrān varṇebhya ānupūrvyādbrāhmaṇasūtamāgadhacaṇḍālān |

GDhS-A 1,4.17a | GDhS-St 4.19: tebhya eva kṣatriyāmūrdhāvasikthakṣatriyadhīvarapulkasāṃs |

GDhS-A 1,4.17b | GDhS-St 4.20: tebhya eva vaiśyābhṛjjakaṇṭhamāhiṣyavaiśyavaidehān |

GDhS-A 1,4.17c | GDhS-St 4.21: pāraśavayavanakaraṇaśūdrāñ śūdrety eke |

{VAR\_St: bhṛjya}

GDhS-A 1,4.18a | GDhS-St 4.22: varṇāntaragamanam utkarṣāpakarṣābhyāṃsaptame

GDhS-A 1,4.18b | GDhS-St 4.23: pañcame vācāryāḥ |

{VAR\_St: saptamena;pañcamenācāryāḥ}

GDhS-A 1,4.19 / GDhS-St 4.24: sṛṣṭyantarajātānāṃ ca |

{VAR\_St: antarajānāṃ}

GDhS-A 1,4.20 / GDhS-St 4.25: pratilomās tu dharmahīnāḥ |

GDhS-A 1,4.21 / GDhS-St 4.26: śūdrāyāṃ ca |

GDhS-A 1,4.22 / GDhS-St 4.27: asamānāyāṃ tu śūdrāt patitavṛttiḥ |

{VAR\_St: -yāṃ ca}

GDhS-A 1,4.23 / GDhS-St 4.28: antyaḥ pāpiṣṭhaḥ |

GDhS-A 1,4.24 / GDhS-St 4.29: punanti sādhavaḥ putrāḥ |

GDhS-A 1,4.25 / GDhS-St 4.30: tripuruṣam ārṣāt |

GDhS-A 1,4.26a | GDhS-St 4.31: daśa daivād |

GDhS-A 1,4.26b | GDhS-St 4.32: daśaiva prājāpatyāt |

GDhS-A 1,4.27 / GDhS-St 4.33: daśa pūrvān daśa parān ātmānaṃ cabrāhmīputro brāhmīputraḥ |

{VAR\_St: daśāparān}

\_\_\_\_\_\_\_\_\_\_\_\_

[GDhS-A 1,5 = GDhS-St V]

GDhS-A 1,5.1 / GDhS-St 5.1: ṛtāv upeyāt |

GDhS-A 1,5.2 / GDhS-St 5.2: sarvatra vā pratiṣiddhavarjam |

GDhS-A 1,5.3 / GDhS-St 5.3: devapitṛmanuṣyabhūtarṣipūjakaḥ |

GDhS-A 1,5.4 / GDhS-St 5.4: nityasvādhyāyaḥ |

GDhS-A 1,5.5a | GDhS-St 5.5: pitṛbhyaś codakadānaṃ |

GDhS-A 1,5.5b | GDhS-St 5.6: yathotsāham anyat |

GDhS-A 1,5.6 / GDhS-St 5.7: bhāryādir agnir dāyādir vā |

GDhS-A 1,5.7 / GDhS-St 5.8: tasmin gṛhyāṇi karmāṇi |

{VAR\_St: omitt: karmāṇi}

GDhS-A 1,5.8 / GDhS-St 5.9: devapitṛmanuṣyayajñāḥ svādhyāyaś ca balikarma |

GDhS-A 1,5.9 / GDhS-St 5.10: agnāv agnir dhanvantarir viśve devāḥ prajāpatiḥsviṣṭakṛd iti homaḥ |

{VAR\_St: homāḥ}

GDhS-A 1,5.10 / GDhS-St 5.11: digdevatābhyaś ca yathāsvam |

GDhS-A 1,5.11 / GDhS-St 5.12: dvārṣu mahadbhyaḥ |

{VAR\_St: marudbhyaḥ}

GDhS-A 1,5.12 / GDhS-St 5.13: gṛhadevatābhyaḥ praviśya |

GDhS-A 1,5.13 / GDhS-St 5.14: brahmaṇe madhye |

- | GDhS-St 5.15: adbhya udakumbhe |

GDhS-A 1,5.14a | GDhS-St 5.16: ākāśāyety antarikṣe

GDhS-A 1,5.14b balir utkṣepyaḥ |

GDhS-A 1,5.15 / GDhS-St 5.17: naktaṃcarebhyaś ca sāyam |

GDhS-A 1,5.16 / GDhS-St 5.18: svastivācya bhikṣādānam appūrvam |

GDhS-A 1,5.17 / GDhS-St 5.19: dadātiṣu caivaṃ dharmyeṣu |

GDhS-A 1,5.18 / GDhS-St 5.20: samadviguṇasāhasrānantyāni phalānyabrāhmaṇabrāhmaṇaśrotriyavedapāragebhyaḥ |

GDhS-A 1,5.19 / GDhS-St 5.21: gurvarthaniveśauṣadhārthavṛttikṣīṇayakṣyamāṇādhyayanādhvasaṃyogavaiśvajiteṣu dravyasaṃvibhāgo bahirvedi |

GDhS-A 1,5.20 / GDhS-St 5.22: bhikṣamāṇeṣu kṛtānnam itareṣu |

GDhS-A 1,5.21 / GDhS-St 5.23: pratiśrutyāpy adharmasaṃyuktāya na dadyāt |

{VAR\_St: -yuktena}

GDhS-A 1,5.22 / GDhS-St 5.24: kruddhahṛṣṭabhītārtalubdhabālasthaviramūḍhamattonmattavākyānyanṛtānyapātakāni |

GDhS-A 1,5.23 / GDhS-St 5.25: bhojayet pūrvamatithikumāravyādhitagarbhiṇīsvavāsinīsthavirāñ jaghanyāṃś |

GDhS-A 1,5.24 / GDhS-St 5.26: ācāryapitṛsakhīnāṃ ca nivedya pacanakriyā |

GDhS-A 1,5.25 / GDhS-St 5.27: ṛtvigācāryaśvaśurapitṛvyamātulānām upasthānemadhuparkaḥ |

GDhS-A 1,5.26 / GDhS-St 5.28: samvatsare punaḥ |

GDhS-A 1,5.27 / GDhS-St 5.29: yajñavivāhayor arvāk |

GDhS-A 1,5.28 / GDhS-St 5.30: rājñaś ca śrotriyasya |

GDhS-A 1,5.29 / GDhS-St 5.31: aśrotriyasyāsanodake |

GDhS-A 1,5.30 / GDhS-St 5.32: śrotriyasya tu pādyam arghyam annaviśeṣāṃś caprakārayet |

GDhS-A 1,5.31 / GDhS-St 5.33: nityaṃ vā saṃskāraviśiṣṭam |

GDhS-A 1,5.32 / GDhS-St 5.34: madhyato 'nnadānam avaidye sādhuvṛtte |

GDhS-A 1,5.33a | GDhS-St 5.35: viparīteṣutṛṇodakabhūmi |

{VAR\_St: viparīte tu}

GDhS-A 1,5.33b | GDhS-St 5.36: svāgatam antataḥ |

GDhS-A 1,5.33c | GDhS-St 5.37: pūjānatyāśaś ca |

GDhS-A 1,5.34 / GDhS-St 5.38: śayyāsanāvasathānuvrajyopāsanāni sadṛkśreyasoḥsamānāni |

{VAR\_St: samāni}

GDhS-A 1,5.35 / GDhS-St 5.39: alpaśo 'pi hīne |

GDhS-A 1,5.36 / GDhS-St 5.40: asamānagrāmo 'tithiraikarātriko 'dhivṛkṣasūryopasthāyī |

GDhS-A 1,5.37 / GDhS-St 5.41: kuśalānāmayārogyāṇām anupraśnaḥ |

GDhS-A 1,5.38 / GDhS-St 5.42: antyaṃ śūdrasya |

GDhS-A 1,5.39 / GDhS-St 5.43: brāhmaṇasyānatithir abrāhmaṇaḥ |

GDhS-A 1,5.40 / GDhS-St 5.43: yajñe saṃvṛtaś cet |

{VAR\_St: ayajñe saṃvṛttaś}

GDhS-A 1,5.41 / GDhS-St 5.44: bhojanaṃ tu kṣatriyasyordhvaṃ brāhmanebhyaḥ |

GDhS-A 1,5.42 / GDhS-St 5.45: anyān bhṛtyaiḥ sahānṛśaṃsyārtham ānṛśaṃsyārtham |

{VAR\_St: -ānṛśaṃsārtham ānṛśaṃsārtham}

\_\_\_\_\_\_\_\_\_\_\_\_

[GDhS-A 1,6 = GDhS-St VI]

GDhS-A 1,6.1 / GDhS-St 6.2: pādopasamgrahaṇaṃ samavāye 'nvaham |

GDhS-A 1,6.2 / GDhS-St 6.2: abhigamya tu viproṣya |

GDhS-A 1,6.3 / GDhS-St 6.3: mātṛpitṛtadbandhūnāṃ pūrvajānāṃ vidyāgurūṇāṃtadgurūṇāṃ ca |

GDhS-A 1,6.4 / GDhS-St 6.4: saṃnipāte parasya |

GDhS-A 1,6.5 / GDhS-St 6.5: svanāma procyāhamayam ity abhivādojñasamavāye |

{VAR\_St: ajñasamavāye}

GDhS-A 1,6.6 / GDhS-St 6.6: strīpuṃyoge 'bhivādato 'niyamam eke |

GDhS-A 1,6.7 / GDhS-St 6.7: nāviproṣya strīṇām amātṛpitṛvyabhāryābhaginīnām |

GDhS-A 1,6.8 / GDhS-St 6.8: nopasaṃgrahaṇaṃ bhrātṛbhāryāṇāṃ svasṛṛṇām |

{VAR\_St: śvaśurāśca?}

GDhS-A 1,6.9 / GDhS-St 6.9: ṛtvikchvaśurapitṛvyamātulānāṃ tu yavīyasāṃpratyutthānam abhivādyāḥ |

{VAR\_St: na}

GDhS-A 1,6.10 / GDhS-St 6.10: tathānyaḥ pūrvaḥ pauro 'śītikāvaraḥśūdro 'py apatyasamena |

GDhS-A 1,6.11 / GDhS-St 6.11: avaro 'py āryaḥ śūdreṇa |

GDhS-A 1,6.12 / GDhS-St 6.12: nāma vāsya varjayet |

{VAR\_St: cāsya}

GDhS-A 1,6.13 / GDhS-St 6.13: rājñaś cājapaḥ preṣyaḥ |

GDhS-A 1,6.14 / GDhS-St 6.14: bho bhavann iti vayasyaḥ samāne 'hani jātaḥ |

GDhS-A 1,6.15a | GDhS-St 6.15: daśavarśavṛddhaḥ pauraḥ |

GDhS-A 1,6.15b | GDhS-St 6.16: pañcabhiḥ kalābharaḥ |

GDhS-A 1,6.15c | GDhS-St 6.17: śrotriyaś cāraṇas tribhiḥ |

GDhS-A 1,6.16 / GDhS-St 6.18: rājanyavaiśyakarmā vidyāhīnāḥ |

GDhS-A 1,6.17 / GDhS-St 6.19: dīkṣitaś ca prāk krayāt |

GDhS-A 1,6.18 / GDhS-St 6.20: vittabandhukarmajātividyāvayāṃsi mānyāniparabalīyāṃsi |

GDhS-A 1,6.19 / GDhS-St 6.21: śrutaṃ tu sarvebhyo garīyaḥ |

GDhS-A 1,6.20a | GDhS-St 6.22: tanmūlatvād dharmasya

GDhS-A 1,6.20b | GDhS-St 6.23: śruteś ca |

GDhS-A 1,6.21 / GDhS-St 6.24: cakridaśamīsthānugrāhyavadhūsnātakarājabhyaḥ pathodānam |

GDhS-A 1,6.22 / GDhS-St 6.25: rājñā tu śrotriyāya śrotriyāya |

\_\_\_\_\_\_\_\_\_\_\_\_

[GDhS-A 1,7 = GDhS-St VII]

GDhS-A 1,7.1 / GDhS-St 7.1: āpatkalpo brāhmanasyābrāhmaṇād vidyopayogaḥ |

GDhS-A 1,7.2 / GDhS-St 7.2: anugamanaṃ śuśrūṣā |

GDhS-A 1,7.3 / GDhS-St 7.3: samāpte brāhmaṇo guruḥ |

GDhS-A 1,7.4 / GDhS-St 7.4: yājanādhyāpanapratigrahāḥ sarveṣām |

GDhS-A 1,7.5 / GDhS-St 7.5: pūrvaḥ pūrvo guruḥ |

GDhS-A 1,7.6 / GDhS-St 7.6: tadalābhe kṣatravṛttiḥ |

{VAR\_St: kṣatriya-}

GDhS-A 1,7.7 / GDhS-St 7.7: tadalābhe vaiśyavṛttiḥ |

GDhS-A 1,7.8 / GDhS-St 7.8: tasyāpaṇyam |

GDhS-A 1,7.9 / GDhS-St 7.9: gandharasakṛtānnatilaśānakṣaumājināni |

GDhS-A 1,7.10 raktanirṇikte vāsasī |

{VAR\_St: -nikte}

GDhS-A 1,7.11 / GDhS-St 7.11: kṣīraṃ savikāram |

GDhS-A 1,7.12 / GDhS-St 7.12: mūlaphalapuṣpauṣadhamadhumāṃsatṛṇodakāpathyāni |

GDhS-A 1,7.13 / GDhS-St 7.13: paśavaś ca hiṃsāsaṃyoge |

GDhS-A 1,7.14 / GDhS-St 7.14: puruśavaśākumārīvehataś ca nityam |

GDhS-A 1,7.15 / GDhS-St 7.15: bhūmivrīhiyavājāvyaśvaṛṣabhadhenvanaḍuhaś caike |

GDhS-A 1,7.16 / GDhS-St 7.16: niyamas tu |

GDhS-A 1,7.17 / GDhS-St 7.17: rasānāṃ rasaiḥ |

GDhS-A 1,7.18 / GDhS-St 7.18: paśūnāṃ ca |

GDhS-A 1,7.19 / GDhS-St 7.19: na lavaṇakṛtānnayoḥ |

GDhS-A 1,7.20 / GDhS-St 7.20: tilānāṃ ca |

GDhS-A 1,7.21 / GDhS-St 7.21: samenāmena tu pakvasya saṃpratyarthe |

GDhS-A 1,7.22 / GDhS-St 7.22: sarvathā vṛttir aśaktāv aśaudreṇa |

{VAR\_St: -thā tu}

GDhS-A 1,7.23 / GDhS-St 7.23: tad apy eke prāṇasaṃśaye |

GDhS-A 1,7.24 / GDhS-St 7.24: tadvarṇasaṃkarābhakṣyaniyamas tu |

GDhS-A 1,7.25 / GDhS-St 7.25: prāṇasaṃśaye brāhmaṇo 'pi śastram ādadīta |

GDhS-A 1,7.26 / GDhS-St 7.26: rājanyo vaiśyakarma |

{VAR\_St: -karma vaiśyakarma}

\_\_\_\_\_\_\_\_\_\_\_\_

[GDhS-A 1,8 = GDhS-St VIII]

GDhS-A 1,8.1 / GDhS-St 8.1: dvau loke dhṛtavratau rājā brāhmaṇaś ca bahuśrutaḥ |

GDhS-A 1,8.2 / GDhS-St 8.2: tayoś caturvidhasya manuṣyajātasyāntaḥsaṃjñānāmcalanapatanasarpaṇānām āyattaṃ jīvanam |

{VAR\_St: -sarpāṇām}

GDhS-A 1,8.3 / GDhS-St 8.3: prasūtirakṣaṇam asaṃkaro dharmaḥ |

GDhS-A 1,8.4 / GDhS-St 8.4: sa eva bahuśruto bhavati |

{VAR\_St: eṣa}

GDhS-A 1,8.5 / GDhS-St 8.5: lokavedavedāṅgavit |

GDhS-A 1,8.6 / GDhS-St 8.6: vākovākyetihāsapurāṇakuśalaḥ |

GDhS-A 1,8.7 / GDhS-St 8.7: tadapekṣas tadvṛttiḥ |

GDhS-A 1,8.8 / GDhS-St 8.8: catvāriṃśat saṃskāraiḥ saṃskṛtaḥ |

{VAR\_St: -riṃśatā}

GDhS-A 1,8.9 / GDhS-St 8.9: triṣu karmasv abhirataḥ |

GDhS-A 1,8.10 / GDhS-St 8.10: ṣaṭsu vā |

GDhS-A 1,8.11 / GDhS-St 8.11: sāmayācārikeṣv abhivinītaḥ |

GDhS-A 1,8.12 / GDhS-St 8.12: ṣaḍbhiḥ parihāryo rājñā |

GDhS-A 1,8.13 / GDhS-St 8.13: avadhyaś cābandhyaś cādaṇḍyaś cābahiṣkāryaścāparivādyaś cāparihāryaś ceti |

GDhS-A 1,8.14 / GDhS-St 8.14: garbhādhānapuṃsavanasīmantonnayanajātakarmanāmakaraṇānnaprāśanacaulopanayanam |

GDhS-A 1,8.15 / GDhS-St 8.15: catvāri vedavratāni |

GDhS-A 1,8.16 / GDhS-St 8.16a: snānaṃ sahadharmacāriṇīsaṃyogaḥ |

GDhS-A 1,8.17 / GDhS-St 8.16b: pañcānāṃ yajñānām anuṣṭhānaṃdevapitṛmanuṣyabhūtabrāhmaṇām |

GDhS-A 1,8.18 / GDhS-St 8.17: eteṣāṃ ca |

GDhS-A 1,8.19 / GDhS-St 8.18: aṣṭakā pārvaṇaḥ śrāddham śrāvaṇyāgrahāyaṇīcaitryāśvayujīti sapta pākayajñasamsthāḥ |

GDhS-A 1,8.20 / GDhS-St 8.19: agnyādheyam agnihotraṃ darśapūrṇamāsāvāgrayaṇaṃ cāturmāsyāni nirūḍhapaśubandhaḥ sautrāmaṇīti saptahaviryajñasamsthāḥ |

{VAR\_St: -paurṇa-}

GDhS-A 1,8.21 / GDhS-St 8.20: agniṣṭomo 'tyagniṣṭoma ukthyaḥ ṣoḍaśīvājapeyo 'tirātro 'ptoryāma iti sapta somasaṃsthāḥ |

GDhS-A 1,8.22 / GDhS-St 8.21: ity ete catvāriṃśatsaṃskārāḥ |

GDhS-A 1,8.23 / GDhS-St 8.22: athāṣṭāv ātmaguṇāḥ |

GDhS-A 1,8.24 / GDhS-St 8.23: dayā sarvabhūteṣu kṣāntir anasūyā śaucam anāyāsomaṅgalam akārpaṇyam aspṛheti |

GDhS-A 1,8.25 / GDhS-St 8.24: yasyaite catvāriṃśatsaṃskārā na cāṣṭāv ātmaguṇāna sa brahmaṇaḥ sāyujyaṃ sālokyaṃ gacchati |

GDhS-A 1,8.26 / GDhS-St 8.25: yasya tu khalu saṃskārāṇām ekadeśo 'py aṣṭāv ātmaguṇā atha sa brahmaṇaḥ sāyujyaṃ sālokyaṃ cagacchati |

{VAR\_St: catvāriṃśatsaṃs- gacchati gachati}

\_\_\_\_\_\_\_\_\_\_\_\_

[GDhS-A 1,9 = GDhS-St IX]

GDhS-A 1,9.1 / GDhS-St 9.1: sa vidhipūrvakaṃ snātvā bhāryām adhigamyayathoktān gṛhasthadharmān prayuñjāna imāni vratāny anukarṣet |

{VAR\_St: -pūrvaṃ}

GDhS-A 1,9.2 snātakaḥ |

GDhS-A 1,9.3 / GDhS-St 9.2: nityaṃ śuciḥ sugandhiḥ snānaśīlaḥ |

{VAR\_St: -gandhaḥ}

GDhS-A 1,9.4 / GDhS-St 9.3: sati vibhave na jīrṇamalavadvāsāḥ syāt |

GDhS-A 1,9.5 / GDhS-St 9.4: na raktam ulbaṇam anyadhṛtaṃ vāso bibhṛyāt |

GDhS-A 1,9.6 / GDhS-St 9.5: na sragupānahau |

GDhS-A 1,9.7 / GDhS-St 9.6: nirṇiktam aśaktau |

GDhS-A 1,9.8 / GDhS-St 9.7: na rūḍhaśmaśrur akasmāt |

GDhS-A 1,9.9 / GDhS-St 9.8: nāgnim apaś ca yugapad dhārayet |

GDhS-A 1,9.10 / GDhS-St 9.9: nāñjalinā pibet |

GDhS-A 1,9.11 / GDhS-St 9.10: na tiṣṭhann uddhṛtodakenācamet |

GDhS-A 1,9.12 / GDhS-St 9.11: na śūdrāśucyekapāṇyāvarjitena |

GDhS-A 1,9.13 / GDhS-St 9.12: na vāyvagniviprādityāpo devatā gāś ca pratipaśyan vā mūtrapurīṣāmedhyān vyudasyet |

{VAR\_St: -āni}

GDhS-A 1,9.14 / GDhS-St 9.13: naitā devatāḥ prati pādau prasārayet |

GDhS-A 1,9.15 / GDhS-St 9.14: na parṇaloṣṭāśmabhir mūtrapurīṣāpakarṣaṇaṃ kuryāt |

GDhS-A 1,9.16 / GDhS-St 9.15: na bhasmakeśanakhatuṣakapālamedhyāny adhitiṣṭhet |

{VAR\_St: -keśatuṣakapālāmedhyāny}

GDhS-A 1,9.17 / GDhS-St 9.16: na mlecchāśucyadhārmikaiḥ saha saṃbhāṣeta |

GDhS-A 1,9.18 / GDhS-St 9.17: saṃbhāṣya puṇyakṛto manasā dhyāyet |

GDhS-A 1,9.19 / GDhS-St 9.18: brāhmaṇena vā saha saṃbhāṣeta |

GDhS-A 1,9.20 / GDhS-St 9.19: adhenuṃ dhenubhavyeti brūyāt |

GDhS-A 1,9.21 / GDhS-St 9.20: abhadraṃ bhadram iti |

GDhS-A 1,9.22 / GDhS-St 9.21: kapālaṃ bhagālam iti |

GDhS-A 1,9.23 / GDhS-St 9.22: maṇidhanur itīndradhanuḥ |

GDhS-A 1,9.24 / GDhS-St 9.23: gāṃ dhayantīṃ parasmai nācakṣīta |

GDhS-A 1,9.25 / GDhS-St 9.24: na cainām vārayet |

GDhS-A 1,9.26 / GDhS-St 9.25: na mithunī bhūtvā śaucaṃ prati vilambeta |

GDhS-A 1,9.27 / GDhS-St 9.26: na ca tasmiñ chayane svādhyāyam adhīyīta |

GDhS-A 1,9.28 / GDhS-St 9.27: na cāpararātram adhītya punaḥ pratisaṃviśet |

GDhS-A 1,9.29 / GDhS-St 9.28: nākalpāṃ nārīm abhiramayet |

{VAR\_St: nākalyāṃ}

GDhS-A 1,9.30 / GDhS-St 9.29: na rajasvalām |

GDhS-A 1,9.31a | GDhS-St 9.30: na caināṃ śliṣyen |

GDhS-A 1,9.31b | GDhS-St 9.31: na kanyām |

GDhS-A 1,9.32 / GDhS-St 9.32: agnimukhopadhamanavigṛhyavādabahirgandhamālyadhāraṇapāpīyasāvalekhanabhāryāsahabhojanāñjantyavekṣaṇakudvārapraveśanapādapādadhāvanāsandīsthabhojananadībāhutaraṇavṛkṣaviṣamārohaṇāvarohaṇaprāṇavyāyacchanāni varjayet |

{VAR\_St: ca}

GDhS-A 1,9.33 / GDhS-St 9.33: na sandigdhāṃ nāvam adhirohet |

GDhS-A 1,9.34 / GDhS-St 9.34: sarvata evātmānaṃ gopāyet |

GDhS-A 1,9.35 / GDhS-St 9.35: na prāvṛtya śiro 'hani paryaṭet |

GDhS-A 1,9.36 / GDhS-St 9.36: prāvṛtya rātrau |

{VAR\_St: -tya tu}

GDhS-A 1,9.37 / GDhS-St 9.37: mūtroccāre ca |

GDhS-A 1,9.38 / GDhS-St 9.38: na bhūmāv anantardhāya |

GDhS-A 1,9.39 / GDhS-St 9.39: nārāc cāvasathāt |

GDhS-A 1,9.40 / GDhS-St 9.40: na bhasmakarīṣakṛṣṭacchāyāpathikāmyeṣu |

GDhS-A 1,9.41 / GDhS-St 9.41: ubhe mūtrapurīṣe tu divā kuryād udaṅmukhaḥ |

{VAR\_St: omitt: tu}

GDhS-A 1,9.42 / GDhS-St 9.42: saṃdhyayoś ca |

GDhS-A 1,9.43 / GDhS-St 9.43: rātrau dakṣiṇāmukhaḥ |

{VAR\_St: -trau tu}

GDhS-A 1,9.44 / GDhS-St 9.44: pālāśam āsanaṃ pāduke dantadhāvanam iti ca varjayet |

GDhS-A 1,9.45 / GDhS-St 9.45: sopānatkaraścāsanābhivādananamaskārān varjayet |

{VAR\_St: sopānatkaścāśanāsanābhi-}

GDhS-A 1,9.46 / GDhS-St 9.46: na pūrvāhṇamadhyaṃdināparāhṇān aphalān kuryādyathāśakti dharmārthakāmebhyaḥ |

GDhS-A 1,9.47 / GDhS-St 9.47: teṣu tu dharmottarah syāt |

GDhS-A 1,9.48 / GDhS-St 9.48: na nagnāṃ parayoṣitam īkṣeta |

GDhS-A 1,9.49 / GDhS-St 9.49: na padāsanam ākarṣet |

GDhS-A 1,9.50 / GDhS-St 9.50: na śiśnodarapāṇipādavākcakṣuścāpalāni kuryāt |

GDhS-A 1,9.51 / GDhS-St 9.51: chedanabhedanavilekhanavimardanāvasphoṭanāninākasmāt kuryāt |

GDhS-A 1,9.52 / GDhS-St 9.52: nopari vatsatantīṃ gacchet |

GDhS-A 1,9.53 / GDhS-St 9.53: na kulaṃkulaḥ syāt |

GDhS-A 1,9.54 / GDhS-St 9.54: na yajñam avṛto gacchet |

GDhS-A 1,9.55 / GDhS-St 9.55: darśanāya tu kāmam |

GDhS-A 1,9.56 / GDhS-St 9.56: na bhakṣān utsaṅge bhakṣayet |

{VAR\_St: bhakṣyān}

GDhS-A 1,9.57 / GDhS-St 9.57: na rātrau preṣyāhṛtam |

GDhS-A 1,9.58 / GDhS-St 9.58: uddhṛtasnehavilapanapiṇyākamathitaprabhṛtīnicāttavīryāṇi nāśnīyāt |

{VAR\_St: -vilayana-}

GDhS-A 1,9.59 / GDhS-St 9.59: sāyaṃprātas tv annam abhipūjitam anindan bhuñjīta |

GDhS-A 1,9.60 / GDhS-St 9.60: na kadācid rātrau nagnaḥ svapet |

GDhS-A 1,9.61 / GDhS-St 9.61: snāyād vā |

GDhS-A 1,9.62 / GDhS-St 9.62: yac cātmavanto vṛddhāḥ samyagvinītādambhalobhamohaviyuktā vedavida ācakṣate tat samācaret |

GDhS-A 1,9.63 / GDhS-St 9.63: yogakṣemārtham īśvaram adhigacchet |

GDhS-A 1,9.64 / GDhS-St 9.64: nānyam anyatra devagurudhārmikebhyaḥ |

GDhS-A 1,9.65 / GDhS-St 9.65: prabhūtaidhodakayavasakuśamālyopaniṣkramaṇamāryajana bhūyiṣṭham analasasamṛddhaṃ dhārmikādhiṣṭhitaṃ niketanamāvasituṃ yateta |

GDhS-A 1,9.66 / GDhS-St 9.66: praśastamaṅgalyadevatāyatanacatuṣpadam pradakṣiṇam āvarteta |

{VAR\_St: -catuṣpathādīn}

GDhS-A 1,9.67 / GDhS-St 9.67: manasā vā tatsamagram ācāram anupālayed āpatkalpaḥ |

{VAR\_St: omits: tat}

GDhS-A 1,9.68 / GDhS-St 9.68: satyadharmā |

GDhS-A 1,9.69 / GDhS-St 9.69: āryavṛttiḥ |

GDhS-A 1,9.70 / GDhS-St 9.70: śiṣṭādhyāpakaḥ |

GDhS-A 1,9.71 / GDhS-St 9.71: śaucaśiṣṭaḥ |

GDhS-A 1,9.72 / GDhS-St 9.72: śrutinirataḥ syāt |

GDhS-A 1,9.73 / GDhS-St 9.73: nityam ahiṃsro mṛdur dṛḍhakārī damadānaśīlaḥ |

GDhS-A 1,9.74 / GDhS-St 9.74: evam ācāro mātāpitarau pūrvāparāṃś ca sambandhānduritebhyo mokṣayiṣyan snātakaḥ śaśvadbrahmalokān na cyavate na cyavate |

{VAR\_St: pūrvāparān sambandhān}

\_\_\_\_\_\_\_\_\_\_\_\_

[GDhS-A 2,1 = GDhS-St X]

GDhS-A 2,1.1 / GDhS-St 10.1: dvijātīnām adhyayanam ijyā dānam |

GDhS-A 2,1.2 / GDhS-St 10.2: brāhmanasyādhikāḥ pravacanayājanapratigrahāḥ |

GDhS-A 2,1.3 / GDhS-St 10.3: pūrveṣu niyamas tu |

GDhS-A 2,1.4 / GDhS-St 10.4: ācāryajñātipriyagurudhanavidyāniyameṣu brahmaṇaḥsaṃpradānam anyatra yathoktāt |

GDhS-A 2,1.5 / GDhS-St 10.5: kṛṣivāṇijye vāsvayaṃkṛte |

{VAR\_St: ca-}

GDhS-A 2,1.6 / GDhS-St 10.6: kusīdaṃ ca |

GDhS-A 2,1.7 / GDhS-St 10.7: rājño 'dhikaṃ rakṣaṇaṃ sarvabhūtānām |

GDhS-A 2,1.8 / GDhS-St 10.8: nyāyyadaṇḍatvam |

GDhS-A 2,1.9 / GDhS-St 10.9: bibhṛyād brāhmaṇāñ śrotriyān |

GDhS-A 2,1.10 / GDhS-St 10.10: nirutsāhāṃś ca brāhmaṇān |

{VAR\_St: cābrāhma-}

GDhS-A 2,1.11 / GDhS-St 10.11: akarāṃś ca |

GDhS-A 2,1.12 / GDhS-St 10.12: upakurvāṇāṃś ca |

GDhS-A 2,1.13 / GDhS-St 10.13: yogaś ca vijaye |

GDhS-A 2,1.14 / GDhS-St 10.14: bhaye viśeṣeṇa |

GDhS-A 2,1.15 / GDhS-St 10.15: caryā ca rathadhanurbhyām |

GDhS-A 2,1.16 / GDhS-St 10.16: saṅgrāme saṃsthānam anivṛttiś ca |

GDhS-A 2,1.17 / GDhS-St 10.17: na doṣo hiṃsāyām āhave |

GDhS-A 2,1.18 / GDhS-St 10.18: anyatravyaśvasārathyāyudhakṛtāñjaliprakīrṇakeśaparāṅmukhopaviṣṭasthalavṛkṣādhirūḍhadūtagobrāhmaṇavādibhyaḥ |

{VAR\_St: -vṛkṣārūḍha-}

GDhS-A 2,1.19 / GDhS-St 10.19: kṣatriyaś ced anyas tam upajīvet tadvṛttyā |

GDhS-A 2,1.20 / GDhS-St 10.20: jetā labheta sāṃgrāmikaṃ vittam |

GDhS-A 2,1.21 / GDhS-St 10.21: vāhanaṃ tu rājñaḥ |

GDhS-A 2,1.22 / GDhS-St 10.22: uddhāraś cāpṛthagjaye |

{VAR\_St: ca pṛthagjaye}

GDhS-A 2,1.23 / GDhS-St 10.23: anyat tu yathārhaṃ bhājayed rājā |

GDhS-A 2,1.24 / GDhS-St 10.24: rājño balidānaṃ karṣakairdaśamam aṣṭamaṃ ṣaṣṭhaṃ vā |

{VAR\_St: rājñe balir dānaṃ}

GDhS-A 2,1.25 / GDhS-St 10.25: paśuhiraṇyayor apy eke pañcāśadbhāgaḥ |

GDhS-A 2,1.26 / GDhS-St 10.26: viṃśatibhāgaḥ śulkaḥ paṇye |

GDhS-A 2,1.27 / GDhS-St 10.27: mūlaphalapuṣpauṣadhamadhumāṃsatṛnendhanānāṃṣaṣṭhaḥ |

{VAR\_St: ṣaṣṭhyaḥ}

GDhS-A 2,1.28 / GDhS-St 10.28: tadrakṣaṇadharmitvāt |

GDhS-A 2,1.29 / GDhS-St 10.29: teṣu tu nityayuktaḥ syāt |

GDhS-A 2,1.30 / GDhS-St 10.30: adhikena vṛttiḥ |

GDhS-A 2,1.31 / GDhS-St 10.31: śilpino māsi māsy ekaikaṃ karma kuryuḥ |

GDhS-A 2,1.32 / GDhS-St 10.32: etenātmanopajīvino vyākhyātāḥ |

{VAR\_St: -ātmanopajīvino}

GDhS-A 2,1.33 / GDhS-St 10.33: naucakrīvantaś ca |

GDhS-A 2,1.34 / GDhS-St 10.34: bhaktaṃ tebhyo dadyāt |

GDhS-A 2,1.35 / GDhS-St 10.35: paṇyaṃ vaṇigbhir arthāpacayena deyam |

{VAR\_St: arghāpa-}

GDhS-A 2,1.36 / GDhS-St 10.36: pranaṣṭam asvāmikam adhigamya rājñe prabrūyuḥ |

GDhS-A 2,1.37 / GDhS-St 10.37: vikhyāpya saṃvatsaraṃ rājñā rakṣyam |

GDhS-A 2,1.38 / GDhS-St 10.38: ūrdhvam adhigantuś caturthaṃ rājñaḥ śeṣaḥ |

GDhS-A 2,1.39 / GDhS-St 10.39: svāmī rikthakrayasaṃvibhāgaparigrahādhigameṣu |

GDhS-A 2,1.40 / GDhS-St 10.40: brāhmaṇasyādhikaṃ labdham |

GDhS-A 2,1.41 / GDhS-St 10.41: kṣatriyasya vijitam |

GDhS-A 2,1.42 / GDhS-St 10.42: nirviṣṭaṃ vaiśyaśūdrayoḥ |

GDhS-A 2,1.43 / GDhS-St 10.43: nidhyadhigamo rājadhanam |

GDhS-A 2,1.44 / GDhS-St 10.44: brāhmaṇasyābhirūpasya |

{VAR\_St: na brā-}

GDhS-A 2,1.45 / GDhS-St 10.45: abrāhmaṇo 'py ākhyātā ṣaṣṭhaṃ labhetety eke |

GDhS-A 2,1.46 / GDhS-St 10.46: caurahṛtam apajitya yathāsthānam gamayet |

{VAR\_St: avajitya}

GDhS-A 2,1.47 / GDhS-St 10.47: kośād vā dadyāt |

GDhS-A 2,1.48 / GDhS-St 10.48a: rakṣyaṃ bāladhanam ā vyavahāraprāpaṇāt |

GDhS-A 2,1.49 / GDhS-St 10.48b: samāvṛtter vā |

GDhS-A 2,1.50 / GDhS-St 10.49: vaiśyasyādhikaṃ kṛṣivaṇikpāśupālyakusīdam |

GDhS-A 2,1.51 / GDhS-St 10.50: śūdraś caturtho varṇa ekajātiḥ |

GDhS-A 2,1.52 / GDhS-St 10.51: tasyāpi satyam akrodhaḥ śaucam |

GDhS-A 2,1.53 / GDhS-St 10.52: ācamanārthe pāṇipādaprakṣālanam evaike |

{VAR\_St: ity eke}

GDhS-A 2,1.54 / GDhS-St 10.53: śrāddhakarma |

GDhS-A 2,1.55 / GDhS-St 10.54: bhṛtyabharaṇam |

GDhS-A 2,1.56 / GDhS-St 10.55: svadāravṛttiḥ |

GDhS-A 2,1.57 / GDhS-St 10.56: paricaryā cottareṣām |

GDhS-A 2,1.58 / GDhS-St 10.57: tebhyo vṛttiṃ lipseta |

[GDhS-St 10.58 see GDhS-A 2,1.60]

GDhS-A 2,1.59 tatra pūrvaṃ pūrvaṃ paricaret |

GDhS-A 2,1.60 / GDhS-St 10.58: jīrṇāny upānacchatravāsaḥkūrcādīni |

{VAR\_St: -kūrcāni}

GDhS-A 2,1.61 / GDhS-St 10.59: ucchiṣṭāśanam |

GDhS-A 2,1.62 / GDhS-St 10.60: śilpavṛttiś ca |

GDhS-A 2,1.63 / GDhS-St 10.61: yaṃ cāryam āśrayed bhartavyas tena kṣīṇo 'pi |

{VAR\_St: āśrayīta}

GDhS-A 2,1.64 / GDhS-St 10.62: tena cottaraḥ |

GDhS-A 2,1.65 / GDhS-St 10.63: tadartho 'sya nicayaḥ syāt |

GDhS-A 2,1.66 / GDhS-St 10.64: anujñāto 'sya namaskāro mantraḥ |

GDhS-A 2,1.67 / GDhS-St 10.65: pākayajñaiḥ svayaṃ yajetety eke |

GDhS-A 2,1.68 / GDhS-St 10.66: sarve cottarottaraṃ paricareyuḥ |

GDhS-A 2,1.69 / GDhS-St 10.67: āryānāryayor vyatikṣepe karmaṇaḥ sāmyaṃ |

{VAR\_St: sāmyam}

\_\_\_\_\_\_\_\_\_\_\_\_

[GDhS-A 2,2 = GDhS-St XI]

GDhS-A 2,2.1 / GDhS-St 11.1: rājā sarvasyeṣṭe brāhmanavarjam |

GDhS-A 2,2.2 / GDhS-St 11.2: sādhukārī sādhuvādī |

{VAR\_St: -rī syāt sā-}

GDhS-A 2,2.3 / GDhS-St 11.3: trayyām ānvīkṣikyā vābhivinītaḥ |

{VAR\_St: -kṣikyāṃ cā-}

GDhS-A 2,2.4 / GDhS-St 11.4: śucir jitendriyo guṇavatsahāyopāyasaṃpannaḥ |

GDhS-A 2,2.5 / GDhS-St 11.5: samaḥ prajāsu syāt |

GDhS-A 2,2.6 / GDhS-St 11.6: hitam āsāṃ kurvīta |

{VAR\_St: hitaṃ cāsāṃ}

GDhS-A 2,2.7 / GDhS-St 11.7: tam uparyāsīnam adhastād upāsīrann anyebrāhmaṇebhyaḥ |

GDhS-A 2,2.8 / GDhS-St 11.8: te 'py enaṃ manyeran |

GDhS-A 2,2.9 / GDhS-St 11.9: varṇān āśramāṃś ca nyāyato 'bhirakṣet |

GDhS-A 2,2.10 / GDhS-St 11.10: calataś caitān svadharme sthāpayet |

{VAR\_St: enān}

GDhS-A 2,2.11 / GDhS-St 11.11: dharmasya hy aṃśabhāg bhavatīti |

{VAR\_St: vijñāyate}

GDhS-A 2,2.12 / GDhS-St 11.12: brāhmanaṃ ca purodadhītavidyābhijanavāgrūpavayaḥśīlasaṃpannaṃ nyāyavṛttaṃ tapasvinam |

{VAR\_St: purodadhīta}

GDhS-A 2,2.13 / GDhS-St 11.13: tatprasūtaḥ karmāṇi kurvīta |

GDhS-A 2,2.14 / GDhS-St 11.14: brahmaprasūtaṃ hi kṣattram ṛdhyate na vyathata iti cavijñāyate |

{VAR\_St: iti vijñāyate}

GDhS-A 2,2.15 / GDhS-St 11.15: yāni ca daivotpātacintakāḥ prabrūyus tānyādriyeta |

GDhS-A 2,2.16 / GDhS-St 11.16: tadadhīnam api hy eke yogakṣemaṃ pratijānate |

GDhS-A 2,2.17 / GDhS-St 11.17: śāntipuṇyāhasvastyayanāyuṣmanmaṅgalasaṃyuktānyābhyudayikāni vidveṣaṇasaṃvananābhicāradviṣadvyṛddhiyuktāni caśālāgnau kuryāt |

{VAR\_St: āyuṣyamaṅgala-}

GDhS-A 2,2.18 / GDhS-St 11.18: yathoktam ṛtvijo 'nyāni |

GDhS-A 2,2.19 / GDhS-St 11.19: tasya ca vyavahāro vedo dharmaśāstrāṇy aṅgānyupavedāḥ purāṇam |

{VAR\_St: omitt: ca; upavedāḥ}

GDhS-A 2,2.20 / GDhS-St 11.20: deśajātikuladharmāś cāmnāyair aviruddhāḥ pramāṇam |

GDhS-A 2,2.21 / GDhS-St 11.21: karṣakavaṇikpaśupālakusīdikāravaḥ sve sve varge |

GDhS-A 2,2.22 / GDhS-St 11.22: tebhyo yathādhikāram arthān pratyavahṛtyadharmavyavasthā |

GDhS-A 2,2.23 / GDhS-St 11.23: nyāyādhigame tarko 'bhyupāyaḥ |

GDhS-A 2,2.24 / GDhS-St 11.24: tenābhyūhya yathāsthānaṃ gamayet |

GDhS-A 2,2.25 / GDhS-St 11.25: vipratipattau traividyavṛddhebhyaḥ pratyavahṛtyaniṣṭhāṃ gamayet |

GDhS-A 2,2.26 / GDhS-St 11.26: tathā hy asya niḥśreyasaṃ bhavati |

GDhS-A 2,2.27 / GDhS-St 11.27: brahma kṣattreṇa saṃpṛktaṃ devapitṛmanuṣyāndhārayatīti vijñāyate |

{VAR\_St: pṛktaṃ}

GDhS-A 2,2.28 / GDhS-St 11.28: daṇḍo damanād ity āhus tenādāntān damayet |

GDhS-A 2,2.29a | GDhS-St 11.29a: varṇāśramāḥ svasvadharmaniṣṭhāḥ pretya karmaphalamanubhūya tataḥ śeṣena viśiṣṭadeśajātikularūpāyuḥśrutacitravittasukhamedhaso |

{VAR\_St: varṇā āśramāś ca svadharma-;-śrutavṛtta-}

GDhS-A 2,2.29b | GDhS-St 11.29b: janma pratipadyante |

{VAR\_St: prapadyante}

GDhS-A 2,2.30 / GDhS-St 11.30: viṣvañco viparītā naśyanti |

GDhS-A 2,2.31 / GDhS-St 11.31: tān ācāryopadeśo daṇḍaś ca pālayate |

GDhS-A 2,2.32 / GDhS-St 11.32: tasmād rājācāryāv anindyāv anindyau |

\_\_\_\_\_\_\_\_\_\_\_\_

[GDhS-A 2,3 = GDhS-St XII]

GDhS-A 2,3.1 / GDhS-St 12.1: śūdro dvijātīn abhisaṃdhāyābhihatya cavāgdaṇḍapāruṣyābhyām aṅgamocyo yenopahanyāt |

{VAR\_St: atisaṃdhāyābhihatya vāg-;aṅgaṃ mocyo}

GDhS-A 2,3.2 / GDhS-St 12.2: āryastryabhigamane liṅgoddhāraḥ svaharaṇaṃ ca |

{VAR\_St: sarvasvaharaṇaṃ ca}

GDhS-A 2,3.3 / GDhS-St 12.3: goptā ced vadho 'dhikaḥ |

GDhS-A 2,3.4a | GDhS-St 12.4: atha hāsya vedam upaśṛṇvatas trapujatubhyāṃśrotrapratipūraṇam |

GDhS-A 2,3.4b | GDhS-St 12.5: udāharaṇe jihvācchedo |

GDhS-A 2,3.4c | GDhS-St 12.6: dhāraṇeśarīrabhedaḥ |

GDhS-A 2,3.5 / GDhS-St 12.7: āsanaśayanavākpathiṣu samaprepsur daṇḍyaḥ |

GDhS-A 2,3.6 / GDhS-St 12.8: śataṃ kṣatriyo brāhmaṇākrośe |

- | GDhS-St 12.9: daṇḍapāruṣye dviguṇam |

GDhS-A 2,3.7 / GDhS-St 12.10: adhyardhaṃ vaiśyaḥ |

GDhS-A 2,3.8 / GDhS-St 12.11: brāhmaṇas tu kṣatriye pañcāśat |

GDhS-A 2,3.9 / GDhS-St 12.12: tadardhaṃ vaiśye |

GDhS-A 2,3.10 / GDhS-St 12.13: na śūdre kiṃcit |

GDhS-A 2,3.11 / GDhS-St 12.14: brāhmaṇarājanyavat kṣatriyavaiśyau |

GDhS-A 2,3.12 / GDhS-St 12.15: aṣṭāpādyaṃ steyakilbiṣaṃ śūdrasya |

GDhS-A 2,3.13 / GDhS-St 12.16: dviguṇottarāṇītareṣāṃ prativarṇam |

GDhS-A 2,3.14 / GDhS-St 12.17: viduṣo 'tikrame daṇḍabhūyastvam |

GDhS-A 2,3.15 / GDhS-St 12.18: phalaharitadhānyaśākādāne pañcakṛṣṇalam alpam |

{VAR\_St: alpe}

GDhS-A 2,3.16 / GDhS-St 12.19: paśupīḍite svāmidoṣaḥ |

GDhS-A 2,3.17 / GDhS-St 12.20: pālasaṃyukte tu tasmin |

GDhS-A 2,3.18 / GDhS-St 12.21: pathi kṣetre 'nāvṛte pālakṣetrikayoḥ |

GDhS-A 2,3.19 / GDhS-St 12.22: pañca māṣā gavi |

GDhS-A 2,3.20 / GDhS-St 12.23: ṣaḍ uṣṭrakhare |

GDhS-A 2,3.21 / GDhS-St 12.24: aśvamahiṣyor daśa |

{VAR\_St: mahiṣayor}

GDhS-A 2,3.22 / GDhS-St 12.25: ajāviṣu dvau dvau |

GDhS-A 2,3.23 / GDhS-St 12.26: sarvavināśe śadaḥ |

GDhS-A 2,3.24 / GDhS-St 12.27: śiṣṭākaraṇe pratiṣiddhasevāyāṃ ca nityaṃcailapiṇḍād ūrdhvaṃ svaharaṇam |

{VAR\_St: cela}

GDhS-A 2,3.25 / GDhS-St 12.28: go'gnyarthe tṛṇamedhān vīrudvanaspatīnāṃ capuṣpāṇi svavad ādadīta phalāni cāparivṛtānām |

GDhS-A 2,3.26 / GDhS-St 12.29: kusīdavṛddhir dharmyā viṃśatiḥ pañcamāṣikī māsam |

GDhS-A 2,3.27 / GDhS-St 12.30: nātisāṃvatsarīm eke |

GDhS-A 2,3.28 / GDhS-St 12.31: cirasthāne dvaiguṇyaṃ prayogasya |

GDhS-A 2,3.29 / GDhS-St 12.32: bhuktādhir na vardhate |

GDhS-A 2,3.30 / GDhS-St 12.33: ditsato 'varuddhasya ca |

GDhS-A 2,3.31 / GDhS-St 12.34: cakrakālavṛddhiḥ |

GDhS-A 2,3.32 / GDhS-St 12.35: kāritākāyikāśikhādhibhogāś ca |

GDhS-A 2,3.33 / GDhS-St 12.36: kusīdaṃ paśūpajalomakṣetraśadavāhyeṣu nātipañcaguṇam |

GDhS-A 2,3.34 / GDhS-St 12.37: ajaḍāpaugaṇḍadhanaṃ daśavarṣabhuktaṃ paraiḥ saṃnidhaubhoktuḥ |

{VAR\_St: -pogaṇḍa-}

GDhS-A 2,3.35 / GDhS-St 12.38: na śrotriyapravrajitarājapurṣaiḥ |

{VAR\_St: -rājanya-}

GDhS-A 2,3.36 / GDhS-St 12.39: paśubhūmistrīṇām anatibhogaḥ |

GDhS-A 2,3.37 / GDhS-St 12.40: rikthabhāja ṛṇaṃ pratikuryuḥ |

GDhS-A 2,3.38 / GDhS-St 12.41: prātibhāvyavaṇikśulkamadyadyūtadaṇḍāḥ putrānnābhyābhaveyuḥ |

{VAR\_St: -daṇḍā na putrān adhyābhaveyuḥ}

GDhS-A 2,3.39 / GDhS-St 12.42: nidhyanvādhiyācitāvakrītādhayo naṣṭāh sarvānaninditān puruṣāparādhena |

{VAR\_St: aninditānapuruṣa-}

GDhS-A 2,3.40 / GDhS-St 12.43: stenaḥ prakīrṇakeṣo musalī rājānam iyātkarmācakṣānaḥ |

GDhS-A 2,3.41 / GDhS-St 12.44: pūto vadhamokṣābhyām |

GDhS-A 2,3.42 / GDhS-St 12.45: aghnann enasvī rājā |

GDhS-A 2,3.43 / GDhS-St 12.46: na śārīro brāhmaṇadaṇḍaḥ |

GDhS-A 2,3.44 / GDhS-St 12.47: karmaviyogavikhyāpanavivāsanāṅkakaraṇāni |

GDhS-A 2,3.45 / GDhS-St 12.48: apravṛttau prāyaścittī saḥ |

{VAR\_St: avṛttau}

GDhS-A 2,3.46 / GDhS-St 12.49: corasamaḥ sacivo matipūrve |

GDhS-A 2,3.47 / GDhS-St 12.50: pratigrahītāpy adharmasaṃyukte |

GDhS-A 2,3.48 / GDhS-St 12.51: puruṣaśaktyaparādhānubandhavijñānād daṇḍaniyogaḥ |

GDhS-A 2,3.49 / GDhS-St 12.52: anujñānaṃ vā vedavitsamavāyavacanādvedavitsamavāyavacanāt |

\_\_\_\_\_\_\_\_\_\_\_\_

[GDhS-A 2,4 = GDhS-St XIII]

GDhS-A 2,4.1 / GDhS-St 13.1: vipratipattau sākṣinimittā satyavyavasthā |

GDhS-A 2,4.2 / GDhS-St 13.2: bahavaḥ syur aninditāḥ svakarmasu prātyayikā rājñāṃniṣprītyanabhitāpāś cānyatarasmin |

{VAR\_St: rājñā niṣ-}

GDhS-A 2,4.3 / GDhS-St 13.3: api śūdrāḥ |

GDhS-A 2,4.4 / GDhS-St 13.4: brāhmaṇas tv abrāhmaṇavacanād anavarodhyo 'nibaddhaścet |

GDhS-A 2,4.5 / GDhS-St 13.5: nāsamavetāpṛṣṭāḥ prabrūyuḥ |

{VAR\_St: -tā apṛṣṭāḥ}

GDhS-A 2,4.6 / GDhS-St 13.6: avacane 'nyathāvacane ca doṣiṇaḥ syuḥ |

{VAR\_St: avacaneca doṣiṇaḥ}

GDhS-A 2,4.7 / GDhS-St 13.7: svargaḥ satyavacane viparyaye narakaḥ |

GDhS-A 2,4.8 / GDhS-St 13.8: anibaddhair api vaktavyam |

GDhS-A 2,4.9 / GDhS-St 13.9: na pīḍākṛte nibandhaḥ |

GDhS-A 2,4.10 / GDhS-St 13.10: pramattokte ca |

{VAR\_St: pramāda-}

GDhS-A 2,4.11 / GDhS-St 13.11: sākṣisabhyarājakartṛṣu doṣo dharmatantrapīḍāyām |

GDhS-A 2,4.12 / GDhS-St 13.12: śapathenaike satyakarma |

GDhS-A 2,4.13 / GDhS-St 13.13: taddevarājabrāhmaṇasaṃsadi syād abrāhmaṇānām |

GDhS-A 2,4.14 / GDhS-St 13.14: kṣudrapaśvanṛte sākṣī daśa hanti |

GDhS-A 2,4.15 / GDhS-St 13.15: gośvapuruṣabhūmiṣu daśaguṇottarān |

{VAR\_St: go 'śva-}

GDhS-A 2,4.16 / GDhS-St 13.16: sarvaṃ vā bhūmau |

GDhS-A 2,4.17 / GDhS-St 13.17: haraṇe narakaḥ |

GDhS-A 2,4.18 / GDhS-St 13.18: bhūmivad apsu |

GDhS-A 2,4.19 / GDhS-St 13.19: maithunasaṃyoge ca |

GDhS-A 2,4.20 / GDhS-St 13.20: paśuvan madhusarpiṣoḥ |

GDhS-A 2,4.21 / GDhS-St 13.21: govad vastrahiraṇyadhānyabrahmasu |

GDhS-A 2,4.22 / GDhS-St 13.22: yāneṣu aśvavat |

GDhS-A 2,4.23 / GDhS-St 13.23: mithyāvacane yāpyo daṇḍyaś ca sākṣī |

GDhS-A 2,4.24 / GDhS-St 13.24: nānṛtavacane doṣo jīvanaṃ cet tadadhīnam |

GDhS-A 2,4.25 / GDhS-St 13.25: na tu pāpīyaso jīvanam |

GDhS-A 2,4.26 / GDhS-St 13.26: rājā prāḍvivāko brāhmaṇo vā śāstravit |

GDhS-A 2,4.27 / GDhS-St 13.27: prāḍvivākam adhyābhavet |

GDhS-A 2,4.28 / GDhS-St 13.28: saṃvatsaraṃ pratīkṣetāpratibhāyām |

GDhS-A 2,4.29 / GDhS-St 13.29: dhenvanaḍutstrīprajananasaṃyuṃkte caśīghram |

GDhS-A 2,4.30 / GDhS-St 13.30: ātyayike ca |

GDhS-A 2,4.31 / GDhS-St 13.31: sarvadharmebhyo garīyaḥ prāḍvivāke satyavacanaṃsatyavacanam |

\_\_\_\_\_\_\_\_\_\_\_\_

[GDhS-A 2,5 = GDhS-St XIV]

GDhS-A 2,5.1 / GDhS-St 14.1: śāvam āśaucaṃ daśarātram anṛtvigdīkṣitabrahmacāriṇāṃ sapiṇḍānām |

GDhS-A 2,5.2 / GDhS-St 14.2: ekādaśarātraṃ kṣatriyasya |

GDhS-A 2,5.4a | GDhS-St 14.3: dvādaśarātraṃ vaiśyasya |

GDhS-A 2,5.4b | GDhS-St 14.4: ardhamāsam eke |

GDhS-A 2,5.4 / GDhS-St 14.5: māsam śūdrasya |

GDhS-A 2,5.5 / GDhS-St 14.6: tac ced antaḥ punar āpatec cheṣeṇa śudhyeran |

GDhS-A 2,5.6 / GDhS-St 14.7: rātriśeṣe dvābhyām |

GDhS-A 2,5.7 / GDhS-St 14.8: prabhāte tisṛbhiḥ |

GDhS-A 2,5.8 / GDhS-St 14.9: gobrāhmaṇahatānām anvakṣam |

GDhS-A 2,5.9 / GDhS-St 14.10: rājakrodhāc ca |

GDhS-A 2,5.10 / GDhS-St 14.11: yuddhe |

GDhS-A 2,5.11 / GDhS-St 14.12: prāyānāśakaśastrāgniviṣodakodbandhanaprapatanaiś cecchatām |

GDhS-A 2,5.12 / GDhS-St 14.13: piṇḍanivṛttiḥ saptame pañcame vā |

GDhS-A 2,5.13 / GDhS-St 14.14: janane 'py evam |

GDhS-A 2,5.14a | GDhS-St 14.15: mātāpitros tat |

GDhS-A 2,5.14b | GDhS-St 14.16: mātur vā |

GDhS-A 2,5.15 / GDhS-St 14.17: garbhamāsasamārātrīḥ sraṃsane garbhasya |

GDhS-A 2,5.16 / GDhS-St 14.18: tryahaṃ vā |

GDhS-A 2,5.17 / GDhS-St 14.19: śrutvā cordhvaṃ daśamyāḥ pakṣiṇīm |

GDhS-A 2,5.18 / GDhS-St 14.20: asapiṇḍe yonisaṃbandhe sahādhyāyini ca |

GDhS-A 2,5.19 / GDhS-St 14.21: sabrahmacāriṇy ekāham |

GDhS-A 2,5.20 / GDhS-St 14.22: śrotriye copasaṃpanne |

GDhS-A 2,5.21 / GDhS-St 14.23: pretopasparśane daśarātram āśaucam abhisaṃdhāya cet |

GDhS-A 2,5.22 / GDhS-St 14.24: uktaṃ vaiśyaśūdrayoḥ |

GDhS-A 2,5.23 / GDhS-St 14.25: ārtavīr vā |

GDhS-A 2,5.24 / GDhS-St 14.26: pūrvayoś ca |

GDhS-A 2,5.25 / GDhS-St 14.27: tryahaṃ vā |

GDhS-A 2,5.26 / GDhS-St 14.28: ācāryatatputrastrīyājyaśiṣyeṣu caivam |

GDhS-A 2,5.27 / GDhS-St 14.29: avaraś ced varṇaḥ pūrvavarṇam upaspṛśet pūrvovāvaraṃ tatra śavoktam āśaucam |

{VAR\_St: pūrvaṃ varṇam}

GDhS-A 2,5.28 / GDhS-St 14.30: patitacaṇḍālasūtikodakyāśavaspṛṣṭitatspṛṣṭyupasparśanesacailodakopasparśanāc chudhyet |

{VAR\_St: sacela-}

GDhS-A 2,5.29 / GDhS-St 14.31: śavānugamane ca |

GDhS-A 2,5.30 / GDhS-St 14.32: śunaś ca |

GDhS-A 2,5.31 / GDhS-St 14.32: yad upahanyād ity eke |

GDhS-A 2,5.32 / GDhS-St 14.34: udakadānaṃ sapiṇḍaiḥ kṛtacūḍasya |

{VAR\_St: kṛtajaṭasya}

GDhS-A 2,5.33 / GDhS-St 14.35: tatstrīṇāṃ ca |

GDhS-A 2,5.34 / GDhS-St 14.36: eke prattānām |

GDhS-A 2,5.35 / GDhS-St 14.37: adhaḥśayyāsanino brahmacāriṇaḥ sarve |

GDhS-A 2,5.36 / GDhS-St 14.38: na mārjayīran |

GDhS-A 2,5.37 / GDhS-St 14.39: na māṃsaṃ bhakṣayeyur ā pradānāt |

GDhS-A 2,5.38 / GDhS-St 14.40: prathamatṛtīyasaptamanavameṣūdakakriyā |

{VAR\_St: tṛtīyapañcama-}

GDhS-A 2,5.39 / GDhS-St 14.41: vāsasāṃ ca tyāgaḥ |

GDhS-A 2,5.40 / GDhS-St 14.42: ante tv antyānām |

{VAR\_St: antye}

GDhS-A 2,5.41 / GDhS-St 14.43: dantajanmādi mātāpitṛbhyām |

GDhS-A 2,5.42 / GDhS-St 14.44: bāladeśāntaritapravrajitāsapiṇḍānāṃ sadyaḥ śaucam |

GDhS-A 2,5.43 / GDhS-St 14.45: rājñāṃ ca kāryavirodhāt |

GDhS-A 2,5.44 / GDhS-St 14.46: brāhmaṇasya ca svādhyāyanivṛttyarthamsvādhyāyanivṛttyartham |

{VAR\_St: svādhyāyānivṛtty-}

\_\_\_\_\_\_\_\_\_\_\_\_

[GDhS-A 2,6 = GDhS-St XV]

GDhS-A 2,6.1 / GDhS-St 15.1: atha śrāddham |

GDhS-A 2,6.2 / GDhS-St 15.2: amāvāsyāyāṃ pitṛbhyo dadyāt |

GDhS-A 2,6.3 / GDhS-St 15.3: pañcamīprabhṛtiṣu vāparapakṣasya |

{VAR\_St: -prabhṛti vā-}

GDhS-A 2,6.4 / GDhS-St 15.4: yathāśraddhaṃ sarvasmin vā |

GDhS-A 2,6.5 / GDhS-St 15.5: dravyadeśabrāhmaṇasaṃnidhāne vā kālaniyamaḥ |

{VAR\_St: vākālaniyamaḥ}

GDhS-A 2,6.6 / GDhS-St 15.6: śaktitaḥ prakarṣed guṇasaṃskāravidhir annasya |

{VAR\_St: -vidhinānnasya}

GDhS-A 2,6.7 / GDhS-St 15.7: navāvarān bhojayed ayujaḥ |

GDhS-A 2,6.8 / GDhS-St 15.8: yathotsāhaṃ vā |

GDhS-A 2,6.9 / GDhS-St 15.9: śrotriyān vāgrūpavayaḥśīlasaṃpannān |

GDhS-A 2,6.10 / GDhS-St 15.10: yuvabhyo dānaṃ prathamam |

GDhS-A 2,6.11 / GDhS-St 15.11: eke pitṛvat |

GDhS-A 2,6.12 / GDhS-St 15.12: na ca tena mitrakarma kuryāt |

GDhS-A 2,6.13 / GDhS-St 15.13: putrābhāve sapiṇḍā mātṛsapiṇḍāḥ śiṣyāś ca dadyuḥ |

GDhS-A 2,6.14a | GDhS-St 15.14: tadabhāva ṛtvigācāryau |

- | GDhS-St 15.15: tilamāṣavrīhiyavodakadānair māsaṃ pitaraḥprīṇanti | matsyahariṇaruruśaśakūrmavarāhameṣamāṃsaiḥsaṃvatsarāṇi | gavyapayaḥpāyasair dvādaśa varṣāṇi | vārdhrīṇasenamāṃsena kālaśākacchāgalohakhaḍgamāṃsair madhumiśraiś cānantyam |

GDhS-A 2,6.15 / GDhS-St 15.16: na bhojayet stenaklībapatitanāstikatadvṛttivīrahāgredidhiṣupatistrīgrāmayājakājāpālotsṛṣṭāgnimadyapakucarakūṭasākṣiprātihārikān |

{VAR\_St: -didhiṣūdidhiṣūpati-; -ajapāla-}

GDhS-A 2,6.16 / GDhS-St 15.17a: upapatiḥ |

GDhS-A 2,6.17 / GDhS-St 15.17b: yasya ca saḥ |

{VAR\_St: yasya ca}

GDhS-A 2,6.18 / GDhS-St 15.18: kuṇḍāśisomavikrayyagāradāhigaradāvakīrṇigaṇapreṣyāgamyāgāmihiṃsraparivittiparivettṛparyāhitaparyādhātṛtyaktātmadurbālakunakhiśyāvadantaśvitripaunarbhavakitavājaparājapreṣyaprātirūpikaśūdrāpatinirākṛtikilāsikusīdivaṇikśilpopajīvijyāvāditratālanṛtyagītaśīlān |

{VAR\_St: -parivitta-;śyāvadat-;nṛtta-}

GDhS-A 2,6.19 / GDhS-St 15.19: pitrā vākāmena vibhaktān |

{VAR\_St: cākāmena}

GDhS-A 2,6.20 / GDhS-St 15.20: śiṣyāṃś caike sagotrāṃś ca |

GDhS-A 2,6.21 / GDhS-St 15.21a: bhojayed ūrdhvaṃ tribhyaḥ |

GDhS-A 2,6.22 / GDhS-St 15.21b: guṇavantam |

GDhS-A 2,6.23 / GDhS-St 15.22: sadyaḥ śrāddhī śūdrātalpagas tatpurīṣe māsaṃnayati pitṛṛn |

GDhS-A 2,6.24 / GDhS-St 15.23: tasmāt tadaham brahmacārī ca syāt |

{VAR\_St: -aharbrahmacārī syāt}

GDhS-A 2,6.25 / GDhS-St 15.24: śvacāṇḍālapatitāvekṣaṇe duṣṭam |

{VAR\_St: caṇdāla}

GDhS-A 2,6.26 / GDhS-St 15.25: tasmāt pariśrite dadyāt |

GDhS-A 2,6.27 / GDhS-St 15.26: tilair vā vikiret |

GDhS-A 2,6.28 / GDhS-St 15.27: paṅktipāvano vā śamayet |

GDhS-A 2,6.29 / GDhS-St 15.28: paṅktipāvanaḥ ṣaḍaṅgavij jyeṣṭhasāmikas triṇāciketastrimadhus trisuparṇaḥ pañcāgniḥ snātako mantrabrāhmaṇavid dharmajñobrahmadeyānusaṃtāna iti |

{VAR\_St: jyeṣṭhasāmagas}

GDhS-A 2,6.30 / GDhS-St 15.29: haviḥṣu caivam |

GDhS-A 2,6.31 / GDhS-St 15.30: durbālādīñ chrāddha ekaike |

{VAR\_St: -eke śrāddha evaike}

GDhS-A 2,6.32 akṛtānnaśrāddhe caivaṃ caivam |

\_\_\_\_\_\_\_\_\_\_\_\_

[GDhS-A 2,7 = GDhS-St XVI]

GDhS-A 2,7.1 / GDhS-St 16.1: śrāvaṇādi vārṣikaṃ proṣṭhapadīṃvopākṛtyādhīyīta cchandāṃsi |

{VAR\_St: śravaṇādi}

GDhS-A 2,7.2 / GDhS-St 16.2: ardhapañcamān māsān pañca dakṣiṇāyanaṃ vā |

GDhS-A 2,7.3 / GDhS-St 16.3: brahmacāry utsṛṣṭalomā na māṃsaṃ bhuñjīta |

GDhS-A 2,7.4 / GDhS-St 16.4: dvaimāsyo vā niyamaḥ |

GDhS-A 2,7.5 / GDhS-St 16.5: nādhīyīta vāyau divā pāṃsuhare |

GDhS-A 2,7.6 / GDhS-St 16.6: karṇaśrāviṇi naktam |

GDhS-A 2,7.7 / GDhS-St 16.7: vāṇabherīmṛdaṅgagartārtaśabdeṣu |

GDhS-A 2,7.8 / GDhS-St 16.8: śvaśṛgālagardabhasaṃhrāde |

GDhS-A 2,7.9 / GDhS-St 16.9: rohitendradhanurnīhāreṣu |

{VAR\_St: lohita-}

GDhS-A 2,7.10 / GDhS-St 16.10: abhradarśane cāpartau |

GDhS-A 2,7.11 / GDhS-St 16.11: mūtrita uccārite |

GDhS-A 2,7.12 / GDhS-St 16.12: niśāyāṃ saṃdhyodakeṣu |

{VAR\_St: niśāsaṃdhyā-}

GDhS-A 2,7.13 / GDhS-St 16.13: varṣati ca |

GDhS-A 2,7.14 / GDhS-St 16.14: eke valīkasaṃtānām |

GDhS-A 2,7.15 / GDhS-St 16.15: ācāryapariveṣaṇe |

GDhS-A 2,7.16 / GDhS-St 16.16: jyotiṣoś ca |

GDhS-A 2,7.17 / GDhS-St 16.17: bhīto yānasthaḥ śayānaḥ prauḍhapādaḥ |

GDhS-A 2,7.18 / GDhS-St 16.18: śmaśānagrāmāntamahāpathāśauceṣu |

GDhS-A 2,7.19 / GDhS-St 16.19: pūtigandhāntaḥśavadivākīrtya[cāṇḍāla]śūdrasaṃnidhāne |

GDhS-A 2,7.20 / GDhS-St 16.20: bhuktake codgāre |

GDhS-A 2,7.21 / GDhS-St 16.21: ṛgyajuṣaṃ ca sāmaśabdo yāvat |

GDhS-A 2,7.22 / GDhS-St 16.22: ākālikā nirghātabhūmikamparāhudarśanolkāḥ |

GDhS-A 2,7.23 / GDhS-St 16.23: stanayitnuvarṣavidyutaś ca prāduṣkṛtāgniṣu |

GDhS-A 2,7.24 / GDhS-St 16.24: ahar ṛtau |

{VAR\_St: apartau}

GDhS-A 2,7.25 / GDhS-St 16.25: vidyuti naktaṃ cāpararātrāt |

GDhS-A 2,7.26 / GDhS-St 16.26: tribhāgādipravṛttau sarvam |

GDhS-A 2,7.27 / GDhS-St 16.27: ulkā vidyutsamety ekeṣām |

GDhS-A 2,7.28 / GDhS-St 16.28: stanayitnur aparāhṇe |

GDhS-A 2,7.29 / GDhS-St 16.29: api pradoṣe |

GDhS-A 2,7.30 / GDhS-St 16.30: sarvaṃ naktam ārdharātrāt |

GDhS-A 2,7.31 / GDhS-St 16.31: ahaś cet sajyotiḥ |

GDhS-A 2,7.32 / GDhS-St 16.32: viṣayasthe ca rājñi prete |

GDhS-A 2,7.33 / GDhS-St 16.33: viproṣya cānyonyena saha |

GDhS-A 2,7.34 / GDhS-St 16.34: saṃkulopāhitavedasamāpticchardiśrāddhamanuṣyayajñabhojaneṣvahorātram |

GDhS-A 2,7.35 / GDhS-St 16.35: amāvāsyāyāṃ ca |

GDhS-A 2,7.36 / GDhS-St 16.36: dvyahaṃ vā |

GDhS-A 2,7.37 / GDhS-St 16.37: kārtikī phālguny āṣāḍhī paurṇamāsī |

GDhS-A 2,7.38 / GDhS-St 16.38: tisro 'ṣṭakās trirātram |

GDhS-A 2,7.39 / GDhS-St 16.39: antyām eke |

GDhS-A 2,7.40 / GDhS-St 16.40: abhito vārṣikam |

GDhS-A 2,7.41 / GDhS-St 16.41: sarve varṣāvidyutstanayitnusaṃnipāte |

{VAR\_St: varṣa-}

GDhS-A 2,7.42 / GDhS-St 16.42: prasyandini |

GDhS-A 2,7.43 / GDhS-St 16.43: ūrdhvaṃ bhojanād utsave |

GDhS-A 2,7.44 / GDhS-St 16.44: prādhītasya ca niśāyāṃ caturmuhūrtam |

GDhS-A 2,7.45 / GDhS-St 16.45: nityam eke nagare |

GDhS-A 2,7.46 / GDhS-St 16.46: mānasam apy aśuciḥ |

GDhS-A 2,7.47 / GDhS-St 16.47: śrāddhinām ākālikam |

GDhS-A 2,7.48 / GDhS-St 16.48: akṛtānnaśrāddhikasaṃyoge 'pi |

{VAR\_St: -yoge ca}

GDhS-A 2,7.49 / GDhS-St 16.49: pratividyaṃ ca yān smaranti |

{VAR\_St: yān smaranti}

\_\_\_\_\_\_\_\_\_\_\_\_

[GDhS-A 2,8 = GDhS-St XVII]

GDhS-A 2,8.1 / GDhS-St 17.1: praśastānāṃ svakarmasu dvijātīnāṃ brāhmaṇo bhuñjīta |

GDhS-A 2,8.2 / GDhS-St 17.2: pratigṛhṇīyāc ca |

GDhS-A 2,8.3 / GDhS-St 17.3: edhodakayavasamūlaphalamadhvabhayābhyudyataśayyāsanāvasathayānapayodadhidhānāśapharīpriyaṅgusragmārgaśākāny apraṇodyāni sarveṣām |

GDhS-A 2,8.4 / GDhS-St 17.4: pitṛdevagurubhṛtyabharaṇe 'py anyat |

{VAR\_St: -ṇe cānyat}

GDhS-A 2,8.5 / GDhS-St 17.5: vṛttiś cen nāntareṇa śūdrāt |

GDhS-A 2,8.6 / GDhS-St 17.6: paśupālakṣetrakarṣakakulasaṃgatakārayitṛparicārakāḥbhojyānnāḥ |

GDhS-A 2,8.7 / GDhS-St 17.7: vaṇik cāśilpī |

GDhS-A 2,8.8 / GDhS-St 17.8: nityam abhojyam |

GDhS-A 2,8.9 / GDhS-St 17.9: keśakīṭāvapannam |

GDhS-A 2,8.10 / GDhS-St 17.10: rajasvalākṛṣṇaśakunipadopahatam |

GDhS-A 2,8.11 / GDhS-St 17.11: bhrūṇaghnāvekṣitam |

{VAR\_St: bhrūṇaghnā prekṣitam}

[GDhS-St 17.12 see GDhS-A 2,8.13]

GDhS-A 2,8.12 / GDhS-St 17.13: bhāvaduṣṭam |

GDhS-A 2,8.13 / GDhS-St 17.12: gavopaghrātam |

GDhS-A 2,8.14 / GDhS-St 17.14: śuktaṃ kevalam adadhi |

GDhS-A 2,8.15 / GDhS-St 17.15: punaḥ siddham |

GDhS-A 2,8.16 / GDhS-St 17.16: paryuṣitam aśākabhakṣasnehamāṃsamadhūni |

{VAR\_St: -bhakṣya-}

GDhS-A 2,8.17 / GDhS-St 17.17: utsṛṣṭapuṃścalyabhiśastānapadeśyadaṇḍikatakṣakadaryabandhanikacikitsakamṛgayvaniṣucāryucchiṣṭabhojigaṇavidviṣāṇānām |

GDhS-A 2,8.18 / GDhS-St 17.18: apaṅktyānāṃ prāgdurvālāt |

{VAR\_St: apāṅkty-}

GDhS-A 2,8.19 / GDhS-St 17.19: vṛthānnācamanotthānavyapetāni |

GDhS-A 2,8.20 / GDhS-St 17.20: samāsamābhyāṃ viṣamasame pūjātaḥ |

GDhS-A 2,8.21 / GDhS-St 17.21: anarcitaṃ ca |

GDhS-A 2,8.22 / GDhS-St 17.22: goś ca kṣīram anirdaśāyāḥ sūtake |

GDhS-A 2,8.23 / GDhS-St 17.23: ajāmahiṣyoś ca |

GDhS-A 2,8.24 / GDhS-St 17.24: nityam āvikam apeyam auṣṭram aikaśaphaṃ ca |

GDhS-A 2,8.25 / GDhS-St 17.25: syandinīyamasūsaṃdhinīnāṃ ca |

GDhS-A 2,8.26 / GDhS-St 17.26: vivatsāyāś ca |

GDhS-A 2,8.27 / GDhS-St 17.27: pañcanakhāś cāśalyakaśaśaśvāvidgodhākhaḍgakacchapāḥ |

GDhS-A 2,8.28 / GDhS-St 17.28: ubhayatodatkeśyalomaikaśaphakalaviṅkaplavacakravākahaṃsāḥ |

GDhS-A 2,8.29 / GDhS-St 17.29: kākakaṅkagṛdhraśyenā jalajā raktapādatuṇḍāgrāmyakukkuṭasūkarāḥ |

{VAR\_St: -sūkarau}

GDhS-A 2,8.30 / GDhS-St 17.30: dhenvanaḍuhau ca |

GDhS-A 2,8.31 / GDhS-St 17.31: apannadannavasannavṛthāmāṃsāni |

{VAR\_St: apannadāvasanna-}

GDhS-A 2,8.32 / GDhS-St 17.32: kisalayakyākulaśunaniryāsāḥ |

{VAR\_AA: kimpāku for kyāku}

GDhS-A 2,8.33 / GDhS-St 17.33: lohitā vraścanāḥ |

{VAR\_St: -canāś ca}

GDhS-A 2,8.34 / GDhS-St 17.34: nicudārubakabalākāśukamadguṭiṭṭibhamāndhālanaktacarāabhakṣyāḥ |

{VAR\_St: balākaśuka-;-māndhālā naktaṃcarā}

GDhS-A 2,8.35 / GDhS-St 17.35: bhakṣyāḥ pratudaviṣkirajālapādāḥ |

{VAR\_St: -viṣkirājāla-}

GDhS-A 2,8.36 / GDhS-St 17.36: matsyāś cāvikṛtāḥ |

GDhS-A 2,8.37 / GDhS-St 17.37: vadhyāś ca dharmārthe |

GDhS-A 2,8.38 / GDhS-St 17.38: vyālahatādṛṣṭadoṣavākpraśastānabhyukṣyopayuñjītopayuñjīta |

{VAR\_St: -praśastāny}

\_\_\_\_\_\_\_\_\_\_\_\_

[GDhS-A 2,9 = GDhS-St XVIII]

GDhS-A 2,9.1 / GDhS-St 18.1: asvatantrā dharme strī |

GDhS-A 2,9.2 / GDhS-St 18.2: nāticared bhartāram |

GDhS-A 2,9.3 / GDhS-St 18.3: vākcakṣuḥkarmasaṃyatā |

GDhS-A 2,9.4 / GDhS-St 18.4: apatir apatyalipsur devarāt |

GDhS-A 2,9.5 / GDhS-St 18.5: guruprasūtā nartum atīyāt |

GDhS-A 2,9.6 / GDhS-St 18.6: piṇḍagotrarṣisaṃbandhebhyo yonimātrād vā |

GDhS-A 2,9.7 / GDhS-St 18.7: nādevarād ity eke |

GDhS-A 2,9.8 / GDhS-St 18.8: nātidvitīyam |

GDhS-A 2,9.9 / GDhS-St 18.9: janayitur apatyam |

GDhS-A 2,9.10 / GDhS-St 18.10: samayād anyasya |

{VAR\_St: anyatra}

GDhS-A 2,9.11 / GDhS-St 18.11: jīvataś ca kṣetre |

GDhS-A 2,9.12 / GDhS-St 18.12: parasmāt tasya |

GDhS-A 2,9.13 / GDhS-St 18.13: dvayor vā |

GDhS-A 2,9.14 / GDhS-St 18.14: rakṣaṇāt tu bhartur eva |

GDhS-A 2,9.15 / GDhS-St 18.15: śrūyamāṇe 'bhigamanam |

{VAR\_St: naṣṭe bhartari ṣaḍvārṣikaṃkṣapaṇaṃ śrūyamāṇe}

GDhS-A 2,9.16 / GDhS-St 18.16: pravrajite tu nivṛttiḥ prasaṅgāt |

GDhS-A 2,9.17 / GDhS-St 18.17: dvādaśa varṣāṇi brāhmaṇasya vidyāsaṃbandhe |

GDhS-A 2,9.18 / GDhS-St 18.18: bhrātari caivam jyāyasi yavīyānkanyāgnyupayameṣu |

GDhS-A 2,9.19 / GDhS-St 18.19: ṣaḍ ity eke |

GDhS-A 2,9.20 / GDhS-St 18.20: trīn kumāry ṛtūn atītya svayaṃyujyetāninditenotsṛjya pitryān alaṃkārān |

{VAR\_St: yuñjītā-}

GDhS-A 2,9.21 / GDhS-St 18.21: pradānaṃ prāg ṛtoḥ |

GDhS-A 2,9.22 / GDhS-St 18.22: aprayacchan doṣī |

GDhS-A 2,9.23 / GDhS-St 18.23: prāg vāsasaḥ pratipatter ity eke |

{VAR\_St: vāsaḥ}

GDhS-A 2,9.24 / GDhS-St 18.24: dravyādānaṃ vivāhasiddhyarthaṃ dharmatantrasaṃyogeca śūdrāt |

GDhS-A 2,9.25 / GDhS-St 18.25: anyatrāpi śūdrād bahupaśor hīnakarmaṇaḥ |

GDhS-A 2,9.26 / GDhS-St 18.26: śatagor anāhitāgneḥ |

GDhS-A 2,9.27 / GDhS-St 18.27: sahasragoś cāsomapāt |

GDhS-A 2,9.28 / GDhS-St 18.28: saptamīṃ cābhuktvāanicayāya |

GDhS-A 2,9.29 / GDhS-St 18.29: apy ahīnakarmabhyaḥ |

GDhS-A 2,9.30 / GDhS-St 18.30: ācakṣīta rājñā pṛṣṭaḥ |

GDhS-A 2,9.31 / GDhS-St 18.31: tena hi bhartavyaḥ śrutaśīlasaṃpannaś cet |

GDhS-A 2,9.32 / GDhS-St 18.32: dharmatantrapīḍāyām tasyākaraṇe doṣo |

{VAR\_St: akaranedoṣaḥ; doṣo doṣaḥ}

\_\_\_\_\_\_\_\_\_\_\_\_

[GDhS-A 3,1 = GDhS-St XIX]

GDhS-A 3,1.1 / GDhS-St 19.1: ukto varṇadharmaś cāśramadharmaś ca |

{VAR\_St: -dharma āśrama-}

GDhS-A 3,1.2 / GDhS-St 19.2: atha khalv ayaṃ puruṣo yāpyena karmaṇā lipyate yathaitad ayājyayājanam abhakṣyabhakṣaṇam avadyavadanaṃśiṣṭasyākriyā pratiṣiddhasevanam iti |

GDhS-A 3,1.3 / GDhS-St 19.3: tatra prāyaścittaṃ kuryāt na kuryād iti mīmāṃsante |

GDhS-A 3,1.4 / GDhS-St 19.4: na kuryād ity āhuḥ |

GDhS-A 3,1.5 / GDhS-St 19.5: na hi karma kṣīyata iti |

GDhS-A 3,1.6 / GDhS-St 19.6: kuryād ity aparam |

GDhS-A 3,1.7 / GDhS-St 19.7: punaḥstomeneṣṭvā punaḥ savanam āyāntīti vijñāyate |

GDhS-A 3,1.8 / GDhS-St 19.8: vrātyastomaiś ceṣṭvā |

GDhS-A 3,1.9 / GDhS-St 19.9: tarati sarvaṃ pāpmānaṃ tarati brahmahatyāṃyo,aśvamedhena yajate |

{VAR\_St: yajata iti ca}

GDhS-A 3,1.10 / GDhS-St 19.10: agniṣṭutābhiśasyamānaṃ yājayed iti ca |

GDhS-A 3,1.11 / GDhS-St 19.11: tasya niṣkrayaṇāni japas tapo homa upavāso dānam |

GDhS-A 3,1.12 / GDhS-St 19.12: upaniṣado vedāntaḥ sarvacchandaḥsu saṃhitā madhūnyaghamarṣaṇam atharvaśiro rudrāḥ puruṣasūktaṃ rājatarauhine sāmanībṛhadrathantare puruṣagatir mahānāmnyo mahāvairājaṃ mahādivākīrtyaṃjyeṣṭhasāmnām anyatamad bahiṣpavamānaṃ kūṣmāṇḍāni pāvamānyaḥsāvitrī ceti pāvamānāni |

{VAR\_St: rājanarauhiṇe;iti pāvanāni}

GDhS-A 3,1.13 / GDhS-St 19.13: payovratatā śākabhakṣatā phalabhakṣatāprasṛtayāvako hiraṇyaprāśanaṃ ghṛtaprāśanaṃ somapānam itimedhyāni |

{VAR\_St: prasṛtiyāvako}

GDhS-A 3,1.14 / GDhS-St 19.14: sarve śiloccayāḥ sarvāḥ sravantyaḥ puṇyā hradāstīrthāny ṛṣinivāsā goṣṭhapariskandhā iti deśāḥ |

{VAR\_St: ṛṣinivāsagoṣṭha-}

GDhS-A 3,1.15 / GDhS-St 19.15: brahmacaryaṃ satyavacanaṃ savaneṣūdakopasparśanamārdravastratādhaḥśāyitānāśaka iti tapāṃsi |

GDhS-A 3,1.16 / GDhS-St 19.16: hiraṇyaṃ gaur vāso 'śvo bhūmis tilā ghṛtam annam itideyānīti |

{VAR\_St: iti deyāni}

GDhS-A 3,1.17 / GDhS-St 19.17: saṃvatsaraḥ ṣaṇmāsāś catvāras trayo vā dvauvaikaś caturviṃśatyaho dvādaśāhaḥ ṣaḍahas tryaho 'horātra itikālāḥ |

{VAR\_St: trayo dvāv ekaś}

GDhS-A 3,1.18 / GDhS-St 19.18: etāny evānādeśe vikalpena kriyeran |

GDhS-A 3,1.19 / GDhS-St 19.19: enaḥsu guruṣu gurūṇi laghuṣu laghūni |

GDhS-A 3,1.20 / GDhS-St 19.20: kṛcchrātikṛcchrau cāndrāyaṇam iti sarvaprāyaścittaṃ |

{VAR\_St: sarvaprāyaścittam}

\_\_\_\_\_\_\_\_\_\_\_\_

[GDhS-A 3,2 = GDhS-St XX]

GDhS-A 3,2.1 / GDhS-St 20.1: tyajet pitaraṃ rājaghātakaṃ śūdrayājakaṃ śūdrārthayājakaṃ vedaviplāvakaṃ bhrūṇahanaṃ yaś cāntyāvasāyibhiḥ saha saṃvased antyāvasāyinyāṃ ca |

{VAR\_St: -antāvasāyibhiḥ;saṃvasedantāvasāyinyām}

GDhS-A 3,2.2 / GDhS-St 20.2: tasya vidyāgurūn yonisaṃbandhāṃś ca saṃnipātyasarvāṇy udakādīni pretakāryāṇi kuryuḥ |

{VAR\_St: pretakarmāṇi}

GDhS-A 3,2.3 / GDhS-St 20.3: pātraṃ cāsya viparyasyeyuḥ |

GDhS-A 3,2.4 / GDhS-St 20.4: dāsaḥ karmakaro vāvakarād amedhyapātram ānīyadāsīghaṭāt pūrayitvā dakṣiṇāmukho yadā viparyasyed amukam anudakaṃkaromi iti nāmagrāham |

{VAR\_St: dakṣiṇāmukhaḥ padā;viparyasyed amum}

GDhS-A 3,2.5 / GDhS-St 20.5: taṃ sarve 'nvālabheran prācīnāvītino muktaśikhāḥ |

GDhS-A 3,2.6 / GDhS-St 20.6: vidyāguravo yonisaṃbandhāś ca vīkṣeran |

GDhS-A 3,2.7 / GDhS-St 20.7: apa upaspṛśya grāmaṃ praviśanti |

GDhS-A 3,2.8 / GDhS-St 20.8: ata uttaraṃ tena saṃbhāṣya tiṣṭhed ekarātraṃ japansāvitrīm ajñānapūrvam |

{VAR\_St: ata ūrdhvaṃ}

GDhS-A 3,2.9 / GDhS-St 20.9: jñānapūrvaṃ ca trirātram |

{VAR\_St: -pūrvaṃ cet}

GDhS-A 3,2.10 / GDhS-St 20.10: yas tu prāyaścittena śudhyet tasmiñ śuddheśātakumbhamayaṃ pātraṃ puṇyatamād dhradāt pūrayitvā sravantībhyovā tata enam apa upasparśayeyuḥ |

GDhS-A 3,2.11 / GDhS-St 20.11: athāsmai tatpātram dadyus tatapratigṛhya japec chāntā dyauḥ śāntā pṛthivī śāntaṃ śivam antarikṣaṃ yo rocanastābhamam gṛhṇāmīti |

{VAR\_St: rocanas tam iha gṛh-}

GDhS-A 3,2.12a | GDhS-St 20.12: etair yajurbhiḥ pāvamānībhis taratsamandībhiḥ kūṣmāṇḍaiś cājyaṃ juhuyād |

GDhS-A 3,2.12b | GDhS-St 20.13a: hiraṇyaṃ brāhmaṇāya dadyāt |

GDhS-A 3,2.13 / GDhS-St 20.13b: gāṃ vā |

GDhS-A 3,2.14 / GDhS-St 20.14: ācāryāya ca |

GDhS-A 3,2.15 / GDhS-St 20.15: yasya tu prāṇāntikaṃ prāyaścittaṃ sa mṛtaḥśudhyet |

{VAR\_St: prāyaścittaṃ mṛtaḥ}

GDhS-A 3,2.16 / GDhS-St 20.16: sarvāṇy eva tasminn udakādīni pretakarmāṇi kuryuḥ |

GDhS-A 3,2.17 / GDhS-St 20.17: etad eva śāntyudakaṃ sarveṣūpapātakeṣusarveṣūpapātakeṣu |

{VAR\_St: upapātakeṣu upapātakeṣu}

\_\_\_\_\_\_\_\_\_\_\_\_

[GDhS-A 3,3 = GDhS-St XXI]

GDhS-A 3,3.1 / GDhS-St 21.1: brahmahasurāpagurutalpagamātṛpitṛyonisaṃbandhāgastenanāstikaninditakarmābhyāsipatitātyāgyapatitatyāginaḥ patitāḥ |

{VAR\_St: brahmahāsurāpa--saṃbandhaga-}

GDhS-A 3,3.2 / GDhS-St 21.2: pātakasaṃyojakāś ca |

GDhS-A 3,3.3 / GDhS-St 21.3: taiś cābdaṃ samācaran |

GDhS-A 3,3.4 / GDhS-St 21.4: dvijātikarmabhyo hāniḥ patanam |

GDhS-A 3,3.5 / GDhS-St 21.5: tathā paratra cāsiddhiḥ |

{VAR\_St: omitt: tathā}

GDhS-A 3,3.6 / GDhS-St 21.6: tam eke narakam |

GDhS-A 3,3.7 / GDhS-St 21.7: trīṇi prathamāny anirdeśyāny anu |

{VAR\_St: anirdeśyāni manuḥ}

GDhS-A 3,3.8 / GDhS-St 21.8: na strīṣv agurutalpaṃ patatīty eke |

{VAR\_St: agurutalpaḥ}

GDhS-A 3,3.9 / GDhS-St 21.9: bhrūṇahani hīnavarṇasevāyāṃ ca strīpatati |

{VAR\_St: hīnaśevāyāṃ}

GDhS-A 3,3.10 / GDhS-St 21.10: kauṭasākṣyaṃ rājagāmi paiśunam guroranṛtābhiśaṃsanaṃ mahāpātakasamāni |

{VAR\_St: -śaṃsanaṃ pātakasamāni}

GDhS-A 3,3.11 / GDhS-St 21.11: apaṅktyānāṃ prāgdurbālādgohantṛbrahmaghnatanmātrakṛdavakīrṇipatitasāvitrīkeṣūpapātakam |

{VAR\_St: apāṅkty-;-brahmojbhaktanmantra-}

GDhS-A 3,3.12 / GDhS-St 21.12: ajñānād andhyāpanād ṛtvigācāryaupatanīyasevāyāṃ ca heyau |

{VAR\_St: ajñānādhyāpanād}

GDhS-A 3,3.13 / GDhS-St 21.13: anyatra hānāt patati |

GDhS-A 3,3.14 / GDhS-St 21.14: tasya ca pratigrahītety eke |

GDhS-A 3,3.15 / GDhS-St 21.15: na karhicin mātāpitror avṛttiḥ |

GDhS-A 3,3.16 / GDhS-St 21.16: dāyaṃ tu na bhajeran |

GDhS-A 3,3.17 / GDhS-St 21.17: brāhmanābhiśaṃsane doṣas tāvān |

GDhS-A 3,3.18 / GDhS-St 21.18: dvir anenasi |

GDhS-A 3,3.19 / GDhS-St 21.19: durbalahiṃsāyāṃ ca vimocane śaktaś cet |

{VAR\_St: cāvimocane}

GDhS-A 3,3.20 / GDhS-St 21.20: abhikruddhāvagoraṇaṃ brāhmaṇasya varṣaśatamasvargyam |

{VAR\_St: -avagoraṇe}

GDhS-A 3,3.21 / GDhS-St 21.21: nighāte sahasram |

GDhS-A 3,3.22 / GDhS-St 21.22: lohitadarśane yāvatas tatpraskandya pāṃsūnsaṃgṛhṇīyāt |

{VAR\_St: saṃgṛhṇīyāt}

\_\_\_\_\_\_\_\_\_\_\_\_

[GDhS-A 3,4 = GDhS-St XXII]

GDhS-A 3,4.1 / GDhS-St 22.1: prāyaścittam |

GDhS-A 3,4.2 / GDhS-St 22.2: agnau saktir brahmaghnas trir avacchātasya |

GDhS-A 3,4.3 / GDhS-St 22.3: lakṣyaṃ vā syāt janye śastrabhṛtām |

GDhS-A 3,4.4 / GDhS-St 22.4: khaṭvāṅgakapālapāṇir vā dvādaśa saṃvatsarānbrahmacārī bhaikṣāya grāmaṃ praviśet karmācakṣāṇaḥ |

GDhS-A 3,4.5 / GDhS-St 22.5: patho 'pakrāmet saṃdarśanād āryasya |

GDhS-A 3,4.6 / GDhS-St 22.6: sthānāsanābhyāṃ viharan savaneṣūdakopasparśīśudhyet |

GDhS-A 3,4.7 / GDhS-St 22.7: prāṇalābhe vā tannimitte brāhmaṇasya |

GDhS-A 3,4.8 / GDhS-St 22.8: dravyāpacaye tryavaraṃ pratirāddhaḥ |

{VAR\_St: -caye vā}

GDhS-A 3,4.9 / GDhS-St 22.9: aśvamedhāvabhṛthe vā |

GDhS-A 3,4.10 / GDhS-St 22.10: anyayajñe 'py agniṣṭudantaś cet |

GDhS-A 3,4.11 / GDhS-St 22.11: sṛṣṭaś ced brāhmaṇavadhe 'hatvāpi |

GDhS-A 3,4.12 / GDhS-St 22.12: ātreyyāś caivam |

{VAR\_St: ātreyīṃ}

GDhS-A 3,4.13 / GDhS-St 22.13: garbhe cāvijñāte |

{VAR\_St: brāhmaṇasya}

GDhS-A 3,4.14 / GDhS-St 22.14: rājanyavadhe ṣaḍvārṣikaṃ prākṛtaṃ brahmacaryamṛṣabhaikasahasrāś ca gā dadyāt |

GDhS-A 3,4.15 / GDhS-St 22.15: vaiśye tu traivārṣikam ṛṣabhaikaśatāś ca gādadyād |

{VAR\_St: omitt: tu}

GDhS-A 3,4.16 / GDhS-St 22.16: śūdre saṃvatsaram ṛṣabhaikādaśāś ca gā dadyāt |

GDhS-A 3,4.17 / GDhS-St 22.17: anātreyyāṃ caivam |

GDhS-A 3,4.18 / GDhS-St 22.18: gāṃ ca vaiśyavat |

GDhS-A 3,4.19 / GDhS-St 22.19: maṇḍūkanakulakākabimbadaharamūṣakaśvahiṃsāsuca |

{VAR\_St: -mūṣika-}

GDhS-A 3,4.20 / GDhS-St 22.20: asthanvatām sahasraṃ hatvā |

GDhS-A 3,4.21 / GDhS-St 22.21: anasthimatām anaḍudbhāre ca |

GDhS-A 3,4.22 / GDhS-St 22.22: api vāsthanvatām ekaikasmin kiṃcid dadyāt |

GDhS-A 3,4.23 / GDhS-St 22.23: ṣaṇḍhe palālabhāraḥ sīsamāṣaś ca |

GDhS-A 3,4.24 / GDhS-St 22.24: varāhe ghṛtadhaṭaḥ |

{VAR\_St: ghṛtaghaṭaḥ}

GDhS-A 3,4.25 / GDhS-St 22.25: sarpe lohadaṇḍaḥ |

GDhS-A 3,4.26 / GDhS-St 22.26: brahmabandhvāṃ calanāyāṃ nīlaḥ |

{VAR\_St: jīlaḥ}

GDhS-A 3,4.27 / GDhS-St 22.27: vaiśikena kiṃcit |

GDhS-A 3,4.28 / GDhS-St 22.28: talpānnadhanalābhavadheṣu pṛthagvarṣāṇi |

GDhS-A 3,4.29 / GDhS-St 22.29: dve paradāre |

GDhS-A 3,4.30 / GDhS-St 22.30: trīṇi śrotriyasya |

GDhS-A 3,4.31 / GDhS-St 22.31: dravyalābhe cotsargaḥ |

GDhS-A 3,4.32 / GDhS-St 22.32: yathāsthānaṃ vā gamayet |

GDhS-A 3,4.33 / GDhS-St 22.33: pratiṣiddhamantrayoge sahasravākaś cet |

GDhS-A 3,4.34 / GDhS-St 22.34: agnyutsādinirākṛtyupapātakeṣu caivam |

GDhS-A 3,4.35 / GDhS-St 22.35: strī yāticāriṇī guptā piṇḍaṃ tu labheta |

{VAR\_St: strīcāticāriṇī}

GDhS-A 3,4.36 / GDhS-St 22.36: amānuṣīṣu govarjaṃ strīkṛte kūṣmāṇḍair ghṛtahomoghṛtahomaḥ |

\_\_\_\_\_\_\_\_\_\_\_\_

[GDhS-A 3,5 = GDhS-St XXIII]

GDhS-A 3,5.1 / GDhS-St 23.1: surāpasya brāhmaṇasyoṣṇām āsiñceyuḥ surām āsyemṛtaḥ śudhyet |

GDhS-A 3,5.2 / GDhS-St 23.2: amatyā pāne payo ghṛtam udakaṃ vāyuṃ pratitryahaṃtaptāni sa kṛcchras tato 'sya saṃskāraḥ |

GDhS-A 3,5.3 / GDhS-St 23.3: mūtrapurīṣaretasāṃ ca prāśane |

GDhS-A 3,5.4 / GDhS-St 23.5: śvāpadoṣṭrakharāṇāṃ cāṅgasya |

GDhS-A 3,5.5 / GDhS-St 23.5: grāmyakukkuṭasūkarayoś ca |

GDhS-A 3,5.6 / GDhS-St 23.6: gandhāghrāṇe surāpasya prāṇāyāmā ghṛtaprāśanaṃ ca |

GDhS-A 3,5.7 / GDhS-St 23.7: pūrvaiś ca daṣṭasya |

GDhS-A 3,5.8 / GDhS-St 23.8: tapte lohaśayane gurutalpagaḥ śayīta |

GDhS-A 3,5.9 / GDhS-St 23.9: sūrmīṃ vā śliṣyejjvalantīm |

{VAR\_St: vāśliṣyet}

GDhS-A 3,5.10 / GDhS-St 23.10: liṅgaṃ vā savṛṣaṇam utkṛtya añjalāv ādhāyadakṣiṇāpratīcīṃ vrajed ajihmam ā śarīranipātāt |

{VAR\_St: vā utpāṭya}

GDhS-A 3,5.11 / GDhS-St 23.11: mṛtaḥ śudhyet |

GDhS-A 3,5.12 / GDhS-St 23.12: sakhīsayonisagotrāśiṣyabhāryāsu sunuṣāyāṃ gavi cagurutalpasamaḥ |

{VAR\_St: sakhi- gavi ca talpasamaḥ}

GDhS-A 3,5.13 / GDhS-St 23.13: avakara ity eke |

GDhS-A 3,5.14 / GDhS-St 23.14: śvabhir ādayed rājā nihīnavarṇagamane striyaṃprakāśam |

{VAR\_St: śvabhiḥ khādayed}

GDhS-A 3,5.15 / GDhS-St 23.15: pumāṃsaṃ ghātayet |

{VAR\_St: khādayet}

GDhS-A 3,5.16 / GDhS-St 23.16: yathoktaṃ vā |

GDhS-A 3,5.17 / GDhS-St 23.17: gardabhenāvakīrṇī nirṛtiṃ catuṣpathe yajet |

{VAR\_St: yajeta}

GDhS-A 3,5.18 / GDhS-St 23.18: tasyājinam ūrdhvabālaṃ paridhāya lohitapatraḥ saptagṛhān bhakṣaṃ caretkarmācakṣāṇaḥ |

{VAR\_St: ūrdhvavālaṃlohitapātraḥbhaikṣaṃ}

GDhS-A 3,5.19 / GDhS-St 23.19: saṃvatsareṇa śudhyet |

GDhS-A 3,5.20 / GDhS-St 23.20: retaḥskandane bhaye roge svapne 'gnīndhanabhaikṣacaraṇāni saptarātram akṛtvājyahomaḥ samidho vāretasyābhyām |

{VAR\_St: samidhor}

GDhS-A 3,5.21 / GDhS-St 23.21: sūryābhyudito brahmacārī tiṣṭhed aharabhuñjāno 'bhyastamitaś ca rātriṃ japan sāvitrīm |

GDhS-A 3,5.22 / GDhS-St 23.22: aśuciṃ dṛṣṭvā ādityam īkṣeta prāṇāyāmaṃ kṛtvā |

GDhS-A 3,5.23 / GDhS-St 23.23: abhojyabhojane 'medhyaprāśane vā niṣpurīṣībhāvaḥ |

GDhS-A 3,5.24 / GDhS-St 23.24: trirātrāvaram abhojanam |

GDhS-A 3,5.25 / GDhS-St 23.25: saptarātraṃ vā svayaṃśīrṇāny upabhuñjānaḥphalāny anatikrāman |

{VAR\_St: upayuñjānaḥ}

GDhS-A 3,5.26 / GDhS-St 23.26: prākpañcanakhebhyaś chardanaṃ ghṛtaprāśanaṃ ca |

GDhS-A 3,5.27 / GDhS-St 23.27: ākrośānṛtahiṃsāsu trirātraṃ paramaṃ tapaḥ |

GDhS-A 3,5.28 / GDhS-St 23.28: satyavākye vāruṇīmānavībhir homaḥ |

{VAR\_St: vāruṇībhirmāna-}

GDhS-A 3,5.29 / GDhS-St 23.29: vivāhamaithunanarmārtasaṃyogeṣv adoṣam eke 'nṛtam |

GDhS-A 3,5.30 / GDhS-St 23.30: na tu khalu gurvartheṣu |

GDhS-A 3,5.31 / GDhS-St 23.31: sapta puruṣānitaś ca parataś ca hanti manasāpiguror anṛtaṃ vadann alpeṣv apy artheṣu |

{VAR\_St: yasmāt sapta}

GDhS-A 3,5.32 / GDhS-St 23.32: antyāvasāyinīgamane kṛcchrābdaḥ |

{VAR\_St: antāvasāyinī-}

GDhS-A 3,5.33 / GDhS-St 23.33: amatyā dvādaśarātraḥ |

GDhS-A 3,5.34 / GDhS-St 23.34: udakyāgamane trirātras |

{VAR\_St: trirātraḥ}

\_\_\_\_\_\_\_\_\_\_\_\_

[GDhS-A 3,6 = GDhS-St XXIV]

GDhS-A 3,6.1 / GDhS-St 24.1: rahasyaṃ prāyaścittam avikhyātadoṣasya |

GDhS-A 3,6.2 / GDhS-St 24.2: caturṛcaṃ taratsamandīty apsu japed apratigrāhyaṃpratijighṛkṣan pratigṛhya vā |

GDhS-A 3,6.3 / GDhS-St 24.3: abhojyaṃ bubhukṣamāṇaḥ pṛthivīm āvapet |

GDhS-A 3,6.4 / GDhS-St 24.4: ṛtvantarāramaṇa udakopasparśanāc chuddhim eke |

GDhS-A 3,6.5 / GDhS-St 24.5: strīṣu |

{VAR\_St: eke strī-}

GDhS-A 3,6.6 / GDhS-St 24.6: payovrato vā daśarātraṃ ghṛtena dvitīyam adbhistṛtīyaṃ divādiṣv ekabhaktiko jalaklinnavāsā lomāni nakhāni tvacammāṃsaṃ śoṇitaṃ snāyvasthi majjānam iti homā ātmano mukhe mṛtyor āsyejuhomīty antataḥ sarveṣāṃ prāyaścittaṃ bhrūṇahatyāyāḥ |

{VAR\_St: iti homātmamukhe ity antaḥ}

- | GDhS-St 24.7: athānyat |

GDhS-A 3,6.7 / GDhS-St 24.8: ukto niyamaḥ |

GDhS-A 3,6.8 / GDhS-St 24.9: agne tvaṃ pārayeti {ṚV 1,189.2} mahāvyāhṛtibhirjuhuyāt kūṣmāṇḍaiś cājyam |

GDhS-A 3,6.9 / GDhS-St 24.10: tadvrata eva vā brahmahatyāsurāpānasteyagurutalpeṣuprāṇāyāmais tānto 'ghamarṣaṇaṃ japan samam aśvamedhāvabhṛthenedaṃca prāyaścittam |

{VAR\_St: japet; omitt: idaṃ ca prāyaścittam}

GDhS-A 3,6.10 / GDhS-St 24.11: sāvitrīṃ vā sahasrakṛtva āvartayan punītehaivātmānam |

GDhS-A 3,6.11 / GDhS-St 24.12: antarjale vāghamarṣaṇaṃ trir āvartayansarvapāpebhyo vimucyate |

{VAR\_St: mucyate mucyate}

\_\_\_\_\_\_\_\_\_\_\_\_

[GDhS-A 3,7 = GDhS-St XXV]

GDhS-A 3,7.1 / GDhS-St 25.1: tad āhuḥ katidhāvakīrṇī praviśatīti |

GDhS-A 3,7.2 / GDhS-St 25.2: marutaḥ prāṇenendre balena bṛhaspatiṃbrahmavarcasenāgnim evetareṇa sarveṇeti |

{VAR\_St: prāṇair indraṃ}

GDhS-A 3,7.3 / GDhS-St 25.3: so 'māvāsyāyāṃ niśy agnim upasamādhāyaprāyaścittājyāhutīr juhoti |

{VAR\_St: -āhutī juhoti}

GDhS-A 3,7.4 / GDhS-St 25.4: kāmāvakīrṇo 'smy avakīrṇo 'smi kāmakāmāyasvāhā | kāmābhidugdho 'smi abhidugdho 'smi kāmakāmāya svāhetisamidham ādhāya anuparyukṣya yajñavāstu kṛtvopotthāyasamāsiñcatu ity etayā trir upatiṣṭheta |

{VAR\_St: saṃ mā siñcantu upatiṣṭhet}

GDhS-A 3,7.5 / GDhS-St 25.5: traya ime lokā eṣāṃ lokānām abhijityā abhikrāntyāiti |

{VAR\_St: abhijityā eṣāṃ lokānām}

GDhS-A 3,7.6 / GDhS-St 25.6: etad evaikeṣām karmādhikṛtya yo 'prayata iva syāt saitthaṃ juhuyād ittham anumantrayeta varo dakṣiṇeti prāyaścittamaviśeṣāt |

{VAR\_St: yo 'pūta;ittham abhimantrayeta}

GDhS-A 3,7.7 / GDhS-St 25.7: anārjavapaiśunapratiṣiddhācārānādyaprāśaneṣu śūdrāyāṃ ca retaḥ siktvā ayonau ca doṣavati ca karmaṇy apisaṃdhipūrve 'bliṅgābhir apa upaspṛśed vāruṇībhir anyair vāpavitraiḥ |

{VAR\_St: doṣavati karmaṇy abhisandhipūrve 'pi}

GDhS-A 3,7.8 / GDhS-St 25.8: pratiṣiddhavāṅmanasāpacāre vyāhṛtayaḥ pañcasatyāntāḥ |

{VAR\_St: omitt: satyāntāḥ}

GDhS-A 3,7.9 / GDhS-St 25.9: sarvāsv apo vācāmed ahaś ca mādityāś ca punātv iti prātā rātriś ca mā varuṇaś ca punātv iti sāyam |

GDhS-A 3,7.10 / GDhS-St 25.10: aṣṭo vā samidha ādadhyād devakṛtasyeti hutvāeva sarvasmād enaso mucyate |

{VAR\_St: mucyate}

{VAR\_St: aṣṭau}

\_\_\_\_\_\_\_\_\_\_\_\_

[GDhS-A 3,8 = GDhS-St XXVI]

GDhS-A 3,8.1 / GDhS-St 26.1: athātaḥ kṛcchrān vyākhyāsyāmaḥ |

{VAR\_St: athātas trīnkṛcchrān}

GDhS-A 3,8.2 / GDhS-St 26.2: haviṣyān prātar āśān bhuktvā tisro rātrīrnāśnīyāt |

GDhS-A 3,8.3 / GDhS-St 26.3: athāparaṃ try ahaṃ naktaṃ bhuñjīta |

GDhS-A 3,8.4 / GDhS-St 26.4: athāparaṃ try ahaṃ na kaṃcana yāceta |

GDhS-A 3,8.5 / GDhS-St 26.5: athāparaṃ try aham upavaset |

GDhS-A 3,8.6 / GDhS-St 26.6: tiṣṭhed ahani rātrāv āsīta kṣiprakāmaḥ |

GDhS-A 3,8.7 / GDhS-St 26.7: satyaṃ vadet |

GDhS-A 3,8.8 / GDhS-St 26.8: anāryair na saṃbhāṣeta |

GDhS-A 3,8.9 / GDhS-St 26.9: rauravayaudhājape nityaṃ prayuñjīta |

{VAR\_St: -dhājaye}

GDhS-A 3,8.10 / GDhS-St 26.10: anusavanam udakopasparśanam āpo hi ṣṭhetitisṛbhiḥ pavitravatībhir mārjayīta hiraṇyavarṇāḥ śucayaḥpāvakā ity aṣṭābhiḥ |

{VAR\_St: hiraṇyavarṇā ity aṣṭābhiḥ}

GDhS-A 3,8.11 / GDhS-St 26.11: athodakatarpaṇam |

GDhS-A 3,8.12 / GDhS-St 26.12: namo 'hamāya mohamāya maṃhamāya dhanvate tāpasāyapunarvasave namaḥ | namo mauñjyāyorvyāya vasuvindāya sārvavindāyanamaḥ | namaḥ pārāya supārāya mahāpārāya vārayiṣṇave namaḥ | namorudrāya paśupataye mahate devāya tryambakāyaikacarāyādhipatayeharāya śarvāyeśānāyogrāya vajriṇe ghṛṇine kapardine namaḥ | namaḥ sūryāyādityāya namaḥ | namo nīlagrīvāya śitikaṇṭhāya namaḥ | namaḥ kṛṣṇāya piṅgalāya namaḥ | namo jyeṣṭhāya vṛddhāyendrāyaharikeśāyordhvaretase namaḥ | namaḥ satyāya pāvakāya pāvakavarṇāyakāmāya kāmarūpiṇe namaḥ | namo dīptāya dīptarūpiṇe namaḥ | namastīkṣṇāya tīkṣṇarūpiṇe namaḥ | namaḥ sobhyāya supuruṣāyamahāpuruṣāya madhyamapuruṣāyottamapuruṣāya brahmacāriṇe namaḥ | namaścandralalāṭāya kṛttivāsase namaḥ |

{VAR\_St: namohamāya;dhūnvate;urmyāya;sarvavindāya;pārayiṣṇave;haraye;jyeṣṭhāyaśreṣṭhāya vṛddhāya;-vāsase nama iti}

GDhS-A 3,8.13 / GDhS-St 26.13: etad evādityopasthānam |

GDhS-A 3,8.14 / GDhS-St 26.14: etā evājyāhutayaḥ |

GDhS-A 3,8.15 / GDhS-St 26.15: dvādaśarātrasyānte caruṃ śrapayitvā etābhyodevatābhyo juhuyāt |

GDhS-A 3,8.16 / GDhS-St 26.16: agnaye svāhā somāya svāhāgniṣomābhyāmindrāgnibhyām indrāya viśvebhyo devebhyo brahmaṇe prajāpataye 'gnayesviṣṭakṛta iti |

GDhS-A 3,8.17 / GDhS-St 26.17: tato brāhmaṇatarpaṇam |

GDhS-A 3,8.18 / GDhS-St 26.18: etenaivātikṛcchro vyākhyātaḥ |

GDhS-A 3,8.19 / GDhS-St 26.19: yāvat sakṛd ādadīta tāvad aśnīyāt |

GDhS-A 3,8.20 / GDhS-St 26.20: abbhakṣas tṛtīyaḥ sa kṛcchrātikṛcchraḥ |

GDhS-A 3,8.21 / GDhS-St 26.21: prathamaṃ caritvā śuciḥ pūtaḥ karmaṇyo bhavati |

GDhS-A 3,8.22 / GDhS-St 26.22: dvitīyaṃ caritvā yatkiṃcid anyan mahāpātakebhyaḥpāpaṃ kurute tasmāt pramucyate |

GDhS-A 3,8.23 / GDhS-St 26.23: tṛtīyaṃ caritvā sarvasmād enaso mucyate |

{VAR\_St: sarvameno vyapohati}

GDhS-A 3,8.24 / GDhS-St 26.24: athaitāṃs trīn kṛcchrāṃś caritvā sarveṣu vedeṣusnāto bhavati sarvair devair jñāto bhavati |

GDhS-A 3,8.25 / GDhS-St 26.25: yaś caivaṃ veda |

{VAR\_St: yaś caivaṃ veda}

\_\_\_\_\_\_\_\_\_\_\_\_

[GDhS-A 3,9 = GDhS-St XXVII]

GDhS-A 3,9.1 / GDhS-St 27.1: athātaś cāndrāyaṇam |

GDhS-A 3,9.2 / GDhS-St 27.2: tasyokto vidhiḥ kṛcchre |

GDhS-A 3,9.3 / GDhS-St 27.3: vapanaṃ vrataṃ caret |

{VAR\_St: vrataṃ cet}

GDhS-A 3,9.4 / GDhS-St 27.4: śvobhūtāṃ paurṇamāsīm upavaset |

GDhS-A 3,9.5 / GDhS-St 27.5: āpyāyasva {ṚV 1,91.17} saṃ te payāṃsi {ṚV 1,91.18} navonava {ṚV 10,85.19} iti caitābhis tarpaṇam ājyahomo haviṣaś cānumantraṇamupasthānaṃ candramasaḥ |

GDhS-A 3,9.6 / GDhS-St 27.6: yad devā devaheḍanam iti catasṛbhirjuhuyāt |

{VAR\_St: catasṛbhir ājyaṃ}

GDhS-A 3,9.7 / GDhS-St 27.7: devakṛtasyeti cānte samidbhiḥ |

GDhS-A 3,9.8 / GDhS-St 27.8: oṃ bhūr bhuvaḥ svas tapaḥ satyaṃ yaśaḥ śrīr ūrgiḍaujas tejo varcaḥ puruṣo dharmaḥ śiva ity etair grāsānumantraṇaṃpratimantraṃ manasā |

{VAR\_St: tejaḥ puruṣo}

GDhS-A 3,9.9 / GDhS-St 27.9: namaḥ svāheti vā sarvān |

GDhS-A 3,9.10 / GDhS-St 27.10: grāsapramāṇam āsyāvikāreṇa |

GDhS-A 3,9.11 / GDhS-St 27.11: carubhaikṣasaktukaṇayāvakaśākapayodadhighṛtamūlaphalodakānihavīṃsyuttarottaraṃ praśastāni |

GDhS-A 3,9.12 / GDhS-St 27.12: paurṇamāsyāṃ pañcadaśa grāsān bhuktvāekāpacayenāparapakṣam aśnīyāt |

GDhS-A 3,9.13 / GDhS-St 27.13: amāvāsyāyām upoṣyaikopacayenapūrvapakṣam |

{VAR\_St: ekoccayena}

GDhS-A 3,9.14 / GDhS-St 27.14: viparītam ekeṣām |

GDhS-A 3,9.15 / GDhS-St 27.15: evaṃ cāndrāyaṇo māsaḥ |

{VAR\_St: eṣa}

GDhS-A 3,9.16 / GDhS-St 27.16: evam āptvā vipāpo vipāpmā sarvam enohanti |

{VAR\_St: etam}

GDhS-A 3,9.17 / GDhS-St 27.17: dvitīyam āptvā daśa pūrvān daśa parān ātmānaṃcaikaviṃśaṃ paṅktiṃ ca punāti |

{VAR\_St: daśāparān}

GDhS-A 3,9.18 / GDhS-St 27.18: saṃvatsaraṃ cāptvā candramasaḥ salokatām āpnotisalokatām āpnoti |

{VAR\_St: āpnoty āpnoti}

\_\_\_\_\_\_\_\_\_\_\_\_

[GDhS-A 3,10 = GDhS-St XXVIII]

GDhS-A 3,10.1 / GDhS-St 28.1: ūrdhavaṃ pituḥ putrā rikthaṃ bhajeran |

GDhS-A 3,10.2 / GDhS-St 28.2: nivṛtte rajasi mātur jīvaticecchati |

{VAR\_St: vecchati}

GDhS-A 3,10.3 / GDhS-St 28.3: sarvaṃ vā pūrvajasyetarān bibhṛyāt pitṛvat |

GDhS-A 3,10.4 / GDhS-St 28.4: vibhāge tu dharmavṛddhiḥ |

GDhS-A 3,10.5 / GDhS-St 28.5: viṃśatibhāgo jyeṣṭhasya mithunam ubhayatodadyukto rathogovṛṣaḥ |

GDhS-A 3,10.6 / GDhS-St 28.6: kāṇakhorakūṭavaṇetā madhyamasyānekāścet |

{VAR\_St: -kūṭavaṇṭā;anekaś cet}

GDhS-A 3,10.7 / GDhS-St 28.7: avir dhānyāyasī gṛhamano yuktaṃ catuṣpādaṃcaikaikaṃ yavīyasaḥ |

{VAR\_St: catuṣpadāṃ}

GDhS-A 3,10.8 / GDhS-St 28.8: samadhā cetaratsarvam |

{VAR\_St: samadhetarat-}

- | GDhS-St 28.9: dvyaṃśī vā pūrvajasya |

- | GDhS-St 28.10: ekaikam itareṣām |

GDhS-A 3,10.9 / GDhS-St 28.11: ekaikaṃ vā dhanarūpaṃ kāmyaṃ pūrvaḥ pūrvolabhate |

{VAR\_St: labheta}

GDhS-A 3,10.10 / GDhS-St 28.12: daśakaṃ paśūnām |

{VAR\_St: daśataṃ}

GDhS-A 3,10.11 / GDhS-St 28.13: naikaśaphadvipadām |

GDhS-A 3,10.12 / GDhS-St 28.14: ṛṣabho 'dhiko jyeṣṭhasya |

GDhS-A 3,10.13 / GDhS-St 28.15: ṛṣabhaṣoḍaśā jyaiṣṭhineyasya |

GDhS-A 3,10.14 / GDhS-St 28.16: samadhā vājyaiṣṭhineyena yavīyasām |

GDhS-A 3,10.15 / GDhS-St 28.17: pratimātṛ vā svasvavarge bhāgaviśeṣaḥ |

{VAR\_St: svavarge}

GDhS-A 3,10.16 / GDhS-St 28.18: pitotsṛjet putrikāṃ anapatyo 'gniṃprajāpatiṃ ceṣṭvāsmadartham apatyam iti saṃvādya |

{VAR\_St: pitrut-}

GDhS-A 3,10.17 / GDhS-St 28.19: abhisaṃdhimātrāt putrikety ekeṣām |

GDhS-A 3,10.18 / GDhS-St 28.20: tatsaṃśayān nopayacched abhrātṛkām |

GDhS-A 3,10.19 / GDhS-St 28.21: piṇḍagotrarṣisaṃbandhā rikthaṃ bhajeran strīvānapatyasya |

{VAR\_St: cānapatyasya}

GDhS-A 3,10.20 / GDhS-St 28.22: bījaṃ vā lipseta |

GDhS-A 3,10.21 / GDhS-St 28.23: devaravatyām anyajātam abhāgam |

GDhS-A 3,10.22 / GDhS-St 28.24: strīdhanaṃ duhitṛṛṇām aprattānām apratiṣṭhitāṇāṃ ca |

GDhS-A 3,10.23 / GDhS-St 28.25: bhaginīśulkaḥ sodaryāṇām ūrdhvaṃ mātuḥ |

GDhS-A 3,10.24 / GDhS-St 28.26: pūrvaṃ caike |

GDhS-A 3,10.25 / GDhS-St 28.27: asaṃsṛṣṭivibhāgaḥ pretānāṃ jyeṣṭhasya |

GDhS-A 3,10.26 / GDhS-St 28.28: saṃsṛṣṭini prete saṃsṛṣṭī rikthabhāk |

GDhS-A 3,10.27 / GDhS-St 28.29: vibhaktajaḥ pitryam eva |

GDhS-A 3,10.28 / GDhS-St 28.30: svayam arjitam avaidyebhyo vaidyaḥ kāmaṃ na dadyāt |

GDhS-A 3,10.29 / GDhS-St 28.31: avaidyāḥ samaṃ vibhajeran |

GDhS-A 3,10.30 / GDhS-St 28.32: putrāaurasakṣetrajadattakṛtrimagūḍhotpannāpaviddhā rikthabhājaḥ |

GDhS-A 3,10.31 / GDhS-St 28.33: kānīnasahoḍhapaunarbhavaputrikāputrasvayaṃdattakrītā gotrabhājaḥ |

GDhS-A 3,10.32 / GDhS-St 28.34: caturthāṃśina aurasādyabhāve |

GDhS-A 3,10.33 / GDhS-St 28.35: brāhmaṇasya rājanyāputro jyeṣṭho guṇasaṃpannastulyabhāk |

GDhS-A 3,10.34 / GDhS-St 28.36: jyeṣṭhāṃśahīnam anyat |

GDhS-A 3,10.35 / GDhS-St 28.37: rājanyāvaiśyāputrasamavāye yathā sabrāhmaṇīputreṇa |

GDhS-A 3,10.36 / GDhS-St 28.38: kṣatriyāc cet |

GDhS-A 3,10.37 / GDhS-St 28.39: śūdrāputro 'py anapatyasya śuśrūṣuś cel labhatevṛttimūlam antevāsividhinā |

{VAR\_St: labheta}

GDhS-A 3,10.38 / GDhS-St 28.40: savarṇāputro 'py anyāyyavṛtto na labhetaikeṣām |

GDhS-A 3,10.39 / GDhS-St 28.41: śrotriyā brāhmaṇasyānapatyasya rikthaṃ bhajeran |

GDhS-A 3,10.40 / GDhS-St 28.42: rājetareṣām |

GDhS-A 3,10.41 / GDhS-St 28.43: jaḍaklībau bhartavyau |

GDhS-A 3,10.42 / GDhS-St 28.44: apatyaṃ jaḍasya bhāgārham |

GDhS-A 3,10.43 / GDhS-St 28.45: śūdrāputravat pratilomāsu |

GDhS-A 3,10.44 / GDhS-St 28.46: udakayogakṣemakṛtānneṣv avibhāgaḥ |

GDhS-A 3,10.45 / GDhS-St 28.47: strīṣu ca saṃyuktāṣu |

GDhS-A 3,10.46 / GDhS-St 28.48: anājñāte daśāvaraiḥ śiṣṭair ūhavidbhir alubdhaiḥ praśastaṃ kāryam |

{VAR\_St: ūhavadbhir}

GDhS-A 3,10.47 / GDhS-St 28.49: catvāraś caturṇāṃ pāragā vedānāṃ prāg uttamāttraya āśramiṇaḥ pṛthag dharmavidas traya etān daśāvarān pariṣad ity ācakṣate |

{VAR\_St: traya ity etān}

GDhS-A 3,10.48 / GDhS-St 28.50: asambhave tv eteṣāṃ śrotriyo vedavicchiṣṭovipratipattau yad āha |

GDhS-A 3,10.49 / GDhS-St 28.51: yato 'yam aprabhavo bhūtānāṃ hiṃsānugrahayogeṣu |

GDhS-A 3,10.50 / GDhS-St 28.52: dharmiṇāṃ viśeṣeṇa svargaṃ lokaṃ dharmavid āpnotijñānābhiniveśābhyām |

GDhS-A 3,10.51 iti dharmo dharmaḥ |

%%%%%%%%%%%%%%%%%%%%%%%%%%%%%%%%

### **Baudhāyana Dharmasūtra**

Originally typed and analyzed by Masato Fujii & Mieko Kajihara; proofread by Toru Yagi; revised version 1 completed on May 20, 1992.

Converted to Unicode plain text without hyphens, sandhi resolution, and analytical markers by Timothy Lubin, October 2021.

Text based on editions of:

[H] E Hultzsch [ed]: Das Baudhayana-Dharmasutra Zweite, verbesserte

Auflage [Abhandlungen fur die Kunde des Morgenlandes, 16] Leipzig 1922.

[K] Umesa Chandra Pandeya [ed]: The Baudhāyana-Dharmasutra with the 'Vivaraṇa' Commentary by Śri Govinda Svami and Critical Notes by M. M. A. Chinnaswami Sastri [The Kashi Sanskrit Series, 104], Varanasi 1972.

|| atha baudhāyanadharmasūtram ||

BDhS 1.1.1.1 upadiṣṭo dharmaḥ prativedam ||

BDhS 1.1.1.2 tasyānu vyākhyāsyāmaḥ ||

BDhS 1.1.1.3 smārto dvitīyaḥ ||

BDhS 1.1.1.4 tṛtīyaḥ śiṣṭāgamaḥ ||

BDhS 1.1.1.5 śiṣṭāḥ khalu vigatamatsarā nirahaṃkārāḥ kumbhīdhānyā alolupā dambhadarpalobhamohakrodhavivarjitāḥ ||

BDhS 1.1.1.6ab dharmeṇādhigato yeṣāṃ vedaḥ saparibṛṃhaṇaḥ |

BDhS 1.1.1.6cd śiṣṭās tadanumānajñāḥ śrutipratyakṣahetavaḥ || iti || [cf. Va 6.43; M 12.109]

BDhS 1.1.1.7 tadabhāve daśāvarā pariṣat ||

BDhS 1.1.1.8 athāpy udāharanti |

BDhS 1.1.1.8ab cāturvaidyaṃ vikalpī ca aṅgavid dharmapāṭhakaḥ |

BDhS 1.1.1.8cd āśramasthās trayo viprāḥ parṣad eṣā daśāvarā ||

BDhS 1.1.1.9ab pañca vā syus trayo vā syur eko vā syād aninditaḥ |

BDhS 1.1.1.9cd prativaktā tu dharmasya netare tu sahasraśaḥ ||

BDhS 1.1.1.10ab yathā dārumayo hastī yathā carmamayo mṛgaḥ |

BDhS 1.1.1.10cd brāhmaṇaś cānadhīyānas trayas te nāmadhārakāḥ ||

BDhS 1.1.1.11ab yad vadanti tamomūḍhā mūrkhā dharmam ajānataḥ |

BDhS 1.1.1.11cd tat pāpaṃ śatadhā bhūtvā vaktṝn samadhigacchati ||

BDhS 1.1.1.12ab bahudvārasya dharmasya sūkṣmā duranugā gatiḥ |

BDhS 1.1.1.12cd tasmān na vācyo hy ekena bahujñenāpi saṃśaye ||

BDhS 1.1.1.13ab dharmaśāstrarathārūḍhā vedakhaḍgadharā dvijāḥ |

BDhS 1.1.1.13cd krīḍārtham api yad brūyuḥ sa dharmaḥ paramaḥ smṛtaḥ ||

BDhS 1.1.1.14ab yathāśmani sthitaṃ toyaṃ mārutārkau praṇāśayet |

BDhS 1.1.1.14cd tadvat kartari yat pāpaṃ jalavat saṃpralīyate ||

BDhS 1.1.1.15ab śarīraṃ balam āyuś ca vayaḥ kālaṃ ca karma ca |

BDhS 1.1.1.15cd samīkṣya dharmavid buddhyā prāyaścittāni nirdiśet ||

BDhS 1.1.1.16ab avratānām amantrāṇāṃ jātimātropajīvinām |

BDhS 1.1.1.16cd sahasraśaḥ sametānāṃ pariṣattvaṃ na vidyate || iti ||

BDhS 1.1.2.1 pañcadhā vipratipattir dakṣiṇatas tathottarataḥ ||

BDhS 1.1.2.2 yāni dakṣiṇatas tāni vyākhyāsyāmaḥ ||

BDhS 1.1.2.3 yathaitad anupetena saha bhojanaṃ striyā saha bhojanaṃparyuṣitabhojanaṃ mātulapitṛsvasṛduhitṛgamanam iti ||

BDhS 1.1.2.4 athottarata ūrṇāvikrayaḥ sīdhupānam ubhayatodadbhirvyavahāra āyudhīyakaṃ samudrasaṃyānam iti ||

BDhS 1.1.2.5 itarad itarasmin kurvan duṣyatītarad itarasmin ||

BDhS 1.1.2.6 tatra tatra deśaprāmāṇyam eva syāt ||

BDhS 1.1.2.7 mithyaitad iti gautamaḥ ||

BDhS 1.1.2.8 ubhayaṃ caiva | nādriyeta śiṣṭasmṛtivirodhadarśanāt ||

BDhS 1.1.2.9 prāg ādarśāt pratyak kanakhalād dakṣiṇenahimavantam udak pāriyātram etad āryāvartam | tasmin ya ācāraḥ sapramāṇam || [K: kālakavanād]

BDhS 1.1.2.10 gaṅgāyamunayor antaram ity eke ||

BDhS 1.1.2.11 athāpy atra bhāllavino gāthām udāharanti ||

BDhS 1.1.2.12ab paścāt sindhur vidharaṇī sūryasyodayanaṃ puraḥ |

BDhS 1.1.2.12cd yāvat kṛṣṇā vidhāvanti tāvad dhi brahmavarcasam || iti ||

BDhS 1.1.2.13ab avantayo 'ṅgamagadhāḥ surāṣṭrā dakṣiṇāpathāḥ |

BDhS 1.1.2.13cd upāvṛdsindhusauvīrā ete saṃkīrṇayonayaḥ ||

BDhS 1.1.2.14 āraṭṭān kāraskarān puṇḍrān sauvīrān vaṅgān kaliṅgānprānūnān iti ca gatvā punastomena yajeta sarvapṛṣṭhayā vā ||

BDhS 1.1.2.15-1 athāpy udāharanti |

BDhS 1.1.2.15-2ab padbhyāṃ sa kurute pāpaṃ yaḥ kaliṅgān prapadyate |

BDhS 1.1.2.15-2cd ṛṣayo niṣkṛtiṃ tasya prāhur vaiśvānaraṃ haviḥ ||

BDhS 1.1.2.16ab bahūnām api doṣāṇāṃ kṛtānāṃ doṣanirṇaye |

BDhS 1.1.2.16cd pavitreṣṭiṃ praśaṃsanti sā hi pāvanamuttamam || iti || [N.B.: gender disagreement]

BDhS 1.1.2.17-1 athāpy udāharanti |

BDhS 1.1.2.17-2ab vaiśvānarīṃ vrātapatīṃ pavitreṣṭiṃ tathaiva ca |

BDhS 1.1.2.17-2cd ṛtav ṛtau prayuñjānaḥ pāpebhyo vipramucyate || pāpebhyovipramucyata iti ||

BDhS 1.2.3.1 aṣṭācatvāriṃśad varṣāṇi paurāṇaṃ vedabrahmacaryam ||

BDhS 1.2.3.2 caturviṃśatiṃ dvādaśa vā prativedam ||

BDhS 1.2.3.3 saṃvatsarāvamaṃ vā pratikāṇḍam ||

BDhS 1.2.3.4 grahaṇāntaṃ vā jīvitasyāsthiratvāt ||

BDhS 1.2.3.5 kṛṣṇakeśo 'gnīn ādadhīteti śrutiḥ ||

BDhS 1.2.3.6ab nāsya karma niyacchanti kiṃcid ā mauñjibandhanāt |

BDhS 1.2.3.6cd vṛttyā śūdrasamo hy eṣa yāvad vedena jāyate || iti ||

BDhS 1.2.3.7 garbhādiḥ saṃkhyā varṣāṇām | tadaṣṭameṣu brāhmaṇamupanayīta ||

BDhS 1.2.3.8 tryadhikeṣu rājanyam ||

BDhS 1.2.3.9 tasmād ekādhikeṣu vaiśyam ||

BDhS 1.2.3.10 vasanto grīṣmaḥ śarad ity ṛtavo varṇānupūrvyeṇa ||

BDhS 1.2.3.11 gāyatrītriṣṭubjagatībhir yathākramam ||

BDhS 1.2.3.12 ā ṣoḍaśād ā dvāviṃśād ā caturviṃśād anātyaya eṣāṃ krameṇa ||

BDhS 1.2.3.13 mauñjī dhanurjyā śāṇīti mekhalāḥ ||

BDhS 1.2.3.14 kṛṣṇarurubastājināny ajināni ||

BDhS 1.2.3.15 mūrdhalalāṭanāsāgrapramāṇā yājñikasya vṛkṣasya daṇḍāḥ ||

BDhS 1.2.3.16 bhavatpūrvāṃ bhikṣāmadhyāṃ yācñāntāṃ bhikṣāṃ caret saptākṣarāṃ kṣāṃ ca hiṃ ca na vardhayet ||

BDhS 1.2.3.17 bhavatpūrvāṃ brāhmaṇo bhikṣeta bhavanmadhyāṃ rājanyobhavadantāṃ vaiśyaḥ sarveṣu varṇeṣu ||

BDhS 1.2.3.18 te brāhmaṇādyāḥ svakarmasthāḥ ||

BDhS 1.2.3.19 sadāraṇyāt samidha āhṛtyādadhyāt ||

BDhS 1.2.3.20 satyavādī hrīmān anahaṃkāraḥ ||

BDhS 1.2.3.21 pūrvotthāyī jaghanyasaṃveśī ||

BDhS 1.2.3.22 sarvatrāpratihataguruvākyo 'nyatra pātakāt ||

BDhS 1.2.3.23 yāvadarthasaṃbhāṣī strībhiḥ ||

BDhS 1.2.3.24 nṛttagītavāditragandhamālyopānakchattradhāraṇāñjanābhyañjanavarjī ||

BDhS 1.2.3.25 dakṣiṇaṃ dakṣiṇena savyaṃ savyena copasaṃgṛhṇīyāt ||

BDhS 1.2.3.26 dīrgham āyuḥ svargaṃ cepsan kāmam anyasmai sādhuvṛttāyaguruṇānujñātaḥ ||

BDhS 1.2.3.27 asāv ahaṃ bho iti śrotre saṃspṛśya manaḥsamādhānārtham ||

BDhS 1.2.3.28 adhastāj jānvor ā padbhyām ||

BDhS 1.2.3.29 nāsīno nāsīnāya na śayāno na śayānāya nāprayatonāprayatāya ||

BDhS 1.2.3.30 śaktiviṣaye muhūrtam api nāprayataḥ syāt ||

BDhS 1.2.3.31 samiddhāry udakumbhapuṣpānnahasto nābhivādayed yaccānyad apy evaṃyuktam ||

BDhS 1.2.3.32 na samavāye 'bhivādayed atyantaśaḥ ||

BDhS 1.2.3.33 bhrātṛpatnīnāṃ yuvatīnāṃ ca guruptnīnāṃ jātavīryaḥ ||

BDhS 1.2.3.34 nauśilāphalakakuñjaraprāsādakaṭeṣu cakravatsu cādoṣamsahāsanam ||

BDhS 1.2.3.35 prasādhanotsādanasnāpanocchiṣṭabojanānīti guroḥ || [K: ucchādana]

BDhS 1.2.3.36 ucchiṣṭavarjanaṃ tatputre 'nūcāne vā || [K: varjaṃ]

BDhS 1.2.3.37 prasādhanotsādanasnāpanavarjanaṃ ca tatpatnyām || [K: ucchādana ... varjaṃ]

BDhS 1.2.3.38 dhāvantam anudhāved gacchantam anugacchet tiṣṭhantamanutiṣṭhet ||

BDhS 1.2.3.39 nāpsu ślāghamānaḥsnāyāt || [K: ślaghamānaḥ]

BDhS 1.2.3.40 daṇḍa iva plavet ||

BDhS 1.2.3.41 abrāhmaṇād adhyayanam āpadi ||

BDhS 1.2.3.42 śuśrūṣānuvrajyā ca yāvadadhyayanam ||

BDhS 1.2.3.43 tayos tad eva pāvanam ||

BDhS 1.2.3.44 bhrātṛputraśiṣyeṣu caivam ||

BDhS 1.2.3.45 ṛtvijśvaśurapitṛvyamātulānāṃ tu yavīyasāṃpratyutthāyābhibhāṣaṇam ||

BDhS 1.2.3.46 pratyabhivāda iti kātyaḥ ||

BDhS 1.2.3.47 śiśāv āṅgirase darśanāt ||

BDhS 1.2.4.1ab dharmārthau yatra na syātāṃ śuśrūṣā vāpi tadvidhā |

BDhS 1.2.4.1cd vidyayā saha martavyaṃ na cainām ūṣare vapet || [cf. M 2.112]

BDhS 1.2.4.2ab agnir iva kakṣaṃ dahati brahma pṛṣṭam anādṛtam |

BDhS 1.2.4.2cd tasmād vai śakyaṃ na brūyād brahma mānam akurvatām || iti ||

BDhS 1.2.4.3 evāsmai [K: atraivāsmai] vaco vedayante ||

BDhS 1.2.4.4 brahma vai mṛtyave prajāḥ prāyacchat | tasmai brahmacāriṇameva na prāyacchat | so 'bravīd astu mahyam apy etasmin bhāga iti | yām eva rātriṃ samidhaṃ nāharātaīti ||

BDhS 1.2.4.5 tasmād brahmacārī yāṃ rātriṃ samidhaṃ nāharaty āyuṣaeva tām avadāya vasati | tasmād brahmacārī samidham āharen nedāyuṣo 'vadāya vasānīti ||

BDhS 1.2.4.6 dīrgasattraṃ vay eṣa upaiti yo brahmacaryam upaiti | sa yāmupayan samidham ādadhāti sā prāyaṇīyātha yāṃ snāsyansodayanīyātha yā antareṇa sattryā evāsya tāḥ ||

BDhS 1.2.4.7-1 brāhmaṇo vai brahmacaryam upayaṃś caturdhā bhūtānipraviśaty agniṃ padā mṛtyuṃ padācāryaṃ padātmany evāsyacaturthaḥ pādaḥ pariśiṣyate |

BDhS 1.2.4.7-2 sa yad agnau samidham ādadhāti ya evāsyāgnau pādas tameva tena parikrīṇāti taṃ saṃskṛtyātman dhatte sa enam āviśati |

BDhS 1.2.4.7-3 atha yad ātmānaṃ daridrīkrityāhrīr bhūtvā bhikṣatebrahmacaryaṃ carati ya evāsya mṛtyau pādas tam eva tena parikrīṇātitaṃ saṃskṛtyātman dhatte sa enam āviśati |

BDhS 1.2.4.7-4 atha yad ācāryavacaḥ karoti ya evāsyācārye pādas tameva tena parikrīṇāti taṃ saṃskṛtyātman dhatte sa enam āviśati |

BDhS 1.2.4.7-5 atha yat svādhyāyam adhīte ya evāsyātmani pādas tameva tena parikrīṇāti taṃ saṃskṛtyātman dhatte sa enam āviśati |

BDhS 1.2.4.7-6 na ha vai snātvā bhikṣeta | api ha vai snātvā bhikṣāṃcaraty api jñātīnām aśanāyāpi pitṝṇām anyābhyaḥ kriyābhyaḥ |

BDhS 1.2.4.7-7 sa yad anyāṃ bhikṣitavyāṃ na vindetāpi svāmevācāryajāyāṃ bhikṣetātho svāṃ mātaram |

BDhS 1.2.4.7-8 nainaṃ saptamy abhikṣitātīyāt |

BDhS 1.2.4.7-9ab bhaikṣasyācaraṇe doṣaḥ pāvakasyāsamindhane |

BDhS 1.2.4.7-9cd saptarātram akṛtvaitad avakīrṇivrataṃ caret ||

BDhS 1.2.4.7-10 tam evaṃ vidvāṃsam evaṃ carantaṃ sarve vedā āviśanti ||

BDhS 1.2.4.8 yathā ha vā agniḥ samiddho rocata evaṃ ha vay eṣa snātvārocate ya evaṃ vidvān brahmacaryaṃ caratīti brāhmaṇam | itibrāhmaṇam ||

BDhS 1.3.5.1 atha snātakasya ||

BDhS 1.3.5.2 antarvāsa uttarīyam ||

BDhS 1.3.5.3 vaiṇavaṃ daṇḍaṃ dhārayet ||

BDhS 1.3.5.4 sodakaṃ ca kamaṇḍalum ||

BDhS 1.3.5.5 dviyajñopavītī ||

BDhS 1.3.5.6 uṣṇīṣam ajinam uttarīyam upānahau chattraṃ copāsanaṃdarśapūrṇamāsau ||

BDhS 1.3.5.7 parvasu ca keśaśmaśrulomanakhavāpanam ||

BDhS 1.3.5.8 tasya vṛttiḥ ||

BDhS 1.3.5.9 brāhmaṇarājanyavaiśyarathakāreṣv āmaṃ lipseta ||

BDhS 1.3.5.10 bhaikṣaṃ vā ||

BDhS 1.3.5.11 vāgyatas tiṣṭhet ||

BDhS 1.3.5.12 sarvāṇi cāsya devapitṛsaṃyuktāni pākayajñasaṃsthānibhūtikarmāni kurvīteti ||

BDhS 1.3.5.13 etena vidhinā prajāpateḥ parameṣṭhinaḥ paramaṛṣayaḥ paramāṃkāṣṭhāṃ gacchantīti baudhāyanaḥ ||

BDhS 1.4.6.1 atha kamaṇḍalucaryām upadiśanti ||

BDhS 1.4.6.2-1ab chāgasya dakṣiṇe karṇe pāṇau viprasya dakṣiṇe |

BDhS 1.4.6.2-1cd apsu caiva kuśastambe pāvakaḥ paripaṭhyate ||

BDhS 1.4.6.2-2 tasmāc chaucaṃ kṛtvā pāṇinā parimṛjīta paryagnikaraṇaṃ hitat | uddīpyasva jātaveda iti punardāhād viśiṣyate ||

BDhS 1.4.6.3 tatrāpi kiṃcit saṃspṛṣṭaṃ manasi manyeta [K: manyate] kuśairvā tṛṇair vā prajvālya pradakṣiṇaṃ paridahanam ||

BDhS 1.4.6.4 ata ūrdhvaṃ śvavāyasaprabhṛtyupahatānām agnivarṇa ityupadiśanti ||

BDhS 1.4.6.5 mūtrapurīṣalohita[K: rohita]retaḥprabhṛtyupahatānāmutsargaḥ ||

BDhS 1.4.6.6 bhagne kamaṇḍalau vyāhṛtibhiḥ śataṃ juhuyāj japed vā ||

BDhS 1.4.6.7-1 bhūmir bhūmim agān mātā mātaram apy agāt | bhūyāsmaputraiḥ paśubhir yo no dveṣṭi sa bhidyatām iti || [= ĀśvŚS 3.14.12, ApŚS 30.20.9, ĀpMP 2.15.17; cf. ŚaḍvBr 1.6.20, KauśŚS 30.20.9, KauśS 136.2]

BDhS 1.4.6.7-2 kapālāni saṃhṛtyāpsu prakṣipya sāvitrīṃ daśāvarāṃkṛtvā punar evānyaṃ gṛhṇīyāt ||

BDhS 1.4.6.8 varuṇam āśritya | etat te varuṇa punar eva mām om iti | akṣaraṃ dhyāyet ||

BDhS 1.4.6.9ab śūdrād gṛhya śataṃ kuryād vaiśyād ardhaśataṃ smṛtam |

BDhS 1.4.6.9cd kṣatriyāt pañcaviṃśat tu brāhmaṇād daśa kīrtitāḥ ||

BDhS 1.4.6.10 astamita āditya udakaṃ gṛhṇīyān na gṛhṇīyād itimīmāṃsante brahmavādinaḥ ||

BDhS 1.4.6.11 gṛhṇīyād ity etad aparam ||

BDhS 1.4.6.12 yāvad udakaṃ gṛhṇīyāt tāvat prāṇam [K: prāṇān] āyacchet ||

BDhS 1.4.6.13 agnir ha vai hy udakaṃ gṛhṇāti ||

BDhS 1.4.6.14 kamaṇḍalūdakenābhiṣiktapāṇipādo yāvad ārdraṃ tāvadaśuciḥ pareṣām | ātmānam eva pūtam karoti | nānyat karmakurvīteti vijñāyate ||

BDhS 1.4.6.15 api vā pratiśaucam ā maṇibandhāc chucir iti baudhāyanaḥ ||

BDhS 1.4.6.16 athāpy udāharanti ||

BDhS 1.4.7.1-1ab kamaṇḍalur dvijātīnāṃ śaucārthaṃ vihitaḥ purā |

BDhS 1.4.7.1-1cd brahmaṇā munimukhyaiś ca tasmāt taṃ dhārayet sadā ||

BDhS 1.4.7.1-2ab tataḥ śaucaṃ tataḥ pānaṃ saṃdhyopāsanam eva ca |

BDhS 1.4.7.1-2cd nirviśaṅkena kartavyaṃ yadīcchec chreya ātmanaḥ ||

BDhS 1.4.7.2 kuryāc chuddhena manasā na cittaṃ dūṣayed budhaḥ | sahakamaṇḍalunotpannaḥ svayaṃbhūs tasmāt kamaṇḍalunā caret ||

BDhS 1.4.7.3 mūtrapurīṣe kurvan dakṣiṇe haste gṛhṇāti savya ācamanīyam | etat sidhyati sādhūnām ||

BDhS 1.4.7.4ab yathā hi somasaṃyogāc camaso medhya ucyate |

BDhS 1.4.7.4cd apāṃ tathaiva saṃyogān nityo medhyaḥ kamaṇḍaluḥ ||

BDhS 1.4.7.5 pitṛdevāgnikāryeṣu tasmāt taṃ parivarjayet ||

BDhS 1.4.7.6 tasmād vinā kamaṇḍalunā nādhvānaṃ vrajen na sīmantaṃ nagṛhād gṛham ||

BDhS 1.4.7.7 padam api na gacched iṣumātrād ity eke ||

BDhS 1.4.7.8 yad icched dharmasaṃtatim iti baudhāyanaḥ ||

BDhS 1.4.7.9 ṛgvidheneti vāg vadati | ṛgvidheneti vāg vadati || [K: ṛgvidham ṛgvidhānaṃ vāg vadati ṛgvidham ṛgvidhānaṃ vāg vadati ||]

BDhS 1.5.8.1 athātaḥ śaucādhiṣṭhānam ||

BDhS 1.5.8.2ab adbhiḥ śudhyanti gātrāṇi buddhir jñānena śudhyati |

BDhS 1.5.8.2cd ahiṃsayā ca bhūtātmā manaḥ satyena śudhyati || iti ||

BDhS 1.5.8.3 manaḥśuddhir antaḥśaucam ||

BDhS 1.5.8.4 bahiḥśaucaṃ vyākhyāsyāmaḥ ||

BDhS 1.5.8.5 kauśaṃ sautraṃ vā tristrivṛd yajñopavītam ||

BDhS 1.5.8.6 ā nābheḥ ||

BDhS 1.5.8.7 dakṣiṇaṃ bāhum uddhṛtya savyam avadhāya śiro 'vadadhyāt ||

BDhS 1.5.8.8 viparītaṃ pitṛbhyaḥ ||

BDhS 1.5.8.9 kaṇṭhe 'vasaktaṃ nivītam ||

BDhS 1.5.8.10 adho 'vasaktaṃ adhovītam ||

BDhS 1.5.8.11 prāṅmukha udaṅmukho vāsīnaḥ śaucam ārabheta śucau deśedakṣiṇam bāhuṃ jānvantarā kṛtvā prakṣālya pādau pāṇī cāmaṇibandhāt ||

BDhS 1.5.8.12 pādaprakṣālanoccheṣaṇena nācāmet ||

BDhS 1.5.8.13 yady ācāmed bhūmau srāvayitvācāmet ||

BDhS 1.5.8.14 brāhmeṇa tīrthenācāmet ||

BDhS 1.5.8.15 aṅguṣṭhamūlaṃ brāhmaṃ tīrtham ||

BDhS 1.5.8.16 aṅguṣṭhāgraṃ pitryam aṅgulyagraṃ daivam aṅgulimūlam ārṣam ||

BDhS 1.5.8.17 nāṅgulībhir na sabudbudābhir na saphenābhir noṣṇābhirna kṣārābhir na lavaṇābhir na kaluṣābhir na vivarṇābhir nadurgandharasābhiḥ ||

BDhS 1.5.8.18 na hasan na jalpan na tiṣṭhan na vilokayan na prahvo na praṇatona muktaśikho na prāvṛtakaṇṭho na veṣṭitaśirā na tvaramāṇonāyajñopavītī na prasāritapādo na baddhakakṣyo na bahirjānuḥśabdam akurvan ||

BDhS 1.5.8.19 trir apo hṛdayaṃgamāḥ pibet ||

BDhS 1.5.8.20 triḥ parimṛjet ||

BDhS 1.5.8.21 dvir ity eke ||

BDhS 1.5.8.22 sakṛd ubhayaṃ śūdrasya striyāś ca ||

BDhS 1.5.8.23-1 athāpy udāharanti |

BDhS 1.5.8.23-2ab gatābhir hṛdayaṃ vipraḥ kaṇṭhyābhiḥ kṣatriyaḥ śuciḥ |

BDhS 1.5.8.23-2cd vaiśyo 'dbhiḥ prāśitābhiḥ syāt strīśūdrau spṛśyacāntataḥ || iti ||

BDhS 1.5.8.24ab dantavad dantasakteṣu dantavat teṣu dhāraṇāt |

BDhS 1.5.8.24cd srasteṣu teṣu nācāmet teṣāṃ saṃsrāvavac chuciḥ || iti ||

BDhS 1.5.8.25-1 athāpy udāharanti |

BDhS 1.5.8.25-2ab dantavad dantalagneṣu yac cāpy antar mukhe bhavet |

BDhS 1.5.8.25-2cd ācāntasyāvaśiṣṭaṃ syān nigirann eva tac chuciḥ || iti ||

BDhS 1.5.8.26 khāny adbhiḥ saṃspṛśya pādau nābhiṃ śiraḥ savyaṃ pāṇimantataḥ ||

BDhS 1.5.8.27 taijasaṃ ced ādāyocchiṣṭī syāt tadudasyācamyādāsyann adbhiḥ prokṣet ||

BDhS 1.5.8.28 atha ced annenocchiṣṭī syāt tad udasyācamyādāsyannadbhiḥ prokṣet ||

BDhS 1.5.8.29 atha ced adbhir ucchiṣṭī syāt tad udasyācamyādāsyannadbhiḥ prokṣet ||

BDhS 1.5.8.30 etad eva viparītam amatre ||

BDhS 1.5.8.31 vānaspatye vikalpaḥ ||

BDhS 1.5.8.32 taijasānām ucchiṣṭānāṃ gośakṛnmṛdbhasmabhiḥ parimārjanamanyatamena vā ||

BDhS 1.5.8.33 tāmrarajatasuvarṇānām amlaiḥ ||

BDhS 1.5.8.34 amatrāṇāṃ dahanam ||

BDhS 1.5.8.35 dāravāṇāṃ takṣaṇam ||

BDhS 1.5.8.36 vaiṇavānāṃ gomayena ||

BDhS 1.5.8.37 phalamayānāṃ govālarajjvā ||

BDhS 1.5.8.38 kṛṣṇājinānāṃ bilvataṇḍulaiḥ ||

BDhS 1.5.8.39 kutapānām ariṣṭaiḥ ||

BDhS 1.5.8.40 aurṇānām ādityena ||

BDhS 1.5.8.41 kṣaumāṇāṃ gaurasarṣapakalkena ||

BDhS 1.5.8.42 mṛdā celānām ||

BDhS 1.5.8.43 celavac carmaṇām ||

BDhS 1.5.8.44 taijasavad upalamaṇīnām ||

BDhS 1.5.8.45 dāruvad asthnām ||

BDhS 1.5.8.46 kṣaumavac chaṅkhaśṛṅgaśuktidantānām ||

BDhS 1.5.8.47 payasā vā ||

BDhS 1.5.8.48 cakṣurghrāṇānukūlyād vāmūtrapurīṣāsṛjśukrakuṇapaspṛṣṭānāṃ pūrvoktānām anyatamenatriḥsaptakṛtvaḥ parimārjanam ||

BDhS 1.5.8.49 ataijasānām evaṃbhūtānām utsargaḥ ||

BDhS 1.5.8.50 vacanād yajñe camasapātrānām ||

BDhS 1.5.8.51 na somenocchiṣṭā bhavantīti śrutiḥ ||

BDhS 1.5.8.52ab kālo 'gnir manasaḥ śuddhir udakādyupalepanam |

BDhS 1.5.8.52cd avijñātaṃ ca bhūtāṇāṃ ṣaḍvidhaṃ śaucam ucyate || iti ||

BDhS 1.5.8.53-1 athāpy udāharanti |

BDhS 1.5.8.53-2 kālaṃ deśaṃ tathātmānaṃ dravyaṃ dravyaprayojanam | upapattim avasthāṃ ca vijñāya śaucaṃ śaucajñaḥ kuśalo dharmepsuḥsamācaret ||

BDhS 1.5.9.1ab nityaṃ śuddhaḥ kāruhastaḥ paṇyaṃ yac ca prasāritam |

BDhS 1.5.9.1cd brahmacārigataṃ bhaikṣaṃ nityaṃ medhyam iti śrutiḥ ||

BDhS 1.5.9.2ab vatsaḥ prasnavane medhyaḥ śakuniḥ phalaśātane |

BDhS 1.5.9.2cd striyaś ca ratisaṃsarge śvā mṛgagrahaṇe śuciḥ ||

BDhS 1.5.9.3ab ākarāḥ śucayaḥ sarve varjayitvā surākaram |

BDhS 1.5.9.3cd adūṣyāḥ saṃtatā dhārā vātodbhūtāś ca reṇavaḥ ||

BDhS 1.5.9.4ab amedhyeṣu ca ye vṛkṣā uptāḥ puṣpaphalopagāḥ |

BDhS 1.5.9.4cd teṣām api na duṣyanti puṣpāṇi ca phalāni ca ||

BDhS 1.5.9.5ab caityavṛkṣaṃ citiṃ yūpaṃ caṇḍālaṃ vedavikrayam |

BDhS 1.5.9.5cd etāni brāhmaṇaḥ spṛṣṭvā sacelo jalam āviśet ||

BDhS 1.5.9.6ab ātmaśayyāsanaṃ vastraṃ jāyāpatyaṃ kamaṇḍaluḥ |

BDhS 1.5.9.6cd śucīny ātmana etāni pareṣām aśucīni tu ||

BDhS 1.5.9.7ab āsanaṃ śayanaṃ yānaṃ nāvaḥ pathi tṛṇāni ca |

BDhS 1.5.9.7cd caṇḍālapatitaspṛṣṭaṃ mārutenaiva śudhyati ||

BDhS 1.5.9.8ab khalakṣetreṣu yad dhānyaṃ kūpavāpīṣu yaj jalam |

BDhS 1.5.9.8cd abhojyād api tad bhojyaṃ yac ca goṣṭhagataṃ payaḥ ||

BDhS 1.5.9.9ab trīṇi devāḥ pavitrāṇi brāhmaṇānām akalpayan |

BDhS 1.5.9.9cd adṛṣṭam adbhir nirṇiktaṃ yac ca vācā praśasyate ||

BDhS 1.5.9.10ab āpaḥ pavitraṃ bhūmigatā gotṛptir yāsu jāyate |

BDhS 1.5.9.10cd avyāptāś ced amedhyena gandhavarṇarasānvitāḥ ||

BDhS 1.5.9.11 bhūmes tu saṃmārjanaprokṣaṇopalepanāvastaraṇollekhanairyathāsthānaṃ doṣaviśeṣāt prāyatyam ||

BDhS 1.5.9.12 athāpy udāharanti ||

BDhS 1.5.10.1ab gocarmamātram abbindur bhūmeḥ śudhyati pātitaḥ |

BDhS 1.5.10.1cd samūḍham asamūḍhaṃ vā yatrāmedhyaṃ na lakṣyate || iti ||

BDhS 1.5.10.2 parokṣam adhiśritasyānnasyāvadyotyābhyukṣaṇam ||

BDhS 1.5.10.3 tathāpaṇeyānāṃ ca bhakṣāṇām ||

BDhS 1.5.10.4 bībhatsavaḥ śucikāmā hi devā nāśraddadhānasya havirjuṣanta iti ||

BDhS 1.5.10.5-1ab śucer aśraddadhānasya śraddadhānasya cāśuceḥ |

BDhS 1.5.10.5-1cd mīmāṃsitvobhayaṃ devāḥ samam annam akalpayan ||

BDhS 1.5.10.5-2ab prajāpatis tu tān āha na samaṃ viṣamaṃ hi tat |

BDhS 1.5.10.5-2cd hatam aśraddadhānasya śraddhāpūtaṃ viśiṣyate || iti ||

BDhS 1.5.10.6-1 athāpy udāharanti |

BDhS 1.5.10.6-2ab aśraddhā paramaḥ pāpmā śraddhā hi paramaṃ tapaḥ |

BDhS 1.5.10.6-2cd tasmād aśraddhayā dattaṃ havir nāśnanti devatāḥ ||

BDhS 1.5.10.7 iṣṭvā dattvāpi vā mūrkhaḥ svargaṃ nahi sa gacchati ||

BDhS 1.5.10.8ab śaṅkāvihatacāritro yaḥ svābhiprāyam āśritaḥ |

BDhS 1.5.10.8cd śāstrātigaḥ smṛto mūrkho dharmatantroparodhanāt || iti ||

BDhS 1.5.10.9 śākapuṣpaphalamūlauṣadhīnāṃ tu prakṣālanam ||

BDhS 1.5.10.10 śuṣkaṃ tṛṇam ayājñikaṃ kāṣṭhaṃ loṣṭaṃ vātiraskṛtyāhorātrayor udagdakṣiṇāmukhaḥ pravṛtya śira uccaredavamehed vā ||

BDhS 1.5.10.11 mūtre mṛdādbhiḥ prakṣālanam ||

BDhS 1.5.10.12 triḥ pāṇeḥ ||

BDhS 1.5.10.13 tadvat purīṣe ||

BDhS 1.5.10.14 paryāyāt tris triḥ pāyoḥ pāṇeś ca ||

BDhS 1.5.10.15 mūtravad retasa utsarge ||

BDhS 1.5.10.16 nīvīṃ visrasya paridhāyāpa upaspṛśet ||

BDhS 1.5.10.17 ārdraṃ tṛṇaṃ gomayaṃ bhūmiṃ vā samupaspṛśet ||

BDhS 1.5.10.18 nābher adhaḥ sparśanaṃ karmayukto varjayet ||

BDhS 1.5.10.19 ūrdhvaṃ vai puruṣasya nābhyai medhyam avācīnam amedhyam itiśrutiḥ ||

BDhS 1.5.10.20 śūdrāṇām āryādhiṣṭhitānām ardhamāsi māsi vā vapanamāryavadācamanakalpaḥ ||

BDhS 1.5.10.21 vaiśyaḥ kusīdam upajīvet ||

BDhS 1.5.10.22 pañcaviṃśatis tv eva pañcamāṣikī syāt ||

BDhS 1.5.10.23-1 athāpy udāharanti |

BDhS 1.5.10.23-2ab yaḥ samargham ṛṇaṃ gṛhya mahārghaṃ saṃprayojayet |

BDhS 1.5.10.23-2cd sa vai vārddhuṣiko nāma sarvadharmeṣu garhitaḥ ||

BDhS 1.5.10.23-3ab vṛddhiṃ ca bhrūṇahatyāṃ ca tulayā samatolayat |

BDhS 1.5.10.23-3cd atiṣṭhad bhrūṇahā koṭyāṃ vārddhuṣiḥ samakampata || iti ||

BDhS 1.5.10.24ab gorakṣakān vāṇijakāṃs tathā kārukuśīlavān |

BDhS 1.5.10.24cd preṣyān vārddhuṣikāṃś caiva viprāñ chūdravad ācaret ||

BDhS 1.5.10.25 kāmaṃ tu pariluptakṛtyāya kadaryāya nāstikāya pāpīyasepūrvau dadyātām ||

BDhS 1.5.10.26ab ayajñenāvivāhena vedasyotsādanena ca |

BDhS 1.5.10.26cd kulāny akulatāṃ yānti brāhmaṇātikrameṇa ca ||

BDhS 1.5.10.27ab brāhmaṇātikramo nāsti mūrkhe mantravivarjite |

BDhS 1.5.10.27cd jvalantam agnim utsṛjya nahi bhasmani hūyate ||

BDhS 1.5.10.28ab gobhir aśvaiś ca yānaiś ca kṛṣyā rājopasevayā |

BDhS 1.5.10.28cd kulāny akulatāṃ yānti yāni hīnāni mantrataḥ ||

BDhS 1.5.10.29ab mantratas tu samṛddhāni kulāny alpadhanāny api |

BDhS 1.5.10.29cd kulasaṃkhyāṃ ca gacchanti karṣanti ca mahadyaśaḥ ||

BDhS 1.5.10.30ab vedaḥ kṛṣivināśāya kṛṣir vedavināśinī |

BDhS 1.5.10.30cd śaktimān ubhayaṃ kuryād aśaktas tu kṛṣiṃ tyajet ||

BDhS 1.5.10.31ab na vai devān pīvaro 'saṃyatātmā rorūyamāṇaḥ kakudīsamaśnute |

BDhS 1.5.10.31cd calattundī rabhasaḥ kamavādī kṛśāsa ity aṇavas tatrayānti ||

BDhS 1.5.10.32ab yad yauvane carati vibhrameṇa sad vāsad vā yādṛśaṃ vāyadā vā |

BDhS 1.5.10.32cd uttare ced vayasi sādhuvṛttas tad evāsya bhavatinetarāṇi ||

BDhS 1.5.10.33ab śoceta manasā nityaṃ duṣkṛtāny anucintayan |

BDhS 1.5.10.33cd tapasvī cāpramādī ca tataḥ pāpāt pramucyate ||

BDhS 1.5.10.34ab spṛśanti bindavaḥ pādau ya ācāmayataḥ parān |

BDhS 1.5.10.34cd na tair ucchiṣṭabhāvaḥ syāt tulyās te bhūmigaiḥ saha || iti ||

BDhS 1.5.11.1 sapiṇḍeṣv ā daśāham āśaucam iti jananamaraṇayor adhikṛtyavadanty ṛtvigdīkṣitabrahmacārivarjam ||

BDhS 1.5.11.2 sapiṇḍatā tv ā saptamāt sapiṇḍeṣu ||

BDhS 1.5.11.3 ā saptamāsād ā dantajananād vodakopasparśanam ||

BDhS 1.5.11.4ab piṇḍodakakriyā prete nātrivarṣe vidhīyate |

BDhS 1.5.11.4cd ā dantajananād vāpi dahanaṃ ca na kārayet ||

BDhS 1.5.11.5 aprattāsu ca kanyāsu ||

BDhS 1.5.11.6 prattāsv eke ha kurvate ||

BDhS 1.5.11.7 lokasaṃgrahaṇārthaṃ hi tad amantrāḥ striyo matāḥ ||

BDhS 1.5.11.8ab strīṇām akṛtavivāhānāṃ tryahāc chudhyanti bāndhavāḥ |

BDhS 1.5.11.8cd yathoktenaiva kalpena śudhyanti ca sanābhaya iti ||

BDhS 1.5.11.9 api ca prapitāmahaḥ pitāmahaḥ pitā svayaṃ sodaryā bhrātaraḥsavarṇāyāḥ putraḥ pautraḥ prapautras tatputravarjaṃ teṣāṃ caputrapautram avibhaktadāyam sapiṇḍān ācakṣate ||

BDhS 1.5.11.10 vibhaktadāyān api sakulyān ācakṣate ||

BDhS 1.5.11.11 asatsv anyeṣu tadgāmī hy artho bhavati ||

BDhS 1.5.11.12 sapiṇḍābhāve sakulyaḥ ||

BDhS 1.5.11.13 tadabhāve pitācāryo 'ntevāsy ṛtvig vā haret ||

BDhS 1.5.11.14 tadabhāve rājā tadsvaṃ traividyavṛddhebhyaḥsaṃprayacchet || [K: satsvaṃ]

BDhS 1.5.11.15 na tv eva kadā cit svayaṃ rājā brāhmaṇasvam ādadīta ||

BDhS 1.5.11.16-1 athāpy udāharanti |

BDhS 1.5.11.16-2ab brahmasvaṃ putrapautraghnaṃ viṣam ekākinaṃ haret |

BDhS 1.5.11.16-2cd na viṣaṃ viṣam ity āhur brahmasvaṃ viṣam ucyate ||

BDhS 1.5.11.16-3 tasmād rājā brāhmaṇasvaṃ nādadīta | paramaṃ hy etadviṣaṃ yad brāhmaṇasvam iti ||

BDhS 1.5.11.17 jananamaraṇayoḥ saṃnipāte samāno daśarātraḥ ||

BDhS 1.5.11.18 atha yadi daśarātrāḥ saṃnipateyur ādyaṃ daśarātramāśaucam ā navamād divasāt ||

BDhS 1.5.11.19 janane tāvan mātāpitror daśāham āśaucam ||

BDhS 1.5.11.20 mātur ity eke tatpariharaṇāt ||

BDhS 1.5.11.21 pitur ity apare śukraprādhānyāt ||

BDhS 1.5.11.22 ayonijā hy api putrāḥ śrūyante ||

BDhS 1.5.11.23 mātāpitror eva tu saṃsargasāmānyāt ||

BDhS 1.5.11.24 maraṇe tu yathābālaṃ puraskṛtya yajñopavītāny apasavyānikṛtvā tīrtham avatīrya sakṛt sakṛt trir nimajjyonmajjyottīryācamya tatpratyayam udakam āsicyāta evottīryācamya gṛhadvāryaṅgāram utkam iti saṃspṛśyākṣāralavaṇāśino daśāhaṃ kaṭamāsīran ||

BDhS 1.5.11.25 ekādaśyāṃ dvādaśyāṃ vā śrāddhakarma ||

BDhS 1.5.11.26 śeṣakriyāyāṃ loko 'nuroddhavyaḥ ||

BDhS 1.5.11.27 atrāpy asapiṇḍeṣu yathāsannaṃ trirātram ahorātramekāham iti kurvīta ||

BDhS 1.5.11.28 ācāryopādhyāyatatputreṣu trirātram ||

BDhS 1.5.11.29 ṛtvijāṃ ca ||

BDhS 1.5.11.30 śiṣyasatīrthyasabrahmacāriṣu trirātram ahorātramekāham iti kurvīta ||

BDhS 1.5.11.31 garbhasrāve garbhamāsasaṃmitā rātrayaḥ strīṇām ||

BDhS 1.5.11.32 paraśavopasparśane 'nabhisaṃdhipūrvaṃ sacelo 'paḥspṛṣṭvā sadyaḥ śuddho bhavati ||

BDhS 1.5.11.33 abhisaṃdhipūrvaṃ trirātram ||

BDhS 1.5.11.34 ṛtumatyāṃ ca ||

BDhS 1.5.11.35 yas tato jāyate so 'bhiśasta iti vyākhyātāny asyai vratāni ||

BDhS 1.5.11.36ab vedavikrayiṇaṃ yūpaṃ patitaṃ citim eva ca |

BDhS 1.5.11.36cd spṛṣṭvā samācaret snānaṃ śvānaṃ caṇḍālam eva ca ||

BDhS 1.5.11.37ab brāhmaṇasya vraṇadvāre pūyaśoṇitasaṃbhave |

BDhS 1.5.11.37cd kṛmir utpadyate tatra prāyaścittaṃ kathaṃ bhavet ||

BDhS 1.5.11.38ab gomūtraṃ gomayaṃ kṣīraṃ dadhi sarpiḥ kuśodakam |

BDhS 1.5.11.38cd tryahaṃ snātvā ca pītvā ca kṛmidaṣṭaḥ śucir bhavet ||

BDhS 1.5.11.39 śunopahataḥ sacelo 'vagāheta ||

BDhS 1.5.11.40 prakṣālya vā taṃ deśam agninā saṃspṛśya punaḥ prakṣālyapādau cācamya prayato bhavati ||

BDhS 1.5.11.41-1 athāpy udāharanti |

BDhS 1.5.11.41-2ab śunā daṣṭas tu yo vipro nadīṃ gatvā samudragām |

BDhS 1.5.11.41-2cd prāṇāyāmaśataṃ kṛtvā ghṛtaṃ prāśya viśudhyati ||

BDhS 1.5.11.41-3ab suvarṇarajatābhyāṃ vā gavāṃ śṛṅgodakena vā |

BDhS 1.5.11.41-3cd navaiś ca kalaśaiḥ snātvā sadya eva śucir bhavet || iti ||

BDhS 1.5.12.1 abhakṣyāḥ paśavo grāmyāḥ ||

BDhS 1.5BDhS 1.5.12.2 kravyādāḥ śakunayaś ca ||

BDhS 1.5.12.3 tathā kukkuṭasūkaram ||

BDhS 1.5.12.4 anyatrājāvibhyaḥ ||

BDhS 1.5.12.5 bhakṣyāḥ śvāvidgodhāśaśaśalyakakacchapakhaṅgāḥkhaṅgavarjāḥ pañca pañcanakhāḥ ||

BDhS 1.5.12.6 tathā ṛśyahariṇapṛṣatamahiṣavarāhakuluṅgāḥkuluṅgavarjāḥ pañca dvikhuriṇaḥ ||

BDhS 1.5.12.7 pakṣiṇastittirikapotakapiñjalavārdhrāṇasamayūravāraṇāvāraṇavarjāḥ pañca viṣkirāḥ ||

BDhS 1.5.12.8 matsyāḥ sahasradaṃṣṭraś cilicimovarmibṛhacchiromaśakarirohitarājīvāḥ ||

BDhS 1.5.12.9 anirdaśāhasaṃdhinīkṣīram apeyam ||

BDhS 1.5.12.10 vivatsānyavatsayoś ca ||

BDhS 1.5.12.11 āvikam auṣṭrikam aikaśapham apeyam ||

BDhS 1.5.12.12 apeyapayaḥpāne kṛcchro 'nyatra gavyāt ||

BDhS 1.5.12.13 gavye tu trirātram upavāsaḥ |

BDhS 1.5.12.14 paryuṣitaṃśākayūṣamāṃsasarpiḥśṛtadhānāguḍadadhimadhusaktuvarjam ||

BDhS 1.5.12.15 śuktāni tathājāto guḍaḥ ||

BDhS 1.5.12.16 śrāvaṇyāṃ paurṇamāsyām āṣāḍhyāṃ vopākṛtya taiṣyāṃmāghyāṃ votsṛjeyuḥ | utsṛjeyuḥ ||

BDhS 1.6.13.1 śucim adhvaraṃ devā juṣante ||

BDhS 1.6.13.2 śucikāmā hi devāḥ śucayaś ca ||

BDhS 1.6.13.3-1 tad eśābhivadati | [om]

BDhS 1.6.13.3-2ab śucī vo havyā marutaḥ śucīnāṃ śuciṃ hinomy adhvaraṃśucibhyaḥ |

BDhS 1.6.13.3-2cd ṛtena satyam ṛtasāpa āyañ chucijanmānaḥ śucayaḥpāvakāḥ || iti || {ṚV 7.56.12}

BDhS 1.6.13.4-1 ahataṃ vāsasāṃ śuci |

BDhS 1.6.13.4-2 tasmād yat kiṃ cejyāsaṃyuktaṃ syāt sarvaṃ tad ahatairvāsobhiḥ kuryāt ||

BDhS 1.6.13.5 prakṣālitopavātāny akliṣṭāni vāsāṃsi patnīyajamānāvṛtvijaś ca paridadhīran ||

BDhS 1.6.13.6 evaṃ prakramād ūrdhvam ||

BDhS 1.6.13.7 dīrghasomeṣu sattreṣu caivam ||

BDhS 1.6.13.8 yathāsamāmnātaṃ ca ||

BDhS 1.6.13.9 yathaitad abhicaraṇīyeṣv iṣṭipaśusomeṣu lohitoṣṇīṣālohitavāsasaś ca rtvijaḥ pracareyuś citravāsasaś citrāsaṅgāvṛṣākapāv iti ca ||

BDhS 1.6.13.10 agnyādhāne kṣaumāṇi vāsāṃsi teṣām alābhe kārpāsikānyaurṇāni vā bhavanti ||

BDhS 1.6.13.11 mūtrapurīṣalohitaretaḥprabhṛtyupahatānāṃ mṛdādbhiriti prakṣālanam ||

BDhS 1.6.13.12 vāsovat tārpyavalkalānām [K: vṛkalānām] ||

BDhS 1.6.13.13 valkalavat kṛṣṇājinānām ||

BDhS 1.6.13.14 na parihitam adhirūḍham aprakṣālitaṃ prāvaraṇam ||

BDhS 1.6.13.15 nāpalpūlitaṃ manuṣyasaṃyuktaṃ devatrā yuñjyāt ||

BDhS 1.6.13.16 ghanāyā bhūmer upaghāta upalepanam ||

BDhS 1.6.13.17 suṣirāyāḥ karṣaṇam ||

BDhS 1.6.13.18 klinnāyā medhyam āhṛtya pracchādanam ||

BDhS 1.6.13.19 caturbhiḥ śudhyate bhūmir gobhir ākramaṇāt khananāddahanād abhivarṣaṇāt ||

BDhS 1.6.13.20 pañcamāc copalepanāt ṣaṣṭhāt kālāt ||

BDhS 1.6.13.21 asaṃskṛtāyāṃ bhūmau nyastānāṃ tṛṇānāṃ prakṣālanam ||

BDhS 1.6.13.22 parokṣopahatānām abhyukṣaṇam ||

BDhS 1.6.13.23 evaṃ kṣudrasamidhām ||

BDhS 1.6.13.24 mahatāṃ kāṣṭhānām upaghāte prakṣālyāvaśoṣaṇam ||

BDhS 1.6.13.25 bahūnāṃ tu prokṣaṇam ||

BDhS 1.6.13.26 dārumayāṇāṃ pātrāṇām ucchiṣṭasamanvārabdhānāmavalekhanam ||

BDhS 1.6.13.27 ucchiṣṭalepopahatānām avatakṣaṇam |||

BDhS 1.6.13.28 mūtrapurīṣalohitaretaḥprabhṛtyupahatānām utsargaḥ ||

BDhS 1.6.13.29 tad etad anyatra nirdeśāt ||

BDhS 1.6.13.30 yathaitad agnihotre gharmocchiṣṭe ca dadhigharme cakuṇḍapāyinām ayane cotsargiṇām ayane ca dākṣāyaṇayajñeceḍādadhe ca catuścakre ca brahmaudaneṣu cateṣu sarveṣu darbhair adbhiḥ prakṣālanam || [K caiḍādadhe]

BDhS 1.6.13.31 sarveṣv eva somabhakṣeṣv adbhir eva mārjālīye prakṣālanam ||

BDhS 1.6.13.32 mūtrapurīṣalohitaretaḥprabhṛtyupahatānām utsargaḥ ||

BDhS 1.6.14.1 mṛnmayānāṃ pātrāṇām ucchiṣṭasamanvārabdhānām avakūlanam ||

BDhS 1.6.14.2 ucchiṣṭalepopahatānāṃ punardahanam ||

BDhS 1.6.14.3 mūtrapurīṣalohitaretaḥprabhṛtyupahatānām utsargaḥ ||

BDhS 1.6.14.4 taijasānāṃ pātrāṇāṃ pūrvavat parimṛṣṭānāṃ prakṣālanam ||

BDhS 1.6.14.5 parimārjanadravyāṇi gośakṛnmṛdbhasmeti ||

BDhS 1.6.14.6 mūtrapurīṣalohitaretaḥprabhṛtyupahatānāṃ punarkaraṇam ||

BDhS 1.6.14.7 gomūtre vā saptarātraṃ pariśāyanaṃ mahānadyāṃ vā || [K: -dyāṃ vaivam]

BDhS 1.6.14.8 evam aśmamayānām ||

BDhS 1.6.14.9 alābubilvavināḍānāṃ govālaiḥ parimārjanam ||

BDhS 1.6.14.10 naḍaveṇuśarakuśavyūtānāṃ gomayenādbhir iti prakṣālanam ||

BDhS 1.6.14.11 vrīhīṇām upaghāte prakṣālyāvaśoṣaṇam ||

BDhS 1.6.14.12 bahūnāṃ tu prokṣaṇam ||

BDhS 1.6.14.13 taṇḍulānām utsargaḥ ||

BDhS 1.6.14.14 evaṃ siddhahaviṣām ||

BDhS 1.6.14.15 mahatāṃ śvavāyasaprabhṛtyupahatānāṃ taṃ deśaṃpuruṣānnam uddhṛtya | pavamānaḥ suvarjana iti | etenānuvākenābhyukṣaṇam ||

BDhS 1.6.14.16 madhūdake payovikāre ca pātrāt pātrāntarānayaneśaucam ||

BDhS 1.6.14.17 evaṃ tailasarpiṣī ucchiṣṭasamanvārabdheudake 'vadhāyopayojayet ||

BDhS 1.6.14.18 amedhyābhyādhāne samāropyāgniṃ mathitvā pavamāneṣṭiḥ ||

BDhS 1.6.14.19 śaucadeśamantrāvṛdarthadravyasaṃskārakālabhedeṣupūrvapūrvaprādhānyam | pūrvapūrvaprādhānyam ||

BDhS 1.7.15.1 uttarata upacāro vihāraḥ ||

BDhS 1.7.15.2 tathāpavargaḥ ||

BDhS 1.7.15.3 viparītaṃ pitryeṣu ||

BDhS 1.7.15.4 pādopahataṃ prakṣālayet ||

BDhS 1.7.15.5 aṅgam upaspṛśya sicaṃ vāpa upaspṛśet ||

BDhS 1.7.15.6 evaṃchedanabhedanakhanananirasanapitryarākṣasanairṛtaraudrābhicaraṇīyeṣu ||

BDhS 1.7.15.7 na mantravatā yajñāṅgenātmānam abhipariharet ||

BDhS 1.7.15.8 abhyantarāṇi yajñāṅgāni ||

BDhS 1.7.15.9 bāhyā ṛtvijaḥ ||

BDhS 1.7.15.10 patnīyajamānāv ṛtvigbhyo 'ntaratamau ||

BDhS 1.7.15.11 yajñāngebhya ājyam ājyād dhavīṃṣi havirbhyaḥ paśuḥ paśoḥsomaḥ somād agnayaḥ ||

BDhS 1.7.15.12 yathākarma rtvijo na vihārād abhiparyāvarteran ||

BDhS 1.7.15.13 prāṅmukhaś ced dakṣiṇam aṃsam abhiparyāvarteta ||

BDhS 1.7.15.14 pratyaṅmukhaḥ savyam ||

BDhS 1.7.15.15 antareṇa cātvālotkarau yajñasya tīrtham ||

BDhS 1.7.15.16 acātvāla āhavanīyotkarau ||

BDhS 1.7.15.17 tataḥ kartāro yajamānaḥ patnī ca prapadyeran ||

BDhS 1.7.15.18 visaṃsthite ||

BDhS 1.7.15.19 saṃsthite ca saṃcaro 'nutkaradeśāt || [K: 'nūtkaradeśāt]

BDhS 1.7.15.20 nāprokṣitam aprapannaṃ klinnaṃ kāṣṭhaṃ samidhaṃvābhyādadhyāt ||

BDhS 1.7.15.21 agreṇāhavanīyaṃ brahmayajamānau prapadyete ||

BDhS 1.7.15.22 jaghanenāhavanīyam ity eke ||

BDhS 1.7.15.23 dakṣiṇenāhavanīyaṃ brahmāyatanaṃ tadapareṇa yajamānasya ||

BDhS 1.7.15.24 uttarāṃ śroṇim uttareṇa hotuḥ ||

BDhS 1.7.15.25 utkara āgnīdhrasya ||

BDhS 1.7.15.26 jaghanena gārhapatyaṃ patnyāḥ ||

BDhS 1.7.15.27 teṣu kāle kāla eva darbhān saṃstṛṇāti ||

BDhS 1.7.15.28 ekaikasya codakamaṇḍalur upāttaḥ syād ācamanārthaḥ ||

BDhS 1.7.15.29 vratopeto dīkṣitaḥ syāt ||

BDhS 1.7.15.30 na parapāpaṃ vaden na krudhyen na roden mūtrapurīṣenāvekṣeta ||

BDhS 1.7.15.31 amedhyaṃ dṛṣṭvā japati | abaddhaṃ mano daridraṃ cakṣuḥsūryo jyotiṣāṃ śreṣṭho dīkṣe mā mā hāsīr iti ||

BDhS 1.7.15.32 atha yady enam abhivarṣati | undatīr balaṃ dhattaujo dhattabalaṃ dhatta mā me dīkṣāṃ mā tapo nirvadhiṣṭeti || [K omits]

BDhS 1.8.16.1 catvāro varṇā brāhmaṇakṣatriyaviṭśūdrāḥ ||

BDhS 1.8.16.2 teṣāṃ varṇānupūrvyeṇa catasro bhāryā brāhmaṇasya ||

BDhS 1.8.16.3 tisro rājanyasya ||

BDhS 1.8.16.4 dve vaiśyasya ||

BDhS 1.8.16.5 ekā śūdrasya ||

BDhS 1.8.16.6 tāsu putrāḥ savarṇānantarāsu savarṇāḥ ||

BDhS 1.8.16.7 ekāntaradvyantarāsv ambaṣṭhaUgraniṣādāḥ ||

BDhS 1.8.16.8 pratilomāsv āyogavamāgadhavaiṇakṣattṛpulkasakukkuṭavaidehakacaṇḍālaḥ || [K: kṣattu]

BDhS 1.8.16.9 ambaṣṭhāt prathamāyāṃ śvapākaḥ ||

BDhS 1.8.16.10 ugrād dvitīyāyāṃ vaiṇaḥ ||

BDhS 1.8.16.11 niṣādāt tṛtīyāyāṃ pulkasaḥ ||

BDhS 1.8.16.12 viparyaye kukkuṭaḥ ||

BDhS 1.8.16.13 niṣādena niṣādyām ā pañcamāj jāto 'pahanti śūdratām ||

BDhS 1.8.16.14 tam upanayet ṣaṣṭhaṃ yājayet ||

BDhS 1.8.16.15 saptamo 'vikṛtabījaḥ samabījaḥ sama ity eṣāṃ saṃjñāḥkrameṇa nipatanti || [K together with 1.8.16.14: tam upanayet ṣaṣṭhaṃyājayet saptamo 'vikṛto bhavati]

BDhS 1.8.16.16-1ab triṣu varṇeṣu sādṛśyād avrato janayet tu yān | [K omits]

BDhS 1.8.16.16-1cd tān sāvitrīparibhraṣṭān vrātyān āhur manīṣiṇaḥ | [K omits]

BDhS 1.8.16.16-2 vrātyān āhur manīṣiṇa iti || [K omits]

BDhS 1.9.17.1 rathakārāmbaṣṭhasūtogramāgadhāyogavavaiṇakṣattṛpulkasakukkuṭavaidehakacaṇḍālaśvapākaprabhṛtayaḥ || [K omits]

BDhS 1.9.17.2 tatra savarṇāsu savarṇāḥ ||

BDhS 1.9.17.3 brāhmaṇāt kṣatriyāyāṃ brāhmaṇo vaiśyāyām ambaṣṭhaḥśūdrāyāṃ niṣādaḥ ||

BDhS 1.9.17.4 pāraśava ity eke ||

BDhS 1.9.17.5 kṣatriyād vaiśyāyāṃ kṣatriyaḥ śūdrāyām ugraḥ ||

BDhS 1.9.17.6 vaiśyāc chūdrāyāṃ rathakāraḥ ||

BDhS 1.9.17.7 śūdrād vaiśyāyāṃ māgadhaḥ kṣatriyāyāṃ kṣattābrāhmaṇyāṃ caṇḍālaḥ ||

BDhS 1.9.17.8 vaiśyāt kṣatriyāyām āyogavo brāhmaṇyāṃ vaidehakaḥ | kṣatriyād brāhmaṇyāṃ sūtaḥ ||

BDhS 1.9.17.9 tatrāmbaṣṭho 'grayoḥ saṃyoge bhavaty anulomaḥ || [K: atra]

BDhS 1.9.17.10 kṣattṛvaidehakayoḥ pratilomaḥ ||

BDhS 1.9.17.11 ugrāj jātaḥ kṣattryāṃ śvapākaḥ ||

BDhS 1.9.17.12 vaidehakād ambaṣṭhāyāṃ vaiṇaḥ ||

BDhS 1.9.17.13 niṣadāc chūdrāyāṃ pulkasaḥ ||

BDhS 1.9.17.14 śūdrān niṣādyāṃ kukkuṭaḥ ||

BDhS 1.9.17.15 varṇasaṃkarād utpannān vrātyān āhur manīṣiṇaḥ | vrātyān āhur manīṣiṇa iti ||

BDhS 1.10.18.1 ṣaḍbhāgabhṛto rājā rakṣet prajāḥ ||

BDhS 1.10.18.2 brahma vai svaṃ mahimānaṃ brāhmaṇeṣv adadhādadhyayanādhyāpanayajanayājanadānapratigrahasaṃyuktaṃ vedānāṃguptyai ||

BDhS 1.10.18.3 kṣatre balamadhyayanayajanadānaśastrakośabhūtarakṣaṇasaṃyuktaṃ kṣatrasyavṛddhyai ||

BDhS 1.10.18.4 viṭsvadhyayanayajanadānakṛṣivāṇijyapaśupālanasaṃyuktaṃ karmaṇāṃvṛddhyai ||

BDhS 1.10.18.5 śūdreṣu pūrveṣāṃ paricaryām ||

BDhS 1.10.18.6 patto hy aṣṛjyanteti ||

BDhS 1.10.18.7 sarvatodhuraṃ purohitaṃ vṛṇuyāt ||

BDhS 1.10.18.8 tasya śāsane varteta ||

BDhS 1.10.18.9 saṃgrāme na nivarteta ||

BDhS 1.10.18.10 na karṇibhir na digdhaiḥ praharet ||

BDhS 1.10.18.11 bhītamattonmattapramattavisaṃnāhastrībālavṛddhabrāhmaṇair nayudhyeta ||

BDhS 1.10.18.12 anyatrātatāyinaḥ ||

BDhS 1.10.18.13-1 athāpy udāharanti |

BDhS 1.10.18.13-2ab adhyāpakaṃ kule jātaṃ yo hanyād ātatāyinam |

BDhS 1.10.18.13-2cd na tena bhrūṇahā bhavati manyus tan manyum ṛcchati || iti ||

BDhS 1.10.18.14 sāmudraśulko varaṃ rūpam uddhṛtya daśapaṇaṃ śatam ||

BDhS 1.10.18.15 anyeṣām api sārānurūpyeṇānupahatya dharmyaṃ prakalpayet ||

BDhS 1.10.18.16 abrāhmaṇasya pranaṣṭasvāmikaṃ rikthaṃ saṃvatsaraṃparipālya rājā haret ||

BDhS 1.10.18.17 avadhyo vai brāhmaṇaḥ sarvāparādheṣu ||

BDhS 1.10.18.18 brāhmaṇasyabrahmahatyāgurutalpagamanasuvarṇasteyasurāpāneṣu kusindhabhagasṛgālasurādhvajāṃs taptenāyasā lalāṭe 'ṅkayitvā viṣayān nirdhamanam ||

BDhS 1.10.18.19 kṣatriyādīnāṃ brāhmaṇavadhe vadhaḥ sarvasvaharaṇam ca ||

BDhS 1.10.18.20 teṣām eva tulyāpakṛṣṭavadhe yathābalam anurūpāndaṇḍān prakalpayet ||

BDhS 1.10.19.1 kṣatriyavadhe gosahasram ṛṣabhādhikaṃ rājña utsṛjedvairaniryātanārtham [K: vairaniryātanām] ||

BDhS 1.10.19.2 śataṃ vaiśye daśa śūdra ṛṣabhaś cātrādhikaḥ ||

BDhS 1.10.19.3 śūdravadhena strīvadho govadhaś cavyākhyāto 'nyatrātreyyā vadhād dhenvanaḍuhoś ca ||

BDhS 1.10.19.4 vadhe dhenvanaḍuhor ante cāndrāyaṇaṃ caret ||

BDhS 1.10.19.5 ātreyyā vadhaḥ kṣatriyavadhena vyākhyātaḥ ||

BDhS 1.10.19.6 haṃsabhāsabarhiṇacakravākapracalākakākolūkamaṇḍūka[K:kaṇṭaka]ḍiḍḍika[K: ḍiḍḍikamaṇḍūka]ḍerikāśvababhrunakulādīnāṃvadhe śūdravat ||

BDhS 1.10.19.7 lokasaṃgrahaṇārthaṃ yathā dṛṣṭaṃ śrutaṃ vā sākṣīsākṣyaṃ brūyāt ||

BDhS 1.10.19.8-1ab pādo 'dharmasya kartāraṃ pādo gacchati sākṣiṇam |

BDhS 1.10.19.8-1cd pādaḥ sabhāsadaḥ sarvān pādo rājānam ṛcchati ||

BDhS 1.10.19.8-2ab rājā bhavaty anenāś ca mucyante ca sabhāsadaḥ |

BDhS 1.10.19.8-2cd eno gacchati kartāraṃ yatra nindyo ha nindyate ||

BDhS 1.10.19.9 sākṣiṇaṃ caivam uddiṣṭaṃ yatnāt pṛcched vicakṣaṇaḥ ||

BDhS 1.10.19.10ab yāṃ rātrim ajaniṣṭhās tvaṃ yāṃ ca rātriṃ mariṣyasi |

BDhS 1.10.19.10cd etayor antarā yat te sukṛtaṃ sukṛtaṃ bhavet |

BDhS 1.10.19.10e tat sarvaṃ rājagāmi syād anṛtaṃ bruvatas tava ||

BDhS 1.10.19.11ab trīn eva ca pitṝn hanti trīn eva ca pitāmahān |

BDhS 1.10.19.11cd sapta jātān ajātāṃś ca sākṣī sākṣyaṃ mṛṣā vadan ||

BDhS 1.10.19.12-1ab hiraṇyārthe anṛte hanti trīn eva ca pitāmahān |

BDhS 1.10.19.12-1cd pañca paśvanṛte hanti daśa hanti gavānṛte ||

BDhS 1.10.19.12-2ab śatam aśvānṛte hanti sahasraṃ puruṣānṛte |

BDhS 1.10.19.12-2cd sarvaṃ bhūmyanṛte hanti sākṣī sākṣyaṃ mṛṣā vadan ||

BDhS 1.10.19.13 catvāro varṇāḥ putriṇaḥ sākṣiṇaḥ syur anyatraśrotriyarājanyapravrajitamānuṣyahīnebhyaḥ ||

BDhS 1.10.19.14 smṛtau pradhānataḥ pratipattiḥ ||

BDhS 1.10.19.15 ato 'nyathā kartapatyam ||

BDhS 1.10.19.16 dvādaśarātraṃ taptaṃ payaḥ pibet kūśmāṇḍair vājuhuyād iti | kūśmāṇḍair vā juhuyād iti ||

BDhS 1.11.20.1 aṣṭau vivāhāḥ ||

BDhS 1.11.20.2 śrutaśīle vijñāya brahmacāriṇe 'rthine dīyate sa brāhmaḥ ||

BDhS 1.11.20.3 ācchādyālaṃkṛtya | eṣā saha dharmaś[K: dharmaṃ]caryatām iti | prājāptyaḥ ||

BDhS 1.11.20.4 pūrvāṃ lājāhutiṃ hutvā gobhyāṃ sahārṣaḥ || [K:pūrvāṃ lājāhutiṃ hutvā gomithunaṃ kanyāvate dattvā grahaṇamārṣaḥ]

BDhS 1.11.20.5 dakṣiṇāsu nīyamānāsv antarvedy ṛtvije sa daivaḥ ||

BDhS 1.11.20.6 dhanenopatoṣyāsuraḥ || [K: sakāmena sakāmāyā mithassaṃyogo gāndharvaḥ]

BDhS 1.11.20.7 sakāmena sakāmāyā mithaḥ saṃyogo gāndharvaḥ || [K:dhanenopatoṣyāsuraḥ]

BDhS 1.11.20.8 prasahya haraṇād rākṣasaḥ ||

BDhS 1.11.20.9 suptāṃ mattāṃ pramattāṃ vopagacched iti paiśācaḥ ||

BDhS 1.11.20.10 teṣāṃ catvāraḥ pūrve brāhmaṇasya teṣv api pūrvaḥ pūrvaḥśreyān ||

BDhS 1.11.20.11 uttareṣām uttara uttaraḥ pāpīyān || [K: uttarottaraḥ]

BDhS 1.11.20.12 atrāpi ṣaṣṭhasaptamau kṣatradharmānugatau tatpratyayatvāt kṣatrasya ||

BDhS 1.11.20.13 pañcamāṣṭamau vaiśyaśūdrāṇām ||

BDhS 1.11.20.14 ayantritakalatrā hi vaiśyaśūdrā bhavanti ||

BDhS 1.11.20.15 karṣaṇaśuśrūṣādhikṛtatvāt ||

BDhS 1.11.20.16 gāndharvam apy eke praśaṃsanti sarveṣāṃ snehānugatatvāt ||

BDhS 1.11.21.1 yathā yukto vivāhas tathā yuktā prajā bhavatītivijñāyate ||

BDhS 1.11.21.2-1 athāpy udāharanti | [K adds: sādhavas tripuruṣam ārṣāddaśa daivād daśa prājāpatyād daśa pūrvān daśāparān ātmānaṃ cabrāhmīputra iti vijñāyate || vedasvīkaraṇaśaktir apy evaṃvidhānāmeva putrāṇām bhavatīti ||]

BDhS 1.11.21.2-2ab krītā dravyeṇa yā nārī sā na patnī vidhīyate |

BDhS 1.11.21.2-2cd sā na daive na sā pitrye dāsīṃ tāṃ kāśyapo 'bravīt ||

BDhS 1.11.21.3-1ab śulkena ye prayacchanti svasutāṃ lobhamohitāḥ |

BDhS 1.11.21.3-1cd ātmavikrayiṇaḥ pāpā mahākilbiṣakārakāḥ ||

BDhS 1.11.21.3-2ab patanti narake ghore ghnanti cā saptamaṃ kulam |

BDhS 1.11.21.3-2cd gamanāgamanaṃ caiva sarvaṃ śulke vidhīyate ||

BDhS 1.11.21.4 paurṇamasyaṣṭakāmāvāsyāgnyutpātabhūmikampaśmaśānadeśapatiśrotriyaikatīrthaprayāṇeṣv ahorātram anadhyāyaḥ ||

BDhS 1.11.21.5 vāte pūtigandhe nīhāre canṛttagītavāditraruditasāmaśabdeṣu tāvantaṃ kālam ||

BDhS 1.11.21.6 stanayitnuvarṣavidyudsaṃnipāte tryaham anadhyāyo 'nyatravarṣākālāt ||

BDhS 1.11.21.7 varṣākāle 'pi varṣavarjam ahorātrayoś ca tatkālam ||

BDhS 1.11.21.8 pitryapratigrahabhojanayoś ca taddivasaśeṣam ||

BDhS 1.11.21.9 bhojaneṣv ā jaraṇam ||

BDhS 1.11.21.10 pāṇimukho hi brāhmaṇaḥ ||

BDhS 1.11.21.11-1 athāpy udāharanti |

BDhS 1.11.21.11-2ab bhuktaṃ pratigṛhītaṃ ca nirviśeṣam iti śrutiḥ ||

BDhS 1.11.21.12 pitary uparate trirātram || [K: pitury]

BDhS 1.11.21.13 dvayam u ha vai suśravaso 'nūcānasya retobrāhmaṇasyordhvaṃ nābher adhastād anyat | sa yad ūrdhvaṃ nābhestena haitat prajāyate yad brāhmaṇān upanayati yad adhyāpayati yadyājayati yat sādhu karoti | sarvāsyaiṣā prajā bhavati | atha yadavācīṇaṃ nābhes tena hāsyaurasī prajā bhavati | tasmāc chrotriyamanūcānam aprajo 'sīti na vadanti ||

BDhS 1.11.21.14 tasmād dvināmā dvimukho vipro dviretā dvijanmā ceti ||

BDhS 1.11.21.15 śūdrāpapātraśravaṇasaṃdarśanayoś ca tāvantaṃ kālam ||

BDhS 1.11.21.16 naktaṃ śivāvirāve nādhīyīta svapnāntam ||

BDhS 1.11.21.17 ahorātrayoś ca saṃdhyayoḥ parvasu ca nādhīyīta ||

BDhS 1.11.21.18 na māṃsam aśnīyān na striyam upeyāt ||

BDhS 1.11.21.19 parvasu hi rakṣaḥpiśācā vyabhicāravanto bhavantītivijñāyate ||

BDhS 1.11.21.20 anyeṣu cādbhutotpāteṣv ahorātram anadhyāyo 'nyatramānasāt ||

BDhS 1.11.21.21 mānase 'pi jananamaraṇayor anadhyāyaḥ ||

BDhS 1.11.21.22-1 athāpy udāharanti |

BDhS 1.11.21.22-2ab hanty aṣṭamī hy upādhyāyaṃ hanti śiṣyaṃ caturdaśī |

BDhS 1.11.21.22-2cd hanti pañcadaśī vidyāṃ tasmāt parvaṇi varjayet |

BDhS 1.11.21.22-3 tasmāt parvaṇi varjayed iti ||

BDhS 2.1.1.1 athātaḥ prāyaścittāni ||

BDhS 2.1.1.2 bhrūṇahā dvādaśa samāḥ ||

BDhS 2.1.1.3 kapālī khaṭvāṅgī gardabhacarmavāsā araṇyaniketanaḥśmaśāne dhvajaṃ śavaśiraḥ kṛtvā kuṭīṃ kārayet | tām āvaset | saptāgārāṇi bhaikṣaṃ caran svakarmācakṣāṇas tena prāṇāndhārayet | alabdhvopavāsaḥ ||

BDhS 2.1.1.4 aśvamedhena gosavenāgniṣṭutā vā yajeta ||

BDhS 2.1.1.5 aśvamedhāvabhṛthe vātmānaṃ pāvayet ||

BDhS 2.1.1.6-1 athāpy udāharanti |

BDhS 2.1.1.6-2ab amatyā brāhmaṇaṃ hatvā duṣṭo bhavati dharmataḥ |

BDhS 2.1.1.6-2cd ṛṣayo niṣkṛtiṃ tasya vadanty amatipūrvake |

BDhS 2.1.1.6-2e matipūrvaṃ ghnatas tasya niṣkṛtir nopalabhyate ||

BDhS 2.1.1.7ab apagūrya caret kṛcchram atikṛcchraṃ nipātane |

BDhS 2.1.1.7cd kṛcchraṃ cāndrāyaṇaṃ caiva lohitasya pravartane |

BDhS 2.1.1.7e tasmān naivāpagureta na ca kurvīta śoṇitam || iti ||

BDhS 2.1.1.8 nava samā rājanyasya ||

BDhS 2.1.1.9 tisro vaiśyasya ||

BDhS 2.1.1.10 saṃvatsaraṃ śūdrasya ||

BDhS 2.1.1.11 striyāś ca ||

BDhS 2.1.1.12 brāhmaṇavad ātreyyāḥ ||

BDhS 2.1.1.13 gurutalpagas tapte lohaśayane śayīta ||

BDhS 2.1.1.14 sūrmiṃ vā jvalantīṃ śliṣyet ||

BDhS 2.1.1.15 liṅgaṃ vā savṛṣaṇaṃ parivāsyāñjalāv ādhāyadakṣiṇāpratīcyor diśor antareṇa gacched ā nipatanāt ||

BDhS 2.1.1.16 stenaḥ prakīrya keśān saidhrakam musalam ādāya skandhenarājānaṃ gacched anena māṃ jahīti | tenainaṃ hanyāt ||

BDhS 2.1.1.17-1 athāpy udāharanti |

BDhS 2.1.1.17-2ab skandhenādāya musalaṃ steno rājānam anviyāt |

BDhS 2.1.1.17-2cd anena śādhi māṃ rājan kṣatradharmam anusmaran ||

BDhS 2.1.1.17-3ab śāsane vā visarge vā steno mucyeta kilbiṣāt |

BDhS 2.1.1.17-3cd aśāsanāt tu tad rājā stenād āpnoti kilbiṣam || iti ||

BDhS 2.1.1.18 surāṃ pītvoṣṇayā kāyaṃ dahet ||

BDhS 2.1.1.19 amatyā pāne kṛcchrābdapādaṃ caret punarupanayanaṃ ca ||

BDhS 2.1.1.20 vapanavrataniyamalopaś ca pūrvānuṣṭhitatvāt ||

BDhS 2.1.1.21-1 athāpy udāharanti |

BDhS 2.1.1.21-2ab amatyā vāruṇīṃ pītvā prāśya mūtrapurīṣayoḥ |

BDhS 2.1.1.21-2cd brāhmaṇaḥ kṣatriyo vaiśyaḥ punaḥsaṃskāram arhati ||

BDhS 2.1.1.22ab surādhāne tu yo bhāṇḍe apaḥ paryuṣitāḥ pibet |

BDhS 2.1.1.22cd śaṅkhapuṣpīvipakvena ṣaḍahaṃ kṣīreṇa vartayet ||

BDhS 2.1.1.23 guruprayuktaś cen mriyeta gurus trīn kṛcchrāṃś caret ||

BDhS 2.1.1.24 etad evāsaṃskṛte ||

BDhS 2.1.1.25 brahmacāriṇaḥ śavakarmaṇā vratāvṛttir anyatramātāpitror ācāryāc ca ||

BDhS 2.1.1.26 sa ced vyādhīyīta kāmaṃ guror ucchiṣṭaṃ bhaiṣajyārthesarvaṃ prāśnīyāt ||

BDhS 2.1.1.27 yenecchet tena cikitset ||

BDhS 2.1.1.28 sa yadā gadī syāt tad utthāyādityam upatiṣṭheta | haṃsaḥ śuciṣad iti | etayā || [K:upatiṣṭhate]

BDhS 2.1.1.29 divā retaḥ siktvā trir apo hṛdayaṃgamāḥ pibed retasyābhiḥ ||

BDhS 2.1.1.30 yo brahmacārī striyam upeyāt so 'vakīrṇī ||

BDhS 2.1.1.31 sa gardabhaṃ paśum ālabheta ||

BDhS 2.1.1.32 nairṛtaḥ paśuḥ puroḍāśaś ca rakṣodevato yamadevato vā || [K: -daivato ... -daivato]

BDhS 2.1.1.33 śiśnāt prāśitram apsv avadānaiś carantīti vijñāyate ||

BDhS 2.1.1.34 api vāmāvāsyāyāṃ niśy agnim upasamādhāyadārvihomikīṃ pariceṣṭāṃ kṛtvā dve ājyāhutījuhoti | kāmāvakīrṇo 'smy avakīrṇo 'smi kāma kāmāya svāhā | kāmābhidrugdho 'smy abhidrugdho 'smi kāma kāmāya svāheti || [K: dāviṃhomikīṃ]

BDhS 2.1.1.35 hutvā prayatāñjaliḥ kavātiryaṅṅ agnim abhimantrayeta[K:upatiṣṭheta] | saṃ mā siñcantu marutaḥ sam indraḥ saṃ bṛhaspatiḥ | saṃmāyam agniḥ siñcatv āyuṣā ca balena cāyuṣmantaṃ karota meti ||

BDhS 2.1.1.36 athāsya jñātayaḥ pariṣady udapātraṃninayeyur asāv aham itthaṃbhūta iti | caritvāpaḥ payo ghṛtaṃ madhulavaṇam ity ārabdhavantaṃ brāhmaṇā brūyuś caritaṃ tvayeti | om itītaraḥ pratyāha | caritanirveśaṃ savanīyaṃ kuryuḥ || [K: atha yasya]

BDhS 2.1.1.37 sagotrāṃ ced amatyopagacchen mātṛvad enāṃbibhṛyāt || [K: upayacchen]

BDhS 2.1.1.38 prajātā cet kṛcchrābdapādaṃ caritvā | yan maātmano mindābhūt | punar agniś cakṣur adād iti | etābhyāṃjuhuyāt || [K: -ābdaṣādaṃ]

BDhS 2.1.1.39ab parivittaḥ parivettā yā cainaṃ parivindati |

BDhS 2.1.1.39cd sarve te narakaṃ yānti dātṛyājakapañcamāḥ ||

BDhS 2.1.1.40ab parivittaḥ parivettā dātā yaś cāpi yājakaḥ |

BDhS 2.1.1.40cd kṛcchradvādaśarātreṇa strī trirātreṇa śudhyati || iti ||

BDhS 2.1.2.1 atha patanīyāni ||

BDhS 2.1.2.2 samudrasaṃyānam ||

BDhS 2.1.2.3 brahmasvanyāsāpaharaṇam ||

BDhS 2.1.2.4 bhūmyanṛtam ||

BDhS 2.1.2.5 sarvapaṇyair vyavaharaṇam ||

BDhS 2.1.2.6 śūdrasevanam ||

BDhS 2.1.2.7 śūdrābhijananam ||

BDhS 2.1.2.8 tadapatyatvaṃ ca ||

BDhS 2.1.2.9 eteṣām anyatamaṃ kṛtvā || [K: eṣām anyatamat kṛtvā]

BDhS 2.1.2.10ab caturthakālā mitabhojinaḥ syur apo 'bhyaveyuḥsavanānukalpam | [K omits: apo 'bhyaveyuḥ]

BDhS 2.1.2.10cd sthānāsanābhyāṃ viharanta ete tribhir varṣais tadapaghnanti pāpam || [K: apahanti]

BDhS 2.1.2.11ab yad ekarātreṇa karoti pāpaṃ kṛṣṇaṃ varṇaṃ brāhmaṇaḥsevamānaḥ |

BDhS 2.1.2.11cd caturthakāla udakābhyavāyī tribhir varṣais tad apahantipāpam || iti ||

BDhS 2.1.2.12 athopapātakāni ||

BDhS 2.1.2.13 agamyāgamanaṃ gurvīsakhīṃ gurusakhīm apapātrāṃ patitāṃca gatvā bheṣajakaraṇaṃ grāmayājanaṃ raṅgopajīvanaṃnāṭyācāryatā gomahiṣīrakṣaṇaṃ yac cānyad apy evaṃyuktaṃkanyādūṣaṇam iti ||

BDhS 2.1.2.14 teṣāṃ tu nirveśaḥ patitavṛttir dvau saṃvatsarau ||

BDhS 2.1.2.15 athāśucikarāṇi ||

BDhS 2.1.2.16 dyūtam abhicāro 'nāhitāgner uñchavṛttitā samāvṛttasyabhaikṣacaryā tasya caiva gurukule vāsa ūrdhvaṃ caturbhyo māsebhyastasya cādhyāpanaṃ nakṣatranirdeśaś ceti ||

BDhS 2.1.2.17 teṣāṃ tu nirveśo dvādaśa māsān dvādaśa ardhamāsāndvādaśa dvādaśāhān dvādaśa ṣaḍahān dvādaśa tryahān dvādaśāhaṃṣaḍahaṃ tryaham ahorātram ekāham iti yathā karmābhyāsaḥ ||

BDhS 2.1.2.18 atha patitāḥ samavasāya dharmāṃś careyur itaretarayājakāitaretarādhyāpakā mitho vivahamānāḥ | putrān saṃniṣpādya brūyurvipravrajatāsmat ta evam āryān saṃpratipatsyatheti ||

BDhS 2.1.2.19 athāpi na sendriyaḥ patati ||

BDhS 2.1.2.20 tad etena veditavyam | aṅgahīno 'pi sāṅgaṃjanayet || [K: api hi sāṅgaṃ janayatīti]

BDhS 2.1.2.21 mithyaitad iti hārītaḥ ||

BDhS 2.1.2.22 dadhidhānīsadharmāḥ striyaḥ syuḥ | yo hi dadhidhānyāmaprayataṃ paya ātacya manthati na tac chiṣṭā dharmakṛtyeṣūpayojayanti ||

BDhS 2.1.2.23 evam aśuci śukraṃ yan nirvartate na tena saha saṃprayogo vidyate ||

BDhS 2.1.2.24 aśuciśukrotpannānāṃ teṣām icchatāṃ prāyaścittiḥ ||

BDhS 2.1.2.25 patanīyānāṃ tṛtīyo 'ṃśaḥ strīṇām aṃśas tṛtīyaḥ ||

BDhS 2.1.2.26-1 athāpy udāharanti | [K omits]

BDhS 2.1.2.26-2ab bhojanābhyañjanād dānād yad anyat kurute tilaiḥ |

BDhS 2.1.2.26-2cd śvaviṣṭhāyāṃ kṛmir bhūtvā pitṛbhiḥ sahamajjati || iti ||

BDhS 2.1.2.27 pitṝn vā eṣa vikrīṇīte yas tilān vikrīṇīte | prāṇānvā eṣa vikrīṇīte yas taṇḍulān vikrīṇīte | sukṛtāṃśān vā eṣavikrīṇīte yaḥ paṇamāno duhitaraṃ dadāti ||

BDhS 2.1.2.28 tṛṇakāṣṭham avikṛtaṃ vikreyam || [K: tṛṇaṃ kāṣṭham]

BDhS 2.1.2.29-1 athāpy udāharanti | [K: udāranti]

BDhS 2.1.2.29-2ab paśavaś caikatodantā aśmā ca lavaṇoddhṛtaḥ |

BDhS 2.1.2.29-2cd etad brāhmaṇa te paṇyaṃ tantuś cārajanīkṛtaḥ || iti ||

BDhS 2.1.2.30 pātakavarjaṃ vā babhruṃ piṅgalāṃ gāṃ romaśāṃsarpiṣāvasicya kṛṣṇais tilair avakīryānūcānāya dadyāt ||

BDhS 2.1.2.31 kūśmāṇḍair vā dvādaśāham ||

BDhS 2.1.2.32 yad arvācīnam eno bhrūṇahatyāyās tasmān mucyata iti ||

BDhS 2.1.2.33 pātakābhiśaṃsane kṛcchraḥ ||

BDhS 2.1.2.34 tadabdo 'bhiśaṃsituḥ || [K: tadaśabdo]

BDhS 2.1.2.35 saṃvatsareṇa patati patitena samācaran | yājanādhyāpanādyaunān na tu yānāsanāśanād iti ||

BDhS 2.1.2.36 amedhyaprāśane prāyaścittir [K: prāyaścittaṃ] naiṣpurīṣyam | tat saptarātreṇāvāpyate ||

BDhS 2.1.2.37 apaḥ payo ghṛtaṃ parāka iti pratitryaham uṣṇāni sataptakṛcchraḥ ||

BDhS 2.1.2.38 tryahaṃ prātas tathā sāyam ayācitaṃ parāka iti kṛcchraḥ || [K: sāyam tryaham anyad ayācitaṃ tryahaṃ paraṃ tu nāśnīyāt parāka]

BDhS 2.1.2.39 prātaḥ sāyam ayācitaṃ parāka iti trayaś catūrātrāḥ sa eṣastrībālavṛddhānāṃ kṛcchraḥ ||

BDhS 2.1.2.40 yāvat sakṛd ādadīta tāvad aśnīyāt pūrvavat so 'tikṛcchraḥ ||

BDhS 2.1.2.41 abbhakṣas tṛtīyaḥ sa kṛcchrātikṛcchraḥ ||

BDhS 2.1.2.42 kṛcchre triṣavaṇam udakopasparśanam ||

BDhS 2.1.2.43 adhaḥśayanam ||

BDhS 2.1.2.44 ekavastratā keśaśmaśrulomanakhavāpanam ||

BDhS 2.1.2.45 etad eva striyāḥ keśavapanavarjam | keśavapanavarjam ||

BDhS 2.2.3.1ab nityodakī nityayajñopavītī nityasvādhyāyīvṛṣalānnavarjī |

BDhS 2.2.3.1cd ṛtau ca gacchan vidhivac ca juhvan na brāhmaṇaś cyavatebrahmalokāt ||

BDhS 2.2.3.2 manuḥ putrebhyo dāyaṃ vyabhajad iti śrutiḥ ||

BDhS 2.2.3.3 samaśaḥ sarveṣām aviśeṣāt ||

BDhS 2.2.3.4 varaṃ vā rūpam uddharej jyeṣṭhaḥ ||

BDhS 2.2.3.5 tasmāj jyeṣṭhaṃ putraṃ dhanena niravasāyayantīti śrutiḥ ||

BDhS 2.2.3.6 daśānāṃ vaikam uddharej jyeṣṭhaḥ ||

BDhS 2.2.3.7 samam itare vibhajeran ||

BDhS 2.2.3.8 pitur anumatyā dāyavibhāgaḥ sati pitari ||

BDhS 2.2.3.9 caturṇāṃ varṇānāṃ goaśvājāvayo jyeṣṭhāṃśaḥ ||

BDhS 2.2.3.10 nānāvarṇastrīputrasamavāye dāyaṃ daśāṃśān kṛtvācaturas trīn dvāv ekam iti yathākramaṃ vibhajeran ||

BDhS 2.2.3.11 aurase tūtpanne savarṇās tṛtīyāṃśaharāḥ ||

BDhS 2.2.3.12 savarṇāputrānantarāputrayor anantarāputraś ced guṇavānsa jyeṣṭhāṃśaṃ haret ||

BDhS 2.2.3.13 guṇavān hi śeṣāṇāṃ bhartā bhavati ||

BDhS 2.2.3.14-1 savarṇāyāṃ saṃskṛtāyāṃ svayamutpāditam aurasaṃ putraṃvidyāt |

BDhS 2.2.3.14-2 athāpy udāharanti | [K omits]

BDhS 2.2.3.14-3ab aṅgād aṅgāt saṃbhavasi hṛdayād adhi jāyase | [K omits]

BDhS 2.2.3.14-3cd ātmā vai putranāmāsi sa jīva śaradaḥ śatam || iti || [K omits]

BDhS 2.2.3.15 abhyupagamya duhitari jātaṃ putrikāputram anyaṃ dauhitram ||

BDhS 2.2.3.16-1 athāpy udāharanti |

BDhS 2.2.3.16-2ab ādiśet prathame piṇḍe mātaraṃ putrikāsutaḥ |

BDhS 2.2.3.16-2cd dvitīye pitaraṃ tasyās tṛtīye ca pitāmaham || iti ||

BDhS 2.2.3.17 mṛtasya prasūto yaḥ klībavyādhitayor vānyenānumate sve kṣetre sa kṣetrajaḥ || [K:'numatena]

BDhS 2.2.3.18 sa eṣa dvipitā dvigotraś ca dvayor api svadhārikthabhāgbhavati ||

BDhS 2.2.3.19-1 athāpy udāharanti |

BDhS 2.2.3.19-2ab dvipituḥ piṇḍadānaṃ syāt piṇḍepiṇḍe ca nāmanī |

BDhS 2.2.3.19-2cd trayaś ca piṇḍāḥ ṣaṇṇāṃ syur evaṃ kurvan na muhyati || iti ||

BDhS 2.2.3.20 mātāpitṛbhyāṃ datto 'nyatareṇa vā yo 'patyārtheparigṛhyate sa dattaḥ ||

BDhS 2.2.3.21 sadṛśaṃ yaṃ sakāmaṃ svayaṃ kuryāt sa kṛtrimaḥ ||

BDhS 2.2.3.22 gṛhe gūḍhotpanno 'nte jñāto gūḍhajaḥ || [K: gūḍhoḥ]

BDhS 2.2.3.23 mātāpitṛbhyām utsṛṣṭo 'nyatareṇa vā yo 'patyārtheparigṛhyate so 'paviddhaḥ ||

BDhS 2.2.3.24 asaṃskṛtām anatisṛṣṭāṃ yām upagacchet tasyāṃ yo jātaḥ sa kānīnaḥ || [K: upayacchet]

BDhS 2.2.3.25 yā garbhiṇī saṃskriyate vijñātā vāvijñātā vā tasyāṃyo jātaḥ sa sahoḍhaḥ ||

BDhS 2.2.3.26 mātāpitror hastāt krīto 'nyatareṇa vā yo 'patyārtheparigṛhyate sa krītaḥ ||

BDhS 2.2.3.27 klībaṃ tyaktvā patitaṃ vā yānyaṃ patiṃ vindet tasyāṃpunarbhvāṃ yo jātaḥ sa paunarbhavaḥ ||

BDhS 2.2.3.28 mātāpitṛvihīno yaḥ svayam ātmānaṃ dadyāt sa svayaṃdattaḥ ||

BDhS 2.2.3.29 dvijātipravarāc chūdrāyāṃ jāto niṣādaḥ ||

BDhS 2.2.3.30 kāmāt pāraśava iti putrāḥ ||

BDhS 2.2.3.31-1 athāpy udāharanti |

BDhS 2.2.3.31-2ab aurasaṃ putrikāputraṃ kṣetrajaṃ dattakṛtrimau |

BDhS 2.2.3.31-2cd gūḍhajaṃ cāpaviddhaṃ ca rikthabhājaḥ pracakṣate ||

BDhS 2.2.3.32ab kānīnaṃ ca sahoḍhaṃ ca krītaṃ paunarbhavaṃ tathā |

BDhS 2.2.3.32cd svayaṃdattaṃ niṣādaṃ ca gotrabhājaḥ pracakṣate ||

BDhS 2.2.3.33 teṣāṃ prathama evety āhaupajaṅghaniḥ ||

BDhS 2.2.3.34-1ab idānīm aham īrṣyāmi strīṇāṃ janaka no purā |

BDhS 2.2.3.34-1cd yato yamasya sadane janayituḥ putram abruvan ||

BDhS 2.2.3.34-2ab retodhāḥ putraṃ nayati paretya yamasādane |

BDhS 2.2.3.34-2cd tasmāt svabhāryāṃ rakṣantu bibhyataḥ pararetasaḥ || [K: tasmād bhāryāṃ rakṣanti bibhyantaḥ pararetasaḥ]

BDhS 2.2.3.35ab apramattā rakṣata tantum etaṃ mā vaḥ kṣetreparabījāni vāpsuḥ | [K: rakṣatha ... vapsuḥ]

BDhS 2.2.3.35cd janayituḥ putro bhavati sāṃparāye moghaṃvettā kurute tantum etam || iti || [K: sāmṣarāye]

BDhS 2.2.3.36 teṣām aprāptavyavahārāṇām aṃśān sopacayān suniguptānnidadhyur ā vyavahāraprāpaṇāt ||

BDhS 2.2.3.37 atītavyavahārān grāsācchādanair bibhṛyuḥ ||

BDhS 2.2.3.38 andhajaḍaklībavyasanivyādhitādīṃś ca ||

BDhS 2.2.3.39 akarmiṇaḥ ||

BDhS 2.2.3.40 patitatagjātavarjam ||

BDhS 2.2.3.41 na patitaiḥ saṃvyavahāro vidyate ||

BDhS 2.2.3.42 patitām api tu mātaraṃ bibhṛyād anabhibhāṣamāṇaḥ ||

BDhS 2.2.3.43 mātur alaṃkāraṃ duhitaraḥ sāṃpradāyikaṃ labherann anyad vā ||

BDhS 2.2.3.44 na striyāḥ svātantryaṃ vidyate || [K: na strī ... vidante]

BDhS 2.2.3.45-1 athāpy udāharanti |

BDhS 2.2.3.45-2ab pitā rakṣati kaumāre bhartā rakṣati yauvane |

BDhS 2.2.3.45-2cd putras tu sthavirībhāve na strīsvātantryam arhati || iti || [K: sthāvire bhāve]

BDhS 2.2.3.46 nirindriyā hy adāyāś ca striyo matā iti śrutiḥ ||

BDhS 2.2.3.47 bhartṛhite yatamānāḥ svargaṃ lokaṃ jayeran ||

BDhS 2.2.3.48 vyatikrame kṛcchraḥ ||

BDhS 2.2.3.49 śūdre cāndrāyaṇaṃ caret ||

BDhS 2.2.3.50 vaiśyādiṣu pratilomaṃ kṛcchrātikṛcchrādīṃś caret ||

BDhS 2.2.3.51 puṃsāṃ brāhmaṇādīnāṃ saṃvatsaraṃ brahmacaryam ||

BDhS 2.2.3.52 śūdraṃ kaṭāgninā dahet || [K: kaṭārinanā]

BDhS 2.2.3.53 athāpy udāharanti ||

BDhS 2.2.4.1ab abrāhmaṇasya śārīro daṇḍaḥ saṃgrahaṇe bhavet ||

BDhS 2.2.4.2ab sarveṣām eva varṇānāṃ dārā rakṣyatamā dhanāt ||

BDhS 2.2.4.3ab na tu cāraṇadāreṣu na raṅgāvatare vadhaḥ | [K: raṅgāvatāre]

BDhS 2.2.4.3cd saṃsarjayanti tā hy etān niguptāṃś cālayanty api ||

BDhS 2.2.4.4ab striyaḥ pavitram atulaṃ naitā duṣyanti karhicit |

BDhS 2.2.4.4cd māsimāsi rajo hy āsāṃ duritāny apakarṣati ||

BDhS 2.2.4.5ab somaḥ śaucaṃ dadau tāsāṃ gandharvaḥ śikṣitāṃ giram | [K: dadat]

BDhS 2.2.4.5cd agniś ca sarvabhakṣatvaṃ tasmān niṣkalmaṣāḥ striyaḥ || [K: sarvabhakṣyatvaṃ]

BDhS 2.2.4.6ab aprajāṃ daśame varṣe strīprajāṃ dvādaśe tyajet |

BDhS 2.2.4.6cd mṛtaprajāṃ pañcadaśe sadyas tv apriyavādinīm ||

BDhS 2.2.4.7 saṃvatsaraṃ pretapatnī madhumāṃsamadyalavaṇāni varjayedadhaḥ śayīta ||

BDhS 2.2.4.8 ṣaṇmāsān iti maudgalyaḥ ||

BDhS 2.2.4.9 ata ūrdhvaṃ gurubhir anumatā devarāj janayet putram aputrā ||

BDhS 2.2.4.10-1 athāpy udāharanti |

BDhS 2.2.4.10-2ab vaśā cotpannaputrā ca nīrajaskā gataprajā |

BDhS 2.2.4.10-2cd nākāmā saṃniyojyā syāt phalaṃ yasyāṃ na vidyate || iti ||

BDhS 2.2.4.11 mātulapitṛsvasā bhaginī bhāgineyī snuṣā mātulānīsakhivadhūr ity agamyāḥ ||

BDhS 2.2.4.12 agamyānāṃ gamane kṛcchrātikṛcchrau cāndrāyaṇam itiprāyaścittiḥ ||

BDhS 2.2.4.13 etena caṇḍālīvyavāyo vyākhyātaḥ ||

BDhS 2.2.4.14-1 athāpy udāharanti |

BDhS 2.2.4.14-2ab caṇḍālīṃ brāhmaṇo gatvā bhuktvā ca pratigṛhya ca |

BDhS 2.2.4.14-2cd ajñānāt patito vipro jñānāt tu samatāṃ vrajet ||

BDhS 2.2.4.15ab pitur guror narendrasya bhāryāṃ gatvā pramādataḥ |

BDhS 2.2.4.15cd gurutalpī bhavet tena pūrvoktas tasya niṣkrayaḥ || iti || [K:niścayaḥ]

BDhS 2.2.4.16 adhyāpanayājanapratigrahair aśaktaḥ kṣatradharmeṇa jīvetpratyanantaratvāt ||

BDhS 2.2.4.17 neti gautamaḥ | atyugro hi kṣatradharmo brāhmaṇasya ||

BDhS 2.2.4.18-1 athāpy udāharanti |

BDhS 2.2.4.18-2ab gavārthe brāhmaṇārthe vā varṇānāṃ vāpi saṃkare |

BDhS 2.2.4.18-2cd gṛhṇīyātāṃ vipraviśau śastraṃ dharmavyapekṣayā ||

BDhS 2.2.4.19 vaiśyavṛttir anuṣṭheyā pratyanantaratvāt ||

BDhS 2.2.4.20 prāk prātarāśāt karṣī syāt ||

BDhS 2.2.4.21 asyūtanāsikābhyāṃ samuṣkābhyām atudann ārayāmuhurmuhur abhyucchandayan || [BDhS 2.2.4.20-21 = BDhS 3.2.3]

BDhS 2.2.4.22 bhāryādir agniḥ | tasmin karmakaraṇaṃ prāg agnyādheyāt ||

BDhS 2.2.4.23 agnyādheyaprabhṛty athemāny ajasrāṇi bhavanti yathaitadagnyādheyam agnihotraṃ darśapūrṇamāsāv āgrayaṇamudagayanadakṣiṇāyanayoḥ paśuś cāturmāsyāny ṛtumukhe ṣaḍḍhotā vasantejyotiṣtoma ity evaṃ kṣemaprāpaṇam ||

BDhS 2.2.4.24 athāpy udāharanti |

BDhS 2.2.4.24ab na divāsvapnaśīlena na ca sarvānnabhojinā |

BDhS 2.2.4.24cd kāmaṃ śakyaṃ nabho gantum ārūḍhapatitena vā ||

BDhS 2.2.4.25 dainyaṃ śāṭhyaṃ jaihmyaṃ ca varjayet ||

BDhS 2.2.4.26-1 athāpy atrośanasaś ca vṛṣaparvaṇaś ca duhitroḥ saṃvādegāthām udāharanti |

BDhS 2.2.4.26-2ab stuvato duhitā tvaṃ vai yācataḥ pratigṛhṇataḥ |

BDhS 2.2.4.26-2cd athāhaṃ stūyamānasya dadato 'pratigṛhṇataḥ |

BDhS 2.2.4.26-3 dadato 'pratigṛhṇata iti ||

BDhS 2.3.5.1 tapasyam apovagāhanam || [K: tapasyam avagāhanam]

BDhS 2.3.5.2 devatās tarpayitvā pitṛtarpaṇam ||

BDhS 2.3.5.3 anutīrtham apa utsiñcati | ūrjaṃ vahantīr iti || [K: utsiñced]

BDhS 2.3.5.4-1 athāpy udāharanti |

BDhS 2.3.5.4-2ab sravantīṣv aniruddhāsu trayo varṇā dvijātayaḥ |

BDhS 2.3.5.4-2cd prātarutthāya kurvīrandevaṛṣipitṛtarpaṇam || [K: prātarutthāyāya]

BDhS 2.3.5.5 niruddhāsu na kurvīrann aṃśabhāk tatra setukṛt ||

BDhS 2.3.5.6 tasmāt parakṛtān setūn kūpāṃś ca parivarjayed iti ||

BDhS 2.3.5.7-1 athāpy udāharanti |

BDhS 2.3.5.7-2ab uddhṛtya vāpi trīn piṇḍān kuryād āpatsu no sadā |

BDhS 2.3.5.7-2cd niruddhāsu tu mṛtpiṇḍān kūpāt trīn abghaṭāṃs tathā || iti ||

BDhS 2.3.5.8 bahupratigrāhyasyāpratigrāhyasya vā pratigṛhyāyājyaṃ vāyājayitvānāśyānnasya vānnam aśitvā taratsamandīyaṃ japed iti || [K: bahupratigrāhyasya pratigṛhyāpratigrāhyasya vā]

BDhS 2.3.5.9-1 athāpy udāharanti |

BDhS 2.3.5.9-2ab gurusaṃkariṇaś caiva śiṣyasaṃkariṇaś ca ye |

BDhS 2.3.5.9-2cd āhāramantrasaṃkīrṇā dīrghaṃ tama upāsate || iti ||

BDhS 2.3.5.10 atha snātakavratāni ||

BDhS 2.3.5.11 sāyaṃ prātar yad aśanīyaṃ syāt tenānnena vaiśvadevaṃbalim upahṛtya brāhmaṇakṣatriyaviṭśūdrān abhyāgatān yathāśaktipūjayet ||

BDhS 2.3.5.12 yadi bahūnāṃ na śaknuyād ekasmai guṇavate dadyāt ||

BDhS 2.3.5.13 yo vā prathamam upagataḥ syāt || [K: upāgataḥ]

BDhS 2.3.5.14 śūdraś ced āgatas taṃ karmaṇi niyuñjyāt ||

BDhS 2.3.5.15 śrotriyāya vāgraṃ dadyāt ||

BDhS 2.3.5.16 ye nityā bhāktikāḥ syus teṣāmanuparodhena saṃvibhāgo vihitaḥ || [K: nityābhaktikās]

BDhS 2.3.5.17 na tv eva kadācid adattvā bhuñjīta ||

BDhS 2.3.5.18-1 athāpy atrānnagītau ślokāv udāharanti |

BDhS 2.3.5.18-2ab yo mām adattvā pitṛdevatābhyobhṛtyātithīnāṃ ca suhṛgjanasya |

BDhS 2.3.5.18-2cd saṃpannam aśnan viṣam atti mohāt tam admy ahaṃ tasya camṛtyur asmi ||

BDhS 2.3.5.18-3ab hutāgnihotraḥ kṛtavaiśvadevaḥ pūjyātithīn bhṛtyajanāvaśiṣṭam |

BDhS 2.3.5.18-3cd tuṣṭaḥ śuciḥ śraddadhad atti yo māṃ tasyāmṛtaṃ syāṃsa ca māṃ bhunakti [K: bhunaktīti] ||

BDhS 2.3.5.19 subrāhmaṇaśrotriyavedapāragebhyogurvarthaniveśāuṣadhārthavṛttikṣīṇayakṣyamāṇādhyayanādhvasaṃyogavaiśvajiteṣu dravyasaṃvibhāgo yathāśakti kāryo bahirvedibhikṣamāṇeṣu ||

BDhS 2.3.5.20 kṛtānnam itareṣu ||

BDhS 2.3.5.21 suprakṣālitapādapāṇir ācāntaḥ śucau saṃvṛte deśe 'nnamupahṛtam upasaṃgṛhya kāmakrodhadrohalobhamohān apahatya sarvābhiraṅgulībhiḥ śabdam akurvan prāśnīyāt ||

BDhS 2.3.6.1 na piṇḍaśeṣaṃ pātryām utsṛjet ||

BDhS 2.3.6.2 māṃsamatsyatilasaṃsṛṣṭaprāśane 'pa upaspṛśyāgnimabhimṛśet ||

BDhS 2.3.6.3 astamite ca snānam ||

BDhS 2.3.6.4 pālāśam āsanaṃ pāduke dantadhāvanam iti varjayet ||

BDhS 2.3.6.5 notsaṅge 'nnaṃ bhakṣayet ||

BDhS 2.3.6.6 āsandyāṃ na bhuñjīta ||

BDhS 2.3.6.7 vaiṇavaṃ daṇḍaṃ dhārayed rukmakuṇḍale ca ||

BDhS 2.3.6.8 padā pādasya prakṣālanam adhiṣṭhānaṃ ca varjayet ||

BDhS 2.3.6.9 na bahirmālāṃ dhārayet ||

BDhS 2.3.6.10 sūryam udayāstamaye na nirīkṣeta ||

BDhS 2.3.6.11 nendradhanur iti parasmai prabrūyāt ||

BDhS 2.3.6.12 yadi brūyān maṇidhanur ity eva brūyāt ||

BDhS 2.3.6.13 puradvārīndrakīlaparighāv antareṇa nātīyāt ||

BDhS 2.3.6.14 pleṅkhayor [K: preṅkhayor] antareṇa na gacchet ||

BDhS 2.3.6.15 vatsatantīṃ ca nopari gacchet ||

BDhS 2.3.6.16 bhasmāsthiromatuṣakapālāpasnānāni nādhitiṣṭhet ||

BDhS 2.3.6.17 gāṃ dhayantīṃ na parasmai prabrūyāt ||

BDhS 2.3.6.18 nādhenum adhenur iti brūyāt ||

BDhS 2.3.6.19 yadi brūyād dhenuṃ bhavyety [K: dhenubhavyety] eva brūyāt ||

BDhS 2.3.6.20 śuktā rūkṣāḥ paruṣā vāco na brūyāt ||

BDhS 2.3.6.21 naiko 'dhvānaṃ vrajet ||

BDhS 2.3.6.22 na patitair na striyā na śūdreṇa ||

BDhS 2.3.6.23 na pratisāyaṃ vrajet ||

BDhS 2.3.6.24 na nagnaḥ snāyāt ||

BDhS 2.3.6.25 na naktaṃ snāyāt ||

BDhS 2.3.6.26 na nadīṃ bāhukas taret ||

BDhS 2.3.6.27 na kūpam avekṣeta ||

BDhS 2.3.6.28 na gartam avekṣeta ||

BDhS 2.3.6.29 na tatropaviśed yata enam anya utthāpayet ||

BDhS 2.3.6.30ab panthā deyo brāhmaṇāya gave rājñe hy acakṣuṣe |

BDhS 2.3.6.30cd vṛddhāya bhārataptāya garbhiṇyai durbalāya ca ||

BDhS 2.3.6.31 prabhūtaidhodakayavasasamitkuśamālyopaniṣkramaṇamāḍhyajanākulam analasasamṛddham āryajanabhūyiṣṭhamadasyupraveśyaṃ grāmam āvasituṃ yateta dhārmikaḥ || [K: prabhūtadhodaka]

BDhS 2.3.6.32ab udapānodake grāme brāhmaṇo vṛṣalīpatiḥ |

BDhS 2.3.6.32cd uṣitvā dvādaśa samāḥ śūdrasādharmyam ṛcchati ||

BDhS 2.3.6.33ab purareṇukuṇṭhitaśarīras tatparipurṇanetravadanaś ca | [K: tatparipūrṇa]

BDhS 2.3.6.33cd nagare vasan suniyatātmā siddhim avāpsyatīti na tadasti ||

BDhS 2.3.6.34ab rathāśvagajadhānyānāṃ gavāṃ caiva rajaḥ śubham |

BDhS 2.3.6.34cd apraśastaṃ samūhanyāḥ śvājāvikharavāsasām ||

BDhS 2.3.6.35 pūjyān pūjayet ||

BDhS 2.3.6.36ab ṛṣividvannṛpavaramātulaśvaśuraṛtvijaḥ |

BDhS 2.3.6.36cd ete 'rghyāḥ śāstravihitāḥ smṛtāḥ kālavibhāgaśaḥ ||

BDhS 2.3.6.37ab ṛṣividvannṛpāḥ prāptāḥ kriyārambhe varaṛtvijau |

BDhS 2.3.6.37cd mātulaśvaśurau pūjyau saṃvatsaragatāgatau || iti ||

BDhS 2.3.6.38ab agnyagāre gavāṃ madhye brāhmaṇānāṃ ca saṃnidhau |

BDhS 2.3.6.38cd svādhyāye bhojane caiva dakṣiṇaṃ bāhum uddharet ||

BDhS 2.3.6.39ab uttaraṃ vāsaḥ kartavyaṃ pañcasv eteṣu karmasu |

BDhS 2.3.6.39cd svādhyāyotsargadāneṣu bhojanācāmayos [K:bhojanācamanayos] tathā ||

BDhS 2.3.6.40ab havanaṃ bhojanaṃ dānam upahāraḥ pratigrahaḥ |

BDhS 2.3.6.40cd bahirjānu na kāryāṇi tadvad ācamanaṃ smṛtam ||

BDhS 2.3.6.41ab anne śritāni bhūtāni annaṃ prāṇam iti śrutiḥ |

BDhS 2.3.6.41cd tasmād annaṃ pradātavyam annaṃ hi paramaṃ haviḥ ||

BDhS 2.3.6.42-1ab hutena śāmyate pāpaṃ hutam annena śāmyati |

BDhS 2.3.6.42-1cd annaṃ dakṣiṇayā śāntim upayātīti na śrutiḥ [K: naśśrutir iti] |

BDhS 2.3.6.42-2 upayātīti naḥ śrutir iti || [K omits]

BDhS 2.4.7.1 athātaḥ saṃdhyopāsanavidhiṃ vyākhyāsyāmaḥ ||

BDhS 2.4.7.2 tīrthaṃ gatvāprayato 'bhiṣiktaḥ prayato vānabhiṣiktaḥprakṣālitapādapāṇir apa ācamya surabhimatyābliṅgābhirvāruṇībhir hiraṇyavarṇābhiḥ pāvamānībhir vyāhṛtibhir anyaiś capavitrair ātmānaṃ prokṣya prayato bhavati ||

BDhS 2.4.7.3-1 athāpy udāharanti |

BDhS 2.4.7.3-2ab apovagāhanaṃ snānaṃ vihitaṃ sārvavarṇikam |

BDhS 2.4.7.3-2cd mantravatprokṣaṇaṃ cāpi dvijātīnāṃ viśiṣyate || iti ||

BDhS 2.4.7.4 sarvakarmaṇāṃ caivārambheṣu prāk saṃdhyopāsanakālāccaitenaiva pavitrasamūhenātmānaṃ prokṣya prayato bhavati ||

BDhS 2.4.7.5 athāpy udāharanti | darbheṣv āsīno darbhān dhārayamāṇaḥsodakena pāṇinā pratyaṅmukhaḥ sāvitrīṃ sahasrakṛtva āvartayet ||

BDhS 2.4.7.6 prāṇāyāmaśo vā śatakṛtvaḥ ||

BDhS 2.4.7.7 ubhayataḥpraṇavāṃ sasaptavyāhṛtikāṃ manasā vā daśakṛtvaḥ ||

BDhS 2.4.7.8 tribhiś ca prāṇāyāmais tānto brahmahṛdayena ||

BDhS 2.4.7.9 vāruṇībhyāṃ rātrim upatiṣṭhate | imaṃ me varuṇa | tat tvāyāmīti | dvābhyām ||

BDhS 2.4.7.10 evam eva prātaḥ prāṅmukhas tiṣṭhan ||

BDhS 2.4.7.11 maitrībhyām ahar upatiṣṭhate | mitrasya carṣaṇīdhṛtaḥ | mitrojanān yātayatīti | dvābhyām ||

BDhS 2.4.7.12 supūrvām api pūrvām upakramyodita āditye samāpnuyāt ||

BDhS 2.4.7.13 anastamita upakramya supaścād api paścimām ||

BDhS 2.4.7.14 saṃdhyayoś ca saṃpattāv ahorātrayoś ca saṃtatyai [K: santatiḥ] ||

BDhS 2.4.7.15-1 api cātra prajāpatigītau ślokau bhavataḥ |

BDhS 2.4.7.15-2ab anāgatāṃ tu ye pūrvām anatītāṃ tu paścimām |

BDhS 2.4.7.15-2cd saṃdhyāṃ nopāsate viprāḥ kathaṃ te brāhmaṇāḥ smṛtāḥ ||

BDhS 2.4.7.15-3ab sāyaṃ prātaḥ sadā saṃdhyāṃ ye viprā no upāsate |

BDhS 2.4.7.15-3cd kāmaṃ tān dhārmiko rājā śūdrakarmasu yojayed || iti ||

BDhS 2.4.7.16 tatra sāyamatikrame rātryupavāsaḥprātaratikrame 'harupavāsaḥ ||

BDhS 2.4.7.17 sthānāsanaphalam avāpnoti ||

BDhS 2.4.7.18-1 athāpy udāharanti |

BDhS 2.4.7.18-2ab yad upasthakṛtaṃ pāpaṃ padbhyāṃ vā yat kṛtaṃ bhavet |

BDhS 2.4.7.18-2cd bāhubhyāṃ manasā vāpi vācā vā yat kṛtaṃ bhavet |

BDhS 2.4.7.18-2ef sāyaṃ saṃdhyām upasthāya tena tasmāt pramucyate ||

BDhS 2.4.7.19 rātryā cāpi saṃdhīyate na cainaṃ varuṇo gṛhṇāti ||

BDhS 2.4.7.20 evam eva prātar upasthāya rātrikṛtāt pāpāt pramucyate ||

BDhS 2.4.7.21 ahnā cāpi saṃdhīyate mitraś cainaṃ gopāyaty ādityaścainaṃ svargaṃ lokam unnayati ||

BDhS 2.4.7.22 sa evam evāharahar ahorātrayoḥ saṃdhiṣūpatiṣṭhamānobrahmapūto brahmabhūto brāhmaṇaḥ śāstram anuvartamāno brahmalokamabhijayatīti vijñāyate | brahmalokam abhijayatīti vijñāyate ||

BDhS 2.5.8.1 atha hastau prakṣālya kamaṇḍaluṃ mṛtpiṇḍaṃ ca saṃgṛhya [K:gṛhya] tīrthaṃ gatvā triḥ pādau prakṣālayate trir ātmānaṃ ||

BDhS 2.5.8.2 atha haike bruvate | śmaśānam āpo devagṛhaṃ goṣṭhaṃ yatra cabrāhmaṇā aprakṣālya pādau tan na praveṣṭavyam iti ||

BDhS 2.5.8.3-1 athāpo 'bhiprapadyate |

BDhS 2.5.8.3-2ab hiraṇyaśṛṅgaṃ varuṇaṃ prapadye tīrthaṃ me dehi yācitaḥ |

BDhS 2.5.8.3-2cd yan mayā bhuktam asādhūnāṃ pāpebhyaś ca pratigrahaḥ ||

BDhS 2.5.8.3-3ab yan me manasā vācā karmaṇā vā duṣkṛtaṃ kṛtam |

BDhS 2.5.8.3-3cd tan na indro varuṇo bṛhaspatiḥ savitā ca punantupunaḥpunaḥ || iti || [K: tan ma]

BDhS 2.5.8.4 athāñjalināpa upahanti | sumitrā na āpa oṣadhayaḥ santv iti || [K: athāñjalinā upahanti]

BDhS 2.5.8.5 tāṃ diśaṃ nirukṣati yasyām asya diśi dveṣyo bhavati |durmitrās tasmai bhūyāsur yo 'smān dveṣṭi yaṃ ca vayaṃ dviṣma iti ||

BDhS 2.5.8.6 athāpa upaspṛśya triḥ pradakṣiṇam udakam āvartayati | yadapāṃ kruraṃ yad amedhyaṃ yad aśāntaṃ tadapagacchatād iti || [K: yad arpāṃ krūraṃ... apa gacchatād]

BDhS 2.5.8.7 apsu nimajjyonmajjya ||

BDhS 2.5.8.8 nāpsu sataḥ prayamaṇaṃ vidyate na vāsaḥpalpūlanaṃnopasparśanam ||

BDhS 2.5.8.9 yady uparuddhāḥ syur etenopatiṣṭhate | namo 'gnaye 'psumatenama indrāya namo varuṇāya namo vāruṇyai namo 'dbhya iti ||

BDhS 2.5.8.10-1 uttīryācamyācāntaḥ punar ācāmet |

BDhS 2.5.8.10-2 āpaḥ punantu pṛthivīṃ pṛthivī pūtāpunātu mām | punantu brahmaṇaspatir brahma pūtā punātu mām || [K: pṛthivī pṛthivī]

BDhS 2.5.8.10-3 yad ucchiṣṭam abhojyaṃ yad vā duścaritaṃ mama | sarvaṃpunantu mām āpo 'satāṃ ca pratigrahaṃ svāheti ||

BDhS 2.5.8.11 pavitre kṛtvādbhir mārjayati | āpo hi ṣṭhā mayobhuva ititisṛbhiḥ | hiraṇyavarṇāḥ śucayaḥ pāvakā iti catasṛbhiḥ | pavamānaḥ suvarjana iti | etenānuvākenamārjayitvāntarjalagato 'ghamarṣaṇena trīn prāṇāyāmāndhārayitvottīrya vāsaḥ pīḍayitvā prakṣālitopavātānyakliṣṭāni vāsāṃsi paridhāyāpa ācamya darbheṣv āsīno darbhāndhārayamāṇaḥ prāṅmukhaḥ sāvitrīṃ sahasrakṛtvaāvartayec chatakṛtvo 'parimitakṛtvo vā daśāvaram || [K: suvarcana]

BDhS 2.5.8.12 athādityam upatiṣṭhate | ud vayaṃ tamasas pari | ud u tyam | citram | tac cakṣur devahitam | ya udagād iti ||

BDhS 2.5.8.13 athāpy udāharanti | praṇavo vyāhṛtayaḥ sāvitrī cety etepañca brahmayajñā aharahar brāhmaṇaṃ kilbiṣāt pāvayanti ||

BDhS 2.5.8.14 pūtaḥ pañcabhir brahmayajñair athottaraṃ devatās tarpayati ||

BDhS 2.5.9.1 om agniḥ prajāpatiḥ somo rudro 'ditir bṛhaspatiḥsarpā ity etāni prāgdvārāṇi daivatāni sanakṣatrāṇi sagrahāṇisāhorātrāṇi samuhūrtāni tarpayāmi | oṃ vasūṃś ca tarpayāmi ||

BDhS 2.5.9.2 oṃ pitaro 'ryamā bhagaḥ savitā tvaṣṭā vāyurindrāgnī ity etāni dakṣiṇadvārāṇi daivatāni sanakṣatrāṇisagrahāṇi sāhorātrāṇi samuhūrtāni tarpayāmi | oṃ rudrāṃś catarpayāmi || [K generally omits: oṃ]

BDhS 2.5.9.3 oṃ mitra indro mahāpitara āpo viśve devā brahmāviṣṇur ity etāni pratyagdvārāṇi daivatāni sanakṣatrāṇi sagrahāṇisāhorātrāṇi samuhūrtāni tarpayāmi | om ādityāṃś ca tarpayāmi ||

BDhS 2.5.9.4 oṃ vasavo varuṇo 'ja ekapād ahirbudhnyaḥpūṣāśvinau yama ity etāny udagdvārāṇi daivatāni sanakṣatrāṇisagrahāṇi sāhorātrāṇi samuhūrtāni tarpayāmi | oṃ viśvāndevāṃs tarpayāmi | oṃ sādhyāṃś ca tarpayāmi [K: sādhyāṃstarpayāmi] ||

BDhS 2.5.9.5 oṃ brahmāṇaṃ tarpayāmi | oṃ prajāpatiṃ tarpayāmi | oṃ caturmukhaṃ tarpayāmi | oṃ parameṣṭhinaṃ tarpayāmi | oṃ hiraṇyagarbhaṃtarpayāmi | oṃ svayaṃbhuvaṃ tarpayāmi | oṃ brahmapārṣadāṃs tarpayāmi | oṃ brahmapārṣadīś catarpayāmi | oṃ agniṃ tarpayāmi | oṃ vāyuṃtarpayāmi | oṃ varuṇaṃ tarpayāmi | oṃ sūryaṃtarpayāmi | oṃ candramasaṃ tarpayāmi | oṃ nakṣatrāṇi tarpayāmi | [K adds: jyotīṃṣi tarpayāmi |] oṃ sadyojātaṃ tarpayāmi | oṃ bhūḥ puruṣaṃ tarpayāmi | oṃ bhuvaḥ puruṣaṃtarpayāmi | oṃ suvaḥ puruṣaṃ tarpayāmi | oṃ bhūr bhuvaḥ suvaḥ puruṣaṃtarpayāmi | oṃ bhūs tarpayāmi | oṃ bhuvas tarpayāmi | oṃ suvastarpayāmi | oṃ mahas tarpayāmi | oṃ janas tarpayāmi | oṃ tapastarpayāmi | oṃ satyaṃ tarpayāmi ||

BDhS 2.5.9.6-1 oṃ bhavaṃ devaṃ tarpayāmi | oṃ śarvaṃ devam tarpayāmi | om īśānaṃ devaṃ tarpayāmi | oṃ paśupatiṃ devaṃ tarpayāmi | oṃ rudraṃ devaṃ tarpayāmi | om ugraṃ devaṃ tarpayāmi | oṃ bhīmaṃ devaṃ tarpayāmi | oṃ mahāntaṃ devaṃ tarpayāmi |

BDhS 2.5.9.6-2 oṃ bhavasya devasya patnīṃ tarpayāmi | oṃ śarvasya devasyapatnīṃ tarpayāmi | om īśānasya devasya patnīṃ tarpayāmi | oṃpaśupater devasya patnīṃ tarpayāmi | oṃ rudrasya devasya patnīṃtarpayāmi | om ugrasya devasya patnīṃ tarpayāmi | oṃ bhīmasya devasyapatnīṃ tarpayāmi | oṃ mahato devasya patnīṃ tarpayāmi |

BDhS 2.5.9.6-3 oṃ bhavasya devasya sutaṃ tarpayāmi | oṃ śarvasya devasyasutaṃ tarpayāmi | om īśānasya devasya sutaṃ tarpayāmi | oṃ paśupaterdevasya sutaṃ tarpayāmi | oṃ rudrasya devasya sutaṃ tarpayāmi | omugrasya devasya sutaṃ tarpayāmi | oṃ bhīmasya devasya sutaṃ tarpayāmi | oṃ mahato devasya sutaṃ tarpayāmi | oṃ rudrāṃs tarpayāmi | oṃ rudrapārṣadāṃs tarpayāmi | oṃ rudrapārṣadīśca tarpayāmi ||

BDhS 2.5.9.7 oṃ vighnaṃ tarpayāmi | oṃ vināyakaṃ tarpayāmi | oṃ vīraṃ tarpayāmi | oṃ sthūlaṃ [K: śūraṃ] tarpayāmi | oṃ varadaṃ tarpayāmi | oṃ hastimukhaṃ tarpayāmi | oṃ vakratuṇḍaṃ tarpayāmi | om ekadantaṃ tarpayāmi | oṃ lambodaraṃ tarpayāmi | [K: gaṇapatiṃ tarpayāmi |] oṃ vighnapārṣadāṃs tarpayāmi | oṃ vighnapārṣadīś ca tarpayāmi ||

BDhS 2.5.9.8 oṃ sanatkumāraṃ tarpayāmi | oṃ skandaṃtarpayāmi | om indraṃ tarpayāmi | oṃ ṣaṣṭhīṃtarpayāmi | oṃ ṣaṇmukhaṃ tarpayāmi | oṃ jayantaṃ [K: viśākhaṃ] tarpayāmi | oṃ viśākhaṃ [K:jayantaṃ] tarpayāmi | oṃ mahāsenaṃ tarpayāmi | oṃsubrahmaṇyaṃ tarpayāmi [K omits: oṃ subrahmaṇyaṃ tarpayāmi] | oṃ skandapārṣadāṃs tarpayāmi | oṃ skandapārṣadīś ca tarpayāmi ||

BDhS 2.5.9.9 om ādityaṃ tarpayāmi | oṃ somaṃ tarpayāmi | om aṅgārakaṃ tarpayāmi | oṃ budhaṃ tarpayāmi | oṃ bṛhaspatiṃ tarpayāmi | oṃ śukraṃ tarpayāmi | oṃ śanaiścaraṃ tarpayāmi | oṃ rāhuṃtarpayāmi | oṃ ketuṃ tarpayāmi ||

BDhS 2.5.9.10 oṃ keśavaṃ tarpayāmi | oṃ nārāyaṇaṃ tarpayāmi | oṃ mādhavaṃ tarpayāmi | oṃ govindaṃtarpayāmi | oṃ viṣṇuṃ tarpayāmi | oṃ madhusūdanaṃ tarpayāmi | oṃ trivikramaṃ tarpayāmi | oṃ vāmanaṃ tarpayāmi | oṃ śrīdharaṃ tarpayāmi | oṃ hṛṣīkeśaṃ tarpayāmi | oṃ padmanābhaṃtarpayāmi | oṃ dāmodaraṃ tarpayāmi | oṃ śriyaṃ devīṃ tarpayāmi | oṃ sarasvatīṃ devīṃ tarpayāmi | oṃ puṣṭiṃtarpayāmi | oṃ tuṣṭiṃ tarpayāmi | oṃ garutmantaṃ tarpayāmi | oṃ viṣṇupārṣadāṃs tarpayāmi | oṃ viṣṇupārṣadīś ca tarpayāmi || [K: puṣṭiṃ devīṃ ... tuṣṭiṃ devīṃ ... vainateyaṃ]

BDhS 2.5.9.11 oṃ yamaṃ tarpayāmi | oṃ yamarājaṃ tarpayāmi | oṃ dharmaṃ tarpayāmi | oṃ dharmarājaṃtarpayāmi | oṃ kālaṃ tarpayāmi | oṃ nīlaṃtarpayāmi | oṃ mṛtyuṃ tarpayāmi | oṃ vaivasvataṃ [K: antakaṃ] tarpayāmi | oṃ citraṃ tarpayāmi | oṃ citraguptaṃ tarpayāmi | om audumbaraṃ tarpayāmi | [K adds: vaivasvataṃ tarpayāmi] | oṃ vaivasvatapārṣadāṃs tarpayāmi | oṃ vaivasvatapārṣadīśca tarpayāmi ||

BDhS 2.5.9.12 oṃ bhūmidevāṃs tarpayāmi | oṃ kāśyapam tarpayāmi | om antarikṣaṃ tarpayāmi | oṃ vidyāṃ tarpayāmi | jyeṣṭhāṃ tarpayāmi | oṃ dhanvantariṃ tarpayāmi | oṃ dhanvantaripārṣadāṃs tarpayāmi | oṃ dhanvantaripārṣadīś ca tarpayāmīti || [K: bharadvājaṃ tarpayāmi gautamaṃ tarpayāmi atriṃ tarpayāmi āṅgirasaṃ tarpayāmi vidyāṃ tarpayāmi durgāṃ tarpayāmi jyeṣṭāṃ ... omits: iti]

BDhS 2.5.9.13 atha nivītī ||

BDhS 2.5.9.14-1 om ṛṣīṃs tarpayāmi | oṃ maharṣīṃs tarpayāmi | oṃ paramarṣīṃs tarpayāmi | oṃ brahmarṣīṃs tarpayāmi | oṃ devarṣīṃs tarpayāmi | oṃ rājarṣīṃs tarpayāmi | oṃ śrutarṣīṃs tarpayāmi | oṃ janarṛṣīṃs tarpayāmi | oṃ taparṛṣīṃs tarpayāmi | oṃ satyarṣīṃs tarpayāmi | oṃ saptarṣīṃs tarpayāmi | oṃ kāṇḍarṣīṃs tarpayāmi | oṃ ṛṣikāṃs tarpayāmi | om ṛṣipatnīs tarpayāmi | om ṛṣiputrāṃstarpayāmi | om ṛṣipautrāṃs tarpayāmi | [K: paramarṣīṃs ... maharṣīṃs]

BDhS 2.5.9.14-2 oṃ kāṇvaṃ baudhāyanaṃ tarpayāmi | om āpastambaṃ sūtrakāraṃ tarpayāmi | oṃ satyāṣāḍhaṃhiraṇyakeśinaṃ tarpayāmi | oṃ vājasaneyinaṃ yājñavalkyamtarpayāmi | om āśvalāyanaṃ śaunakaṃ tarpayāmi | oṃ vyāsaṃ tarpayāmi | oṃ vasiṣṭhaṃ tarpayāmi |

BDhS 2.5.9.14-3 oṃ praṇavaṃ tarpayāmi | oṃ vyāhṛtīs tarpayāmi | oṃ sāvitrīṃ tarpayāmi | oṃ gāyatrīṃ tarpayāmi | oṃ chandāṃsi tarpayāmi | om ṛgvedaṃ tarpayāmi | oṃ yajurvedaṃtarpayāmi | oṃ sāmavedaṃ tarpayāmi | om atharvavedaṃ tarpayāmi | om atharvāṅgirasas tarpayāmi | om itihāsapurāṇānitarpayāmi | oṃ sarvavedāṃs tarpayāmi | oṃ sarvadevajanāṃs tarpayāmi | oṃ sarvabhūtāni tarpayāmīti || [K: atharvāṅgirasaṃ ... tarpayāmi ||]

BDhS 2.5.10.1 atha prācīnāvīti | oṃ pitṝn svadhā namas tarpayāmi | oṃ pitāmahān svadhā namas tarpayāmi | oṃ prapitāmahān svadhā namas tarpayāmi | oṃ mātṝḥ svadhānamas tarpayāmi | oṃ pitāmahīḥ svadhā namas tarpayāmi | oṃ prapitāmahīḥ svadhā namas tarpayāmi | oṃ mātāmahān svadhā namas tarpayāmi | oṃ mātuḥ pitāmahānsvadhā namas tarpayāmi | oṃ mātuḥ prapitāmahān svadhānamas tarpayāmi | oṃ mātāmahīḥ svadhā namas tarpayāmi | oṃ mātuḥ pitāmahīḥ svadhā namas tarpayāmi | oṃ mātuḥ prapitāmahīḥ svadhā namas tarpayāmi ||

BDhS 2.5.10.2 om ācāryān svadhā namas tarpayāmi | om ācāryapatnīḥ svadhā namas tarpayāmi | oṃ gurūn svadhānamas tarpayāmi | oṃ gurupatnīḥ svadhā namas tarpayāmi | oṃ sakhīn svadhā namas tarpayāmi | oṃ sakhipatnīḥ svadhā namas tarpayāmi | oṃ jñātīn svadhānamas tarpayāmi | oṃ jñātipatnīḥ svadhā namastarpayāmi | om amātyān svadhā namas tarpayāmi | om amātyapatnīḥ svadhā namas tarpayāmi | oṃ sarvān svadhā namas tarpayāmi | oṃ sarvāḥ svadhā namastarpayāmīti ||

BDhS 2.5.10.3 anutīrtham apa utsiñcati ||

BDhS 2.5.10.4 ūrjaṃ vahantīr amṛtaṃ ghṛtaṃ payaḥ kīlālaṃ parisrutam | svadhā stha tarpayata me pitṝn | tṛpyata tṛpyata tṛpyateti ||

BDhS 2.5.10.5 naikavastro nārdravāsā daivāni [K: devāni] karmāṇyanusaṃcaret ||

BDhS 2.5.10.6 pitṛsaṃyuktāni cety ekeṣām | pitṛsaṃyuktāni cety ekeṣām ||

BDhS 2.6.11.1 atheme pañca mahāyajñāḥ | tāny eva mahāsattrāṇi |devayajñaḥ pitṛyajño bhūtayajño manuṣyayajño brahmayajña iti ||

BDhS 2.6.11.2 aharahaḥ svāhākuryād ā kāṣṭhāt | tathaitaṃdevayajñaṃ samāpnoti ||

BDhS 2.6.11.3 aharahaḥ svadhākuryād odapātrāt | tathaitaṃpitṛyajñaṃ samāpnoti ||

BDhS 2.6.11.4 aharahar namaskuryād ā puṣpebhyaḥ | tathaitambhūtayajñaṃ samāpnoti ||

BDhS 2.6.11.5 aharahar brāhmaṇebhyo 'nnaṃ dadyād ā mūlaphalaśākebhyaḥ | tathaitaṃ manuṣyayajñaṃ samāpnoti ||

BDhS 2.6.11.6 aharahaḥ svādhyāyaṃ kuryād ā praṇavāt | tathaitaṃ brahmayajñaṃ samāpnoti ||

BDhS 2.6.11.7 svādhyāyo vai brahmayajñaḥ | tasya ha vā etasyabrahmayajñasya vāg eva juhūr mana upabhṛc cakṣur dhruvā medhā sruvaḥsatyam avabhṛthaḥ svargo loka udayanam | yāvantaṃ ha vā imāṃ vittasya pūrṇāṃ dadat svargaṃ lokaṃ jayati tāvantaṃ lokaṃ jayati bhūyāṃsaṃ cākṣayyaṃ cāpa punarmṛtyuṃ jayatiya evaṃ vidvān svādhyāyam adhīte | tasmāt svādhyāyo 'dhyetavya iti hi brāhmaṇam || [K omits:tāvantaṃ lokaṃ jayati]

BDhS 2.6.11.8 athāpy udāharanti | svabhyaktaḥ suhitaḥ sukhe śayaneśayāno yaṃ yaṃ kratum adhīte tena tenāsyeṣṭaṃ bhavatīti ||

[On the Āśramas]

BDhS 2.6.11.9 tasya ha vā etasya dharmasya caturdhā bhedam eka āhuḥ | adṛṣṭatvāt | ye catvāra iti | karmavādaḥ ||

BDhS 2.6.11.10 aiṣṭikapāśukasaumikadārvihomāṇām || [K dārvīhomāṇām]

BDhS 2.6.11.11-1 tad eṣābhivadati |

BDhS 2.6.11.11-2ab ye catvāraḥ pathayo devayānā antarā dyāvāpṛthivī viyanti |

BDhS 2.6.11.11-2cd teṣāṃ yo ajyānim ajītim āvahāt tasmai no devāḥ paridatteha sarve || iti ||

BDhS 2.6.11.12 brahmacārī gṛhastho vānaprasthaḥ parivrājaka iti ||

BDhS 2.6.11.13 brahmacārī guruśuśrūṣy ā maraṇāt ||

BDhS 2.6.11.14 vānaprastho vaikhānasaśāstrasamudācāraḥ ||

BDhS 2.6.11.15 vaikhānaso vane mūlaphalāśī tapaḥśīlaḥ savaneṣūdakamupaspṛśañ chrāmaṇakenāgnim ādhāyāgrāmyabhojīdevapitṛbhūtamanuṣyaṛṣipūjakaḥ sarvātithiḥ pratiṣiddhavarjaṃbaiṣkam apy upayuñjīta | na phālakṛṣṭam adhitiṣṭhed grāmaṃ ca napraviśet | jaṭilaś cīrājinavāsā nātisāṃvatsaraṃ bhuñjīta ||

BDhS 2.6.11.16 parivrājakaḥ parityajya bandhūn aparigrahaḥ pravrajed yathāvidhi || [K:parivrajed]

BDhS 2.6.11.17 araṇyaṃ gatvā ||

BDhS 2.6.11.18 śikhāmuṇḍaḥ ||

BDhS 2.6.11.19 kaupīnācchādanaḥ || [K: kaupīnācchādanāḥ]

BDhS 2.6.11.20 varṣāsv ekasthaḥ ||

BDhS 2.6.11.21 kāṣāyavāsāḥ ||

BDhS 2.6.11.22 sannamusale vyaṅgāre nivṛttaśarāvasaṃpāte bhikṣeta ||

BDhS 2.6.11.23 vāṅmanaḥkarmadaṇḍair bhūtānām adrohī ||

BDhS 2.6.11.24 pavitraṃ bibhrac chaucārtham || [K: bibhṛyāt]

BDhS 2.6.11.25 uddhṛtaparipūtābhir adbhir apkāryaṃ kurvāṇaḥ [K: adbhiḥ kāryaṃ kuryāt] ||

BDhS 2.6.11.26 apavidhya vaidikāni karmāṇy ubhayataḥ paricchinnā madhyamaṃpadaṃ saṃśliṣyāmaha iti vadantaḥ ||

BDhS 2.6.11.27 aikāśramyaṃ tv ācāryā aprajanatvād [K: aprajananatvād]itareṣām ||

BDhS 2.6.11.28 tatrodāharanti | prāhlādir ha vai kapilo nāmāsuraāsa | sa etān bhedāṃś cakāra devaiḥ [K: devais saha] spardhamānaḥ | tān manīṣī nādriyeta ||

BDhS 2.6.11.29 adṛṣṭatvāt | ye catvāra iti | karmavāda aiṣṭikapāśukasaumikadārvihomāṇām [K dārvīhomāṇām] ||

BDhS 2.6.11.30-1 tad eṣābhyanūcyate |

BDhS 2.6.11.30-2ab eṣa nityo mahimā brāhmaṇasya na karmaṇā vardhate nokanīyān |

BDhS 2.6.11.30-2cd tasyaivātmā padavit taṃ viditvā na karmaṇā lipyatepāpakena || iti || {cf. BDhS 2.10.17.7}

BDhS 2.6.11.31-1 sa brūyāt |

BDhS 2.6.11.31-2ab yena sūryas tapati tejaseddhaḥ pitā putreṇa pitṛmānyoniyonau |

BDhS 2.6.11.31-2cd nāvedavin manute taṃ bṛhantaṃ sarvānubhūm ātmānaṃ saṃparāye [K: sāmparāye] || iti || [K:sarvānubhum]

BDhS 2.6.11.32ab ime ye nārvāṅ na paraś caranti na brāhmaṇāso nasutekarāsaḥ |

BDhS 2.6.11.32cd ta ete vācam abhipadya pāpayā sirīs tantraṃ tanvateaprajajñaye || iti ||

BDhS 2.6.11.33 prajābhir agne amṛtatvam aśyām | jāyamāno vai brāhmaṇastribhir ṛṇavā jāyate brahmacaryeṇa rṣibhyo yajñena devebhyaḥ prajayāpitṛbhya iti | evam ṛṇasaṃyogavādinyo 'saṃkhyeyā [K: ṛṇasaṃyogādīnyasaṃkhyeyāni] bhavanti || {cf. BDhS 2.9.16.7}

BDhS 2.6.11.34-1ab trayīṃ vidyāṃ brahmacaryaṃ prajātiṃ śraddhāṃ tapoyajñam anupradānam |

BDhS 2.6.11.34-1cd ya etāni kurvate tair it saha smo rajo bhūtvādhvaṃsate 'nyat praśaṃsan || iti |

BDhS 2.6.11.34-2 dhvaṃsate 'nyat praśaṃsann iti || [K omits: dhvaṃsate 'nyat]

BDhS 2.7.12.1 atha śālīnayāyāvarāṇām ātmayājināṃ prāṇāhutīrvyākhyāsyāmaḥ ||

BDhS 2.7.12.2 sarvāvaśyakāvasāne saṃmṛṣṭopalipte deśe prāṅmukhaupaviśya tad bhūtam āhriyamāṇam | bhūr bhuvaḥ suvar om iti | upasthāya vācaṃ yacchet ||

BDhS 2.7.12.3 nyastam annaṃ mahāvyāhṛtibhiḥ pradakṣiṇam udakaṃ pariṣicyasavyena pāṇināvimuñcan | amṛtopastaraṇam asīti | purastād apaḥpītvā pañcānnena prāṇāhutīr juhoti | prāṇe niviṣṭo 'mṛtaṃjuhomi | śivo mā viśāpradāhāya | prāṇāya svāhā | apāneniviṣṭo 'mṛtaṃ juhomi | śivo mā viśāpradāhāya | apānāya svāhā | vyāne niviṣṭo 'mṛtaṃ juhomi

| śivo mā viśāpradāhāya | vyānāyasvāhā | udāne niviṣṭo 'mṛtaṃ juhomi | śivo mā viśāpradāhāya | udānāya svāhā | samāne niviṣṭo 'mṛtaṃ juhomi | śivo māviśāpradāhāya | samānāya svāheti || [K omits: apāne niviṣṭo samānāya svāhā]

BDhS 2.7.12.4 pañcānnena prāṇāhutīr hutvā tūṣṇīṃ bhūyo vratayetprajāpatiṃ manasā dhyāyan | nāntarā vācaṃ visṛjet ||

BDhS 2.7.12.5 yady antarā vācaṃ visṛjet | bhūr bhuvaḥ suvar om iti | japitvā punar eva bhuñjīta || [K: yad]

BDhS 2.7.12.6 tvakkeśanakhakīṭākhupurīṣāṇi dṛṣṭvā taṃ deśaṃ piṇḍamuddhṛtyādbhir abhyukṣya bhasmāvakīrya punar adbhiḥ prokṣya vācāca praśastam upayuñjīta ||

BDhS 2.7.12.7-1 athāpy udāharanti |

BDhS 2.7.12.7-2ab āsīnaḥ prāṅmukho 'śnīyād vāgyato 'nnam akutsayan |

BDhS 2.7.12.7-2cd askandayaṃs tanmanāś ca bhuktvā cāgnim upaspṛśed || iti ||

BDhS 2.7.12.8 sarvabhakṣyāpūpakandamūlaphalamāṃsāni dantair nāvadyet || [K: māṃsādīni]

BDhS 2.7.12.9 nātisuhitaḥ ||

BDhS 2.7.12.10 amṛtāpidhānam asīti | upariṣṭād apaḥ pītvācāntohṛdayadeśam abhimṛśati | prāṇānāṃ granthir asi rudro māviśāntakaḥ | tenānnenāpyāyasveti ||

BDhS 2.7.12.11-1 punar ācamya dakṣiṇe pādāṅguṣṭhe pāṇī nisrāvayati |

BDhS 2.7.12.11-2ab aṅguṣṭhamātraḥ puruṣo 'ṅguṣṭhaṃ ca samāśritaḥ |

BDhS 2.7.12.11-3cd īśaḥ sarvasya jagataḥ prabhuḥ prīṇāti viśvabhuk || iti ||

BDhS 2.7.12.12 hutānumantraṇam ūrdhvahastaḥ samācaret | śraddhāyāṃprāṇe niviśyāmṛtaṃ hutam | prāṇam annenāpyāyasva | śraddhāyāmapāne niviśyāmṛtaṃ hutam | prāṇam annenāpyāyasva | śraddhāyāṃvyāne niviśyāmṛtaṃ hutam | prāṇam annenāpyāyasva | śraddhāyāmudāne niviśyāmṛtaṃ hutam | prāṇam annenāpyāyasva | śraddhāyāṃsamāne niviśyāmṛtaṃ hutam | prāṇam annenāpyāyasveti | pañcabhiḥ || [K omits: śraddhāyām apāne śraddhāyāṃ samāne annenāpyāyasva]

BDhS 2.7.12.13 brahmaṇi ma ātmāmṛtatvāyeti [K: ātmāmṛtatvāyetyātmānam] ||

BDhS 2.7.12.14 akṣareṇa cātmānaṃ yojayet ||

BDhS 2.7.12.15 sarvakratuyājinām ātmayājī viśiṣyate ||

BDhS 2.7.12.16 athāpy udāharanti ||

BDhS 2.7.13.1ab yathā hi tūlam aiṣīkam agnau protaṃ pradīpyate |

BDhS 2.7.13.1cd tadvat sarvāṇi pāpāni dahyante hy ātmayājinaḥ ||

BDhS 2.7.13.2 kevalāgho bhavati kevalādī | mogham annaṃ vindateapracetā [K omits apracetā] iti ||

BDhS 2.7.13.3 sa evam evāharahaḥ sāyaṃ prātar juhuyāt ||

BDhS 2.7.13.4 adbhir vā sāyam ||

BDhS 2.7.13.5-1 athāpy udāharanti |

BDhS 2.7.13.5-2ab agre bhojayed atithīn antarvatnīr anantaram |

BDhS 2.7.13.5-2cd bālavṛddhāṃs tathā dīnān vyādhitāṃś ca viśeṣataḥ ||

BDhS 2.7.13.5-3ab adattvā tu ya etebhyaḥ pūrvaṃ bhuṅkte yathāvidhi |

BDhS 2.7.13.5-3cd bhujyamāno na jānāti na sa bhuṅkte sa bhujyate ||

BDhS 2.7.13.6ab pitṛdaivatabhṛtyānāṃ mātāpitror guros tathā |

BDhS 2.7.13.6cd vāgyato vighasam aśnīyād evaṃ dharmo vidhīyate || iti ||

BDhS 2.7.13.7-1 athāpy udāharanti |

BDhS 2.7.13.7-2ab aṣṭau grāsā muner bhakṣyāḥ ṣoḍaśāraṇyavāsinaḥ |

BDhS 2.7.13.7-2cd dvātriṃśat tu gṛhasthasya amitaṃ [K: gṛhasthasyāparimitaṃ] brahmacāriṇaḥ || [K: dvātriṃśataṃ]

BDhS 2.7.13.8ab āhitāgnir anaḍvāṃś ca brahmacārī ca te trayaḥ |

BDhS 2.7.13.8cd aśnanta eva sidhyanti naiṣāṃ siddhir anaśnatām || iti ||

BDhS 2.7.13.9ab gṛhastho brahmacārī vā yo 'naśnaṃs tu tapaś caret |

BDhS 2.7.13.9cd prāṇāgnihotralopena avakīrṇī bhavet tu saḥ ||

BDhS 2.7.13.10 anyatra prāyaścittāt | prāyaścitte tad eva vidhānam ||

BDhS 2.7.13.11-1 athāpy udāharanti |

BDhS 2.7.13.11-2ab antarā prātarāśaṃ ca sāyamāśaṃ tathaiva ca |

BDhS 2.7.13.11-2cd sadopavāsī bhavati yo na bhuṅkte kadācana || [K:kadācaneti]

BDhS 2.7.13.12ab prāṇāgnihotramantrāṃs tu niruddhe bhojane japet |

BDhS 2.7.13.12cd tretāgnihotramantrāṃs tu dravyālābhe yathā japet || iti ||

BDhS 2.7.13.13 evam ācaran brahmabhūyāya kalpate | brahmabhūyāya kalpata iti || [K: evam evācaran]

BDhS 2.8.14.1 pitryam āyuṣyaṃ svargyaṃ yaśasyaṃ puṣṭikarma ca ||

BDhS 2.8.14.2 trimadhus triṇāciketas trisuparṇaḥ pañcāgniḥṣaḍaṅgavic chīrṣako jyeṣṭhasāmakaḥ snātaka iti paṅktipāvanāḥ ||

BDhS 2.8.14.3 tadabhāve rahasyavit ||

BDhS 2.8.14.4 ṛco yajūṃṣi sāmānīti śrāddhasya mahimā | tasmādevaṃvidaṃ sapiṇḍam apy āśayet ||

BDhS 2.8.14.5ab rākṣoghnāni ca sāmāni svadhāvanti yajūṃṣi ca |

BDhS 2.8.14.5cd madhvṛco 'tha pavitrāṇi śrāvayed āśayañ chanaiḥ ||

BDhS 2.8.14.6 caraṇavato 'nūcānān yonigotramantrāsaṃbaddhāñ chucīn mantravatas tryavarān ayujaḥ pūrvedyuḥ prātar evavā nimantrya sadarbhopakḷpteṣv āsaneṣu prāṅmukhān upaveśayatyudaṅmukhān vā ||

BDhS 2.8.14.7 athaināṃs tilamiśrā apaḥ pratigrāhya gandhair mālyaiścālaṃkṛtya | agnau kariṣyāmīti | anujñāto 'gnim upasamādhāyasaṃparistīryāgnimukhāt kṛtvānnasyaiva tisra āhutīr juhoti | somāya pitṛpītāya svadhā namaḥ svāhā | yamāyāṅgirasvate pitṛmate svadhā namaḥ svāhā | agnayekavyavāhanāya sviṣṭakṛte svadhā namaḥ svāheti || [K: kṛtvājyasyaiva]

BDhS 2.8.14.8 taccheṣeṇānnam abhighāryānnasyaitā eva tisro juhuyāt || [K: tisra āhutīr]

BDhS 2.8.14.9 vayasāṃ piṇḍaṃ dadyāt ||

BDhS 2.8.14.10 vayasāṃ hi pitaraḥ pratimayā carantīti vijñāyate ||

BDhS 2.8.14.11 athetarat sāṅguṣṭhena pāṇinābhimṛśati ||

BDhS 2.8.14.12-1 pṛthivīsamantasya te 'gnir upadraṣṭā ṛcas te mahimā dattasyāpramādāya pṛthivī te pātraṃ dyaurapidhānaṃ brahmaṇas tvā mukhe juhomi brāhmaṇānāṃ tvā vidyāvatāṃprāṇāpānayor juhomy akṣitam asi mā pitṝṇāṃ kṣeṣṭhā amutrāmuṣmiṃloka iti | [K: pṛthivīsamaṃ tasya]

BDhS 2.8.14.12-2 antarikṣasamantasya [K: antarikṣassamaṃ tasya] te vāyur upaśrotā yajūṃṣi te mahimā dattasyāpramādāya pṛthivī te pātraṃ dyaur apidhānaṃ brahmaṇas tvā mukhe juhomi brāhmaṇānāṃ tvāvidyāvatāṃ prāṇāpānayor juhomy akṣitam asi mā pitāmahānāṃkṣeṣṭhā amutrāmuṣmiṃ loka iti |

BDhS 2.8.14.12-3 dyusamantasya ta ādityo 'nukhyātāsāmāni te mahimā dattasya apramādāya pṛthivī te pātraṃ dyaur apidhānaṃ brahmaṇas tvā mukhe juhomi brāhmaṇānāṃ tvā vidyāvatāṃprāṇāpānayor juhomy akṣitam asi mā prapitāmahānāṃ kṣeṣṭhā amutrāmuṣmiṃ loka iti || [K: dyausamaṃ tasya]

BDhS 2.8.15.1 atha vai bhavati ||

BDhS 2.8.15.2ab agnau karaṇaśeṣeṇa tad annam abhighārayet |

BDhS 2.8.15.2cd niraṅguṣṭhaṃ tu yad dattaṃ na tat prīṇāti vai pitṝn ||

BDhS 2.8.15.3ab ubhayoḥ śākhayor muktaṃ pitṛbhyo 'nnaṃ niveditam |

BDhS 2.8.15.3cd tad antaram upāsante asurā duṣṭacetasaḥ || [K: upāsante 'surā vai]

BDhS 2.8.15.4ab yātudhānāḥ piśācāś ca pratilumpanti tad dhaviḥ |

BDhS 2.8.15.4cd tiladāne hy adāyāś ca tathā krodhavaśe 'surāḥ ||

BDhS 2.8.15.5ab kāṣāyavāsā yān kurute japahomapratigrahān |

BDhS 2.8.15.5cd na tad devaṃgamaṃ bhavati havyakavyeṣuyad dhaviḥ || [K: devagamaṃ]

BDhS 2.8.15.6ab yac ca dattam anaṅguṣṭhaṃ yac caiva pratigṛhyate |

BDhS 2.8.15.6cd ācāmati ca yas tiṣṭhan na sa tena samṛdhyate || iti ||

BDhS 2.8.15.7 ādyantayor apāṃ pradānaṃ sarvatra ||

BDhS 2.8.15.8 jayaprabhṛti yathāvidhānam ||

BDhS 2.8.15.9 śeṣam uktam aṣṭakāhome ||

BDhS 2.8.15.10ab dvau daive pitṛkārye trīn ekaikam ubhayatra vā | [K: deve]

BDhS 2.8.15.10cd bhojayet susamṛddho 'pi na prasajyeta [K: prasajjeta] vistare ||

BDhS 2.8.15.11ab satkriyāṃ deśakālau ca śaucaṃ brāhmaṇasaṃpadam |

BDhS 2.8.15.11cd pañcaitān vistaro hanti tasmāt taṃ parivarjayet ||

BDhS 2.8.15.12ab urastaḥ pitaras tasya vāmataś ca pitāmahāḥ |

BDhS 2.8.15.12cd dakṣiṇataḥ prapitāmahāḥ pṛṣṭhataḥ piṇḍatarkakāḥ || iti ||

BDhS 2.9.16.1 prajākāmasyopadeśaḥ ||

BDhS 2.9.16.2 prajanananimittā samākhyety aśvināv ūcatuḥ ||

BDhS 2.9.16.3ab āyuṣā tapasā yuktaḥ svādhyāyejyāparāyaṇaḥ |

BDhS 2.9.16.3cd prajām utpādayed yuktaḥ svesve varṇe [K: vaṃśe]jitendriyaḥ ||

BDhS 2.9.16.4ab brāhmaṇasya rṇasaṃyogas tribhir bhavati janmataḥ |

BDhS 2.9.16.4cd tāni mucyātmavān bhavati vimukto dharmasaṃśayāt ||

BDhS 2.9.16.5ab svādhyāyena ṛṣīn pūjya somena ca puraṃdaram |

BDhS 2.9.16.5cd prajayā ca pitṝn pūrvān anṛṇo divi modate ||

BDhS 2.9.16.6ab putreṇa lokāñ jayati pautreṇānantyam [K: pautreṇāmṛtam]aśnute |

BDhS 2.9.16.6cd atha putrasya pautreṇa nākam evādhirohati || iti ||

BDhS 2.9.16.7 vijñāyate ca | jāyamāno vai brāhmaṇas tribhir ṛṇavājāyate brahmacaryeṇa rṣibhyo yajñena devebhyaḥ prajayā pitṛbhya iti | evam ṛṇasaṃyogaṃ vedo darśayati || {cf. BDhS 2.6.11.33}

BDhS 2.9.16.8 satputram utpādyātmānaṃ tārayati ||

BDhS 2.9.16.9 saptāvarān sapta pūrvān ṣaḍ anyān ātmasaptamān | satputram adhigacchānas tārayaty enaso bhayāt ||

BDhS 2.9.16.10 tasmāt prajāsaṃtānam utpādya phalam avāpnoti [K: phalaṃ prāpnoti] ||

BDhS 2.9.16.11 tasmād yatnavān prajām utpādayet ||

BDhS 2.9.16.12 auṣadhamantrasaṃyogena ||

BDhS 2.9.16.13 tasyopadeśaḥ śrutisāmānyenopadiśyate ||

BDhS 2.9.16.14 sarvavarṇebhyaḥ phalavattvād iti | phalavattvād [K: phalattvād] iti || [K: phalattvād]

[DEUTERO-BAUDHĀYANA]

BDhS 2.10.17.1 athātaḥ saṃnyāsavidhiṃ vyākhyāsyāmaḥ ||

BDhS 2.10.17.2 so 'ta eva brahmacaryavān pravrajatīty ekeṣām ||

BDhS 2.10.17.3 atha śālīnayāyāvarāṇām anapatyānām ||

BDhS 2.10.17.4 vidhuro vā prajāḥ svadharme pratiṣṭhāpya vā ||

BDhS 2.10.17.5 saptatyā ūrdhvaṃ saṃnyāsam upadiśanti ||

BDhS 2.10.17.6 vānaprasthasya vā karmavirāme ||

BDhS 2.10.17.7ab eṣa nityo mahimā brāhmaṇasya na karmaṇā vardhate nokanīyān |

BDhS 2.10.17.7cd tasyaivātmā padavit taṃ viditvā na karmaṇā lipyatepāpakena || iti || {cf. BDhS 2.6.11.30}

BDhS 2.10.17.8 apunarbhavaṃ nayatīti nityaḥ ||

BDhS 2.10.17.9 mahad enaṃ gamayatīti mahimā ||

BDhS 2.10.17.10 keśaśmaśrulomanakhāni vāpayitvopakalpayate ||

BDhS 2.10.17.11 yaṣṭayaḥ śikyaṃ jalapavitraṃ kamaṇḍaluṃ pātram iti ||

BDhS 2.10.17.12 etat samādāya grāmānte grāmasīmānte 'gnyagārevājyaṃ payo dadhīti trivṛt prāśyopavaset ||

BDhS 2.10.17.13 apo vā ||

BDhS 2.10.17.14 oṃ bhūḥ sāvitrīṃ praviśāmi tat savitur vareṇyam | oṃbhuvaḥ sāvitrīṃ praviśāmi bhargo devasya dhīmahi | oṃ suvaḥ sāvitrīṃ praviśāmi dhiyo yo naḥ pracodayād iti | paccho 'rdharcaśastataḥ samastayā ca vyastayā ca ||

BDhS 2.10.17.15 ātmānam ātmana āśramādāśramam upanīya brahmapūto bhavatīti vijñāyate || [K omits: ātmānam ātmana]

BDhS 2.10.17.16-1 athāpy udāharanti |

BDhS 2.10.17.16-2ab āśramād āśramaṃ gatvā hutahomo jitendriyaḥ |

BDhS 2.10.17.16-2cd bhikṣābalipariśrāntaḥ paścād bhavati bhikṣukaḥ || iti ||

BDhS 2.10.17.17 sa eṣa bhikṣur ānantyāya ||

BDhS 2.10.17.18 purādityasyāstamayād gārhapatyamupasamādhāyānvāhāryapacanam āhṛtya jvalantam āhavanīyamuddhṛtya gārhapatya ājyaṃ vilāpyotpūya sruci caturgṛhītaṃgṛhītvā samidvaty āhavanīye pūrṇāhutiṃ juhoti | oṃ svāheti ||

BDhS 2.10.17.19 etad brahmānvādhānam iti vijñāyate ||

BDhS 2.10.17.20 atha sāyaṃ hute 'gnihotra uttareṇa gārhapatyaṃ tṛṇānisaṃstīrya teṣu dvaṃdvaṃ nyañci pātrāṇi sādayitvādakṣiṇenāhavanīyaṃ brahmāyatane darbhān saṃstīrya teṣukṛṣṇājinaṃ cāntardhāyaitāṃ rātriṃ jāgarti ||

BDhS 2.10.17.21 ya evaṃ vidvān brahmarātrim upoṣya brāhmaṇo 'gnīn samāropya pramīyate sarvaṃ pāpmānaṃ tarati taratibrahmahatyām || [K: upoṣyāgnīn]

BDhS 2.10.17.22 atha brāhme muhūrta utthāya kāla eva prātaragnihotraṃjuhoti ||

BDhS 2.10.17.23 atha pṛṣṭhyāṃ stīrtvāpaḥ praṇīya vaiśvānaraṃdvādaśakapālaṃ nirvapati | sā prasiddheṣṭiḥ saṃtiṣṭhate ||

BDhS 2.10.17.24 āhavanīye 'gnihotrapātrāṇi prakṣipaty amṛnmayānyanaśmamayāni || [K: prakṣiped amṛṇmayāny anāyasāni]

BDhS 2.10.17.25 gārhapatye 'raṇī | bhavataṃ naḥ samanasāv iti ||

BDhS 2.10.17.26 ātmany agnīn samāropayate | yā te agneyajñiyā tanūr iti tris trir ekaikaṃ samājighrati || [K: athātmany]

BDhS 2.10.17.27 athāntarvedi tiṣṭhan | oṃ bhūr bhuvaḥ suvaḥ saṃnyastaṃmayā saṃnyastaṃ mayā saṃnyastaṃ mayeti | trir upāṃśūktvā triruccaiḥ ||

BDhS 2.10.17.28 triṣatyā hi devā iti vijñāyate ||

BDhS 2.10.17.29 abhayaṃ sarvabhūtebhyo matta iti cāpāṃ pūrṇam añjaliṃninayati ||

BDhS 2.10.17.30-1 athāpy udāharanti |

BDhS 2.10.17.30-2ab abhayaṃ sarvabhūtebhyo dattvā yaś carate muniḥ |

BDhS 2.10.17.30-2cd na tasya sarvabhūtebhyo bhayaṃ cāpīha jāyate || iti || [K: cāpi ha]

BDhS 2.10.17.31 sa vācaṃyamo bhavati ||

BDhS 2.10.17.32 sakhā mā gopāyeti daṇḍam ādatte || [K: me]

BDhS 2.10.17.33 yad asya pāre rajasa iti śikyaṃ gṛhṇāti ||

BDhS 2.10.17.34 yena devāḥ pavitreṇeti jalapavitraṃ gṛhṇāti ||

BDhS 2.10.17.35 yena devā jyotiṣordhvā udāyann iti kamaṇḍaluṃ gṛhṇāti ||

BDhS 2.10.17.36 saptavyāhṛtibhiḥ pātraṃ gṛhṇāti ||

BDhS 2.10.17.37 yaṣṭayaḥ śikyaṃ jalapavitraṃ kamaṇḍaluṃ pātram ity etatsamādāya yatrāpas tatra [K: tad] gatvā snātvāpa ācamyasurabhimatyābliṅgābhir vāruṇībhir hiraṇyavarṇābhiḥ pāvamānībhiriti mārjayitvāntarjalagato 'ghamarṣaṇena ṣoḍaśa prāṇāyāmāndhārayitvottīrya vāsaḥ pīḍayitvānyat prayataṃ vāsaḥparidhāyāpa ācamya | oṃ bhūr bhuvaḥ suvar iti | jalapavitramādāya tarpayati | oṃ bhūs tarpayāmi | oṃ bhuvas tarpayāmi | oṃsuvas tarpayāmi | oṃ mahas tarpayāmi | oṃ janas tarpayāmi | oṃ tapastarpayāmi | oṃ satyaṃ tarpayāmīti ||

BDhS 2.10.17.38 devavat pitṛbhyo 'ñjalim ādāya [K:upādāya] | oṃ bhūḥ svadhā | oṃ bhuvaḥ svadhā | oṃ suvaḥ svadhā | oṃbhūr bhuvaḥ suvar mahar nama iti || [K omits: devavat]

BDhS 2.10.17.39 atha | ud u tyam | citram iti | dvābhyām ādityam upatiṣṭhate ||

BDhS 2.10.17.40 om iti brahma brahma vā eṣa jyotir ya eṣa tapaty eṣa vedo ya eṣa tapati vedyam evaitad ya eṣa tapati | evam evaiṣa ātmānaṃ tarpayati | ātmane namaskaroti | ātmābrahmātmā jyotiḥ || [K: om eṣa jyotiḥ ya eṣa jyotiḥ ya eṣa tarpatyaiṣa vedā ya eva tarpayati vedyam evaitad ya eṣa tarpayati...]

BDhS 2.10.17.41 sāvitrīṃ sahasrakṛtva āvartayec chatakṛtvo 'parimitakṛtvo vā ||

BDhS 2.10.17.42 oṃ bhūr bhuvaḥ suvar iti jalapavitram ādāyāpo gṛhṇāti || [K: pavitram]

BDhS 2.10.17.43 nāta ūrdhvam anuddhṛtābhir adbhiraparisrutābhir aparipūtābhir vācāmet || [K: na cāta]

BDhS 2.10.17.44 na cāta ūrdhvaṃ śuklaṃ vāso dhārayet ||

BDhS 2.10.18.1 ekadaṇḍī tridaṇḍī vā ||

BDhS 2.10.18.2 athemāni vratāni bhavanti | ahiṃsā satyam astainyaṃmaithunasya ca varjanam | tyāga ity eva ||

BDhS 2.10.18.3 pañcaivopavratāni bhavanti | akrodhoguruśuśrūṣāpramādaḥ śaucam āhāraśuddhiś ceti ||

BDhS 2.10.18.4 atha bhaikṣacaryā | brāhmaṇānāṃ śālīnayāyāvarāṇāmapavṛtte vaiśvadeve bhikṣāṃ lipseta ||

BDhS 2.10.18.5 bhavatpūrvāṃ pracodayet [K: pracodayāt] ||

BDhS 2.10.18.6 godohamātram [K: godohanamātram] ākāṅkṣet ||

BDhS 2.10.18.7 atha bhaikṣacaryād upāvṛtya śucau deśenyasya hastapādān prakṣālyādityasyāgraṃ nivedayet | ud u tyam | citram iti | brahmaṇe nivedayate | brahma jajñānam iti || [K: upāvṛttaḥ ... agre]

BDhS 2.10.18.8 vijñāyate | ādhānaprabhṛti yajamāna evāgnayo bhavanti | tasya prāṇo gārhapatyo 'pāno 'nvāhāryapacano vyāna āhavanīyaudānasamānau sabhyāvasathyau | pañca vā ete 'gnaya ātmasthāḥ |ātmany eva juhoti ||

BDhS 2.10.18.9 sa eṣa ātmayajña ātmaniṣṭha ātmapratiṣṭha ātmānaṃkṣemaṃ nayatīti vijñāyate ||

BDhS 2.10.18.10 bhūtebhyo dayāpūrvaṃ saṃvibhajya śeṣam adbhiḥ saṃspṛśyauṣadhavat prāśnīyāt ||

BDhS 2.10.18.11 prāśyāpa ācamya jyotiṣmatyādityam upatiṣṭhate | udvayaṃ tamasas parīti | vāṅ ma āsan nasoḥ prāṇa iti japitvā || [K:prāśyāpa ācamya vāṅ ma āsan nasoḥ prāṇa iti japitvājyotiṣmatyādityam upatiṣṭhate ud vayaṃ tamasas parīti]

BDhS 2.10.18.12ab ayācitam asaṃkḷptam upapannaṃ yadṛcchayā |

BDhS 2.10.18.12cd āhāramātraṃ bhuñjīta kevalaṃ prāṇayātrikam || iti ||

BDhS 2.10.18.13-1 athāpy udāharanti |

BDhS 2.10.18.13-2ab aṣṭau grāsā muner bhakṣyāḥ ṣoḍaśāraṇyavāsinaḥ |

BDhS 2.10.18.13-2cd dvātriṃśat tu gṛhasthasya amitaṃ brahmacāriṇaḥ || [K: dvātriṃśataṃ]

BDhS 2.10.18.14ab bhaikṣaṃ vā sarvavarṇebhya ekānnaṃ vā dvijātiṣu |

BDhS 2.10.18.14cd api vā sarvavarṇebhyo na caikānnaṃ dvijātiṣu || iti ||

BDhS 2.10.18.15-1 atha yatropaniṣadam ācāryā bruvate tatrodāharanti |

BDhS 2.10.18.15-2 sthānamaunavīrāsanasavanopasparśanacaturthaṣaṣṭhāṣṭamakālavratayuktasya kaṇapiṇyākayāvakadadhipayovratatvaṃ ceti ||

BDhS 2.10.18.16 tatra maune yuktas traividyavṛddhair ācāryair munibhiranyair vāśramibhir bahuśrutair dantair [K omits dantair] dantānsaṃdhāyāntarmukha eva yāvadarthasaṃbhāṣī na strībhir na yatra lopobhavatīti vijñāyate || [K: yāvadarthaṃ sambhāṣīta; omits: na strībhir]

BDhS 2.10.18.17 sthānamaunavīrāsanānām anyatamena saṃprayogaḥ | natrayaṃ saṃnipātayet ||

BDhS 2.10.18.18 yatra gataś ca yāvanmātram anuvratayed āpatsu na yatralopo bhavatīti vijñāyate ||

BDhS 2.10.18.19 sthānamaunavīrāsanasavanopasparśanacaturthaṣaṣṭhāṣṭamakālavratayuktasya | aṣṭau tāny avrataghnāni [K: avratadhvani]āpo mūlaṃ ghṛtaṃ payaḥ | havir brāhmaṇakāmyā ca guror vacanamauṣadham iti ||

BDhS 2.10.18.20 sāyaṃprātaragnihotramantrāñ japet ||

BDhS 2.10.18.21 vāruṇībhiḥ sāyaṃ saṃdhyām upasthāya maitrībhiḥ prātaḥ || [K:vāruṇobhis...upatiṣṭhate]

BDhS 2.10.18.22ab anagnir aniketaḥ syād aśarmāśaraṇo muniḥ |

BDhS 2.10.18.22cd bhaikṣārthī grāmam anvicchet svādhyāye vācamutsṛjed || iti ||

BDhS 2.10.18.23 vijñāyate ca | parimitā vā ṛcaḥ parimitāni sāmāniparimitāni yajūṃṣi | athaitasyaivānto nāsti yad brahma | tatpratigṛṇata ācakṣīta | sa pratigara iti ||

BDhS 2.10.18.24 evam evaiṣa ā śarīravimokṣaṇād vṛkṣamūlikovedasaṃnyāsī ||

BDhS 2.10.18.25 vedo vṛkṣaḥ | tasya mūlaṃ praṇavaḥ | praṇavātmako vedaḥ ||

BDhS 2.10.18.26 praṇavaṃ dhyāyan sapraṇavo brahmabhūyāya kalpata iti hovāca prajāpatiḥ || [K: praṇavo brahma praṇavaṃdhyāyet praṇavo]

BDhS 2.10.18.27 saptavyāhṛtibhir brahmabhājanaṃ prakṣālayed iti | prakṣālayed iti ||

BDhS 3.1.1 atha śālīnayāyāvaracakracaradharmakāṅkṣiṇāṃ navabhirvṛttibhir vartamānānām ||

BDhS 3.1.2 teṣāṃ tadvartanād vṛttir ity ucyate ||

BDhS 3.1.3 śālāśrayatvāc chālīnatvam ||

BDhS 3.1.4 vṛttyā varayā yātīti yāyāvaratvam ||

BDhS 3.1.5 anukrameṇa caraṇāc cakracaratvam || [K: anukramacaraṇāc]

BDhS 3.1.6 tā anuvyākhyāsyāmaḥ ||

BDhS 3.1.7 ṣaṇṇivartanī kauddālī dhruvā saṃprakṣālanīsamūhā phālanī śiloñchā kāpotāsiddheccheti navaitāḥ || [K: koddālī...pālinī siloñchā]

BDhS 3.1.8 tāsām eva vānyāpi daśamī vṛttir bhavati || [K: vṛddhir]

BDhS 3.1.9 ā navavṛtteḥ ||

BDhS 3.1.10 keśaśmaśrulomanakhāni vāpayitvopakalpayate ||

BDhS 3.1.11 kṛṣṇājinaṃ kamaṇḍaluṃ yaṣṭiṃ vīvadhaṃ kutapahāram iti || [K:kuthahārim]

BDhS 3.1.12 traidhātavīyeneṣṭvā prasthāsyati vaiśvānaryā vā ||

BDhS 3.1.13 atha prātar udita āditye yathāsūtram agnīnprajvālya gārhapatya ājyaṃ vilāpyotpūya sruksruvaṃ niṣṭapyasaṃmṛjya sruci caturgṛhītaṃ gṛhītvāhavanīye vāstoṣpatīyaṃjuhoti || [K omits atha]

BDhS 3.1.14 vāstoṣpate prati jānīhy asmān iti puronuvākyām anūcya | vāstoṣpate śagmayā saṃsadā ta iti yājyayā juhoti ||

BDhS 3.1.15 sarva evāhitāgnir ity eke ||

BDhS 3.1.16 yāyāvara ity eke ||

BDhS 3.1.17 nirgatya grāmānte grāmasīmānte vāvatiṣṭhate | tatrakuṭīṃ maṭhaṃ vā karoti kṛtaṃ vā praviśati ||

BDhS 3.1.18 kṛṣṇājinādīnām upakḷptānāṃ yasminn arthe yena yena yatprayojanaṃ tena tena tat kuryāt || [K: yasmin yasminn]

BDhS 3.1.19 prasiddham agnīnāṃ paricaraṇam | prasiddhaṃdarśapūrṇamāsābhyāṃ yajanam | prasiddhaḥ pañcānāṃ mahatāṃ yajñānāmanuprayogaḥ | utpannānām oṣadhīnāṃ nirvāpaṇaṃ dṛṣṭaṃ bhavati ||

BDhS 3.1.20 viśvebhyo devebhyo juṣṭaṃ nirvapāmīti vā tūṣṇīṃ vā tāḥsaṃskṛtya sādhayati ||

BDhS 3.1.21 tasyādhyāpanayājanapratigrahā nivartante 'nye cayajñakratava iti ||

BDhS 3.1.22 haviṣyaṃ ca vratopāyanīyaṃ dṛṣṭaṃ bhavati ||

BDhS 3.1.23 tad yathā sarpirmiśraṃ dadhimiśram akṣāralavaṇam apiśitam aparyuṣitam || [K omits: tad yathā]

BDhS 3.1.24 brahmacaryam ṛtau vā gacchati ||

BDhS 3.1.25 parvaṇiparvaṇi keśaśmaśrulomanakhavāpanaṃ śaucavidhiś ca ||

BDhS 3.1.26-1 athāpy udāharanti |

BDhS 3.1.26-2ab śrūyate dvividhaṃ śaucaṃ yac chiṣṭaiḥ paryupāsitam |

BDhS 3.1.26-2cd bāhyaṃ nirlepanirgandham antaḥśaucam ahiṃsakam || [K: ahiṃsanam]

BDhS 3.1.27ab adbhiḥ śudhyanti gātrāṇi buddhir jñānena śudhyati | [K:śuddhyatīti]

BDhS 3.1.27cd ahiṃsayā ca bhūtātmā manaḥ satyena śudhyati || iti ||

BDhS 3.2.1 yatho etat ṣaṇṇivartanīti ||

BDhS 3.2.2 ṣaḍ eva nivartanāni nirupahatāni karoti | svāmine bhāgamutsṛjaty anujñātaṃ vā gṛhṇāti ||

BDhS 3.2.3 prāk prātarāśāt karṣī syād asyūtanāsikābhyāṃsamuṣkābhyām atudann ārayā muhurmuhur abhyucchandayan || {= BDhS 2.2.4.20-21}

BDhS 3.2.4 etena vidhinā ṣaṇnivartanāni karotītiṣaṇṇivartanī || [K: ṣaṇṇivartanāni]

BDhS 3.2.5 kauddālīti | jalābhyāśe kuddālena vā phālena vā tīkṣṇakāṣṭhena vā khanati bījāny āvapati kandamūlaphalaśākauṣadhīr niṣpādayati ||

BDhS 3.2.6 kuddālena karotīti kauddālī ||

BDhS 3.2.7 dhruvayā vartamānaḥ śuklena vāsasā śiro veṣṭayati | bhūtyaitvā śiro veṣṭayāmīti | brahmavarcasam asi brahmavarcasāya tvetikṛṣṇājinam ādatte 'bliṅgābhiḥ pavitram | balam asi balāya [ḥ:valāya] tveti kamaṇḍalum | dhānyam asi puṣṭyai tveti vīvadham | sakhā mā gopāyeti daṇḍam ||

BDhS 3.2.8-1 athopaniṣkramya vyāhṛtīr japitvā diśām anumantraṇaṃ japati |

BDhS 3.2.8-2ab pṛthivī cāntarikṣaṃ ca dyaur nakṣatrāṇi yā diśaḥ |

BDhS 3.2.8-2cd agnir vāyuś ca sūryaś ca pāntu māṃ pathi devatāḥ || iti ||

BDhS 3.2.9 mānastokīyaṃ japitvā grāmaṃ praviśya gṛhadvāregṛhadvāraātmānaṃ vīvadhena saha darśanāt saṃdarśanīty ācakṣate ||

BDhS 3.2.10 vṛtter vṛtter avārttāyāṃ tayaiva tasya dhruvaṃ vartanāddhruveti parikīrtitā ||

BDhS 3.2.11 saṃprakṣālanīti | utpannānām oṣadhīnāṃ prakṣepaṇam | nikṣepaṇaṃ nāsti nicayo vā | bhājanāni saṃprakṣālya nyubjatītisaṃprakṣālanī ||

BDhS 3.2.12 samūheti | avāritasthāneṣu pathiṣu vā kṣetreṣuvāpratihatāvakāśeṣu vā yatra yatrauṣadhayo vidyante tatra tatrasamūhanyā samuhya tābhir vartayatīti samūhā ||

BDhS 3.2.13 phālanīty ahiṃsikety evedam uktaṃbhavati | tuṣavihīnāṃs taṇḍulān icchati sajjanebhyo bījāni vā | phālayatīti phālanī || [K: pālanīty...pālayatīti pālanī]

BDhS 3.2.14 śiloñcheti | avāritasthāneṣu pathiṣu vākṣetreṣu vāpratihatāvakāśeṣu vā yatra yatrauṣadhayo vidyante tatratatraikaikaṃ kaṇiśam uñchayitvā kālekāle śilair vartayatītiśiloñchā || [K: siloñcheti ... siloñchā]

BDhS 3.2.15 kāpoteti | avāritasthāneṣu pathiṣu vā [K omits: vā] kṣetreṣu vāpratihatāvakāśeṣu vā yatra yatrauṣadhayo vidyante tatratatrāṅgulībhyām ekaikām oṣadhim uñchayitvā saṃdaṃśanāt [K:sandarśanāt] kapotavad iti kāpotā ||

BDhS 3.2.16 siddheccheti | vṛttibhiḥ śrānto vṛddhatvād dhātukṣayād vāsajjanebhyaḥ siddham annam icchatīti siddhecchā ||

BDhS 3.2.17 tasyātmani samāropaṇaṃ vidyatesaṃnyāsivad upacāraḥ pavitrakāṣāyavāsovarjam || [K: tasyātmasamāropaṇaṃ]

BDhS 3.2.18 vānyāpi vṛkṣalatāvallyoṣadhīnāṃ ca tṛṇauṣadhīnāṃ caśyāmākajartilādīnām | vanyābhir vartayatītivānyā || [K: vānyābhir]

BDhS 3.2.19-1 athāpy udāharanti |

BDhS 3.2.19-2ab mṛgaiḥ saha parispandaḥ saṃvāsas tebhir[!] eva ca |

BDhS 3.2.19-2cd tair eva sadṛśī vṛttiḥ pratyakṣaṃ svargalakṣaṇam ||

BDhS 3.2.19-3 pratyakṣaṃ svargalakṣaṇam iti || {BDhS 3.2.19 = BDhS 3.3.22}

BDhS 3.3.1 atha vānaprasthadvaividhyam [K: vānaprasthasya dvaividhyam] ||

BDhS 3.3.2 pacamānakā apacamānakāś ceti ||

BDhS 3.3.3 tatra pacamānakāḥ pañcavidhāḥ sarvāraṇyakā vaituṣikāḥkandamūlabhakṣāḥ phalabhakṣāḥ śākabhakṣāś ceti ||

BDhS 3.3.4 tatra sarvāraṇyakā nāma dvividhā dvividham āraṇyamāśrayanta indrāvasiktā retovasiktāś ceti ||

BDhS 3.3.5 tatrendrāvasiktā nāma vallīgulmalatāvṛkṣāṇāmānayitvā śrapayitvā sāyaṃprātaragnihotraṃ hutvāyatyatithivratibhyaś ca dattvāthetarac cheṣabhakṣāḥ ||

BDhS 3.3.6 retovasiktā nāma māṃsaṃvyāghravṛkaśyenādibhir anyatamena vā hatam ānayitvā śrapayitvāsāyaṃprātaragnihotraṃ hutvā yatyatithivratibhyaś cadattvāthetarac cheṣabhakṣāḥ ||

BDhS 3.3.7 vaituṣikās tuṣadhānyavarjaṃ taṇḍulān ānayitvā śrapayitvāsāyaṃprātaragnihotraṃ hutvā yatyatithivratibhyaś cadattvāthetarac cheṣabhakṣāḥ ||

BDhS 3.3.8 kandamūlaphalaśākabhakṣāṇām apy evam eva ||

BDhS 3.3.9 pañcaivāpacamānakā unmajjakāḥ pravṛttāśino mukhenādāyinastoyāhārā vāyubhakṣāś ceti ||

BDhS 3.3.10 tatronmajjakā nāma lohāśmakaraṇavarjam ||

BDhS 3.3.11 hastenādāya pravṛttāśinaḥ ||

BDhS 3.3.12 mukhenādāyino mukhenādadate ||

BDhS 3.3.13 toyāhārāḥ kevalaṃ toyāhārāḥ ||

BDhS 3.3.14 vāyubhakṣā nirāhārāś ca ||

BDhS 3.3.15 iti vaikhānasānāṃ vihitā daśa dīkṣāḥ || [K omits iti]

BDhS 3.3.16 yaḥ svaśāstram abhyupetya daṇḍaṃ ca maunaṃ cāpramādaṃ ca || [K: śāstram]

BDhS 3.3.17 vaikhānasāḥ śudhyanti nirāhārāś ceti ||

BDhS 3.3.18 śāstraparigrahaḥ sarveṣāṃ brahmavaikhānasānām ||

BDhS 3.3.19ab na druhyed daṃśamaśakān himavāṃs tāpaso bhavet |

BDhS 3.3.19cd vanapratiṣṭhaḥ saṃtuṣṭaś cīracarmajalapriyaḥ ||

BDhS 3.3.20ab atithīn pūjayet pūrvaṃ kāle tv āśramam āgatān |

BDhS 3.3.20cd devaviprāgnihotre ca yuktas tapasi tāpasaḥ ||

BDhS 3.3.21-1ab kṛcchrāṃ vṛttim asaṃhāryāṃ sāmānyāṃ mṛgapakṣibhiḥ |

BDhS 3.3.21-1cd tad ahar janasaṃbhārāṃ kaṣāyakaṭukāśrayām ||

BDhS 3.3.21-2ab parigṛhya śubhāṃ vṛttim etāṃ durjanavarjitām |

BDhS 3.3.21-2cd vanavāsam upāśritya brāhmaṇo nāvasīdati ||

BDhS 3.3.22-1ab mṛgaiḥ saha parispandaḥ saṃvāsas tebhir[!] eva ca |

BDhS 3.3.22-1cd tair eva sadṛśī vṛttiḥ pratyakṣaṃ svargalakṣaṇam ||

BDhS 3.3.22-2 pratyakṣaṃ svargalakṣaṇam iti || {BDhS 3.3.22 = BDhS 3.2.19}

BDhS 3.4.1 atha yadi brahmacāry avratyam iva caren māṃsaṃ vāśnīyātstriyaṃ vopeyāt sarvāsv evārtiṣu ||

BDhS 3.4.2 antarāgāre 'gnim upasamādhāya saṃparistīryāgnimukhātkṛtvā, athājyāhutīr upajuhoti | kāmena kṛtaṃkāmaḥ karoti kāmāyaivedaṃ sarvaṃ yo mā kārayati tasmai svāhā | manasā kṛtaṃ manaḥ karoti manasa evedaṃ sarvaṃ yo mā kārayati tasmaisvāhā | rajasā kṛtaṃ rajaḥ karoti rajasa evedaṃ sarvaṃ yo mākārayati tasmai svāhā | tamasā kṛtaṃ tamaḥ karoti tamasa evedaṃsarvaṃ yo mā kārayati tasmai svāhā | pāpmanā kṛtaṃ pāpmā karotipāpmana evedaṃ sarvaṃ yo mā kārayati tasmai svāhā | manyunā kṛtaṃmanyuḥ karoti manyava evedaṃ sarvaṃ yo mā kārayati tasmai svāheti || {cf. BDhS 2.8.14.7}

BDhS 3.4.3 jayaprabhṛti siddham ā dhenuvarapradānāt ||

BDhS 3.4.4 apareṇāgniṃ kṛṣṇājinena prācīnagrīveṇottaralomnāprāvṛtya vasati ||

BDhS 3.4.5 vyuṣṭāyāṃ jaghanārdhād ātmānamapakṛṣya tīrthaṃ gatvā prasiddhaṃsnātvāntarjalagato 'ghamarṣaṇena ṣoḍaśa prāṇāyāmāndhārayitvā prasiddham ādityopasthānāt kṛtvācāryasya gṛhāneti || [K: atha vyuṣṭāyāṃ]

BDhS 3.4.6 yathāśvamedhāvabhṛtha evam [k: yathāśvamedhāvabhṛtham]evaitad vijānīyād iti ||

BDhS 3.5.1 athātaḥ pavitrātipavitrasyāghamarṣaṇasya kalpaṃvyākhyāsyāmaḥ ||

BDhS 3.5.2 tīrthaṃ gatvā snātaḥ śucivāsā udakānte sthaṇḍilam uddhṛtya sakṛtklinnena vāsasā sakṛtpūrṇena pāṇinādityābhimukho 'ghamarṣaṇaṃ svādhyāyam adhīyīta ||

BDhS 3.5.3 prātaḥ śataṃ madhyāhne śatam aparāhṇe śatam aparimitaṃ vā ||

BDhS 3.5.4 uditeṣu nakṣatreṣu prasṛtiyāvakaṃ [K: prasṛtayāvakaṃ]prāśnīyāt ||

BDhS 3.5.5 jñānakṛtebhyo 'jñānakṛtebhyaś copapātakebhyaḥ saptarātrātpramucyate dvādaśarātrād bhrūṇahananaṃ gurutalpagamanaṃsuvarṇastainyaṃ surāpānam iti ca varjayitvā ||

BDhS 3.5.6 ekaviṃśatirātrāt tāny api tarati tāny api jayati ||

BDhS 3.5.7 sarvaṃ tarati sarvaṃ jayati sarvakratuphalam avāpnoti sarveṣutīrtheṣu snāto bhavati sarveṣu vedeṣu cīrṇavrato bhavati sarvairdevair jñāto bhavaty ā cakṣuṣaḥ paṅktiṃ punāti karmāṇi cāsyasidhyantīti baudhāyanaḥ ||

BDhS 3.6.1 atha karmabhir ātmakṛtair gurum ivātmānaṃmanyetātmārthe prasṛtiyāvakaṃ [K: prasṛtayāvakaṃ] śrapayeduditeṣu nakṣatreṣu ||

BDhS 3.6.2 na tato 'gnau juhuyāt ||

BDhS 3.6.3 na cātra balikarma ||

BDhS 3.6.4 aśṛtaṃ śrapyamāṇaṃ śṛtaṃ cābhimantrayeta ||

BDhS 3.6.5-1ab yavo 'si dhānyarājo 'si vāruṇo madhusaṃyutaḥ |

BDhS 3.6.5-1cd nirṇodaḥ sarvapāpānāṃ pavitram ṛṣibhiḥ smṛtam ||

BDhS 3.6.5-2ab ghṛtaṃ yavā madhu yavā āpo yavā amṛtaṃ yavāḥ |

BDhS 3.6.5-2cd sarvaṃ punīta me pāpaṃ yan mayā duṣkṛtaṃ kṛtam || [K: punatha]

BDhS 3.6.5-3ab vācā kṛtaṃ karma kṛtaṃ manasā durvicintitam |

BDhS 3.6.5-3cd alakṣmīṃ kālakarṇīṃ ca sarvaṃ punīta me yavāḥ || [K: kālarātrīṃ ... punatha]

BDhS 3.6.5-4ab śvasūkarāvadhūtaṃ ca kākocchiṣṭahataṃ ca yat | [K: śvasūkarāvadhūtaṃ yatkākocchiṣṭopahataṃ ca yat]

BDhS 3.6.5-4cd mātāpitror aśuśrūṣāṃ sarvaṃ punīta [K: punatha] me yavāḥ ||

BDhS 3.6.5-5ab mahāpātakasaṃyuktaṃ dāruṇaṃ rājakilbiṣam |

BDhS 3.6.5-5cd bālavṛddham adharmaṃ ca sarvaṃ punīta me yavāḥ || [K: bālavṛttam...punatha]

BDhS 3.6.5-6ab suvarṇastainyam avratyam ayājyasya ca yājanam |

BDhS 3.6.5-6cd brāhmaṇānāṃ parīvādaṃ sarvaṃ punīta me yavāḥ || [K: punatha]

BDhS 3.6.5-7ab gaṇānnaṃ gaṇikānnaṃ ca śūdrānnaṃ śrāddhasūtakam |

BDhS 3.6.5-7cd corasyānnaṃ navaśrāddhaṃ sarvaṃ punīta meyavāḥ || iti || [K: punatha]

BDhS 3.6.6 śrapyamāṇe rakṣāṃ kuryāt | namo rudrāya bhūtādhipataye |dyauḥ śāntā | kṛṇuṣva pājaḥ prasitiṃ na pṛthvīm ity etenānuvākena | ye devāḥ puraḥsado 'gninetrāḥ +rakṣohaṇa iti pañcabhiḥ paryāyaiḥ | mā nas toke | brahmā devānām itidvābhyām || [K omits: ity etenānuvākena]

BDhS 3.6.7 śṛtaṃ ca laghv aśnīyāt prayataḥ pātre niṣicya ||

BDhS 3.6.8 ye devā manojātā manoyujaḥ sudakṣā dakṣapitāras te naḥpāntu te no 'vantu tebhyo namas tebhyaḥ svāheti | ātmani juhuyāt ||

BDhS 3.6.9 trirātraṃ medhārthī ||

BDhS 3.6.10 ṣaḍrātraṃ pītvā pāpakṛc chuddho bhavati ||

BDhS 3.6.11 saptarātraṃ pītvā bhrūṇahananaṃ gurutalpagamanaṃsuvarṇastainyaṃ surāpānam iti ca punāti ||

BDhS 3.6.12 ekādaśarātraṃ pītvā pūrvapuruṣakṛtam api pāpaṃ nirṇudati ||

BDhS 3.6.13 api vā goniṣkrāntānāṃ yavānām ekaviṃśatirātraṃ pītvāgaṇān paśyati gaṇādhipatiṃ paśyati vidyāṃ paśyati vidyādhipatiṃpaśyatīty āha bhagavān baudhāyanaḥ ||

BDhS 3.7.1 kūśmāṇḍair juhuyād yo 'pūta iva manyeta || [K: atha kūṣmāṇḍair]

BDhS 3.7.2 yathā steno yathā bhrūṇahaivam eṣa bhavati yo 'yonau retaḥsiñcati ||

BDhS 3.7.3 yad arvācīnam eno bhrūṇahatyāyās tasmān mucyata iti ||

BDhS 3.7.4 ayonau retaḥ siktvānyatra svapnād arepā vā pavitrakāmaḥ[K: pavitrakāmo vā] ||

BDhS 3.7.5 amāvāsyāyāṃ paurṇamāsyāṃ vā keśaśmaśrulomanakhānivāpayitvā brahmacārikalpena vratam upaiti ||

BDhS 3.7.6 saṃvatsaraṃ māsaṃ caturviṃśatyahaṃ [K: caturviṃśatyaho] dvādaśarātrīḥ ṣaṭ tisro vā ||

BDhS 3.7.7 na māṃsam aśnīyān na striyam upeyān noparyāsītajugupsetānṛtāt ||

BDhS 3.7.8 payobhakṣa iti prathamaḥ kalpaḥ | yāvakaṃ vopayuñjānaḥkṛcchradvādaśarātraṃ cared bhikṣed vā ||

BDhS 3.7.9 tadvidheṣu yavāgūṃ rājanyo vaiśya āmikṣām ||

BDhS 3.7.10 pūrvāhṇe pākayajñikadharmeṇāgnim upasamādhāyasaṃparistīryāgnimukhāt kṛtvāthājyāhutīr upajuhoti [K omits: athājyāhutīr upajuhoti] | yad devā devaheḍanam | yad adīvyann ṛṇam ahaṃ babhūva | āyuṣ ṭe viśvato dadhad iti | etais tribhir anuvākaiḥ || [K: devahelanam ... etais tridity anuvākaiḥ]

BDhS 3.7.11 pratyṛcam ājyasya juhuyāt || [K: ājyasya hutvā]

BDhS 3.7.12 siṃhe vyāghra uta yā pṛdākāv iti catasraḥ sruvāhutīḥ | agne 'bhyāvartin | agne aṅgiraḥ | punar ūrjā | saha rayyeticatasro 'bhyāvartinīr hutvā samitpāṇir yajamānaloke 'vasthāya | vaiśvānarāya prati vedayāma iti dvādaśarcena sūktenopatiṣṭhate || [K: sūktenopasthāya]

BDhS 3.7.13 yan mayā manasā vācā kṛtam enaḥ kadācana | [K: yan me]

sarvasmāttasmān meḍito mogdhi tvaṃ hi vetthayathātathaṃ svāheti | samidham ādhāya varaṃ dadāti || [K: sarvasmān meWito]

BDhS 3.7.14 jayaprabhṛti siddham ā dhenuvarapradānāt ||

BDhS 3.7.15 eka evāgnau paricārī [K: paricaryāyām] ||

BDhS 3.7.16 athāgnyādheye [K: agnyādheye] | yad devā devaheḍanam [K:devodevamahelanam] | yad adīvyann ṛṇam ahaṃ babhūva | āyuṣ ṭe viśvatodadhad iti | pūrṇāhutīḥ [K: pūrṇāhutim] ||

BDhS 3.7.17 hutvāgnihotram ārapsyamāno daśahotrā | hutvādarśapūrṇamāsāv ārapsyamānaś caturhotrā | hutvā cāturmāsyānyārapsyamānaḥ pañcahotrā | hutvā paśubandhe ṣaḍḍhotrā | hutvā [Komits hutvā] some saptahotrā ||

BDhS 3.7.18 vijñāyate ca [K: omits ca] | karmādiṣv etair juhuyāt | pūto devalokān samaśnuta iti hi brāhmaṇam | iti hi brāhmaṇam ||

BDhS 3.8.1 athātaś cāndrāyaṇasya kalpaṃ vyākhyāsyāmaḥ || [K: cāndrāyaṇakalpaṃ]

BDhS 3.8.2 śuklacaturdaśīm upavaset ||

BDhS 3.8.3 keśaśmaśrulomanakhāni vāpayitvāpi vā śmaśrūṇy evāhataṃvāso vasānaḥ satyaṃ bruvann āvasatham abhyupeyāt ||

BDhS 3.8.4 tasminn asya sakṛtpraṇīto 'gnir araṇyor nirmanthyo vā ||

BDhS 3.8.5 brahmacārī suhṛt praiṣāyopakalpī syāt ||

BDhS 3.8.6 haviṣyaṃ ca vratopāyanīyam || [K: vratopāyanam]

BDhS 3.8.7 agnim upasamādhāya saṃparistīryāgnimukhāt kṛtvāpakvāj juhoti ||

BDhS 3.8.8 agnaye yā tithiḥ syān nakṣatrāya sadaivatāya | atrāha goramanvateti cāndramasīṃ pañcamīṃ dyāvāpṛthivībhyāṃ ṣaṣṭhīmahorātrābhyāṃ saptamīṃ raudrīm aṣṭamīṃ saurīṃ navamīṃ vāruṇīṃdaśamīm aindrīm ekādaśīṃ vaiśvadevīṃ dvādaśīm iti ||

BDhS 3.8.9 athāparāḥ samāmananti digbhyaś ca sadaivatābhya urorantarikṣāya sadaivatāya ||

BDhS 3.8.10 navonavo bhavati jāyamāna iti sauviṣṭakṛtīṃhutvāthaitad dhavirucchiṣṭaṃ kaṃse vā camase vā vyuddhṛtyahaviṣyair vyañjanair upasicya pañcadaśa piṇḍān prakṛtisthān prāśnāti ||

BDhS 3.8.11 prāṇāya tveti prathamam | apānāya tveti dvitīyam | vyānāya tveti tṛtīyam | udānāya tveti caturtham | samānāyatveti pañcamam | yadā catvāro dvābhyāṃ pūrvam | yadā trayodvābhyāṃ dvābhyāṃ pūrvau | yadā dvau dvābhyāṃ pūrvaṃ tribhiruttaram | ekaṃ sarvaiḥ ||

BDhS 3.8.12 nigrābhyā stheti | apaḥ pītvāthājyāhutīrupajuhoti | prāṇāpānavyānodānasamānā me śudhyantāṃ jyotirahaṃ virajā vipāpmā bhūyāsaṃ svāhā | vāṅmanaḥ | śiraḥpāṇi | tvakcarmamāṃsa [K: tvakcarma] | śabdasparśarūpa pṛthivyaptejo | [K: śabdasparśa pṛthivī]

annamayaprāṇamayamanomayavijñānamayānandamayā me śudhyantāṃ jyotir

ahaṃ virajā vipāpmā bhūyāsaṃ svāheti saptabhir anuvākaiḥ || [K: annamayaprāṇamaya ity etais saptabhir anuvākaiḥ]

BDhS 3.8.13 jayaprabhṛti siddham ā dhenuvarapradānāt ||

BDhS 3.8.14 saurībhir ādityam upatiṣṭhate cāndramasībhiś candramasam ||

BDhS 3.8.15 agne tvaṃ su jāgṛhīti saṃviśañ japati ||

BDhS 3.8.16 tvam agne vratapā asīti prabuddhaḥ ||

BDhS 3.8.17 strīśūdrair nābhibhāṣeta mūtrapurīṣe nāvekṣeta ||

BDhS 3.8.18 amedhyaṃ dṛṣṭvā japati | abaddhaṃ mano daridraṃ cakṣuḥ sūryojyotiṣāṃ śreṣṭho dīkṣe mā mā hāsīr iti || [K adds: atha yady enamabhivarṣaty undatīr balaṃ dhatteti]

BDhS 3.8.19 prathamāyām aparapakṣasya caturdaśa grāsān ||

BDhS 3.8.20 evam ekāpacayenāmāvāsyāyāḥ ||

BDhS 3.8.21 amāvāsyāyāṃ grāso na vidyate ||

BDhS 3.8.22 atha [K omits atha] prathamāyāṃ pūrvapakṣasyaikaḥ | dvaudvitīyāyām [K: dvitīyasyām] ||

BDhS 3.8.23 evam ekopacayenā paurṇamāsyāḥ ||

BDhS 3.8.24 paurṇamāsyāṃ sthālīpākasya juhoty agnaye yā tithiḥ syānnakṣatrebhyaś ca sadaivatebhyaḥ ||

BDhS 3.8.25 purastāc chroṇāyā abhijitaḥ sadaivatasya hutvā gāṃbrāhmaṇebhyo dadyāt ||

BDhS 3.8.26 tad etac cāndrāyaṇaṃ pipīlikāmadhyam | viparītaṃ yavamadhyam ||

BDhS 3.8.27 ato 'nyatarac caritvā sarvebhyaḥ pātakebhyaḥ pāpakṛc chuddhobhavati ||

BDhS 3.8.28 kāmāya kāmāyaitad āhāryam ity ācakṣate ||

BDhS 3.8.29 yaṃ kāmaṃ kāmayate tam etenāpnoti ||

BDhS 3.8.30 etena vā ṛṣaya ātmānaṃ śodhayitvā purā karmāṇy asādhayan | tad etad dhanyaṃ puṇyaṃ putryaṃ pautryaṃ paśavyam āyuṣyaṃ svargyaṃyaśasyaṃ sārvakāmikam ||

BDhS 3.8.31 nakṣatrāṇāṃ dyutiṃ sūryācandramasor eva [K omits eva]sāyujyaṃ salokatām āpnoti ya u cainad adhīte | ya u cainad adhīte ||

BDhS 3.9.1 athāto 'naśnatpārāyaṇavidhiṃ vyākhyāsyāmaḥ ||

BDhS 3.9.2 śucivāsāḥ syāc cīravāsā vā ||

BDhS 3.9.3 haviṣyam annam icched apaḥ phalāni vā ||

BDhS 3.9.4 grāmāt prācīṃ vodīcīṃ vā diśam upaniṣkramya gomayena gocarmamātraṃ caturaśraṃ sthaṇḍilam upalipya prokṣya lakṣaṇam ullikhya adbhir abhyukṣya agnim upasamādhāya saṃparistīryaitābhyo devatābhyo juhuyāt | agnaye svāhā | prajāpataye svāhā | somāyasvāhā [K: somāya svāhā prajāpataye svāhā] viśvebhyo devebhyaḥsvayaṃbhuva ṛgbhyo yajurbhyaḥ sāmabhyo 'tharvabhyaḥ śraddhāyai prajñāyaimedhāyai śriyai hriyai savitre sāvitryai sadasaspataye 'numataye ca || [K adds: vyāharen na cāntarā viramet]

BDhS 3.9.5 hutvā vedādim ārabheta saṃtatam adhīyīta || [K omits]

BDhS 3.9.6 nāntarā vyāharen na cāntarā viramet || [K omits]

BDhS 3.9.7 athāntarā vyāhared athāntarā viramet triḥ prāṇān āyamya vṛttāntād evārabheta || [K: trīn]

BDhS 3.9.8 apratibhāyāṃ yāvatā kālena na veda tāvantaṃ kālaṃ tadadhīyīta sa yadā jānīyād ṛkto yajuṣṭaḥ sāmataiti || [K: yaj jānīyāt]

BDhS 3.9.9 tadbrāhmaṇaṃ takchāndasaṃ taddaivatam adhīyīta ||

BDhS 3.9.10 dvādaśa vedasaṃhitā adhīyīta | yadanenānadhyāye 'dhīyīta yad guravaḥ kopitā yāny akāryāṇi bhavantitābhiḥ punīte | śuddham asya pūtaṃ brahma bhavati ||

BDhS 3.9.11 ata ūrdhvaṃ saṃcayaḥ ||

BDhS 3.9.12 aparā dvādaśa vedasaṃhitā adhītya tābhir uśanaso lokamavāpnoti ||

BDhS 3.9.13 aparā dvādaśa vedasaṃhitā adhītya tābhir bṛhaspater lokamavāpnoti ||

BDhS 3.9.14 aparā dvādaśa vedasaṃhitā adhītya tābhiḥ prajāpater lokamavāpnoti ||

BDhS 3.9.15 anaśnan saṃhitā sahasram adhīyīta | brahmabhūto virajo [K:virājo] brahma bhavati ||

BDhS 3.9.16 saṃvatsaraṃ bhaikṣaṃ prayuñjāno divyaṃ cakṣur labhate ||

BDhS 3.9.17 ṣaṇ māsān yāvakabhakṣaś caturo māsān udakasaktubhakṣo dvaumāsau phalabhakṣo māsam abbhakṣo dvādaśarātraṃ vāprāśnan kṣipramantardhīyate jñātīn punāti saptāvarān sapta pūrvān ātmānaṃpañcadaśaṃ paṅktiṃ ca punāti ||

BDhS 3.9.18 tām etāṃ devaniśrayaṇīty [K: devaniśśrayaṇīty] ācakṣate ||

BDhS 3.9.19 etayā vai devā devatvam agacchann ṛṣaya ṛṣitvam ||

BDhS 3.9.20 tasya ha vā etasya yajñasya trividha evārambhakālaḥprātaḥsavane mādhyaṃdine savane brāhme vāpararātre ||

BDhS 3.9.21 taṃ vā etaṃ prajāpatiḥ saptarṣibhyaḥ provāca saptarṣayomahājajñave mahājajñur brāhmaṇebhyaḥ | brāhmaṇebhyaḥ ||

BDhS 3.10.1 ukto varṇadharmaś cāśramadharmaś ca ||

BDhS 3.10.2 atha khalv ayaṃ puruṣo yāpyena karmaṇā mithyā vā caratyayājyaṃ vā yājayaty apratigrāhyasya vā pratigṛhṇāty anāśyānnasyavānnam aśnāty acaraṇīyena vā carati ||

BDhS 3.10.3 tatra prāyaścittaṃ kuryān na kuryād iti mīmāṃsante [Komits mīmāṃsante] ||

BDhS 3.10.4 nahi karma kṣīyata iti ||

BDhS 3.10.5 kuryād ity eva || [K: kuryāt tv]

BDhS 3.10.6 punastomeneṣṭvā punaḥ savanam āyāntīti vijñāyate || [K: punastomena yajeta ... āyantīti]

BDhS 3.10.7 athāpy udāharanti | sarvaṃ pāpmānaṃ tarati tarati brahmahatyāṃ yo 'śvamedhena yajata iti ||

BDhS 3.10.8 agniṣṭutā vābhiśaṃsyamāno yajeteti ca || [K: vābhiśasyamāno]

BDhS 3.10.9 tasya niṣkrayaṇāni japas tapo homa upavāso dānam ||

BDhS 3.10.10 upaniṣado vedādayo vedāntāḥ sarvacchandaḥsu saṃhitā madhūnyaghamarṣaṇam atharvaśiro rudrāḥ puruṣasūktaṃ rājanarauhiṇe sāmanībṛhadrathaṃtare puruṣagatir mahānāmnyo mahāvairājaṃ mahādivākīrtyaṃjyeṣṭhasāmnām anyatamaṃ bahiṣpavamānaḥ kūśmāṇḍyaḥ pāvamānyaḥ sāvitrī ceti pāvanāni || [K: bahiṣpavamānaṃ]

BDhS 3.10.11 upasannyāyena payovratatā śākabhakṣatā phalabhakṣatāmūlabhakṣatā prasṛtiyāvako hiraṇyaprāśanaṃ ghṛtaprāśanaṃsomapānam iti medhyāni ||

BDhS 3.10.12 sarve śiloccayāḥ sarvāḥ sravantyaḥ saritaḥ puṇyā hradāstīrthāny ṛṣiniketanāni goṣṭhakṣetrapariṣkandā iti deśāḥ ||

BDhS 3.10.13 ahiṃsā satyam astainyaṃ savaneṣūdakopasparśanaṃguruśuśrūṣā brahmacaryam adhaḥśayanam ekavastratānāśaka ititapāṃsi ||

BDhS 3.10.14 hiraṇyaṃ gaur vāso 'śvo bhūmis tilā ghṛtam annam iti deyāni ||

BDhS 3.10.15 saṃvatsaraḥ ṣaṇmāsāś catvāras trayo dvāv ekaścaturviṃśatyaho dvādaśāhaḥ ṣaḍahas tryaho 'horātra ekāha itikālāḥ ||

BDhS 3.10.16 etāny anādeśe kriyeran ||

BDhS 3.10.17 enaḥsu guruṣu gurūṇi laghuṣu laghūni ||

BDhS 3.10.18 kṛcchrātikṛcchrau cāndrāyaṇam iti sarvaprāyaścittiḥ | sarvaprāyaścittiḥ ||

BDhS 4.1.1ab prāyaścittāni vakṣyāmo nānārthāni pṛthakpṛthak |

BDhS 4.1.1cd teṣuteṣu ca doṣeṣu garīyāṃsi laghūni ca ||

BDhS 4.1.2ab yady atra hi bhaved yuktaṃ tad dhi tatraiva nirdiśet |

BDhS 4.1.2cd bhūyobhūyo garīyaḥsu laghuṣv alpīyasas tathā ||

BDhS 4.1.3ab vidhinā śāstradṛṣṭena prāṇāyāmān samācaret |

BDhS 4.1.3cd yad upasthakṛtaṃ pāpaṃ padbhyāṃ vā yat kṛtaṃ bhavet |

BDhS 4.1.3ef bāhubhyāṃ manasā vācā śrotratvagghrāṇacakṣuṣā ||

BDhS 4.1.4 api vā cakṣuḥśrotratvagghrāṇamanovyatikrameṣu tribhiḥ prāṇāyāmaiḥśudhyati || [K: atha vācā]

BDhS 4.1.5 śūdrānnastrīgamanabhojaneṣu kevaleṣu pṛthakpṛthaksaptāhaṃ saptasapta prāṇāyāmān dhārayet ||

BDhS 4.1.6 abhakṣyābhojyāpeyānādyaprāśaneṣu tathāpaṇyavikrayeṣumadhumāṃsaghṛtatailakṣāralavaṇāvarānnavarjeṣu yac cānyad apyevaṃyuktaṃ dvādaśāhaṃ dvādaśadvādaśa prāṇāyāmān dhārayet ||

BDhS 4.1.7 pātakapatanīyopapātakavarjeṣu yac cānyad apy evaṃyuktamardhamāsaṃ dvādaśadvādaśa prāṇāyāmān dhārayet ||

BDhS 4.1.8 pātakapatanīyavarjeṣu yac cānyad apy evaṃyuktaṃ dvādaśadvādaśāhān dvādaśadvādaśa prāṇāyāmān dhārayet ||

BDhS 4.1.9 pātakavarjeṣu yac cānyad apy evaṃyuktaṃ dvādaśārdhamāsāndvādaśadvādaśa prāṇāyāmān dhārayet ||

BDhS 4.1.10 atha pātakeṣu saṃvatsaraṃ dvādaśadvādaśa prāṇāyāmāndhārayet ||

BDhS 4.1.11ab dadyād guṇavate kanyāṃ nagnikāṃ brahmacāriṇe |

BDhS 4.1.11cd api vā guṇahīnāya noparundhyād rajasvalām ||

BDhS 4.1.12ab trīṇi varṣāṇy ṛtumatīṃ yaḥ kanyāṃ na prayacchati |

BDhS 4.1.12cd sa tulyaṃ bhrūṇahatyāyai doṣam ṛcchaty asaṃśayam ||

BDhS 4.1.13ab na yācate ced evaṃ syād yācate cet pṛthakpṛthak |

BDhS 4.1.13cd ekaikasminn ṛtau doṣaṃ pātakaṃ manur abravīt ||

BDhS 4.1.14ab trīṇi varṣāṇy ṛtumatī kāṅkṣeta pitṛśāsanam |

BDhS 4.1.14cd tataś caturthe varṣe tu vindeta sadṛśaṃ patim |

BDhS 4.1.14ef avidyamāne sadṛśe guṇahīnam api śrayet ||

BDhS 4.1.15ab balāc cet prahṛtā kanyā mantrair yadi na saṃskṛtā |

BDhS 4.1.15cd anyasmai vidhivad deyā yathā kanyā tathaiva sā ||

BDhS 4.1.16ab nisṛṣṭāyāṃ hute vāpi yasyai bhartā mriyeta saḥ |

BDhS 4.1.16cd sā ced akṣatayoniḥ syād gatapratyāgatā satī |

BDhS 4.1.16ef paunarbhavena vidhinā punaḥsaṃskāram arhati ||

BDhS 4.1.17ab trīṇi varṣāṇy ṛtumatīṃ yo bhāryāṃ nādhigacchati |

BDhS 4.1.17cd sa tulyaṃ bhrūṇahatyāyai doṣam ṛcchaty asaṃśayam ||

BDhS 4.1.18ab ṛtusnātāṃ tu yo bhāryāṃ saṃnidhau nopagacchati |

BDhS 4.1.18cd pitaras tasya taṃ māsaṃ tasmin rajasi śerate ||

BDhS 4.1.19ab ṛtau nopaiti yo bhāryām anṛtau yaś ca gacchati |

BDhS 4.1.19cd tulyam āhus tayor doṣam ayonau yaś ca siñcati ||

BDhS 4.1.20ab bhartuḥ pratiniveśena yā bhāryā skandayed ṛtum |

BDhS 4.1.20cd tāṃ grāmamadhye vikhyāpya bhrūṇaghnīṃ [ḥ: bhruṇa-]nirdhamed gṛhāt ||

BDhS 4.1.21ab ṛtusnātāṃ na ced gacchen niyatāṃ dharmacāriṇīm |

BDhS 4.1.21cd niyamātikrame tasya prāṇāyāmaśataṃ smṛtam ||

BDhS 4.1.22ab prāṇāyāmān pavitrāṇi vyāhṛtīḥ praṇavaṃ tathā |

BDhS 4.1.22cd pavitrapāṇir āsīno brahma naityakam abhyaset ||

BDhS 4.1.23ab āvartayet sadā yuktaḥ prāṇāyāmān punaḥpunaḥ |

BDhS 4.1.23cd ā keśāntān nakhāgrāc ca tapas tapyata uttamam ||

BDhS 4.1.24ab nirodhāj jāyate vāyur vāyor agniś ca jāyate |

BDhS 4.1.24cd tāpenāpo 'dhijāyante tato 'ntaḥ śudhyate tribhiḥ ||

BDhS 4.1.25ab yogenāvāpyate jñānaṃ yogo dharmasya lakṣaṇam |

BDhS 4.1.25cd yogamūlā guṇāḥ sarve tasmād yuktaḥ sadā bhavet ||

BDhS 4.1.26ab praṇavādyās trayo vedāḥ praṇave paryavasthitāḥ |

BDhS 4.1.26cd praṇavo vyāhṛtayaś caiva nityaṃ brahma sanātanam ||

BDhS 4.1.27cd praṇave nityayuktasya vyāhṛtīṣu ca saptasu |

BDhS 4.1.27cd tripadāyāṃ ca gāyatryāṃ na bhayaṃ vidyate kvacit ||

BDhS 4.1.28ab savyāhṛtikāṃ sapraṇavāṃ gāyatrīṃ śirasā saha |

BDhS 4.1.28cd triḥ paṭhed āyataprāṇaḥ prāṇāyāmaḥ sa ucyate ||

BDhS 4.1.29ab savyāhṛtikāḥ sapraṇavāḥ prāṇāyāmās tu ṣoḍaśa |

BDhS 4.1.29cd api bhrūṇahanaṃ māsāt punanty aharahardhṛtāḥ || [K: aharahaḥ kṛtāḥ]

BDhS 4.1.30-1ab etadādyaṃ tapaḥ śreṣṭham etad dharmasya lakṣaṇam |

BDhS 4.1.30-1cd sarvadoṣopaghātārtham etad eva viśiṣyate ||

BDhS 4.1.30-2 etad eva viśiṣyata iti ||

BDhS 4.2.1ab prāyaścittāni vakṣyāmo nānārthāni pṛthakpṛthak |

BDhS 4.2.1cd teṣuteṣu ca doṣeṣu garīyāṃsi laghūni ca ||

BDhS 4.2.2ab yady atra hi bhaved yuktaṃ tad dhi tatraiva nirdiśet |

BDhS 4.2.2cd bhūyobhūyo garīyaḥsu laghuṣv alpīyasas tathā ||

BDhS 4.2.3ab vidhinā śāstradṛṣṭena prāyaścittāni nirdiśet ||

BDhS 4.2.4ab pratigrahīṣyamāṇas tu pratigṛhya tathaiva ca |

BDhS 4.2.4cd ṛcas taratsamandyas tu catasraḥ parivartayet ||

BDhS 4.2.5ab abhojyānāṃ tu sarveṣām abhojyānnasya bhojane |

BDhS 4.2.5cd ṛgbhis taratsamandībhir mārjanaṃpāpaśodhanam || [K: taratsamandīyair]

BDhS 4.2.6ab bhrūṇahatyāvidhis tv anyas taṃ tu vakṣyāmy ataḥ param |

BDhS 4.2.6cd vidhinā yena mucyante pātakebhyo 'pi sarvaśaḥ ||

BDhS 4.2.7ab prāṇāyāmān pavitrāṇi vyāhṛtīḥ praṇavaṃ tathā |

BDhS 4.2.7cd japed aghamarṣaṇaṃ sūktaṃ payasā dvādaśa kṣapāḥ || [K: -marṣaṇaṃ yuktaḥ payasā]

BDhS 4.2.8ab trirātraṃ vāyubhakṣo vā klinnavāsāḥ plutaḥ śuciḥ || [K: klinnavāsāplutaś]

BDhS 4.2.9ab pratiṣiddhāṃs tathācārān abhyasyāpi punaḥpunaḥ |

BDhS 4.2.9cd vāruṇībhir upasthāya sarvapāpaiḥ pramucyate || iti ||

BDhS 4.2.10 athāvakīrṇy amāvāsyāyāṃ niśy agnim upasamādhāyadārvihomikīṃ pariceṣṭāṃ kṛtvā dve ājyāhutī juhoti | kāmaavakīrṇo 'smy avakīrṇo 'smi kāma kāmāya svāhā | kāmaabhidrugdho 'smy abhidrugdho 'smi kāma kāmāya svāheti || [cf. BDhS 2.1.1.34]

BDhS 4.2.11 hutvā prayatāñjaliḥ kavātiryaṅṅ agnim upatiṣṭheta | saṃ māsiñcantu marutaḥ sam indraḥ saṃ bṛhaspatiḥ | saṃ māyam agniḥ siñcatvāyuṣā ca balena cāyuṣmantaṃ karota meti [= BDhS 2.1.1.35] | prati hāsmai marutaḥ prāṇān dadhati prati indro balaṃ pratibṛhaspatir brahmavarcasaṃ praty agnir itarat sarvam | sarvatanur bhūtvāsarvam āyur eti | trir abhimantrayeta | triṣatyā hi devā itivijñāyate || [K: karotu]

BDhS 4.2.12ab yo 'pūta iva manyeta ātmānam upapātakaiḥ |

BDhS 4.2.12cd sa hutvaitena vidhinā sarvasmāt pāpāt pramucyate ||

BDhS 4.2.13 api vānādyāpeyapratiṣiddhabhojaneṣu doṣavac ca karmakṛtvābhisaṃdhipūrvam anabhisaṃdhipūrvaṃ vā śūdrāyāṃ ca retaḥsiktvāyonau vābliṅgābhir vāruṇībhiś copaspṛśya prayatobhavati ||

BDhS 4.2.14-1 athāpy udāharanti |

BDhS 4.2.14-2ab anādyāpeyapratiṣiddhabhojane viruddhadharmācarite [K:anādyaprāśanāpeyapratiṣiddhabhojaneviśuddhadharmācarite] ca karmaṇi |

BDhS 4.2.14-2cd matipravṛtte 'pi ca pātakopamair viśudhyate 'thāpi casarvapātakaiḥ ||

BDhS 4.2.15ab trirātraṃ vāpy upavasaṃs trir ahno 'bhyupayann apaḥ | [K: ahnobhyupeyād]

BDhS 4.2.15cd prāṇān ātmani saṃyamya triḥ paṭhed aghamarṣaṇam |

BDhS 4.2.15ef yathāśvamedhāvabhṛtha evaṃ tan manur abravīt ||

BDhS 4.2.16-1 vijñāyate ca |

BDhS 4.2.16-2ab caraṇaṃ pavitraṃ vitataṃ purāṇaṃ yena pūtas tarati duṣkṛtāni |

BDhS 4.2.16-2cd tena pavitreṇa śuddhena pūtā ati pāpmānam arātiṃ tarema || iti ||

BDhS 4.3.1ab prāyaścittāni vakṣyāmo 'vikhyātāni viśeṣataḥ |

BDhS 4.3.1cd samāhitānāṃ yuktānāṃ pramādeṣu kathaṃ bhavet ||

BDhS 4.3.2 oṃpūrvābhir vyāhṛtibhiḥ sarvābhiḥ sarvapātakeṣv ācāmet ||

BDhS 4.3.3 yat prathamam ācāmati tena rgvedaṃ prīṇāti yad dvitīyaṃ tenayajurvedaṃ yat tṛtīyaṃ tena sāmavedam ||

BDhS 4.3.4 yat prathamaṃ parimārṣṭi tenātharvavedaṃ yad dvitīyaṃtenetihāsapurāṇam ||

BDhS 4.3.5 yat savyaṃ pāṇiṃ prokṣati pādau śiro hṛdayaṃ nāsike cakṣuṣīśrotre nābhiṃ copaspṛśati tenauṣadhivanaspatayaḥ sarvāś ca devatāḥprīṇāti | tasmād ācamanād eva sarvasmāt pāpāt pramucyate ||

BDhS 4.3.6 aṣṭau vā samidha ādadhyāt | devakṛtasyainaso 'vayajanam asi svāhā | manuṣyakṛtasyainaso 'vayajanam asi svāhā | pitṛkṛtasyainaso 'vayajanam asi svāhā | ātmakṛtasyainaso 'vayajanamasi svāhā | yad divā ca naktaṃ cainaś cakṛma tasyāvayajanam asisvāhā | yat svapantaś ca jāgrataś cainaś cakṛma tasyāvayajanam asisvāhā | yad vidvāṃsaś cāvidvāṃsaś cainaś cakṛma tasyāvayajanamasi svāhā | enasa enaso 'vayajanam asi svāheti ||

BDhS 4.3.7 etair aṣṭābhir hutvā sarvasmāt pāpāt pramucyate ||

BDhS 4.3.8-1 athāpy udāharanti |

BDhS 4.3.8-2ab aghamarṣaṇaṃ devakṛtaṃ śuddhavatyas taratsamāḥ |

BDhS 4.3.8-2cd kūśmāṇḍyaḥ pāvamānyaś ca virajā mṛtyulāṅgalam |

BDhS 4.3.8-2ef durgā vyāhṛtayo rudrā mahādoṣavināśanāḥ ||

BDhS 4.3.8-3 mahādoṣavināśanā iti ||

BDhS 4.4.1ab prāyaścittāni vakṣyāmo 'vikhyātāni viśeṣataḥ |

BDhS 4.4.1cd samāhitānāṃ yuktānāṃ pramādeṣu kathaṃ bhavet ||

BDhS 4.4.2 ṛtaṃ ca satyaṃ ceti | etad aghamarṣaṇaṃ trir antarjale paṭhansarvasmāt pāpāt pramucyate ||

BDhS 4.4.3 āyaṃ gauḥ pṛśnir akramīd iti | etām ṛcaṃ trir antarjale paṭhansarvasmāt pāpāt pramucyate ||

BDhS 4.4.4 drupadād iven mumucāna iti | etām ṛcaṃ trir antarjalepaṭhan sarvasmāt pāpāt pramucyate ||

BDhS 4.4.5 haṃsaḥ śuciṣad iti | etām ṛcaṃ trir antarjale paṭhan sarvasmātpāpāt pramucyate ||

BDhS 4.4.6 api vā sāvitrīṃ paccho 'rdharcaśastataḥ samastāṃ trir antarjale paṭhan sarvasmātpāpāt pramucyate || [K: sāvitrīṃ gāyatrīṃ paccho ... samastām ity etām ṛcaṃ trir]

BDhS 4.4.7 api vā vyāhṛtīr vyastāḥ samastāś ceti trir antarjale paṭhansarvasmāt pāpāt pramucyate ||

BDhS 4.4.8 api vā praṇavam eva trir antarjale paṭhan sarvasmāt pāpātpramucyate ||

BDhS 4.4.9 tad etad dharmaśāstraṃ nāputrāya nāśiṣyāya nāsaṃvatsaroṣitāya dadyāt || [K: nābhaktāya nāputrāya]

BDhS 4.4.10 sahasraṃ dakṣiṇa ṛṣabhaikādaśaṃ guruprasādo vā | guruprasādo vā || [K: dakṣiṇā]

BDhS 4.5.1ab athātaḥ saṃpravakṣyāmi sāmaṛgyajuratharvaṇām |

BDhS 4.5.1cd karmabhir yair avāpnoti kṣipraṃ kāmān manogatān ||

BDhS 4.5.2ab japahomeṣṭiyantrādyaiḥ śodhayitvā svavigraham |

BDhS 4.5.2cd sādhayet sarvakarmāṇi nānyathā siddhim aśnute ||

BDhS 4.5.3ab japahomeṣṭiyantrāṇi kariṣyann ādito dvijaḥ |

BDhS 4.5.3cd śuklapuṇyadinaṛkṣeṣu keśaśmaśrūṇi vāpayet ||

BDhS 4.5.4ab snāyāt triṣavaṇaṃ pāyād ātmānaṃkrodhato 'nṛtāt |

BDhS 4.5.4cd strīśūdrair nābhibhāṣeta brahmacārī havirvrataḥ ||

BDhS 4.5.5ab goviprapitṛdevebhyo namaskuryād divāsvapan | [K: namaskurvan]

BDhS 4.5.5cd japahomeṣṭiyantrastho divāsthāno niśāsanaḥ ||

BDhS 4.5.6ab prājāpatyo bhavet kṛcchro divā rātrāv ayācitam |

BDhS 4.5.6cd kramaśo vāyubhakṣaś ca dvādaśāhaṃ tryahaṃtryaham ||

BDhS 4.5.7ab ahar ekaṃ tathā naktam ajñātaṃ vāyubhakṣaṇam |

BDhS 4.5.7cd trivṛd eṣa parāvṛtto bālānāṃ kṛcchra ucyate ||

BDhS 4.5.8ab ekaikaṃ grāsam aśnīyāt pūrvoktena tryahaṃtryaham |

BDhS 4.5.8cd vāyubhakṣas tryahaṃ cānyad atikṛcchraḥ sa ucyate ||

BDhS 4.5.9ab ambubhakṣas tryahān etān vāyubhakṣas tataḥ param |

BDhS 4.5.9cd kṛcchrātikṛcchras tṛtīyo vijñeyaḥ so 'tipāvanaḥ ||

BDhS 4.5.10ab tryahaṃtryahaṃ pibed uṣṇaṃ payaḥ sarpiḥ kuśodakam |

BDhS 4.5.10cd vāyubhakṣas tryahaṃ cānyat taptakṛcchraḥ sa ucyate ||

BDhS 4.5.11ab gomūtraṃ gomayaṃ kṣīraṃ dadhi sarpiḥ kuśodakam |

BDhS 4.5.11cd ekarātropavāsaś ca kṛcchraḥ sāṃtapanaḥ smṛtaḥ ||

BDhS 4.5.12ab gāyatryādāya gomūtraṃgandhadvāreti gomayam | [K: gāyatryāgṛhya]

BDhS 4.5.12cd ā pyāyasveti ca kṣīraṃ dadhikrāvṇeti vai dadhi |

BDhS 4.5.12ef śukram asi jyotir ity ājyaṃ devasyatveti kuśodakam || [K: jyotir asīty ... kuśodakam iti]

BDhS 4.5.13ab gomūtrabhāgas tasyārdhaṃ śakṛt kṣīrasya tu trayam | [K: kṣīrasya tayam]

BDhS 4.5.13cd dvayaṃ dadhno ghṛtasyaika ekaś ca kuśavāriṇaḥ |

BDhS 4.5.13ef evaṃ sāṃtapanaḥ kṛcchraḥ śvapākam api śodhayet ||

BDhS 4.5.14ab gomūtraṃ gomayaṃ caiva kṣīraṃ dadhi ghṛtaṃ tathā [K: gomūtraṃ gomayaṃ kṣīraṃ dadhi sarpiḥ kuśodakam] |

BDhS 4.5.14cd pañcarātraṃ tadāhāraḥ pañcagavyena śudhyati ||

BDhS 4.5.15ab yat ātmano 'pramattasya dvādaśāham abhojanam |

BDhS 4.5.15cd parāko nāma kṛcchro 'yaṃ sarvapāpapraṇāśanaḥ ||

BDhS 4.5.16ab gomūtrādibhir abhyastam ekaikaṃ taṃ trisaptakam |

BDhS 4.5.16cd mahāsāṃtapanaṃ kṛcchraṃ vadanti brahmavādinaḥ ||

BDhS 4.5.17ab ekavṛddhyā site piṇḍān ekahānyāsite tataḥ | [K: piṇḍe]

BDhS 4.5.17cd pakṣayor upavāsau dvau tad dhi cāndrāyaṇaṃ smṛtam ||

BDhS 4.5.18ab caturaḥ prātar aśnīyāt piṇḍān vipraḥ samāhitaḥ |

BDhS 4.5.18cd caturo 'stamite sūrye śiśucāndrāyaṇaṃ caret || [K: smṛtam]

BDhS 4.5.19ab aṣṭāvaṣṭau māsam ekaṃ piṇḍān madhyaṃdine sthite |

BDhS 4.5.19cd niyatātmā haviṣyasya yaticāndrāyaṇaṃcaret || [K: -cāndāyaṇaṃ]

BDhS 4.5.20ab yathā kathaṃcit piṇḍānāṃ dvijas tisras tv aśītayaḥ |

BDhS 4.5.20cd māsenāśnan haviṣyasya candrasyaiti salokatām ||

BDhS 4.5.21ab yathodyaṃś candramā hanti jagatas tamaso bhayam |

BDhS 4.5.21cd evaṃ pāpād bhayaṃ hanti dvijaś cāndrāyaṇaṃ caran || [K: tathā pāpād]

BDhS 4.5.22ab kaṇapiṇyākatakrāṇi yavācāmo 'nilāśanaḥ | [K: tathā cāpo]

BDhS 4.5.22cd ekatripañcasapteti pāpaghno 'yaṃ tulāpumān ||

BDhS 4.5.23ab yāvakaḥ saptarātreṇa vṛjinaṃ hanti dehinām |

BDhS 4.5.23cd saptarātropavāso vā dṛṣṭam etan manīṣibhiḥ ||

BDhS 4.5.24ab pauṣabhādrapadajyeṣṭhāsv ārdrākāśātapāśrayāt | [K: pauṣabhādrapadajyeṣṭhārdrā-]

BDhS 4.5.24cd trīñ chuklān mucyate pāpāt patanīyād ṛte dvijaḥ ||

BDhS 4.5.25ab gomūtraṃ gomayaṃ kṣīraṃ dadhi sarpiḥ kuśodakam |

BDhS 4.5.25cd yavācāmena saṃyukto brahmakūrco 'tipāvanaḥ ||

BDhS 4.5.26ab amāvāsyāṃ nirāhāraḥ paurṇamāsyāṃ tilāśanaḥ |

BDhS 4.5.26cd śuklakṛṣṇakṛtāt pāpān mucyate abdasya parvabhiḥ ||

BDhS 4.5.27ab bhaikṣāhāro 'gnihotribhyo māsenaikena śudhyati |

BDhS 4.5.27cd yāyāvaravanasthebhyo daśabhiḥ pañcabhir dinaiḥ ||

BDhS 4.5.28ab ekāhadhanino 'nnena dinenaikena śudhyati |

BDhS 4.5.28cd kāpotavṛttiniṣṭhasya pītvāpaḥ śudhyate tribhiḥ ||

BDhS 4.5.29ab ṛgyajuḥsāmavedānāṃ vedasyānyatamasya vā |

BDhS 4.5.29cd pārāyaṇaṃ trir abhyasyed anaśnan so 'tipāvanaḥ ||

BDhS 4.5.30ab atha cet tvarate kartuṃ divasaṃ mārutāśanaḥ | [K: divase]

BDhS 4.5.30cd rātrau jalasthito vyuṣṭaḥ prājāpatyena tatsamam || [K: jale sthito]

BDhS 4.5.31ab gāyatryāṣṭasahasraṃ tu japaṃ kṛtvotthite ravau |

BDhS 4.5.31cd mucyate sarvapāpebhyo yadi na bhrūṇahā bhavet ||

BDhS 4.5.32ab yo 'nnadaḥ satyavādī ca bhūteṣu kṛpayā sthitaḥ |

BDhS 4.5.32cd pūrvoktayantraśuddhebhyaḥ sarvebhyaḥ so 'tiricyate ||

BDhS 4.6.1ab samādhucchandasā rudrā gāyatrī praṇavānvitā |

BDhS 4.6.1cd sapta vyāhṛtayaś caiva japyāḥ pāpavināśanāḥ || [K: jāpyāḥ]

BDhS 4.6.2ab mṛgāreṣṭiḥ pavitreṣṭis trihaviḥ pāvamāny api |

BDhS 4.6.2cd iṣṭayaḥ pāpanāśinyo vaiśvānaryā samanvitāḥ ||

BDhS 4.6.3ab idaṃ caivāparaṃ guhyam ucyamānaṃ nibodhata |

BDhS 4.6.3cd mucyate sarvapāpebhyo mahataḥ pātakād ṛte ||

BDhS 4.6.4ab pavitrair mārjanaṃ kurvan rudraikādaśinīṃ [K:rudraikārdeśikāṃ] japan |

BDhS 4.6.4cd pavitrāṇi ghṛtair juhvat prayacchan hemagotilān ||

BDhS 4.6.5ab yo 'śnīyād yāvakaṃ pakvaṃ gomūtre saśakṛdrase |

BDhS 4.6.5cd sadadhikṣīrasarpiṣke mucyate so 'ṃhasaḥ kṣaṇāt ||

BDhS 4.6.6ab prasūto yaś ca śūdrāyāṃ yenāgamyā ca laṅghitā |

BDhS 4.6.6cd saptarātrāt pramucyete vidhinaitena tāv ubhau ||

BDhS 4.6.7ab retomūtrapurīṣāṇāṃ prāśane 'bhojyabhojane |

BDhS 4.6.7cd paryādhānejyayor etat parivitte ca bheṣajam ||

BDhS 4.6.8ab apātakāni karmāṇi kṛtvaiva subahūny api |

BDhS 4.6.8cd mucyate sarvapāpebhya ity etad vacanaṃ satām ||

BDhS 4.6.9ab mantramārgapramāṇaṃ tu vidhānaṃ samudīritam | [K: vidhāne]

BDhS 4.6.9cd bharadvājādayo yena brahmaṇaḥ sātmatāṃ gatāḥ || [K: samatāṃ]

BDhS 4.6.10-1ab prasannahṛdayo vipraḥ prayogād asya karmaṇaḥ |

BDhS 4.6.10-1cd kāmāṃs tāṃs tān avāpnoti ye ye kāmā hṛdi sthitāḥ ||

BDhS 4.6.10-2 ye ye kāmā hṛdi sthitā iti ||

BDhS 4.7.1ab nivṛttaḥ pāpakarmabhyaḥ pravṛttaḥ puṇyakarmasu |

BDhS 4.7.1cd yo vipras tasya sidhyanti vinā yantrair api kriyāḥ ||

BDhS 4.7.2ab brāhmaṇā ṛjavas tasmād yad yad icchanti cetasā |

BDhS 4.7.2cd tat tad āsādayanty āśu saṃśuddhā ṛjukarmabhiḥ ||

BDhS 4.7.3ab evam etāni yantrāṇi tāvat kāryāṇi dhīmatā |

BDhS 4.7.3cd kālena yāvatopaiti vigrahaḥ śuddhim ātmanaḥ || [K: vigrahaṃ]

BDhS 4.7.4ab ebhir yantrair viśuddhātmā trirātropoṣitas tataḥ |

BDhS 4.7.4cd tad ārabheta yena rddhiṃ karmaṇā prāptum icchati ||

BDhS 4.7.5ab kṣmāpavitraḥ sahasrākṣo mṛgāro 'ṃhomucau gaṇau | [K: kṣāpavitraṃ]

BDhS 4.7.5cd pāvamānyaś ca kūśmāṇḍyo vaiśvānarya ṛcaś ca yāḥ ||

BDhS 4.7.6ab ghṛtaudanena tā juhvat saptāhaṃ savanatrayam |

BDhS 4.7.6cd maunavratī haviṣyāśī nigṛhītendriyakriyaḥ ||

BDhS 4.7.7ab siṃhe ma ity apāṃ pūrṇe pātre 'vekṣya catuṣpathe |

BDhS 4.7.7cd mucyate sarvapāpebhyo mahataḥ pātakād api ||

BDhS 4.7.8ab vṛddhatve yauvane bālye yaḥ kṛtaḥ pāpasaṃcayaḥ |

BDhS 4.7.8cd pūrvajanmasu cājñānāt tasmād api vimucyate || [K: vājñānāt]

BDhS 4.7.9ab bhojayitvā dvijān ante pāyasena sasarpiṣā [K: susarpiṣā] |

BDhS 4.7.9cd gobhūmitilahemāni bhuktavadbhyaḥ pradāya ca ||

BDhS 4.7.10ab vipro bhavati pūtātmā nirdagdhavṛjinendhanaḥ |

BDhS 4.7.10cd kāmyānāṃ karmaṇāṃ yogyas tathādhānādikarmaṇām || [K: yojyaḥ]

BDhS 4.8.1ab atilobhāt pramādād vā yaḥ karoti kriyām imām |

BDhS 4.8.1cd anyasya so 'ṃha āviṣṭo garagīr iva sīdati ||

BDhS 4.8.2ab ācāryasya pitur mātur ātmanaś ca kriyām imām |

BDhS 4.8.2cd kurvan bhāty arkavad vipraḥ sā kāryaiṣām ataḥ kriyā ||

BDhS 4.8.3ab ka etena sahasrākṣaṃ pavitreṇākaroc chucim |

BDhS 4.8.3cd agniṃ vāyuṃ raviṃ somaṃ yamādīṃś ca sureśvarān ||

BDhS 4.8.4ab yat kiṃcit puṇyanāmeha triṣu lokeṣu viśrutam |

BDhS 4.8.4cd viprādi tat kṛtaṃ kena pavitrakriyayānayā ||

BDhS 4.8.5ab prājāpatyam idaṃ guhyaṃ pāpaghnaṃprathamodbhavam | [K: prajāpatyam]

BDhS 4.8.5cd samutpannāny ataḥ paścāt pavitrāṇi sahasraśaḥ ||

BDhS 4.8.6ab yo 'bdāyanaṛtupakṣāhāñ juhoty aṣṭau gaṇān imān |

BDhS 4.8.6cd punāti cātmano vaṃśyān daśa pūrvān daśāvarān [K:daśāparān] ||

BDhS 4.8.7ab jñāyate cāmarair dyusthaiḥ puṇyakarmeti bhūsthitaḥ |

BDhS 4.8.7cd devavan modate bhūyaḥ svargaloke 'pi puṇyakṛt || [K putsthis verse after BDhS 4.8.12]

BDhS 4.8.8ab etān aṣṭau gaṇān hotuṃ na śaknoti yadi dvijaḥ |

BDhS 4.8.8cd eko 'pi tena hotavyo rajas tenāsya naśyati ||

BDhS 4.8.9ab sūnavo yasya śiṣyā vā juhvaty aṣṭau gaṇān imān |

BDhS 4.8.9cd adhyāpanaparikrītair aṃhasaḥ so 'pi mucyate ||

BDhS 4.8.10ab dhanenāpi parikrītair ātmapāpajighāṃsayā |

BDhS 4.8.10cd hāvanīyā hy aśaktena nāvasādyaḥ śarīradhṛk ||

BDhS 4.8.11ab dhanasya kriyate tyāgaḥ karmaṇāṃ sukṛtām api |

BDhS 4.8.11cd puṃso 'nṛṇasya pāpasya vimokṣaḥ kriyate kvacit ||

BDhS 4.8.12ab vimukto vidhinaitena sarvapāpārṇasāgarāt | [K: mukto yo]

BDhS 4.8.12cd ātmānaṃ manyate śuddhaṃ samarthaṃ karmasādhane ||

BDhS 4.8.13ab sarvapāpārṇamuktātmā kriyā ārabhate tu yāḥ |

BDhS 4.8.13cd ayatnenaiva tāḥ siddhiṃ yānti śuddhaśarīriṇaḥ ||

BDhS 4.8.14ab prājāpatyam idaṃ puṇyam ṛṣiṇā samudīritam | [K: prajāpatyam ... ṛṣīṇāṃ]

BDhS 4.8.14cd idam adhyāpayen nityaṃ dhārayec chṛṇute 'pi vā |

BDhS 4.8.14ef mucyate sarvapāpebhyo brahmaloke mahīyate ||

BDhS 4.8.15ab yān siṣādhayiṣur mantrān dvādaśāhāni tāñ japet |

BDhS 4.8.15cd ghṛtena payasā dadhnā prāśya niśy odanaṃ sakṛt || [K before BDhS 4.8.16-1ab: ṛgyajussāmavedānām atharvāṅgirasām api |]

BDhS 4.8.16-1ab daśavāraṃ tathā homaḥ sarpiṣā savanatrayam |

BDhS 4.8.16-1cd pūrvasevā bhaved eṣāṃ mantrāṇāṃ karmasādhane || [K: eṣā]

BDhS 4.8.16-2 mantrāṇāṃ karmasādhana iti || atilobhāt pramādād vā | nivṛttaḥ pāpakarmabhyaḥ || samādhuśchandasārudrāḥ || athātaḥ saṃpravakṣyāmi || prāyaścittāni vakṣyāmaḥ || prāyaścittāni vakṣyāmaḥ || prāyaścittāni vakṣyāmaḥ || prāyaścittānivakṣyāmaḥ || iti caturthaḥ praśnaḥ || 4

|| iti baudhāyanadharmasūtraṃsamāptam ||

%%%%%%%%%%%%%%%%%%%%%%%%%%%%%%%%%%%

### **Vasiṣṭha Dharmasūtra**

Originally typed and analyzed as part of the project of the Joint Seminar on `Law and Society in Classical India' headed by Prof. Y. Ikari at the Institute for Research in Humanities, Kyoto University.

Converted to Unicode plain text without hyphens, sandhi resolution, and analytical markers by Timothy Lubin, October 2021.

Text based on the edition:

Vasiṣṭhadharmaśāstra, Bombay Sanskrit and Prakrit Series, 23, input by M Fushimi, checked by F. Enomoto.

VaDhS 1.1 athātaḥ puruṣaniḥśreyasārthaṃ dharmajijñāsā ||

VaDhS 1.2 jñātvā cānutiṣṭhan dhārmikaḥ ||

VaDhS 1.3 praśasyatamo bhavati loke pretya ca svargalokaṃ samaśnute ||

VaDhS 1.4 śrutismṛtivihito dharmaḥ ||

VaDhS 1.5 tadalābhe śiṣṭācāraḥ pramāṇam ||

VaDhS 1.6 śiṣṭaḥ punar akāmātmā ||

VaDhS 1.7 agṛhyamāṇakāraṇo dharmaḥ ||

VaDhS 1.8 āryāvartaḥ prāg ādarśāt pratyak kālakavanād udak pāriyātrād dakṣiṇena himavataḥ ||

VaDhS 1.9 uttareṇa ca vindhyasya ||

VaDhS 1.10 tasmin deśe ye dharmās ye cācārās te sarvatra pratyetavyāḥ ||

VaDhS 1.11 na tv anye pratilomakadharmāṇām ||

VaDhS 1.12 gaṅgāyamunayor antare 'py eke ||

VaDhS 1.13 yāvad vā kṛṣṇamṛgo vicarati tāvad brahmavarcasam ity anye ||

VaDhS 1.14 athāpi bhāllavino nidāne gāthām udāharanti ||

VaDhS 1.15 paścāt sindhur vidhāraṇī sūryasyodayanaṃ puraḥ |

VaDhS 1.15 yāvat kṛṣṇo 'bhidhāvati tāvad vai brahmavarcasam iti ||

VaDhS 1.16 traividyavṛddhā yaṃ brūyur dharmaṃ dharmavido janāḥ {C}|

VaDhS 1.16 pavane pāvane caiva sa dharmo nātra saṃśaya iti {C} ||

VaDhS 1.17 deśadharmajātidharmakuladharmāñ chrutyabhāvād abravīn manuḥ ||

VaDhS 1.18 sūryābhyuditaḥ sūryābhinimruktas

VaDhS 1.19 pañca mahāpātakāny ācakṣate ||

VaDhS 1.20 gurutalpaṃ surāpānaṃ bhrūṇahatyā brāhmaṇasuvarṇāpaharaṇaṃ patitasaṃyogaś ca ||

VaDhS 1.21 brāhmeṇa vā yaunena vā ||

VaDhS 1.22 athāpy udāharanti |

VaDhS 1.22 saṃvatsareṇa patati patitena sahācaran {C}|

VaDhS 1.22 yājanādhyāpanād yaunān na tu yānāsanād dānāditi {C} ||

VaDhS 1.23 yo 'gnīn apavidhyed guruṃ ca yaḥ pratidaghnuyān nāstiko nāstikavṛttiḥ somaṃ ca vikrīṇīyād ity upapātakāni ||

VaDhS 1.24 tisro brāhmaṇasya bhāryā varṇānupūrveṇa dve rājanyasya ekaikā vaiśyaśūdrayoḥ ||

VaDhS 1.25 śūdrām apy eke mantravarjaṃ tadvat ||

VaDhS 1.26 tathā na kuryāt ||

VaDhS 1.27 ato hi dhruvaḥ kulāpakarṣaḥ pretya cāsvargaḥ ||

VaDhS 1.28 ṣaḍ vivāhāḥ ||

VaDhS 1.29 brāhmo daiva ārṣo gāndharvaḥ kṣātro mānuṣaś ceti ||

VaDhS 1.30 icchata udakapūrvaṃ yāṃ dadyāt sa brāhmaḥ ||

VaDhS 1.31 yajñatantre vitata ṛtvije karma kurvate kanyāṃ dadyād alaṃkṛtya taṃ daivam ity ācakṣate ||

VaDhS 1.32 gomithunena cārṣaḥ ||

VaDhS 1.33 sakāmāṃ kāmayamānaḥ sadṛśīṃ yonim uhyāt sa gāndharvaḥ ||

VaDhS 1.34 yāṃ [balena sahasā pramathya] haranti sa kṣātraḥ ||

VaDhS 1.35 [paṇitvā dhanakrītāṃ] sa mānuṣaḥ ||

VaDhS 1.36 tasmād duhitṛmate 'dhirathaṃ śataṃ deyam itīha krayo vijñāyate ||

VaDhS 1.37 yā patyuḥ krītā saty athānyaiś caratīti ha cāturmāsyeṣu ||

VaDhS 1.38 athāpy udāharanti |

VaDhS 1.38 vidyā pranaṣṭā punar abhyupaiti kulapraṇāśe tv iha sarvanāśaḥ {C}|

VaDhS 1.38 kulāpadeśena hayo 'pi pūjyas tasmāt kulīnāṃ striyam udvahantīti {C} ||

VaDhS 1.39 trayo varṇā brāhmaṇasya nirdeśena varteran ||

VaDhS 1.40 brāhmaṇo dharmān prabrūyāt ||

VaDhS 1.41 rājā cānuśiṣyāt ||

VaDhS 1.42 rājā tu dharmeṇānuśāsan ṣaṣṭhaṃ dhanasya haret ||

VaDhS 1.43 anyatra brāhmaṇāt ||

VaDhS 1.44 iṣṭāpūrtasya tu ṣaṣṭham aṃśaṃ bhajatīti ha ||

VaDhS 1.45 brāhmaṇo vedam āḍhyaṃ karoti brāhmaṇo āpada uddharati tasmād brāhmaṇo 'nādyaḥ | somo 'sya rājā bhavatīti ha ||

VaDhS 1.46 pretya cābhyudayikam iti ha vijñāyate ha vijñāyata iti ||

VaDhS 2.1 catvāro varṇā brāhmaṇakṣatriyavaiśyaśūdrāḥ ||

VaDhS 2.2 trayo varṇā dvijātayo brāhmaṇakṣatriyavaiśyāḥ ||

VaDhS 2.3 teṣām

VaDhS 2.3 mātur agre vijananaṃ dvitīyaṃ mauñjibandhane {C}|

VaDhS 2.3 atrāsya mātā sāvitrī pitā tv ācārya ucyate {C}||

VaDhS 2.4 vedapradānāt pitety ācāryam ācākṣate ||

VaDhS 2.5 tathāpy udāharanti |

VaDhS 2.5 dvayam u ha vai puruṣasya reto brāhmaṇasyordhvaṃ nābher adhastād avācīnam anyat tad yad ūrdhvaṃ nābhes tena haitat prajā jāyate yad brāhmaṇān upanayati yad adhyāpayati yad yājayati yat sādhukaroti | atha yad avācīnaṃ nābhes tenehāsyaurasī prajā jāyate | tasmāc chrotriyam anūcānam aprajo 'sīti na vadantīti ||

VaDhS 2.6 hārīto 'py udāharati |

VaDhS 2.6 na hy asmin vidyate karma kimcid ā mauñjibandhanāt {C}|

VaDhS 2.6 vṛttyā śūdrasamo hy eṣa yāvad vede na jāyateiti {C} ||

VaDhS 2.7 anyatrodakakarmasvadhāpitṛsaṃyuktebhyaḥ ||

VaDhS 2.8 vidyā ha vai brāhmaṇam ājagāma gopāya māṃ śevadhis te 'ham asmi {C}|

VaDhS 2.8 asūyakāyānṛjave 'yatāya na māṃ brūyā vīryavatī tathā syām {C}||

VaDhS 2.9 yam eva vidyāḥ śucim apramattaṃ medhāvinaṃ brahmacaryopapannam {C}|

VaDhS 2.9 yas te na druhyet katamaccanāhas tasmai māṃ brūyā nidhipāya brahman {C}||

VaDhS 2.10 ya ātṛṇatty avitathena karṇav aduḥkhaṃ kurvann amṛtaṃ saṃprayacchan {C}|

VaDhS 2.10 taṃ manyeta pitaraṃ mātaraṃ ca tasmai na druhyet katamaccanāhaḥ {C}||

VaDhS 2.11 adhyāpitā ye guruṃ nādriyante viprā vācā manasā karmaṇā vā {C}|

VaDhS 2.11 yathaiva te na guror bhojanīyās tathaiva tān na bhunakti śrutaṃ tat {C}||

VaDhS 2.12 dahaty agnir yathā kakṣaṃ brahma pṛṣṭam anādṛtam {C}|

VaDhS 2.12 na brahma tasmai prabrūyāc chakyaṃ mānam akurvataiti {C} ||

VaDhS 2.13 ṣaṭ karmāṇi brāhmaṇasya ||

VaDhS 2.14 svādhyāyādhyayanam adhyāpanaṃ yajño yajanaṃ dānaṃ pratigrahaś ceti ||

VaDhS 2.15 trīṇi rājanyasya ||

VaDhS 2.16 adhyayanaṃ yajño dānaṃ ca ||

VaDhS 2.17 śastreṇa ca prajāpālanaṃ svadharmas tena jīvet ||

VaDhS 2.18 etāny eva vaiśyasya ||

VaDhS 2.19 kṛṣir vāṇijyaṃ pāśupālyaṃ kusīdaṃ ca ||

VaDhS 2.20 teṣāṃ paricaryā śūdrasya niyatā ca vṛttiḥ ||

VaDhS 2.21 niyatakeśaveṣāḥ sarve vā muktakeśāḥ śikhāvarjam ||

VaDhS 2.22 ajīvantaḥ svadharmeṇānantarāṃ yavīyasīṃ vṛttim ātiṣṭheran ||

VaDhS 2.23 na tu kadācid jyāyasīm ||

VaDhS 2.24 vaiśyajīvikām āsthāya paṇyena jīvato 'śmalavaṇamaṇiśāṇakauśeyakṣaumājināni ca ||

VaDhS 2.25 tāntavaṃ raktaṃ sarvaṃ ca ||

VaDhS 2.26 kṛtānnaṃ puṣpaphalamūlāni gandharasā udakaṃ cauṣadhīnāṃ rasaḥ somaś ca śastraṃ viṣaṃ māṃsaṃ ca kṣīraṃ ca savikāram ayas trapu jatu sīsaṃ ca ||

VaDhS 2.27 athāpy udāharanti |

VaDhS 2.27 sadyaḥ patati māṃsena lākṣayā lavaṇena ca {C}|

VaDhS 2.27 tryaheṇa śūdro bhavati brāhmaṇaḥ kṣīravikrayāditi {C} ||

VaDhS 2.28 grāmapaśūnām ekaśaphāḥ keśinaś ca sarve cāraṇyāḥ paśavo vayāṃsi daṃṣṭriṇaś ca ||

VaDhS 2.29 dhānyānāṃ tilān āhuḥ ||

VaDhS 2.30 athāpy udāharanti |

VaDhS 2.30 bhojanābhyañjanād dānād yad anyat kurute tilaiḥ {C}|

VaDhS 2.30 kṛmibhūtaḥ śvaviṣṭhāyāṃ pitṛbhiḥ saha majjatīti {C} ||

VaDhS 2.31 kāmaṃ vā svayaṃ kṛṣyotpādya tilān vikrīṇīran ||

VaDhS 2.32 tasmāc chāṇḍābhyām anasyotābhyāṃ prāk prātarāśāt karṣī syāt ||

VaDhS 2.33 nidāghe 'paḥ prayacchet ||

VaDhS 2.34 lāṅgalaṃ pavīravatsuśevaṃ somapitsaru | tad ud vapati gām aviṃ prapharvyaṃ ca pīvarīṃ prasthāvad rathavāhanam iti ||

VaDhS 2.35 [dūre 'pavidhyati somapitsaru somo hy asya prāpnoti tat saru tad udvapati gāṃ cāviṃ cājān aśvān aśvatarakharoṣṭāṃś ca prapharvyaṃ ca pīvarīṃ darśanīyāṃ kalyāṇīṃ ca prathamayuvatīm ||] [Böhtlingk and Führer bracket as commentarial interpolation; Bühler accepts it as an "old nirukta".]

VaDhS 2.36 kathaṃ hi laṅgalam udvaped anyatra dhānyavikrayāt ||

VaDhS 2.37 rasā rasair mahato hīnato vā vibhātavyāḥ ||

VaDhS 2.38 na tv eva lavaṇaṃ rasaiḥ ||

VaDhS 2.39 tilataṇḍulapakvānaṃ vidyā mānuṣyāś ca vihitāḥ parivarttakena ||{BSPS parivarttakena}{F parivartakena}

VaDhS 2.40 brāhmaṇarājanyau vārdhuṣī na dadyātām ||

VaDhS 2.41 athāpy udāharanti |

VaDhS 2.41 samarghaṃ dhānyam uddhṛtya mahārghaṃ yaḥ prayacchati {C}|

VaDhS 2.41 sa vai vārdhuṣiko nāma brahmavādiṣu garhitaḥ {C}||

VaDhS 2.42 brahmahatyāṃ ca vṛddhiṃ ca tulayā samatolayat {C}|

VaDhS 2.42 atiṣṭhad bhrūṇahā koṭyāṃ vārdhuṣiḥ samakampataiti {C} ||

VaDhS 2.43 kāmaṃ vā pariluptakṛtyāya pāpīyase dadyātām ||

VaDhS 2.44 dviguṇaṃ hiraṇyaṃ triguṇaṃ dhānyam ||

VaDhS 2.45 dhānyenaiva rasā vyākhyātāḥ ||

VaDhS 2.46 puṣpamūlaphalāni ca ||

VaDhS 2.47 tulādhṛtam aṣṭaguṇam ||

VaDhS 2.48 athāpy udāharanti |

VaDhS 2.48 dvikaṃ trikaṃ catuṣkaṃ ca pañcakaṃ ca śataṃ smṛtam {C}|

VaDhS 2.48 māsasya vṛddhiṃ gṛhṇīyād varṇānām anupūrvaśaḥ {C}||

VaDhS 2.49 rājā tu mṛtabhāvena dravyavṛddhiṃ vināśayet {C}|

VaDhS 2.49 punar rājābhiṣekeṇa dravyamūlaṃ ca vardhate {C}||

VaDhS 2.50 vasiṣṭhavacanaproktāṃ vṛddhiṃ vārdhuṣike śṛṇu {C}|

VaDhS 2.50 pañca māṣās tu viṃśatyā evaṃ dharmo na hīyateiti {C} ||

VaDhS 2.50 na hīyate iti ||

VaDhS 3.1 aśrotriyā ananuvākyā anagnayo vā śūdrasadharmāṇo bhavanti ||

VaDhS 3.2 mānavaṃ cātra ślokam udāharanti |

VaDhS 3.2 yo 'nadhītya dvijo vedam anyatra kurute śramam {C}|

VaDhS 3.2 sa jīvann eva śūdratvam āśu gacchati sānvayaḥ {C}||

VaDhS 3.3 nānṛg brāhmaṇo bhavati na vaṇiṅ na kuśīlavaḥ {C}|

VaDhS 3.3 na śūdrapreṣaṇaṃ kurvan na steno na cikitsakaḥ {C}||

VaDhS 3.4 avratā hy anadhīyānā yatra bhaikṣacarā dvijāḥ {C}|

VaDhS 3.4 taṃ grāmaṃ daṇḍayed rājā corabhaktaprado hi saḥ {C}||

VaDhS 3.5 avratānām amantrāṇāṃ jātimātropajīvinām {C}|

VaDhS 3.5 sahasraśaḥ sametānāṃ pariṣattvaṃ na vidyate {C}||

VaDhS 3.6 yad vadanti tamomūḍhā mūrkhā dharmam ajānataḥ {C}|

VaDhS 3.6 tad pāpaṃ śatadhā bhūtvā tadvaktṝn adhigacchati {C}||

VaDhS 3.7 catvāro vā trayo vāpi yaṃ brūyur vedapāragāḥ {C}|

VaDhS 3.7 sa dharma iti vijñeyo netareṣāṃ sahasraśaḥ {C}||

VaDhS 3.8 śrotriyāya ca deyāni havyakavyāni nityaśaḥ {C}|

VaDhS 3.8 aśrotriyāya dattaṃ hi pitṝn naiti na devatāḥ {C}||

VaDhS 3.9 yasya caikagṛhe mūrkho dūre vāpi bahuśrutaḥ {C}|

VaDhS 3.9 bahuśrutāya dātavyaṃ nāsti mūrkhe vyatikramaḥ {C}||

VaDhS 3.10 brāhmaṇātikramo nāsti vipre vedavivarjite {C}|

VaDhS 3.10 jvalantam agnim utsṛjya na hi bhasmani hūyate {C}||

VaDhS 3.11 yaś ca kāṣṭhamayo hastī yaś ca carmamayo mṛgaḥ {C}|

VaDhS 3.11 yaś ca vipro 'nadhīyānas trayas te nāmadhārakāḥ {C}||

VaDhS 3.12 vidvadbhojyāny avidvāṃso yeṣu rāṣṭreṣu bhuñjate {C}|

VaDhS 3.12 tāny anāvṛṣṭim ṛcchanti mahad vā jāyate bhayamiti {C} ||

VaDhS 3.13 aprajñāyamānam

VaDhS 3.14 brāhmaṇaś ced adhigacchet ṣaṭsu karmasu varttamāno na rājā haret ||{BSPS varttamānas}{F vartamānas}

VaDhS 3.15 ātatāyinaṃ hatvā nātra prāṇachettuḥ kimcit kilviṣam āhuḥ ||

VaDhS 3.16 athāpy udāharanti |

VaDhS 3.16 agnido garadaś caiva śastrapāṇir dhanāpahaḥ {C}|

VaDhS 3.16 kṣetradāraharaś caiva ṣaḍ ete ātatāyinaḥ {C}||

VaDhS 3.17 ātatāyinam āyāntam api vedāntapāragam {C}|

VaDhS 3.17 jighāṃsantaṃ jighāṃsīyān na tena brahmahā bhavet {C}||

VaDhS 3.18 svādhyāyinaṃ kule jātaṃ yo hanyād ātatāyinam {C}|

VaDhS 3.18 na tena bhrūṇahā sa syān manyus tadmanyum ṛcchatīti {C} ||

VaDhS 3.19 triṇāciketaḥ pañcāgnis trisuparṇaś caturmedhā vājasaneyī ṣaḍaṅgavid brahmadeyānusantānaś chandogo jyeṣṭhasāmago mantrabrāhmaṇavidyaś ca dharmān adhīte yasya ca daśapuruṣaṃ mātṛpitṛvaṃśaḥ śrotriyo vijñāyate vidvāṃsaḥ snātakāś caite paṅktipāvanā bhavanti ||

VaDhS 3.20 cāturvidyaṃ vikalpī ca aṅgavid dharmapāṭhakaḥ {C}|

VaDhS 3.20 āśramasthās trayo mukhyāḥ parṣad eṣāṃ daśāvarā {C}||

VaDhS 3.21 upanīya kṛtsnaṃ vedam adhyāpayet sa ācāryaḥ {C}||

VaDhS 3.22 yas tv ekadeśaṃ sa upādhyāyaḥ ||

VaDhS 3.23 yaś ca vedāṅgāni ||

VaDhS 3.24 ātmatrāṇe varṇasaṃvarge brāhmaṇavaiśyau śastram ādadīyātām ||

VaDhS 3.25 kṣatriyasya tu tan nityam eva rakṣaṇādhikārāt ||

VaDhS 3.26 prakṣālya pādau pāṇī cā maṇibandhāt prāg vodag vāsīno 'ṅguṣṭhamūlasyottararekhā brāhmaṃ tīrthaṃ tena trir ācāmed aśabdavat ||

VaDhS 3.27 dviḥ parimṛjīta ||

VaDhS 3.28 khāny adbhiḥ saṃspṛśet ||

VaDhS 3.29 mūrdhany apo ninayet savye ca pāṇau ||

VaDhS 3.30 vrajaṃs tiṣṭhañ chayānaḥ praṇato vā nācāmet ||

VaDhS 3.31 hṛdayaṅgamābhir adbhir abudbudābhir aphenābhir brāhmaṇaḥ ||

VaDhS 3.32 kaṇṭhagābhis tu kṣatriyaḥ ||

VaDhS 3.33 vaiśyo 'dbhiḥ prāśitābhiḥ ||

VaDhS 3.34 strīśūdraṃ spṛṣṭābhir eva ca ||

VaDhS 3.35 pradarād api yā gos taparṇasamarthāḥ syuḥ ||{BSPS taparṇa}{F tarpaṇa}

VaDhS 3.36 na varṇagandharasaduṣṭābhir yāś ca syur aśubhāgamāḥ ||

VaDhS 3.37 na mukhyā vipruṣa ucchiṣṭaṃ kurvanty anaṅgaspṛṣṭāḥ ||

VaDhS 3.38 suptvā bhuktvā kṣutvā pītvā ruditvā snātvā cāntaḥ punar ācāmed vāsaś ca paridhāya ||

VaDhS 3.39 oṣṭhau saṃspṛśya yatrālomakau ||

VaDhS 3.40 na śmaśrugato lepaḥ ||

VaDhS 3.41 dantavad dantasakteṣu yac cāntarmūkhe bhaven nigirann eva tac chucir iti ||

VaDhS 3.42 parān apy ācāmayataḥ pādau yā vipruṣo gatāḥ {C}|

VaDhS 3.42 tābhir nocchiṣṭatāṃ yānti bhūmyās tās tu samāḥ smṛtāḥ {C}||

VaDhS 3.43 carann abhyavahāreṣu ucchiṣṭaṃ yadi saṃspṛśet {C}|

VaDhS 3.43 bhūmau nidhāya tad dravyām ācamya pracaret punaḥ {C}||

VaDhS 3.44 yad yan mīmāṃsyaṃ syād adbhiḥ saṃspṛśet ||

VaDhS 3.45 śvahatāś ca mṛgā vanyāḥ pātitaṃ ca khagaiḥ phalam {C}|

VaDhS 3.45 bālair anuparikrāntaṃ strībhir ācaritaṃ ca yat {C}||

VaDhS 3.46 prasāritaṃ ca yat paṇyaṃ ye doṣāḥ strīmukheṣu ca {C}||

VaDhS 3.47 maśakair makṣikābhiś ca nilīnair nopahanyate {C}|

VaDhS 3.47 kṣitisthāś caiva yā āpo gavāṃ tṛptikarāś ca yāḥ {C}|

VaDhS 3.47 parisaṃkhyāya tān sarvāñ chucīn āha prajāpatiriti {C} ||

VaDhS 3.48 lepagandhāpakarṣaṇe śaucam amedhyaliptasyādbhir mṛdā ca ||

VaDhS 3.49 taijasamṛdmayadāravatāntavānāṃ bhasmaparimārjanapradāhanatakṣaṇadhāvanāni ||

VaDhS 3.50 taijasavad upalamaṇīnām ||

VaDhS 3.51 maṇivac chaṅkhaśuktīnām ||

VaDhS 3.52 dāruvad asthnām ||

VaDhS 3.53 rajjuvidalacarmaṇāṃś cailavac chaucam ||

VaDhS 3.54 govālaiḥ phalamayānām ||

VaDhS 3.55 gaurasarṣapakalkena kṣaumajānām ||

VaDhS 3.56 bhūmes tu saṃmārjanopalenollekhanaprokṣaṇopakarṇair yathāsthānaṃ doṣaviśeṣāt prāyatyam upaiti ||{BSPS upalena}{E upalepana}

VaDhS 3.57 athāpy udāharanti |

VaDhS 3.57 khananād dahanād dharṣād gobhir ākramaṇād api {C}|

VaDhS 3.57 caturbhiḥ śudhyate bhūmiḥ pañcamāc copalepanāt {C}||

VaDhS 3.58 rajasā śudhyate nārī nadī vegena śudhyate {C}|

VaDhS 3.58 bhasmanā śudhyate kāṃsyaṃ punaḥpākena mṛdmayam {C}||

VaDhS 3.59 madyair mūtraiḥ purīṣair vā śleṣmapūyāśruśoṇitaiḥ {C}|

VaDhS 3.59 saṃspṛṣṭaṃ naiva śudhyeta punaḥpākena mṛdmayam {C}||

VaDhS 3.60 adbhir gātrāṇi śudhyanti manaḥ satyena śudhyati {C}|

VaDhS 3.60 vidyātapobhyāṃ bhūtātmā buddhir jñānena śudhyatīti {C} ||

VaDhS 3.61 adbhir eva kāñcanaṃ pūyate ||

VaDhS 3.62 tathā rajatam ||

VaDhS 3.63 tāmram amlena śudhyati ||

VaDhS 3.64 aṅgulikaniṣṭhikāmūle daivaṃ tīrtham ||

VaDhS 3.65 aṅgulyam ṛṣīṇām ||

VaDhS 3.66 aṅgulyagreṣu mānuṣam ||

VaDhS 3.67 pāṇimadhya āgneyam ||

VaDhS 3.68 pradeśinyaṅguṣṭhayor antarā pitryam ||

VaDhS 3.69 rocata iti sāyamprātaraśanāny abhipūjayet ||

VaDhS 3.70 svaditam iti pitrye ||

VaDhS 3.71 saṃpannam ity ābhyudayikeṣv ābhyudayikeṣv eti ||{BSPS eti}{F iti}

VaDhS 4.1 prakṛtiviśiṣṭaṃ cāturvarṇyaṃ saṃskāraviśeṣāc ca ||

VaDhS 4.2 brāhmaṇo 'sya mukham āsīd bāhū rājanyaḥ kṛtaḥ {C}|

VaDhS 4.2 urū tad asya yad vaiśyaḥ padbhyāṃ śūdro ajāyata {C}||{BSPS urū}{F ūrū}{śūdro < śūdras}

VaDhS 4.2 ity api nigamo bhavati ||

VaDhS 4.3 gāyatryā brāhmaṇam asṛjata triṣṭubhā rājanyaṃ jagatyā vaiśyaṃ na kenacic chandasā śūdram ity asaṃskāryo vijñāyate ||

VaDhS 4.4 sarveṣāṃ satyam akrodho dānam ahiṃsā prajananaṃ ca ||

VaDhS 4.5 pitṛdevatātithipūjāyām apy eva paśuṃ hiṃsyād iti mānavam ||

VaDhS 4.6 madhuparke ca yajñe ca pitṛdaivatakarmaṇi {C}|

VaDhS 4.6 atraiva ca paśuṃ hiṃsyān nānyathety abravīn manuḥ {C}||

VaDhS 4.7 nākṛtvā prāṇināṃ hiṃsāṃ māṃsam utpadyate kvacit {C}|

VaDhS 4.7 na ca prāṇivadhaḥ svargyas tasmād yāge vadho 'vadhaḥ {C}||

VaDhS 4.8 athāpi brāhmaṇāya vā rājanyāya vābhyāgatāya mahokṣāṇaṃ vā mahājaṃ vā paced evam asmay ātithyaṃ kurvantīti ||

VaDhS 4.9 udakakriyāśaucaṃ ca dvivarṣaṃ prabhṛti ||

VaDhS 4.10 ā dantajananād ity eke ||

VaDhS 4.11 śarīram agninā saṃyojyān avekṣamāṇā apo 'bhyavayanti ||

VaDhS 4.12 savyetarābhyāṃ pāṇibhyam udakakriyāṃ kurvīrann ayugmāsu dakṣiṇāmukhāḥ ||{BSPS pāṇibhyam}{F pāṇibhyām}

VaDhS 4.13 pitṝṇāṃ vā eṣā dig yā dakṣiṇā ||

VaDhS 4.14 gṛhān vrajitvā prastare tryaham anaśnanta āsīran ||

VaDhS 4.15 aśaktau krītotpannena varteran ||

VaDhS 4.16 daśāhaṃ śāvam āśaucaṃ sapiṇḍeṣu vidhīyate ||

VaDhS 4.17 sapiṇḍatvaṃ sāptapuruṣaṃ vijñāyate ||

VaDhS 4.18 prattānāṃ ca strīṇāṃ tripuruṣaṃ vijñāyate ||

VaDhS 4.19 prattānām itare kurvīraṃs tāś ca teṣām ||

VaDhS 4.20 janane 'py evam eva syān nipuṇāṃ śuddhim icchatām ||

VaDhS 4.21 mātāpitror vā ||

VaDhS 4.22 tadnimittatvān mātur ity eke ||

VaDhS 4.23 athāpy udāharanti |

VaDhS 4.23 nāśaucaṃ sūtake puṃsaḥ saṃsargaṃ cen na gacchati {C}|

VaDhS 4.23 rajas tatrāśuci jñeyaṃ tac ca puṃṣi na vidyateiti {C} ||

VaDhS 4.24 tac ced antaḥ punar āpatec cheṣeṇa śudhyeran ||

VaDhS 4.25 rātriśeṣe dvābhyām ||

VaDhS 4.26 prabhāte tisṛbhiḥ ||

VaDhS 4.27 brāhmaṇo daśarātreṇa ||

VaDhS 4.28 pañcadaśarātreṇa rājanyaḥ ||

VaDhS 4.29 viṃśatirātreṇa vaiśyaḥ ||

VaDhS 4.30 śūdro māsena śudhyati ||

VaDhS 4.31 athāpy udāharanti |

VaDhS 4.31 aśauce yas tu śūdrasya sūtake vāpi bhuktavān {C}|

VaDhS 4.31 sa gacchen narakaṃ ghoraṃ tiryagyonyāṃ ca jāyate {C}||

VaDhS 4.32 anirdaśāhe paraśave niyogād bhuktavān dvijaḥ {C}|

VaDhS 4.32 kṛmir bhūtvā sa dehānte tāṃ viṣṭhāṃ samupāśnuteiti {C} ||

VaDhS 4.33 dvādaśa māsān dvādaśārdhamāsān vānaśnan saṃhitādhyayanam adhīyānaḥ pūto bhavatīti vijñāyate ||

VaDhS 4.34 ūnadvivarṣe prete garbhapatane vā sapiṇḍānāṃ trirātram āśaucam ||

VaDhS 4.35 sadyaḥ śaucam iti gautamaḥ ||

VaDhS 4.36 deśāntarasthe preta ūrdhvaṃ daśāhāc chrutvaikarātram āśaucam ||

VaDhS 4.37 āhitāgniś cet pravasan mriyeta punaḥ saṃskāraṃ kṛtvā śavavacchaucam iti gautamaḥ ||

VaDhS 4.38 yūpacitiśmaśānarajasvalāsūtikāśucīṃś ca spṛṣṭvā saśirasko 'bhyupeyād apa ity apa iti ||

VaDhS 5.1 asvatantrā strī puruṣapradhānā ||

VaDhS 5.2 anagnikānudakyā vāmṛtam iti vijñāyate ||

VaDhS 5.3 athāpy udāharanti |

VaDhS 5.3 pitā rakṣati kaumāre bhartā rakṣati yauvane {C}|

VaDhS 5.3 putraś ca sthavire bhāve na strī svātantryam arhatīti {C} ||

VaDhS 5.4 tasyā bhartur abhicāra uktaṃ prāyaścittaṃ rahasyeṣu ||

VaDhS 5.5 māsi māsi rajo hy āsāṃ duṣkṛtāny apakarṣati ||

VaDhS 5.6 trirātraṃ rajasvalāśucir bhavati ||

VaDhS 5.7 sā nāñjyān nābhyañjyān nāpsu snāyād adhaḥ śayīta na divā svapyān nāgniṃ spṛśen na rañjuṃ sṛjen na dantān dhāvayen na māṃsam aśnīyān na grahān nirīkṣeta na hasen na kiṃcetad ācaren na dhāvetad akharveṇa pātreṇa pibed añjalinā vā pibel lohitāyasena vā ||{BSPS kiṃcetad}{F kiṃcid}{BSPS dhāvetad}{F dhāved}

VaDhS 5.8 vijñāyate hi | indras triśīrṣāṇaṃ tvāṣṭraṃ hatvā pāpmagṛhīto mahattamādharmasaṃbaddho 'ham ity evam ātmānam amanyata | taṃ sarvāṇi bhūtāny abhyakrośan bhrūṇahan bhrūṇahann iti | sa striya upādhāvad asyai me bhrūṇahatyāyai tṛtīyaṃ bhāgaṃ pratigṛhṇīteti | tā abravan kiṃ no bhūyād iti | so 'bravīd varaṃ vṛṇīdhvam iti | tā abruvann ṛtau prajāṃ vindāmaha iti kāmam ā vijanitoḥ saṃbhavāmeti | tatheti tāḥ pratijagṛhuḥ saiṣā bhrūṇahatyā māsi-māsy āvir bhavati tasmād rajasvalāyā annaṃ nāśnīyād bhrūṇahatyāyā evaiṣā rūpaṃ pratimucyāste ||

VaDhS 5.9 tad āhuḥ | añjanābhyañjanam evāsyā na pratigrāhyaṃ tad dhi striyā annam iti | tasmāt tasyai ca tatra ca bībhatsante meyam upāgād iti ||

VaDhS 5.10 udakyās tv āsate yeṣāṃ ye ca kecid anagnayaḥ {C}|

VaDhS 5.10 kulaṃ cāśrotriyām yeṣāṃ sarve te śūdradharmiṇa iti {C} ||

VaDhS 5.10 sarve te śūdradharmiṇa iti ||

VaDhS 6.1 ācāraḥ paramo dharmaḥ sarveṣām iti niścayaḥ {C}|

VaDhS 6.1 hīnācāraparītātmā pretya ceha ca naśyati {C}||

VaDhS 6.2 nainaṃ tapāṃsi na brahma nāgnihotraṃ na dakṣiṇāḥ {C}|

VaDhS 6.2 hīnācāram ito bhraṣṭaṃ tārayanti kathamcana {C}||

VaDhS 6.3 ācārahīnaṃ na punanti vedā yady apy adhītāḥ saha ṣaḍbhir aṅgaiḥ {C}|

VaDhS 6.3 chandāṃsy enaṃ mṛtyukāle tyajanti nīḍaṃ śakuntā iva jātapakṣāḥ {C}||

VaDhS 6.4 ācārahīnasya tu brāhmaṇasya vedāḥ ṣaḍaṅgās tv akhilāḥ sayajñāḥ {C}|

VaDhS 6.4 kāṃ prītim utpādayituṃ samarthā andhasya dārā iva darśanīyāḥ {C}||

VaDhS 6.5 nainaṃ chandāṃsi vṛjināt tārayanti māyāvinaṃ māyayā vartamānam {C}|

VaDhS 6.5 dve 'py akṣare samyag adhīyamāne punāti tad brahma yathā iṣe 'bdāḥ {C}||

VaDhS 6.6 durācāro hi puruṣo loke bhavati ninditaḥ {C}|

VaDhS 6.6 duḥkhabhāgī ca satataṃ vyādhito 'lpāyur eva ca {C}||

VaDhS 6.7 ācārāt phalate dharma ācārāt phalate dhanam {C}|

VaDhS 6.7 ācārāc chriyam āpnoti ācāro hanty alakṣaṇam {C}||

VaDhS 6.8 sarvalakṣaṇahīno 'pi yaḥ sadācāravān naraḥ {C}|

VaDhS 6.8 śraddadhāno 'nasūyaś ca śataṃ varṣāṇi jīvati {C}||

VaDhS 6.9 āhāranirhāravihārayogāḥ susaṃvṛtā dharmavidā tu kāryāḥ {C}|

VaDhS 6.9 vāgbuddhikāryāṇi tapas tathaiva dhanāyuṣī guptatame tu kārye {C}||

VaDhS 6.10 ubhe mūtrapurīṣe divā kuryād udaṅmukhaḥ {C}|

VaDhS 6.10 rātrau tu dakṣiṇā kuryād evaṃ hy āyur na riṣyati {C}||

VaDhS 6.11 praty agniṃ prati sūryaṃ ca prati gāṃ prati brāhmaṇam {C}|

VaDhS 6.11 prati somodakaṃ sandhyāṃ prajñā naśyati mehataḥ {C}||

VaDhS 6.12 na nadyāṃ mehanaṃ kuryān na pathi na ca bhasmani {C}|

VaDhS 6.12 na gomaye na kṛṣṭe nopte na śādvalopajīvyachāyāsu ||

VaDhS 6.13 chāyāyām andhakāre vā rātrav ahani vā dvijaḥ {C}|

VaDhS 6.13 yathāsukhamukhaḥ kuryāt prāṇabādhābhayeṣu ca {C}||

VaDhS 6.14 uddhṛtābhir adbhiḥ kāryaṃ kuryāt ||

VaDhS 6.15 snānam anuddhṛtābhir api ||

VaDhS 6.16 āharen mṛttikāṃ vipraḥ kūlāt sasikatā tu yā {C}||

VaDhS 6.17 antarjale devagṛhe valmīke mūṣakasthale {C}|

VaDhS 6.17 kṛtaśaucāvaśiṣṭā vā na grāhyāḥ pañca mṛttikāḥ {C}||

VaDhS 6.18 ekā liṅge kare tisra ubhayor mṛddvayaṃ smṛtam {C}|

VaDhS 6.18 pañcāpāne daśaikasminn ubhayoḥ sapta mṛttikāḥ {C}||

VaDhS 6.19 etac chaucaṃ gṛhasthānāṃ dviguṇaṃ brahmacāriṇām {C}|

VaDhS 6.19 triguṇaṃ vānaprasthānāṃ yatīnāṃ tac caturguṇamiti {C} ||

VaDhS 6.20 aṣṭau grāsā muner bhaktaṃ vānaprasthasya ṣoḍaśa {C}|

VaDhS 6.20 dvātriṃśat tu gṛhasthasyāparimitaṃ brahmacāriṇaḥ ||

VaDhS 6.21 āhitāgnir anaḍvāṃś ca brahmacārī ca te trayaḥ {C}|

VaDhS 6.21 aśnanta eva sidhyanti naiṣāṃ siddhir anaśnatām {C}||

VaDhS 6.22 vrateṣu niyameṣu cejyādhyayanadharmeṣu {C}||

VaDhS 6.23 yogas tapo damo dānaṃ satyaṃ śaucaṃ śrutaṃ ghṛṇā {C}|

VaDhS 6.23 vidyā vijñānam āstikyam etad brāhmaṇalakṣaṇam {C}||

VaDhS 6.24 dīrghavairam asūyā cāsatyaṃ brāhmaṇadūṣaṇam {C}|

VaDhS 6.24 paiśunyaṃ nirdayatvaṃ ca jānīyāc chūdralakṣaṇam {C}||

VaDhS 6.25 ye śāntadāntāḥ śrutipūrṇakarṇā jitendriyāḥ prāṇivadhān nivṛttāḥ {C}|

VaDhS 6.25 pratigrahe saṅkucitāgrahastās te brāhmaṇās tārayituṃ samarthāḥ {C}||

VaDhS 6.26 kimcid vedamayaṃ pātraṃ kimcit pātraṃ tapomayam {C}|

VaDhS 6.26 pātrāṇām api tat pātraṃ śūdrānnaṃ yasya nodare {C}||

VaDhS 6.27 śūdrānnenodarasthena yadi kaścin mṛto dvijaḥ {C}|

VaDhS 6.27 sa bhavec chūkaro grāmyas tasya vā jāyate kule {C}||

VaDhS 6.28 śūdrānnarasapuṣṭāṅgo hy adhīyāno 'pi nityaśaḥ {C}|

VaDhS 6.28 juhvan vāpi japan vāpi gatim ūrdhvāṃ na vindati {C}||

VaDhS 6.29 śūdrānnena tu bhuktena maithunaṃ yo 'dhigacchati {C}|

VaDhS 6.29 yasyānnaṃ tasya te putrā na ca svargāruho bhavet {C}||

VaDhS 6.30 svādhyāyotthaṃ yonimantaṃ praśāntaṃ vaitānasthaṃ pāpabhīruṃ bahujñam {C}|

VaDhS 6.30 strīṣu kṣāntaṃ dhārmikaṃ gośaraṇyaṃ vrataiḥ klāntaṃ tādṛśaṃ pātram āhuḥ {C}||

VaDhS 6.31 āmapātre yathā nyastaṃ kṣīraṃ dadhi ghṛtaṃ madhu {C}|

VaDhS 6.31 vinaśyet pātradaurbalyān na ca pātraṃ rasāś ca te {C}||

VaDhS 6.32 evaṃ gā vā hiraṇyaṃ vā vastram aśvaṃ mahīṃ tilān {C}|

VaDhS 6.32 avidvān pratigṛhṇāno bhasmībhavati kāṣṭhavat {C}||

VaDhS 6.33 nāṅganakhavādanaṃ kuryāt ||

VaDhS 6.34 nakhaiś ca bhojanādau ||

VaDhS 6.35 na cāpo 'ñjalinā pibet ||

VaDhS 6.36 na pādena pāṇinā vā jalam abhihanyāt ||

VaDhS 6.37 na jalena jalam ||

VaDhS 6.38 neṣṭakābhiḥ phalaṃ śātayīta ||

VaDhS 6.39 na phalena phalam ||

VaDhS 6.40 na kalko na kuhako bhavet ||

VaDhS 6.41 na mlecchabhāṣāṃ śikṣeta ||

VaDhS 6.42 athāpy udāharanti |

VaDhS 6.42 na pāṇipādacapalo na netracapalo bhavet {C}|

VaDhS 6.42 na ca vāgaṅgacapala iti śiṣṭasya gocaraḥ {C}||

VaDhS 6.43 pāraṃparyagato yeṣāṃ vedaḥ saparibṛṃhaṇaḥ {C}|

VaDhS 6.43 te śiṣṭā brāhmaṇā jñeyāḥ śrutipratyakṣahetavaḥ {C}||

VaDhS 6.44 yaṃ na santaṃ na vāsantaṃ nāśrutaṃ na bahuśrutam {C}|

VaDhS 6.44 na suvṛttaṃ na durvṛttaṃ veda kaścit sa brāhmaṇaḥ {C}||

VaDhS 6.44 sa brāhmaṇa iti ||

VaDhS 7.1 catvāra āśramāḥ ||

VaDhS 7.2 brahmacārigṛhasthavānaprasthaparivrājakāḥ ||

VaDhS 7.3 teṣāṃ vedam adhītya vedau vedān vāviśīrṇabrahmacaryo yam icchet tam āvaset ||

VaDhS 7.4 brahamacāry ācāryaṃ paricared ā śarīravimokṣaṇāt ||

VaDhS 7.5 ācārye ca prete 'gniṃ paricaret ||

VaDhS 7.6 vijñāyate hy agnir ācāryas taveti ||

VaDhS 7.7 saṃyatavāc ||

VaDhS 7.8 caturthaṣaṣṭhāṣṭamakālabhojī ||

VaDhS 7.9 bhaikṣam ācaret ||

VaDhS 7.10 gurvadhīnaḥ ||

VaDhS 7.11 jaṭilaḥ śikhājaṭo vā ||

VaDhS 7.12 guruṃ gacchantam anugacched āsīnaś cet tiṣṭhec chayānaś ced āsīna upāsīta ||

VaDhS 7.13 āhūtādhyāyī ||

VaDhS 7.14 sarvaṃ labdhaṃ nivedya tadanujñayā bhuñjīta ||

VaDhS 7.15 khaṭvāśayanadantadhāvanaprakṣālanāñjanābhyañjanopānachatravarjī ||

VaDhS 7.16 tiṣṭhed ahani rātrav āsīta ||

VaDhS 7.17 trir ahno 'bhyupeyād apa ity apa iti ||

VaDhS 8.1 gṛhastho vinītakrodhaharṣo guruṇānujñātaḥ snātvāsamānārṣeyām aspṛṣṭamaithunām avaravayasīṃ sadṛśīṃ bhāryāṃ vindeta ||

VaDhS 8.2 pañcamīṃ mātṛbandhubhyaḥ saptamīṃ pitṛbandhubhyaḥ ||

VaDhS 8.3 vaivāhyam agnim indhīta ||

VaDhS 8.4 sāyam āgatam atithiṃ nāparundhyāt ||

VaDhS 8.5 nāsyānaśnan gṛhe vaset ||

VaDhS 8.6 yasya nāśnāti vāsārthī brāhmaṇo gṛham āgataḥ {C}|

VaDhS 8.6 sukṛtaṃ tasya yat kimcit sarvam ādāya gacchati {C}||

VaDhS 8.7 ekarātraṃ tu nivasann atithir brāhmaṇaḥ smṛtaḥ {C}|

VaDhS 8.7 anityaṃ hi sthito yasmāt tasmād atithir ucyate {C}||

VaDhS 8.8 naikagrāmīṇa atithir vipraḥ sāṅgatikas tathā {C}|{grāmīṇa < grāmīṇaḥ}

VaDhS 8.8 kāle prāpte akāle vā nāsyānaśnan gṛhe vaset {C}||

VaDhS 8.9 śraddhāśīlo 'spṛhayālur alam agnyādheyāya nānāhitāgniḥ syāt ||

VaDhS 8.10 alaṃ ca somāya nāsomayājī ||

VaDhS 8.11 yuktaḥ svādhyāye yajñe prajanane ca ||

VaDhS 8.12 gṛheṣv abhyāgataṃ pratyutthānāsanavāksūnṛtānasūyābhir mahayet ||

VaDhS 8.13 yathāśakti cānnena sarvāṇi bhūtāni ||

VaDhS 8.14 gṛhastha eva yajate gṛhasthas tapyate tapaḥ {C}|

VaDhS 8.14 caturṇām āśramāṇāṃ tu gṛhasthaś ca viśiṣyate {C}||

VaDhS 8.15 yathā nadīnadāḥ sarve samudre yānti saṃsthitim {C}|

VaDhS 8.15 evam āśramiṇaḥ sarve gṛhasthe yānti saṃsthitim {C}||

VaDhS 8.16 yathā mātaram āśritya sarve jīvanti jantavaḥ {C}|

VaDhS 8.16 evaṃ gṛhastham āśritya sarve jīvanti bhikṣukāḥ {C}||

VaDhS 8.17 nityodakī nityayajñopavītī nityasvādhyāyī patitānnavarjī {C}|

VaDhS 8.17 ṛtau ca gacchan vidhivac ca juhvan na brāhmaṇaś cyavate brahmalokāt {C}||

VaDhS 8.17 brahmalokād iti ||

VaDhS 9.1 vānaprastho jaṭilaś cīrājinavāsī ||

VaDhS 9.2 grāmaṃ ca na praviśet ||

VaDhS 9.3 na phālakṛṣṭam adhitiṣṭhet ||

VaDhS 9.4 akṛṣṭaṃ mūlaphalaṃ sañcinvīta ||

VaDhS 9.5 urdhvaretāḥ ||{BSPS urdhva}{F ūrdhva}

VaDhS 9.6 kṣamāśayaḥ ||

VaDhS 9.7 mūlaphalabhaikṣeṇāśramāgatam atithim abhyarcayet ||

VaDhS 9.8 dadyād eva na pratigṛhṇīyāt ||

VaDhS 9.9 tripavaṇam udakopasparśī ||

VaDhS 9.10 śrāmaṇakenāgnim ādhāyāhitāgniḥ syāt ||

VaDhS 9.11 vṛkṣamūlaniketana ūrdhvaṃ ṣaḍbhyo māsebhyo 'nagnir aniketaḥ ||

VaDhS 9.12 dadyād devapitṛmanuṣyebhyaḥ sa gacchet svargam ānantyam ity ānantyam ||

VaDhS 10.1 parivrājakaḥ sarvabhūtābhayadakṣiṇāṃ dattvā pratiṣṭheta ||

VaDhS 10.2 athāpy udāharanti |

VaDhS 10.2 abhayaṃ sarvabhūtebhyo dattvā carati yo muniḥ {C}|

VaDhS 10.2 tasyāpi sarvabhūtebhyo na bhayaṃ jātu vidyate {C}||

VaDhS 10.3 abhayaṃ sarvabhūtebhyo dattvā yas tu nivarttate {C}|{BSPS nivarttate}{F nivartate}

VaDhS 10.3 hanti jātān ajātāṃś ca dravyāṇi pratigṛhya ca {C}||

VaDhS 10.4 sannyaset sarvakarmāṇi vedam ekaṃ na sannyaset {C}|

VaDhS 10.4 vedasannyasanāc chūdras tasmād vedaṃ na sannyaset {C}||

VaDhS 10.5 ekākṣaraṃ paraṃ brahma prāṇāyāmāḥ paraṃ tapaḥ {C}|

VaDhS 10.5 upavāsāt paraṃ bhaikṣaṃ dayā dānād viśiṣyateiti {C} ||

VaDhS 10.6 muṇḍo 'mamo 'parigrahaḥ ||

VaDhS 10.7 saptāgārāṇy asaṅkalpitāni cared bhikṣām ||

VaDhS 10.8 vidhūme sann amusale ||

VaDhS 10.9 ekaśāṭīparihitaḥ ||

VaDhS 10.10 ajinena vā gopralūnais tṛṇair avastṛtaśarīraḥ ||

VaDhS 10.11 sthaṇḍilaśāyī ||

VaDhS 10.12 anityāṃ vasatiṃ vaset ||

VaDhS 10.13 grāmānte devagṛhe śūnyāgāre vā vṛkṣamūle vā ||

VaDhS 10.14 manasā jñānam adhīyānaḥ ||

VaDhS 10.15 araṇyanityaḥ ||

VaDhS 10.16 na grāmyapaśūnāṃ sandarśane vicaret ||

VaDhS 10.17 araṇyanityasya jitendriyasya sarvendriyaprītinivartakasya {C}|

VaDhS 10.17 adhyātmacintāgatamānasasya dhruvā hy anāvṛttir upekṣakasyeti {C} ||

VaDhS 10.18 avyaktaliṅgo 'vyaktācāraḥ ||

VaDhS 10.19 anunmatta unmattaveṣaḥ ||

VaDhS 10.20 athāpy udāharanti |

VaDhS 10.20 na śabdaśāstrabhiratasya mokṣo na cāpi lokagrahaṇe ratasya {C}|{BSPS śāstrabhiratasya}{F śāstrābhiratasya}

VaDhS 10.20 na bhojanācchādanatatparasya na cāpi ramyāvasathapriyasya {C}||

VaDhS 10.21 na cotpātanimittābhyām na nakṣatrāṅgavidyayā {C}|

VaDhS 10.21 nānuśāsanavādābhyāṃ bhikṣāṃ lipseta karhicit {C}||

VaDhS 10.22 alābhe na viṣādī syāl lābhe naiva ca harṣayet {C}|

VaDhS 10.22 prāṇayātrikamātraḥ syān mātrāsaṅgād vivarjitaḥ ||

VaDhS 10.23 na kuṭyāṃ nodake saṅgo na caile na tripuṣkare {C}|

VaDhS 10.23 nāgāre nāsane nānne yasya vai mokṣavid tu sa iti {C} ||

VaDhS 10.24 brāhmaṇakule yāval labheta tad bhuñjīta sāyaṃ prātar madhumāṃsavarjam ||

VaDhS 10.25 na ca tṛpyet ||

VaDhS 10.26 grāme vā vaset ||

VaDhS 10.27 ajihmo 'śaḍho 'śaraṇo 'vasaṅkusukaḥ ||

VaDhS 10.28 na cendriyasaṃsargaṃ kurvīta kenacit ||

VaDhS 10.29 upekṣakaḥ sarvabhūtānāṃ hiṃsānugrahaparihāreṇa ||

VaDhS 10.30 paiśunyamatsarābhimānāhaṅkārāśraddhānārjavātmastavaparagarhādambhalobhamohakrodhāsūyāvivarjanaṃ sarvāśramāṇaṃ dharma iṣṭaḥ ||

VaDhS 10.31 yajñopavīty udakamaṇḍaluhastaḥ śucir brāhmaṇo vṛṣalānnavarjī na hīyate brahmalokād brahmalokād iti ||

VaDhS 11.1 ṣaḍ arghārhā bhavanti ||

VaDhS 11.2 ṛtvig vivāhyo rājāpitṛvyasnātakamātulāś ca ||

VaDhS 11.3 vaiśvadevasya siddhasya sāyaṃ prātar gṛhyāgnau juhuyāt ||

VaDhS 11.4 gṛhadevatābhyo baliṃ haret ||

VaDhS 11.5 śrotriyāyāgrabhāgaṃ dattvā brahmacāriṇe vānantaraṃ pitṛbhyo dadyāt ||

VaDhS 11.6 tato 'tithiṃ bhojayec chreyāṃsaṃ śreyāṃsam ānupūrvyeṇa ||

VaDhS 11.7 svagṛhyāṇāṃ kumārībālavṛddhataruṇaprajātāḥ ||

VaDhS 11.8 tato 'parān gṛhyān ||

VaDhS 11.9 śvacāṇḍālapatitavāyasebhyo bhūmau nirvapet ||

VaDhS 11.10 śūdrāyocchiṣṭam anucchiṣṭaṃ vā dadyāt ||

VaDhS 11.11 śeṣaṃ dampatī bhuñjīyātām ||

VaDhS 11.12 sarvopayogena punarpāko yadi nirupte vaiśvadeve 'tithir āgacched viśeṣeṇāsmay annaṃ kārayet ||

VaDhS 11.13 vijñāyate hi | vaiśvānaraḥ praviśaty atithir brāhmaṇo gṛhaṃ tasmād apa ānayanty annaṃ varṣābhyas tāṃ hi śāntiṃ janā vidur iti ||

VaDhS 11.14 taṃ bhojayitvopāsīta ||

VaDhS 11.15 ā sīmāntam anuvrajed anujñānād vā ||

VaDhS 11.16 aparapakṣa ūrdhvaṃ caturthyāḥ pitṛbhyo dadyāt ||

VaDhS 11.17 pūrvedyur brāhmaṇān sannipātya yatīn gṛhasthān sādhūn vāpariṇatavayaso vikarmasthāñ chrotriyān aśiṣyān anantevāsinaḥ ||

VaDhS 11.18 śiṣyān api guṇavato bhojayet ||

VaDhS 11.19 nagnaśuklaklībāndhaśyāvadantakuṣṭhikunakhivarjam ||

VaDhS 11.20 athāpy udāharanti |

VaDhS 11.20 atha cen mantravid yuktaḥ śārīraiḥ paṅktidūṣaṇaiḥ {C}|

VaDhS 11.20 aduṣyaṃ taṃ yamaḥ prāha paṅktipāvana eva saḥ {C}||

VaDhS 11.21 śrāddhe nodvāsanīyāni ucchiṣṭāny ā dinakṣayāt {C}|

VaDhS 11.21 ścyotante hi sudhādhārās tāḥ pibanty akṛtodakāḥ {C}||

VaDhS 11.22 ucchiṣṭaṃ na pramṛjyāt tu yāvan nāstamito raviḥ {C}|

VaDhS 11.22 kṣīradhārās tato yānty akṣayyāḥ sañcarabhāginaḥ {C}||

VaDhS 11.23 prāk saṃskārāt pramītānāṃ svavaṃśyānām iti sthitiḥ {C}|

VaDhS 11.23 bhāgadheyaṃ manuḥ prāha ucchiṣṭoccheṣaṇe ubhe {C}||

VaDhS 11.24 uccheṣaṇaṃ bhūmigataṃ vikiraṃ lepanodakam {C}|

VaDhS 11.24 annaṃ preteṣu visṛjed aprajānām anāyuṣām {C}||

VaDhS 11.25 ubhayor hastayor muktaṃ pitṛbhyo 'nnaṃ niveditam {C}|

VaDhS 11.25 tadantaraṃ pratīkṣante hy asurā duṣṭacetasaḥ {C}||

VaDhS 11.26 tasmād aśūnyahastena kuryād annam upāgatam {C}|

VaDhS 11.26 bhojanaṃ vā samālabhya tiṣṭhetoccheṣaṇe ubhe {C}||

VaDhS 11.27 dvau daive pitṛkṛtye trīn ekaikam ubhayatra vā {C}||

VaDhS 11.27 bhojayet susamṛddho 'pi na prasajjeta vistare {C}||

VaDhS 11.28 satkriyāṃ deśakālau ca śaucaṃ brāhmaṇasaṃpadam {C}|

VaDhS 11.28 pañcaitān vistaro hanti tasmāt taṃ parivarjayet {C}||

VaDhS 11.29 api vā bhojayed ekaṃ brāhmaṇaṃ vedapāragam {C}|

VaDhS 11.29 śrutaśīlopasaṃpannaṃ sarvālakṣaṇavarjitam {C}||

VaDhS 11.30 yady ekaṃ bhojayec chrāddhe daivaṃ tatra kathaṃ bhavet {C}|

VaDhS 11.30 annaṃ pātre samuddhṛtya sarvasya prakṛtasya tu {C}||

VaDhS 11.31 devatāyatane kṛtvā tataḥ śrāddhaṃ pravartayet {C}|

VaDhS 11.31 prāsyed agnau tad annaṃ vā dadyād vā brahmacāriṇe {C}||

VaDhS 11.32 yāvad uṣṇaṃ bhavaty annaṃ yāvad aśnanti vāgyatāḥ {C}|

VaDhS 11.32 tāvad dhi pitaro 'śnanti yāvan noktā havirguṇāḥ {C}||

VaDhS 11.33 havirguṇā na vaktavyāḥ pitaro yāvad atarpitāḥ {C}|

VaDhS 11.33 pitṛbhis tarpitaiḥ paścād vaktavyaṃ śobhanaṃ haviḥ {C}||

VaDhS 11.34 niyuktas tu yatiḥ śrāddhe daive vā māṃsam utsṛjet {C}|

VaDhS 11.34 yāvanti paśuromāṇi tāvan narakam ṛcchati {C}||

VaDhS 11.35 trīṇi śrāddhe pavitrāṇi dauhitraḥ kutapas tilāḥ {C}|

VaDhS 11.35 trīṇi cātra praśaṃsānti śaucam akrodham atvarām {C}||

VaDhS 11.36 divasasyāṣṭame bhāge mandībhavati bhāskaraḥ {C}|

VaDhS 11.36 sa kālaḥ kutapo jñeyaḥ pitṝṇāṃ dattam akṣayam {C}||

VaDhS 11.37 śrāddhaṃ dattvā bhuktvā ca maithunaṃ yo 'dhigacchati {C}|

VaDhS 11.37 bhavanti pitaras tasya tadmāsaṃ retaso bhujaḥ {C}||

VaDhS 11.38 yas tato jāyate garbho dattvā bhuktvā ca paitṛkam {C}|

VaDhS 11.38 na sa vidyāṃ samāpnoti kṣīṇāyuś caiva jāyate {C}||

VaDhS 11.39 pitā pitāmahaś caiva tathaiva prapitāmahaḥ {C}|

VaDhS 11.39 upāsate sutaṃ jātaṃ śakuntā iva pippalam {C}||

VaDhS 11.40 madhumāṃsaiś ca śākaiś ca payasā pāyasena ca {C}|

VaDhS 11.40 eṣa no dāsyati śrāddhaṃ varṣāsu ca maghāsu ca {C}||

VaDhS 11.41 santānavarddhanaṃ putram udyataṃ pitṛkarmaṇi {C}|{BSPS varddhanam}{E vardhanam}

VaDhS 11.41 devabrāhmaṇasaṃpannamabhinandanti pūrvajāḥ {C}||

VaDhS 11.42 nandanti pitaras tasya sukṛṣṭair iva karṣakāḥ {C}|

VaDhS 11.42 yad gayāstho dadāty annaṃ pitaras tena putriṇa iti {C} ||

VaDhS 11.43 śrāvaṇyāgrahāyiṇyoś cānvaṣṭakyāṃ ca pitṛbhyo dadyāt ||{BSPS āgrahāyiṇyos}{F āgrahāyaṇyos}

VaDhS 11.44 dravyadeśabrāhmaṇasannidhāne vākālaniyamaḥ ||

VaDhS 11.45 avaśyaṃ brāhmaṇo 'gnīn ādadhīta ||

VaDhS 11.46 darśapūrṇamāsāgrayaṇeṣṭicāturmāsyapaśusomaiś ca yajeta ||

VaDhS 11.47 naiyamikaṃ hy etad ṛṇasaṃstutaṃ ca ||

VaDhS 11.48 vijñāyate hi | tribhir ṛṇair ṛṇavān brāhmaṇo jāyata iti | yajñena devebhyaḥ prajayā pitṛbhyo brahmacaryeṇa ṛṣibhya ity eṣa vānṛṇo yajvā yaḥ putrī brahmacaryavān iti ||

VaDhS 11.49 garbhāṣṭameṣu brāhmaṇam upanayīta ||{BSPS garbhāṣṭameṣu}{F garbhād aṣṭameṣu}

VaDhS 11.50 garbhād ekādaśeṣu rājanyam ||

VaDhS 11.51 garbhād dvādaśeṣu vaiśyam ||

VaDhS 11.52 pālāśo vā daṇḍo brāhmaṇasya ||

VaDhS 11.53 naiyyagrodhaḥ kṣatriyasya vā ||

VaDhS 11.54 audumbaro vā vaiśyasya ||

VaDhS 11.55 keśasaṃmito brāhmaṇasya ||

VaDhS 11.56 lalāṭasaṃmitaḥ kṣatriyasya ||

VaDhS 11.57 ghrāṇasaṃmito vaiśyasya ||

VaDhS 11.58 mauñjī raśanā brāhmaṇasya ||

VaDhS 11.59 dhanurjyā kṣatriyasya ||

VaDhS 11.60 śaṇatāntavī vaiśyasya ||

VaDhS 11.61 kṛṣṇājinam uttarīyaṃ brāhmaṇasya ||

VaDhS 11.62 rauravaṃ kṣatriyasya ||

VaDhS 11.63 gavyaṃ bastājinaṃ vā vaiśyasya ||

VaDhS 11.64 śuklam ahataṃ vāso brāhmaṇasya ||

VaDhS 11.65 māñjiṣṭhaṃ kṣatriyasya ||

VaDhS 11.66 hāridraṃ kauśeyaṃ vā vaiśyasya ||

VaDhS 11.67 sarveṣāṃ vā tāntavam araktam ||

VaDhS 11.68 bhavatpūrvāṃ brāhmaṇo bhikṣāṃ yācet ||

VaDhS 11.69 bhavadmadhyāṃ rājanyaḥ ||

VaDhS 11.70 bhavadantyāṃ vaiśyaḥ ||

VaDhS 11.71 ā ṣoḍaśād brāhmaṇasya nātītaḥ kālaḥ ||

VaDhS 11.72 ā dvāviṃśāt kṣatriyasya ||

VaDhS 11.73 ā caturviṃśād vaiśyasya ||

VaDhS 11.74 ata ūrdhvaṃ patitasāvitrīkā bhavanti ||

VaDhS 11.75 naitān upanayen nādhyāpayen na yājayen naibhir vivāhayeyuḥ ||

VaDhS 11.76 patitasāvitrīka uddālakavrataṃ caret ||

VaDhS 11.77 dvau māsau yāvakena vartayen māsaṃ payasārdhamāsam āmikṣayāṣṭarātraṃ ghṛtena ṣaḍrātram ayācitena trirātram abbhakṣo 'horātram upavaset ||

VaDhS 11.78 aśvamedhāvabhṛthaṃ gacchet ||

VaDhS 11.79 vrātyastomena vā yajed vā yajed veti ||

VaDhS 12.1 athātaḥ snātakavratāni ||

VaDhS 12.2 sa na kamcid yācetānyatra rājāntevāsibhyaḥ ||

VaDhS 12.3 kṣudhāparītas tu kimcid eva yāceta kṛtam akṛtaṃ vā kṣetraṃ gām ajāvikam antato hiraṇyaṃ dhānyam annaṃ vā ||

VaDhS 12.4 na tu snātakaḥ kṣudhāvasīded ity upadeśaḥ ||

VaDhS 12.5 na malinavāsasā saha saṃvaseta ||

VaDhS 12.6 na rajasvalayā ||

VaDhS 12.7 nāyogyayā ||

VaDhS 12.8 na kulaṃkulaḥ syāt ||

VaDhS 12.9 vatsatantrīṃ vitatāṃ nātikrāmet ||

VaDhS 12.10 nodyantam ādityaṃ paśyen nāstaṃ yantam ||

VaDhS 12.11 nāpsu mūtrapurīṣe kuryāt ||

VaDhS 12.12 na niṣṭhīvet ||

VaDhS 12.13 pariveṣṭitaśirā bhūmim ayajñiyais tṛṇair antardhāya mutrapurīṣe kuryād udaṅmukhaś cāhani naktaṃ dakṣiṇāmukhaḥ sandhyām āsītottaram ||{BSPS mutrapurīṣe}{F mūtrapurīṣe}

VaDhS 12.14 athāpy udāharanti |

VaDhS 12.14 snātakānāṃ tu nityaṃ syād antarvāsas tathottaram {C}|

VaDhS 12.14 yajñopavīte dve yaṣṭiḥ sodakaś ca kamaṇḍaluḥ {C}||

VaDhS 12.15 apsu pāṇau ca kāṣṭhe ca kathitaṃ pāvake śuciḥ {C}|

VaDhS 12.15 tasmād udakapāṇibhyāṃ parimṛjyāt kamaṇḍalum {C}||

VaDhS 12.16 paryagnikaraṇaṃ hy etan manur āha prajāpatiḥ {C}||

VaDhS 12.17 kṛtvā cāvaśyakarmāṇi ācāmec chaucavittama iti {C} ||

VaDhS 12.18 prāṅmukho 'nnāni bhuñjīta ||

VaDhS 12.19 tūṣṇīṃ sāṅguṣṭhaṃ kṛtsnagrāsaṃ graseta ||

VaDhS 12.20 na ca śabdaṃ kuryāt ||

VaDhS 12.21 ṛtukālagāmī syāt parvavarjaṃ svadāreṣu ||

VaDhS 12.22 atiryag upeyāt ||

VaDhS 12.23 yas tu pāṇigṛhītāyā āsye kurvīta maithunam {C}|

VaDhS 12.23 bhavanti pitaras tasya tadmāsaṃ retaso bhujaḥ {C}|

VaDhS 12.23 yā syād anityacāreṇa ratiḥ sādharmasaṃśritā {C}||

VaDhS 12.24 api ca kāṭhake vijñāyate | api naḥ śvo vijaniṣyamāṇāḥ patibhiḥ saha śayīrann iti strīṇām indradatto vara iti ||

VaDhS 12.25 na vṛkṣam ārohet ||

VaDhS 12.26 na kūpam avarohet ||

VaDhS 12.27 nāgniṃ mukhenopadhamet ||

VaDhS 12.28 nāgniṃ brāhmaṇaṃ cāntareṇa vyapeyāt ||

VaDhS 12.29 nāgnyoḥ ||

VaDhS 12.30 na brāhmaṇayor anujñāpya vā ||

VaDhS 12.31 bhāryayā saha nāśnīyād avīryavad apatyaṃ bhavatīti vājasaneyake vijñāyate ||

VaDhS 12.32 nendradhanurnāmnā nirdiśet ||

VaDhS 12.33 maṇidhanuriti brūyāt ||

VaDhS 12.34 pālāśam āsanaṃ pāduke dantadhāvanam iti varjayet ||

VaDhS 12.35 notsaṅge bhakṣayet ||

VaDhS 12.36 nāsandyāṃ bhuñjīta ||

VaDhS 12.37 vaiṇavaṃ daṇḍaṃ dhārayet ||

VaDhS 12.38 rukmakuṇḍale ca ||

VaDhS 12.39 na bahir mālāṃ dhārayed anyatra rukmamayyā ||

VaDhS 12.40 sabhāḥ samavāyāṃś ca varjayet ||

VaDhS 12.41 athāpy udāharanti |

VaDhS 12.41 aprāmāṇyaṃ ca vedānām ārṣāṇāṃ caiva kutsanam {C}|

VaDhS 12.41 avyavasthā ca sarvatra etan nāśanam ātmana iti {C} ||

VaDhS 12.42 nāvṛto yajñaṃ gacched yadi vrajet pradakṣiṇaṃ punar āvrajet ||

VaDhS 12.43 adhivṛkṣasūryam adhvānaṃ na pratipadyeta ||

VaDhS 12.44 nāvaṃ ca sāṃśayikīṃ nādhirohet ||

VaDhS 12.45 bāhubhyāṃ na nadīṃ taret ||

VaDhS 12.46 utthāyāpararātram adhītya na punaḥ pratisaṃviśet ||

VaDhS 12.47 prājāpatye muhūrte brāhmaṇaḥ kāṃś cin niyamān anutiṣṭhed anutiṣṭhed iti ||

VaDhS 13.1 athātaḥ svādhyāyopākarma śrāvaṇyām paurṇamāsyāṃ prauṣṭhapadyāṃ vā ||

VaDhS 13.2 agnim upasamādhāyākṣatadhānā juhoti ||

VaDhS 13.3 devebhya ṛṣibhyaś chandobhyaś ceti ||

VaDhS 13.4 brāhmaṇān svastivācya dadhi prāśya tato 'dhyāyān upākurvīran ||

VaDhS 13.5 ardhapañcamān māsān ardhaṣaṣṭhān vā ||

VaDhS 13.6 ata ūrdhvaṃ śuklapakṣeṣv adhīyīta ||

VaDhS 13.7 kāmaṃ tu vedāṅgāni ||

VaDhS 13.8 tasyānadhyāyāḥ ||

VaDhS 13.9 sandhyāstanite ||

VaDhS 13.10 sandhyāsu ||

VaDhS 13.11 antaḥśavadivākīrtyeṣu nagareṣu ||

VaDhS 13.12 kāmaṃ gomayaparyuṣite parilikhite vā ||

VaDhS 13.13 śmaśānānte ||

VaDhS 13.14 śayānasya ||

VaDhS 13.15 śrāddhikasya ||

VaDhS 13.16 mānavaṃ cātra ślokam udāharanti |

VaDhS 13.16 phalāny apas tilān bhakṣān yac cānyac chrāddhikaṃ bhavet {C}|

VaDhS 13.16 pratigṛhyāpy anadhyāyaḥ pāṇyāsyā brāhmaṇāḥ smṛtā iti {C} ||

VaDhS 13.17 dhāvataḥ pūtigandhaprabhṛtav īriṇe ||

VaDhS 13.18 vṛkṣārūḍhasya ||

VaDhS 13.19 nāvi senāyāṃ ca ||

VaDhS 13.20 bhuktvā cārdrapāṇeḥ ||

VaDhS 13.21 vāṇaśabde ||

VaDhS 13.22 caturdaśyām āmāvāsyāyām aṣṭamyām aṣṭakāsu ||

VaDhS 13.23 prasāritapādopasthakṛtopāśritasya ca ||

VaDhS 13.24 gurusamīpe ||

VaDhS 13.25 maithunavyapetāyām ||

VaDhS 13.26 vāsasā maithunavyapetenānirṇiktena ||

VaDhS 13.27 grāmānte ||

VaDhS 13.28 charditasya ||

VaDhS 13.29 mūtritasyoccāritasya ||

VaDhS 13.30 ṛgyajuṣāṃ ca sāmaśabde vā ||

VaDhS 13.31 ajīrṇe ||

VaDhS 13.32 nirghāte ||

VaDhS 13.33 bhūmicalane ||

VaDhS 13.34 candrasūryoparāge ||

VaDhS 13.35 diṅnādaparvataprapāteṣūpalarudhirapāṃsuvarṣeṣv ākālikam ||

VaDhS 13.36 ulkāvidyudsamāse trirātram ||

VaDhS 13.37 ulkāvidyut sajyotiṣam ||

VaDhS 13.38 apaṛtav ākālikam ||

VaDhS 13.39 ācārye prete trirātram ||

VaDhS 13.40 ācāryaputraśiṣyabhāryāsv ahorātram ||

VaDhS 13.41 ṛtvijśvaśurapitṛvyamātulān anavaravayasaḥ pratyutthāyābhivadet ||

VaDhS 13.42 ye caiva pādagrāhyās teṣāṃ bhāryā guroś ca ||

VaDhS 13.43 mātāpitarau ca ||

VaDhS 13.44 yo vidyād abhivaditum aham ayaṃ bho iti yāt ||

VaDhS 13.45 yaś ca na vidyāt ||

VaDhS 13.46 pratyabhivādam āmantrite svaro 'ntyaḥ plavate sandhyakṣaram apragṛhyam āyāvabhāvaṃ cāpadyate yathā bho bhāv iti ||

VaDhS 13.47 patitaḥ pitā parityājyo mātā tu putre na patati ||

VaDhS 13.48 athāpy udāharanti |

VaDhS 13.48 upādhyāyād daśācāryā ācāryāṇāṃ śataṃ pitā {C}|

VaDhS 13.48 pitur daśaśataṃ mātā gauraveṇātiricyate {C}||

VaDhS 13.49 bhāryā putrāś ca śiṣyāś ca saṃsṛṣṭāḥ pāpakarmabhiḥ {C}|

VaDhS 13.49 paribhāṣya parityājyāḥ patito yo 'nyathā tyajet {C}||

VaDhS 13.50 ṛtvigācāryav ayājakānadhyāpakau heyav anyatra hānāt patati ||

VaDhS 13.51 patitenotpannaḥ patito bhavatīty āhur anyatra striyāḥ ||

VaDhS 13.52 sā hi paragāminī ||

VaDhS 13.53 tām arikthām upeyāt ||

VaDhS 13.54 guror gurau sannihite guruvadvṛttir iṣyate {C}|

VaDhS 13.54 guruvad guruputrasya vartitavyam iti śrutiḥ {C}||

VaDhS 13.55 śastraṃ viṣaṃ surā cāpratigṛhyāṇi brāhmaṇasya ||

VaDhS 13.56 vidyāvittavayaḥsaṃbandhāḥ karma ca mānyam ||

VaDhS 13.57 pūrvaḥ pūrvo garīyān ||

VaDhS 13.58 sthavirabālāturabhārikastrīcakrīvagatāṃ panthāḥ samāgame parasmaiparasmai deyaḥ ||{BSPS cakrīvagatām}{F cakrīvatām}

VaDhS 13.59 rājasnātakayoḥ samāgame rājñā snātakāya deyaḥ ||

VaDhS 13.60 sarvair eva vadhvay ūhyamānāyai ||

VaDhS 13.61 tṛṇabhūmyagnyudakavāksūnṛtānasūyāḥ satāṃ gṛhe nocchidyante kadācana kadācaneti ||

VaDhS 14.1 athāto bhojyābhojyaṃ ca varṇayiṣyāmaḥ ||

VaDhS 14.2 cikitsakamṛgayupuṃścalīdaṇḍikastenābhiśastaṣaṇḍhapatitānām annam abhojyam ||

VaDhS 14.3 kadaryadīkṣitabaddhāturasomavikrayitakṣarajakaśauṇḍikasūcakavārdhuṣikacarmāvakṛntānām ||

VaDhS 14.4 śūdrasya ca ||

VaDhS 14.5 astrabhṛtaś ca ||

VaDhS 14.6 upapater yaś copapatiṃ manyate ||

VaDhS 14.7 yaś ca gṛhān dahet ||

VaDhS 14.8 yaś ca vadhārhān nopahanyāt ||

VaDhS 14.9 ko bhokṣyata iti vācābhighuṣṭam ||

VaDhS 14.10 gaṇānnaṃ gaṇikānnaṃ ceti ||

VaDhS 14.11 athāpy udāharanti |

VaDhS 14.11 nāśnanti śvavato devā nāśnanti vṛṣalīpateḥ {C}|

VaDhS 14.11 bhāryājitasya nāśnanti yasya copapatir gṛheiti {C} ||

VaDhS 14.12 edhodakayavasakuśalājābhyudyatayānāvasathaśapharīpriyaṅgusraggandhamadhumāṃsānīty eteṣāṃ pratigṛhṇīyāt ||

VaDhS 14.13 athāpy udāharanti |

VaDhS 14.13 gurvarthaṃ dāram ujjihīrṣann arciṣyan devatātithīn {C}|

VaDhS 14.13 sarvataḥ pratigṛhṇīyān na tu tṛpyet svayaṃ tata iti {C} ||

VaDhS 14.14 na mṛgayor iṣucāriṇaḥ parivarjyam annam ||

VaDhS 14.15 vijñāyate hi | agastyo varṣasāhasrike satre mṛgayāṃ cacāra | tasyāsaṃstarasamayāḥ puroḍāśā mṛgapakṣiṇāṃ praśastānām ||{BSPS satre}{F sattre}

VaDhS 14.16 api hy atra prājāpatyāñ chlokān udāharanti |

VaDhS 14.16 udyatām āhṛtāṃ bhikṣāṃ purastād apracoditām {C}|

VaDhS 14.16 bhojyāṃ prajāpatir mene api duṣkṛtakāriṇaḥ {C}||

VaDhS 14.17 śraddadhānasya bhoktavyaṃ corasyāpi viśeṣataḥ {C}|

VaDhS 14.17 na tv eva bahuyājyasya yaś copanayate bahūn {C}||

VaDhS 14.18 na tasya pitaro 'śnanti daśa varṣāṇi pañca ca {C}|

VaDhS 14.18 na ca havyaṃ vahaty agnir yas tām abhyavamanyate {C}||

VaDhS 14.19 cikitsakasya mṛgayoḥ śalyahartus tu pāpinaḥ {C}|

VaDhS 14.19 ṣaṇḍhasya kulaṭāyāś ca udyatāpi na gṛhyateiti {C} ||

VaDhS 14.20 ucchiṣṭam aguror abhojyam ||

VaDhS 14.21 svam ucchiṣṭam ucchiṣṭopahataṃ ca ||

VaDhS 14.22 yad vasanakeśakīṭopahataṃ ca ||

VaDhS 14.23 kāmaṃ tu keśakīṭān uddhṛtyādbhiḥ prokṣya bhasmanāvakīrya vācā praśastam upayuñjīta ||

VaDhS 14.24 api hy atra prājāpatyāñ chlokān udāharanti |

VaDhS 14.24 trīṇi devāḥ pavitrāṇi brāhmaṇānām akalpayan {C}|

VaDhS 14.24 adṛṣṭam adbhir nirṇiktaṃ yac ca vācā praśasyate {C}||

VaDhS 14.25 devadroṇyāṃ vivāheṣu yajñeṣu prakṛteṣu ca {C}|

VaDhS 14.25 kākaiḥ śvabhiś ca saṃspṛṣṭam annam tan na visarjayet {C}|

VaDhS 14.26 tasmād annam apoddhṛtya śeṣaṃ saṃskāram arhati {C}|

VaDhS 14.26 dravāṇāṃ plāvanenaiva ghanānāṃ prokṣaṇena tu {C}||

VaDhS 14.27 mārjāramukhasaṃspṛṣṭaṃ śuci eva hi tad bhavet {C}||

VaDhS 14.28 annaṃ paryuṣitaṃ bhāvaduṣṭaṃ sahṛdlekhaṃ punaḥsiddham āmamāṃsaṃ pakvaṃ ca ||

VaDhS 14.29 kāmaṃ tu dadhnā ghṛtena vābhighāritam upayuñjīta ||

VaDhS 14.30 api hy atra prājāpatyāñ chlokān udāharanti |

VaDhS 14.30 ghṛtaṃ vā yadi vā tailaṃ vipro nādyān nakhaścyutam {C}|

VaDhS 14.30 yamas tad aśuci prāha tulyaṃ gomāṃsabhakṣaṇaiḥ {C}||

VaDhS 14.31 hastadattās tu ye snehā lavaṇavyañjanāni ca {C}|

VaDhS 14.31 dātāraṃ nopatiṣṭhanti bhoktā bhuñjīta kilbiṣam {C}||

VaDhS 14.32 pradadyān na tu hastena nāyasena kadācaneti {C} ||

VaDhS 14.33 laśunapalāṇḍukyākugṛñjanaśleṣmāntakavṛkṣaniryāsalohitavraścanaśvakākāvalīḍhaśūdroccheṣaṇabhojaneṣv atikṛcchraḥ ||

VaDhS 14.34 sandhinīkṣīram avatsākṣīram ||

VaDhS 14.35 gomahiṣyajānām anirdaśāhānām ||

VaDhS 14.36 antarnāvy udakam ||

VaDhS 14.37 apūpadhānākarambhasaktuvaṭakatailapāyasaśākāni śuktāni varjayet ||

VaDhS 14.38 anyāṃś ca kṣīrayavapiṣṭavikārān ||

VaDhS 14.39 śvāvidhśalyakaśaśakacchapagodhāḥ pañcanakhānāṃ bhakṣyāḥ ||

VaDhS 14.40 anuṣṭrāḥ paśūnām anyatodantāś ca ||

VaDhS 14.41 matsyānāṃ vā ceṭagavayaśiśumāranakrakulīrāḥ ||

VaDhS 14.42 vikṛtarūpāḥ sarpaśīrṣāś ca ||

VaDhS 14.43 gauragavayaśarabhāś ca ||

VaDhS 14.44 anuddiṣṭās tathā ||

VaDhS 14.45 dhenvanaḍuhav apannadantāṃś ca ||

VaDhS 14.46 bhakṣyau tu dhenvanaḍuhau medhyau vājasaneyake vijñāyate ||

VaDhS 14.47 khaḍge tu vivadanty agrāmyaśūkare ca ||

VaDhS 14.48 śakunānāṃ ca viṣuviṣkarajālapādakalaviṅkaplavahaṃsacakravākabhāsavāyasapārāvatakurarasāraṅgapāṇḍukapotakrauñcakrakarakaṅkagṛdhraśyenabakabalākamadguṭiṭṭibhamāndhālanaktañcaradārvāghāṭacakaṭarailātakāhārītakhañjarīṭagrāmyakukkuṭaśukaśārikakokilakravyādo grāmacāriṇaś ca grāmacāriṇaś ceti ||

VaDhS 15.1 śoṇitaśukrasaṃbhavaḥ puruṣo bhavati mātāpitṛnimittakaḥ ||

VaDhS 15.2 tasya pradānavikrayatyāgeṣu mātāpitarau prabhavataḥ ||

VaDhS 15.3 na tv ekaṃ putraṃ dadyāt pratigṛhṇīyād vā ||

VaDhS 15.4 sa hi santānāya pūrveṣām ||

VaDhS 15.5 na strī putraṃ dadyāt pratigṛhṇīyād vānyatrānujñānād bhartuḥ ||

VaDhS 15.6 putraṃ pratigṛhīṣyan bandhūn āhūya rājani ca nivedya niveśanasya madhye vyāhṛtibhir hutvādūrabāndhavaṃ bandhusannikṛṣṭam eva pratigṛhṇīyāt ||

VaDhS 15.7 sandehe cotpanne dūrebāndhavaṃ śūdram iva sthāpayet ||

VaDhS 15.8 vijñāyate hy ekena bahūṃs trāyata iti ||

VaDhS 15.9 tasmiṃś cet pratigṛhīte 'urasaḥ putra utpadyeta caturthabhāgabhāgī syād dattakaḥ ||

VaDhS 15.10 yadi nābhyudayikeṣu yuktaḥ syāt ||

VaDhS 15.11 vedaviplāvakaḥ śūdrayājaka uttamavarṇavargapatitās teṣāṃ pātraninayanam ||

VaDhS 15.12 apātrasaṅkarād akṛtsnaṃ pātram ādāya dāso 'savarṇāputro vā bandhur asadṛśo vā guṇahīnaḥ savyena pādena pravṛttāgrān darbhāṃl lohitān vopastīrya pūrṇapātram asmai ninayet ||

VaDhS 15.13 ninetāraṃ cāsya prakīrṇakeśā jñātayo 'nvālabheran ||

VaDhS 15.14 apasavyaṃ kṛtvā gṛheṣu svairam āpadyeran ||

VaDhS 15.15 ata ūrdhvaṃ na taṃ dharmayeyuḥ ||

VaDhS 15.16 taddharmāṇas taṃ dharmayantaḥ ||

VaDhS 15.17 patitānāṃ tu caritavratānāṃ pratyuddhāraḥ ||

VaDhS 15.18 athāpy udāharanti |

VaDhS 15.18 agre 'bhyuddharatāṃ gacchet krīḍann iva hasann iva {C}|

VaDhS 15.18 paścāt pātayatāṃ gacchec chocann iva rudann iveti {C} ||

VaDhS 15.19 ācāryamātṛpitṛhantāras tatprasādād apayāpyād vā eṣā teṣāṃ pratyāpattiḥ ||

VaDhS 15.20 puṇyahradāt prasṛtād vā kāñcanaṃ pātraṃ māheyaṃ vā pūrayitvāpohiṣṭhābhir enam adbhir abhiṣiñcanti || {cf. 9.1 obhtūrjhātana | mahṇāya ce ||}

VaDhS 15.21 sarva evābhiṣiktasya pratyuddhāraḥ putrajanmanā vyākhyāto vyākhyāta iti ||

VaDhS 16.1 atha vyavahārāḥ ||

VaDhS 16.2 rājā mantrī vā sadaskāryāṇi kuryāt ||

VaDhS 16.3 dvayor vivadamānayoḥ pakṣāntaraṃ na gacchet ||

VaDhS 16.4 yathāsanam aparādhohy antenāparādhaḥ ||

VaDhS 16.5 samaḥ sarveṣu bhūteṣu yathāsanam aparādhohy ādyavarṇayor vidyāntataḥ ||

VaDhS 16.6 saṃpannaṃ ca rakṣayet ||

VaDhS 16.7 rājabāladhanāni ||

VaDhS 16.8 aprāptavyavahārāṇām ||

VaDhS 16.9 prāptakāle tu tad yat ||

VaDhS 16.10 likhitaṃ sākṣiṇo bhuktiḥ pramāṇaṃ trividhaṃ smṛtam {C}|

VaDhS 16.10 dhanasvīkaraṇaṃ pūrvaṃ dhanī dhanam avāpnuyāditi {C} ||

VaDhS 16.11 mārgakṣetrebhyo visargas tathā parivarttanam ||{BSPS parivarttanam}{F parivartanam}

VaDhS 16.12 taruṇagṛheṣv arthāntareṣu tripādamātram ||

VaDhS 16.13 gṛhakṣetravirodhe sāmantapratyayaḥ ||

VaDhS 16.14 sāmantavirodhe lekhyapratyayaḥ ||

VaDhS 16.15 pratyabhilekhyavirodhe grāmanagaravṛddhaśreṇīpratyayaḥ ||

VaDhS 16.16 athāpy udāharanti |

VaDhS 16.16 paitṛkaṃ krītam ādheyam anvādheyaṃ pratigraham {C}|

VaDhS 16.16 yajñād upagamo veṇis tathā dhūmaśikhāṣṭamīti {C} ||

VaDhS 16.17 tatra bhuktānubhuktadaśavarṣam ||

VaDhS 16.18 anyathāpy udāharanti |

VaDhS 16.18 ādhiḥ sīmā bāladhano nikṣepopanidhistriyaḥ {C}|

VaDhS 16.18 rājasvaṃ śrotriyadravyaṃ na saṃbhogena hīyate {C}||

VaDhS 16.19 prahīṇadravyāṇi rājagāmīni bhavanti ||

VaDhS 16.20 tato 'nyathā rājā mantribhiḥ saha nāgaraiś ca kāryāṇi kuryāt ||

VaDhS 16.21 vedhaso vā rājā śreyān gṛdhraparivāraṃ syāt ||

VaDhS 16.22 gṛdhraparivāraṃ vā rājā śreyān ||

VaDhS 16.23 gṛdhraparivāraṃ syān na gṛdhro gṛdhraparivāraṃ syāt ||

VaDhS 16.24 parivārād dhi doṣāḥ prādurbhavanti ||

VaDhS 16.25 steyahāravināśanaṃ ca ||

VaDhS 16.26 tasmāt pūrvam eva parivāraṃ pṛcchet ||

VaDhS 16.27 atha sākṣiṇaḥ ||

VaDhS 16.28 śrotriyo rūpavāñ chīlavān puṇyavān satyavān sākṣiṇaḥ ||

VaDhS 16.29 sarveṣu sarva eva vā ||

VaDhS 16.30 strīṇāṃ sākṣiṇaḥ striyaḥ kuryād dvijānāṃ sadṛśā dvijāḥ śūdrāṇāṃ santaḥ śūdrāś cāntyānām antyayonayaḥ ||

VaDhS 16.31 athāpy udāharanti |

VaDhS 16.31 pratibhāvyaṃ vṛthādānam ākṣikaṃ saurikaṃ ca yat {C}|

VaDhS 16.31 daṇḍaśulkāvaśiṣṭaṃ ca na putro dātur mahati {C}||

VaDhS 16.32 brūhi sākṣin yathātattvaṃ lambante pitaras tava {C}|

VaDhS 16.32 tava vākyam udīkṣāṇā utpatanti patanti ca {C}||

VaDhS 16.33 nagno muṇḍaḥ kapālī ca bhikṣārthī kṣutpipāsitaḥ {C}|

VaDhS 16.33 andhaḥ śatrukule gacched yaḥ sākṣyam anṛtaṃ vadet {C}||

VaDhS 16.34 pañca kanyānṛte hanti daśa hanti gavānṛte {C}|

VaDhS 16.34 śatam aśvānṛte hanti sahasraṃ puruṣānṛte {C}||

VaDhS 16.35 vyavahāre mṛte dāre prāyaścittaṃ kulastriyāḥ {C}|

VaDhS 16.35 teṣāṃ pūrvaparicchedāc chidyante 'trāpavādibhiḥ {C}||

VaDhS 16.36 udvāhakāle ratisaṃprayoge prāṇātyaye sarvadhanāpahāre {C}|

VaDhS 16.36 viprasya cārthe hy anṛtaṃ vadeyuḥ pañcānṛtāny āhur apātakāni {C}||

VaDhS 16.37 svajanasvārthe yadi vārthahetoḥ pakṣāśrayeṇaiva vadanti kāryam {C}|

VaDhS 16.37 te śabdavaṃśasya kulasya pūrvān svargasthitāṃs tān api pātayanti {C}||

VaDhS 16.37 api pātayantīti ||

VaDhS 17.1 ṛṇam asmin sannayaty amṛtatvaṃ ca gacchati {C}|

VaDhS 17.1 pitā putrasya jātasya paśyec ced jīvato mukham {C}||

VaDhS 17.2 anantāḥ putriṇāṃ lokā nāputrasya loko 'sti ||

VaDhS 17.3 apajāḥ santv atriṇa ity abhiśāpaḥ || {cf. ṚV<1.021.05c> aprajāḥ santv atriṇaḥ || }

VaDhS 17.4 prajābhir agne amṛtatvam aśyām ity api nigamo bhavati || {cf. ṚV<5.004.10c> jātavedo yaśo asmāsu dhehi prajābhir agne amṛtatvam aśyām ||}

VaDhS 17.5 putreṇa lokāñ jayati pautreṇānantyam aśnute {C}|

VaDhS 17.5 atha putrasya pautreṇa bradhnasyāpnoti viṣṭapamiti {C} ||

VaDhS 17.6 kṣetriṇaḥ putro janayituḥ putra iti vivadante ||

VaDhS 17.7 tatrobhayathāpy udāharanti |

VaDhS 17.8 yady anyagoṣu vṛṣabho vatsānāṃ janayec chatam {C}|

VaDhS 17.8 gominām eva te vatsā moghaṃ syanditam ārṣabhamiti {C} ||

VaDhS 17.9 apramattā rakṣata tantum etaṃ mā vaḥ kṣetre parabījāni vāpsuḥ | janayituḥ putro bhavati saṃparāye moghaṃ tettā kurute tantum etam iti ||{BSPS tettā}{E vettā}

VaDhS 17.10 bahūnām ekajātānām ekaś cet putravān naraḥ {C}|

VaDhS 17.10 sarve te tena putreṇa putravanta iti śrutiḥ {C}||

VaDhS 17.11 bahvīnām ekapatnīnām ekā putravatī yadi {C}|

VaDhS 17.11 sarvās tās tena putreṇa putravantya iti śrutiḥ {C}||

VaDhS 17.12 dvādaśa ity eva putrāḥ purāṇadṛṣṭāḥ ||

VaDhS 17.13 svayam utpāditaḥ svakṣetre saṃskṛtāyāṃ prathamaḥ ||

VaDhS 17.14 tadalābhe niyuktāyāṃ kṣetrajo dvitīyaḥ ||

VaDhS 17.15 tṛtīyaḥ putrikā ||

VaDhS 17.16 vijñāyate 'bhrātṛkā puṃsaḥ pitṝn abhyeti pratīcīnaṃ gacchati putratvam ||

VaDhS 17.17 tatra ślokaḥ |

VaDhS 17.17 abhrātṛkāṃ pradāsyāmi tubhyaṃ kanyām alaṃkṛtām {C}|

VaDhS 17.17 asyāṃ yo jāyate putraḥ sa me putro bhaved iti {C}||

VaDhS 17.18 paunarbhavaś caturthaḥ ||

VaDhS 17.19 yā kaumāraṃ bharttāram uttsṛjyānyaiḥ saha caritvā tasyaiva kuṭumbam āśrayati sā punarbhūr bhavati ||{BSPS bharttāram}{F bhartāram}{BSPS uttsṛjya}{F utsṛjya}

VaDhS 17.20 yā ca klībaṃ patitam unmattaṃ vā bharttāram utsṛjyānyaṃ patiṃ vindate mṛte vā sā punarbhūr bhavati ||{BSPS bharttāram}{F bhartāram}

VaDhS 17.21 kānīnaḥ pañcamaḥ ||

VaDhS 17.22 yaṃ pitṛgṛhe 'saṃskṛtā kāmād utpādayen mātāmahasya putro bhavatīty āhuḥ ||

VaDhS 17.23 athāpy udāharanti |

VaDhS 17.23 aprattā duhitā yasya putraṃ vindeta tulyataḥ {C}|

VaDhS 17.23 putrī mātāmahas tena dadyāt piṇḍaṃ hared dhanamiti {C} ||

VaDhS 17.24 gṛhe ca gūḍhotpannaḥ ṣaṣṭhaḥ ||

VaDhS 17.25 ity ete dāyādā bāndhavās trātāro mahato bhayād ity āhuḥ ||

VaDhS 17.26 athādāyādabandhūnāṃ sahoḍha eva prathamaḥ ||

VaDhS 17.27 yā garbhiṇī saṃskriyate sahoḍhaḥ putro bhavati ||

VaDhS 17.28 dattako dvitīyaḥ ||

VaDhS 17.29 yaṃ mātāpitarau dadyātām ||

VaDhS 17.30 krītas tṛtīyaḥ ||

VaDhS 17.31 tac chunaḥśepena vyākhyātam ||

VaDhS 17.32 hariścandro vai rājā so 'jīgartasya sauyavaseḥ putraṃ cikrāya ||

VaDhS 17.33 svayam upāgataś caturthaḥ ||

VaDhS 17.34 tac chunaḥśepena vyākyātam ||

VaDhS 17.35 śunaḥśepo vai yūpe niyukto devatās tuṣṭāva | tasyeha devatāḥ pāśaṃ vimumucus tam ṛtvija ūcuḥ | mamaivāyaṃ putro 'stv iti tān ha na saṃpede | te saṃpādayāmāsuḥ | eṣa eva yaṃ kāmayet tasya putro 'stv iti | tasya ha viśvāmitro hotāsīt tasya putratvam iyāya ||

VaDhS 17.36 apaviddhaḥ pañcamaḥ ||

VaDhS 17.37 yaṃ mātāpitṛbhyām apāstaṃ pratigṛhṇīyāt ||

VaDhS 17.38 śūdrāputra eva ṣaṣṭho bhavatīty āhur ity ete 'dāyādabāndhavāḥ ||

VaDhS 17.39 athāpy udāharanti |

VaDhS 17.39 yasya pūrveṣāṃ ṣaṇṇāṃ na kaścid dāyādaḥ syād ete tasya dāyaṃ harerann iti ||

VaDhS 17.40 atha bhrātṝṇāṃ dāyavibhāgaḥ ||

VaDhS 17.41 yaś cānapatyās tāsām ā putralābhāt ||

VaDhS 17.42 dvyaṃśaṃ jyeṣṭho haret ||

VaDhS 17.43 gavāśvasya cānudaśamam ||

VaDhS 17.44 ajāvayo gṛhaṃ ca kaniṣṭhasya ||

VaDhS 17.45 kārṣṇāyasaṃ guhopakaraṇāni ca madhyamasya ||

VaDhS 17.46 mātuḥ pāriṇeyaṃ striyo vibhajeran ||

VaDhS 17.47 yadi brāhmaṇasya brāhmaṇīkṣatriyāvaiśyāsu putrāḥ syuḥ ||

VaDhS 17.48 tryaṃśaṃ brāhmaṇyāḥ putro haret ||

VaDhS 17.49 dvyaṃśaṃ rājanyāyāḥ putraḥ ||

VaDhS 17.50 samam itare vibhajeran ||

VaDhS 17.51 yena caiṣāṃ svayam utpāditaṃ syād dvyaṃśam eva haret ||

VaDhS 17.52 anaṃśās tv āśramāntaragatāḥ ||

VaDhS 17.53 klībonmattapatitāś ca ||

VaDhS 17.54 bharaṇaṃ klībonmattānām ||

VaDhS 17.55 pretapatnī ṣaṭmāsān vratacāriṇy akṣāralavaṇaṃ bhuñjānādhaḥ śayīta ||

VaDhS 17.56 ūrdhvaṃ ṣaḍbhyo māsebhyaḥ snāttvā śrāddhaṃ ca patye dattvā vidyākarmaguruyonisaṃbandhān saṃnipātya pitā bhrātā vā niyogaṃ kārayet ||{BSPS snāttvā}{F snātvā}

VaDhS 17.57 na sonmādām avaśāṃ vyādhitāṃ vā niyuñjyāt ||

VaDhS 17.58 jyāyasīm api ||

VaDhS 17.59 ṣoḍaśa varṣāṇi ||

VaDhS 17.60 na ced āmayāvī syāt ||

VaDhS 17.61 prajāpatye muhūrte pāṇigrāhavad upacared anyatra samprahāsya vākpāruṣyadaṇḍapāruṣyāc ca ||

VaDhS 17.62 grāsācchādanasnānānulepaneṣu prāggāminī syāt ||

VaDhS 17.63 aniyuktāyām utpanna utpādayituḥ putro bhavatīty āhuḥ ||

VaDhS 17.64 syāc cen niyoginoḥ ||

VaDhS 17.65 rikthalobhān nāsti niyogaḥ ||

VaDhS 17.66 prāyaścittaṃ vāpy upadiśya niyuñjyād ity eke ||

VaDhS 17.67 kumāry ṛtumatī trīṇi varṣāṇy upāsīta ||

VaDhS 17.68 tribhyo varṣebhyaḥ patiṃ vindet tulyam ||

VaDhS 17.69 athāpy udāharanti |

VaDhS 17.69 pituḥ pramādāt tu yadīha kanyā vayaḥpramāṇaṃ samatītya dīyate {C}|

VaDhS 17.69 sā hanti dātāram udīkṣamāṇā kālātiriktā gurudakṣiṇeva {C}||

VaDhS 17.70 prayacchen nagnikāṃ kanyām ṛtukālabhayāt pitā {C}|

VaDhS 17.70 ṛtumatyāṃ hi tiṣṭhantyāṃ doṣaḥ pitaram ṛcchati {C}||

VaDhS 17.71 yāvantaḥ kanyām ṛtavaḥ spṛśanti tulyaiḥ sakāmām abhiyācyamānām {C}|

VaDhS 17.71 bhrūṇāni tāvanti hatāni tābhyāṃ mātāpitṛbhyām iti dharmavādaḥ {C}||

VaDhS 17.72 adbhir vācā ca dattāyāṃ mriyetādau varo yadi {C}|

VaDhS 17.72 na ca mantropanītā syāt kumārī pitur eva sā {C}||

VaDhS 17.73 balāc cet prahṛtā kanyā mantrair yadi na saṃskṛtā {C}|

VaDhS 17.73 anyasmai vidhivad deyā yathā kanyā tathaiva sā {C}||

VaDhS 17.74 pāṇigrāhe mṛte bālā kevalaṃ mantrasaṃskṛtā {C}|

VaDhS 17.74 sā ced akṣatayoniḥ syāt punaḥ saṃskāram arhatīti {C} ||

VaDhS 17.75 proṣitapatnī pañca varṣāṇy upāsīta ||

VaDhS 17.76 ūrdhvaṃ pañcabhyo varṣebhyo bhartṛsakāśaṃ gacchet ||

VaDhS 17.77 yadi dharmārthābhyāṃ pravāsaṃ pratyanukāmā na syād yathā preta evaṃ vartitavyaṃ syāt ||

VaDhS 17.78 evaṃ brāhmaṇī pañca prajātāprajātā catvāri rājanyā prajātā pañcāprajātā trīṇi vaiśyā prajātā catvāry aprajātā dve śūdrā prajātā trīṇy aprajātaikam ||

VaDhS 17.79 ata ūrdhvaṃ samānārthajanmapiṇḍodakagotrāṇāṃ pūrvaḥ pūrvo garīyān ||

VaDhS 17.80 na tu khalu kulīne vidyamāne paragāminī syāt ||

VaDhS 17.81 yasya pūrveṣāṃ ṣaṇṇāṃ na kaścid dāyādaḥ syāt sapiṇḍāḥ putrasthānīyās vā tasya dhanaṃ vibhajeran ||

VaDhS 17.82 teṣām alābha ācāryāntevāsinau hareyātām ||

VaDhS 17.83 tayor alābhe rājā haret ||

VaDhS 17.84 na tu brāhmaṇasya rājā haret ||

VaDhS 17.85 brahmasvaṃ tu viṣaṃ ghoram ||

VaDhS 17.86 na viṣaṃ viṣam ity āhur brahmasvaṃ viṣam ucyate {C}|

VaDhS 17.86 viṣam ekākinaṃ hanti brahmasvaṃ putrapautrakamiti {C} ||

VaDhS 17.87 traividyasādhubhyaḥ saṃprayacchet saṃprayacched iti ||

VaDhS 18.1 śūdreṇa brāhmaṇyām utpannaś cāṇḍālo bhavatīty āhuḥ ||

VaDhS 18.2 rājanyāyāṃ vaiṇaḥ ||

VaDhS 18.3 vaiśyāyām antyāvasāyī ||

VaDhS 18.4 vaiśyena brāhmaṇyām utpanno rāmako bhavatīty āhuḥ ||

VaDhS 18.5 rājanyāyāṃ pulkasaḥ ||

VaDhS 18.6 rājanyena brāhmaṇyām utpannaḥ sūto bhavatīty āhuḥ ||

VaDhS 18.7a athāpy udāharanti |

VaDhS 18.7b channotpannāś ca ye kecit prātilomyaguṇāśritāḥ {C}|

VaDhS 18.7c guṇācāraparibhraṃśāt karmabhis tān vijānīyuriti {C} ||

VaDhS 18.8 ekāntarādvyantarātryantarāsu jātā brāhmaṇakṣatriyavaiśyair ambaṣṭhograniṣādā bhavanti ||

VaDhS 18.9 śūdrāṇāṃ pāraśavaḥ ||

VaDhS 18.10 pāraśavo neva jīvann eva śavo bhavatīty āhuḥ ||

VaDhS 18.11 eke vay etac chmaśānaṃ ye śūdrāḥ ||

VaDhS 18.12 tasmāc chūdrasamīpe nādhyetavyam ||

VaDhS 18.13a athāpi yamagītāñ chlokān udāharanti |

VaDhS 18.13b śmaśānam etat pratyakṣaṃ ye śūdrāḥ pāpacāriṇaḥ {C}|

VaDhS 18.13c tasmāc chūdrasamīpe tu nādhyetavyaṃ kadācana {C}||

VaDhS 18.14a na śūdrāya matiṃ dadyān nocchiṣṭaṃ na haviṣkṛtam {C}|

VaDhS 18.14b na cāsyopadiśed dharmaṃ na cāsya vratam ādiśet {C}||

VaDhS 18.15 yaś cāsyopadiśed dharmaṃ yaś cāsya vratam ādiśet {C}|

VaDhS 18.15 so 'saṃvṛttaṃ tamo ghoraṃ saha tena prapadyateiti {C} ||{BSPS asaṃvṛttam}{F asaṃvṛtam}

VaDhS 18.16 vraṇadvāre kṛmir yasya saṃbhaveta kadācana {C}|

VaDhS 18.16 prājāpatyena śudhyeta hiraṇyaṃ gaur vāso dakṣiṇā iti ||

VaDhS 18.17 nāgniṃ citvā rāmām upeyāt ||

VaDhS 18.18 kṛṣṇavarṇā yā rāmā ramaṇāyaiva na dharmāya na dharmāyeti ||

VaDhS 19.1 svadharmo rājñaḥ pālanaṃ bhūtānāṃ tasyānuṣṭhānāt siddhiḥ ||

VaDhS 19.2 bhayakāruṇyahānaṃ jarāmaryaṃ vay etat satttram āhur vidvāṃsaḥ ||{BSPS satttram}{F sattram}

VaDhS 19.3 tasmād gārhasthyanaiyamikeṣu purohitaṃ dadhyāt ||

VaDhS 19.4 vijñāyate | brahmapurohitaṃ rāṣṭram ṛdhnotīti ||

VaDhS 19.5 ubhayasya pālanāt ||

VaDhS 19.6 asāmarthyāc ca ||

VaDhS 19.7 deśadharmajātikuladharmān sarvān evaitān anupraviśya rājā caturo varṇān svadharme sthāpayet ||

VaDhS 19.8 teṣv apacaratsu daṇḍaṃ dhārayet ||

VaDhS 19.9 daṇḍas tu deśakāladharmavayovidyāsthānaviśeṣair hiṃsākrośayoḥ kalpyaḥ ||

VaDhS 19.10 āgamād dṛṣṭāntāc ca ||

VaDhS 19.11 puṣpaphalopagān pādapān na hiṃsyāt ||

VaDhS 19.12 karṣaṇakāraṇārthaṃ copahanyāt ||

VaDhS 19.13 gārhasthyāṅgānāṃ ca mānonmāne rakṣite syātām ||

VaDhS 19.14 adhiṣṭhānān na nīhāraḥ svārthānām ||

VaDhS 19.15 mānamūlyamātraṃ naihārikaṃ syāt ||

VaDhS 19.16 mahāmahayoḥ sthānāt pathaḥ syāt ||

VaDhS 19.17 saṃyāne daśavāhavāhinī dviguṇakāriṇī syāt ||

VaDhS 19.18 pratyekaṃ prapāḥ syuḥ ||

VaDhS 19.19 puṃṣāṃ śatāvarārdhyaṃ cāhavayet ||

VaDhS 19.20 avyarthāḥ striyaḥ syuḥ ||

VaDhS 19.21 karāṣṭhīlā māṣaḥ śaramadhyāpaḥ pādaḥ kārṣāpaṇāḥ syuḥ ||

VaDhS 19.22 nirudakas taro moṣyaḥ ||

VaDhS 19.23 akaraḥ śrotriyo rājapumān anāthapravrajitabālavṛddhataruṇaprajātāḥ ||

VaDhS 19.24 prāggāmikāḥ kumāryo bhṛtapatnyaś ca ||

VaDhS 19.25 bāhubhyām uttarañ chataguṇaṃ dadyāt ||

VaDhS 19.26 nadīkakṣavanadāhaśailopabhogā niṣkarāḥ syuḥ ||

VaDhS 19.27 tadupajīvino vā dadyuḥ ||

VaDhS 19.28 pratimāsam udvāhakaraṃ tv āgamayet ||

VaDhS 19.29 rājani ca prete dadyāt prāsaṅgikam ||

VaDhS 19.30 etena mātṛvṛttir vyākhyātā ||

VaDhS 19.31 rājamahiṣyāḥ pitṛvyamātulān rājā bibhṛyāt ||

VaDhS 19.32 tadbandhūṃś cānyāṃś ca ||

VaDhS 19.33 rājapatnyo grāsācchādanaṃ labheran ||

VaDhS 19.34 anicchantyo vā pravrajeran ||

VaDhS 19.35 klībonmattān rājā bibhṛyāt ||

VaDhS 19.36 tadgāmitvād rikthasya ||

VaDhS 19.37 śulke cāpi mānavaṃ ślokam udāharanti |

VaDhS 19.37 na bhinnakārṣāpaṇam asti śulke na śilpavṛtto na śiśau na dūte {C}|

VaDhS 19.37 na bhaikṣalabdhe na hṛtāvaśeṣe na śrotriye pravrajite na yajñeiti {C} ||

VaDhS 19.38 steno 'nupraveśān na duṣyate ||

VaDhS 19.39 śastradhārī sahoḍho vraṇasaṃpanno vyapadiṣṭas tv ekeṣām ||

VaDhS 19.40 daṇḍyotsarge rājaikarātram upavaset ||

VaDhS 19.41 trirātraṃ purohitaḥ ||

VaDhS 19.42 kṛcchram adaṇḍyadaṇḍane purohitaḥ ||

VaDhS 19.43 trirātraṃ rājā ||

VaDhS 19.44 athāpy udāharanti |

VaDhS 19.44 annāde bhrūṇahā mārṣṭiḥ patyau bhāryāpacāriṇī {C}|

VaDhS 19.44 gurau śiṣyaś ca yājyaś ca steno rājani kilbiṣam {C}||

VaDhS 19.45 rājabhir dhṛtadaṇḍās tu kṛtvā pāpāni mānavāḥ {C}|

VaDhS 19.45 nirmalāḥ svargam āyānti santaḥ sukṛtino yathā {C}||

VaDhS 19.46 eno rājānam ṛcchati utsṛjantaṃ sakilbiṣam {C}|

VaDhS 19.46 taṃ ced vā ghātayed rājā hanti dharmeṇa duṣkṛtamiti {C} ||

VaDhS 19.47 rājñām ātyayike kārye sadyaḥ śaucaṃ vidhīyate {C}|

VaDhS 19.47 tathā nātyayike nityaṃ kāla evātra kāraṇamiti {C} ||

VaDhS 19.48 yamagītaṃ cātra ślokam udāharanti |

VaDhS 19.48 nādya doṣo 'sti rājñāṃ vai vratināṃ na ca satriṇām {C}|

VaDhS 19.48 aindrasthānam upāsīnā brahmabhūtā hi te sadeti {C} ||

VaDhS 19.48 hi te sadeti ||

VaDhS 20.1 anabhisaṃdhikṛte prāyaścittam aparādhe ||

VaDhS 20.2 abhisaṃdhikṛte 'py eke ||

VaDhS 20.3 gurur ātmavatāṃ śāstā śāstā rājā durātmanām {C}|

VaDhS 20.3 atha pracchann apāpānāṃ śāstā vaivasvato yama iti {C} ||

VaDhS 20.4 tatra ca sūryābhyuditaḥ sann ahas tiṣṭhet sāvitrīṃ ca japet ||

VaDhS 20.5 evaṃ sūryābhinirmukto rātrav āsīt ||

VaDhS 20.6 kunakhī śyāvadantas tu kṛcchraṃ dvādaśarātraṃ caret ||

VaDhS 20.7 parivittiḥ kṛcchraṃ dvādaśarātraṃ caritvā niviśeta tāṃ caivopayacchet ||

VaDhS 20.8 atha parivividānaḥ kṛcchrātikṛcchrau caritvā tasmai dattvā punar niviśeta tāṃ caivopayacchet ||

VaDhS 20.9 agredidhiṣūpatiḥ kṛcchraṃ dvādaśarātraṃ caritvā niviśeta tāṃ copayacchet ||

VaDhS 20.10 didhiṣūpatiḥ kṛcchrātikṛcchrau caritvā tasmai dattvā punar niviśet ||

VaDhS 20.11 vīrahaṇaṃ parastād vakṣyāmaḥ ||

VaDhS 20.12 brahmojjhaḥ kṛcchraṃ dvādaśarātraṃ caritvā punar upayuñjīta vedam ācāryāt ||

VaDhS 20.13 gurutalpagaḥ savṛṣaṇaṃ śiśnam uddhṛtyāñjalav ādhāya dakṣiṇāmukho gacched yatraiva pratihanyāt tatra tiṣṭhed ā pralayam ||

VaDhS 20.14 niṣkālako vā ghṛtābhyaktas taptāṃ sūrmīṃ pariṣvajen maraṇāt pūto bhavatīti vijñāyate ||

VaDhS 20.15 ācāryaputraśiṣyabhāryāsu caivam ||

VaDhS 20.16 yoniṣu gurvīṃ sakhīṃ gurusakhīm apapātraṃ patitāṃ ca gatvā kṛcchrābdapādaṃ caret ||

VaDhS 20.17 etad eva cāṇḍālapatitānnabhojaneṣu tataḥ punarupanayanaṃ vapanādīnāṃ tu nivṛttiḥ ||

VaDhS 20.18 mānavaṃ cātra ślokam udāharanti |

VaDhS 20.18 vapanaṃ mekhalā daṇḍo bhaikṣacaryā vratāni ca {C}|

VaDhS 20.18 etāni tu nivartante punaḥsaṃskārakarmaṇīti {C} ||

VaDhS 20.19 matyā madyapāne tv asurāyāḥ surāyāś cājñāne kṛcchrātikṛcchrau ghṛtaṃ prāśya punaḥsaṃskāraś ca ||

VaDhS 20.20 mūtraśakṛcchukrābhyavahāreṣu caivam ||

VaDhS 20.21 madyabhāṇḍe sthitā āpo yadi kaścid dvijaḥ pibet padmodumbarabilvapalāśānām udakaṃ pītvā trirātreṇaiva śudhyati ||

VaDhS 20.22 abhyāse tu surāyā agnivarṇāṃ tāṃ dvijaḥ piben maraṇāt pūto bhavatīti ||

VaDhS 20.23 bhrūṇahanaṃ vakṣyāmo brāhmaṇaṃ hatvā bhrūṇahā bhavaty avijñātaṃ ca garbham ||

VaDhS 20.24 avijñātā hi garbhāḥ pumāṃso bhavati tatmāt puṃskṛtyā juhvatīti ||{BSPS tatmāt}{F tasmāt}

VaDhS 20.25 bhrūṇahāgnim upasamādhāya juhuyād etāḥ ||

VaDhS 20.26 lomāni mṛtyor juhomi lomabhir mṛtyuṃ vāsaya iti prathamām | tvacaṃ mṛtyor juhomi tvacā mṛtyuṃ vāsaya iti dvitīyām | lohitaṃ mṛtyor juhomi lohitena mṛtyuṃ vāsaya iti tṛtīyām | māṃsaṃ mṛtyor juhomi māṃsena mṛtyuṃ vāsaya iti caturthīm | snāvāni mṛtyor juhomi snāvabhir mṛtyuṃ vāsaya iti pañcamīm |

medo mṛtyor juhomi medasā ṛtyuṃ vāsaya iti ṣaṣṭhīm | asthīni mṛtyor juhomy asthibhir mṛtyuṃ vāsaya iti saptamīmm || majjānaṃ mṛtyor juhomi majjābhir mṛtyuṃ vāsaya ity aṣṭamīm iti ||

VaDhS 20.27 rājārthe brāhmaṇārthe vā saṃgrāme 'bhimukham ātmānaṃ ghātayet ||

VaDhS 20.28 trir ajito vāparāddhaḥ pūto bhavatīti vijñāyate hi ||

VaDhS 20.29 niruktaṃ hy enaḥ kanīyo bhavatīti ||

VaDhS 20.30 tathāpy udāharanti |

VaDhS 20.30 patitaṃ patitety uktvā coraṃ coreti vā punaḥ {C}|

VaDhS 20.30 vacanāt tulyadoṣaḥ syān mithyā dvir doṣatāṃ vrajediti {C} ||

VaDhS 20.31 evaṃ rājanyāṃ hatvāṣṭau varṣāṇi caret ||

VaDhS 20.32 ṣaḍ vaiṣyam ||

VaDhS 20.33 trīṇi śūdram ||

VaDhS 20.34 brāhmaṇīṃ cātreyīṃ hatvā savanagatau ca rājanyavaiśyau ||

VaDhS 20.35 ātreyīṃ vakṣyāmo rajasvalām ṛtusnātām ātreyīm āhuḥ ||

VaDhS 20.36 atra hy eṣyadagpatyam iti ||

VaDhS 20.37 anātreyīṃ rājanyahiṃsāyām ||

VaDhS 20.38 rājanyāṃ vaiśyahiṃsāyām ||

VaDhS 20.39 vaiśyāṃ śūdrahiṃsāyām ||

VaDhS 20.40 śūdrāṃ hatvā saṃvatsaram ||

VaDhS 20.41 brāhmaṇasuvarṇaharaṇe prakīrya keśān rājānam abhidhāvet steno 'smi bho śāstu māṃ bhavān iti tasmai rājaudumbaraṃ śastraṃ dadyāt tenātmānaṃ pramāpayen maraṇāt pūto bhavatīti vijñāyate ||{BSPS bho}{F bhoḥ}

VaDhS 20.42 niṣkālako vā ghṛtākto gomayāgninā pādaprabhṛty ātmānam abhidāhayen maraṇāt pūto bhavatīti vijñāyate ||

VaDhS 20.43 athāpy udāharanti |

VaDhS 20.43 purā kālāt pramītānāṃ pāpād vividhakarmaṇām {C}|

VaDhS 20.43 punar āpannadehānām aṅgaṃ bhavati tac chṛṇu {C}||

VaDhS 20.44 stenaḥ kunakhī bhavati śvitrī bhavati brahmahā {C}|

VaDhS 20.44 surāpaḥ śyāvadantas tu duścarmā gurutalpaga iti {C} ||

VaDhS 20.45 patitasaṃprayoge ca brāhmeṇa vā yaunena vā yās tebhyaḥ sakāśān mātrā upalabdhās tāsāṃ parityāgas taiś ca na saṃvaset ||

VaDhS 20.46 udīciṃ diśaṃ gatvānaśnan saṃhitādhyayanam adhīyānaḥ pūto bhavatīti vijñāyate ||

VaDhS 20.47 tathāpy udāharanti |

VaDhS 20.47 śarīraparitāpena tapasādhyayanena ca {C}|

VaDhS 20.47 mucyate pāpakṛt pāpād dānāc cāpi pramucyate {C}||

VaDhS 20.47 iti vijñāyate vijñāyata iti ||

VaDhS 21.1 śūdraś ced brāhmaṇīm abhigacched vīraṇair veṣṭayitvā śūdram agnau prāsyed brāhmaṇyāḥ śirasi vapanaṃ kārayitvā sarpiṣā samabhyajya nagnāṃ kṛṣṇakharam āropya mahāpatham anusaṃvrājayet pūtā bhavatīti vijñāyate ||

VaDhS 21.2 vaiśyaś ced brāhmaṇīm abhigacchel lohitadarbhair veṣṭayitvā vaiśyam agnau prāsyed brāhmaṇyāḥ śirasi vapanaṃ kārayitvā sarpiṣā samabhyajya nagnāṃ gaurakharam āropya mahāpatham anusaṃvrājayet pūtā bhavatīti vijñāyate ||

VaDhS 21.3 rājanyaś ced brāhmaṇīm abhigacchec charapatrair veṣṭayitvā rājanyam agnau prāsyet sarpiṣā samabhyajya nagnāṃ śvetakharam āropya mahāpatham anusaṃvrājayet pūtā bhavatīti vijñāyate ||

VaDhS 21.4 evaṃ vaiśyo rājanyāyām ||

VaDhS 21.5 śūdraś ca rājanyāvaiśyayoḥ ||

VaDhS 21.6 manasā bhartur aticāre trirātraṃ yāvakaṃ kṣīrodanaṃ vā bhuñjānādhaḥ śayītordhvaṃ trirātrād apsu nimagnāyāḥ sāvitryāṣṭaśatena śirobhir juhuyāt pūtā bhavatīti vijñāyate ||{BSPS kṣīrodanam}{F kṣīraudanam}

VaDhS 21.7 vāksaṃbandha etad eva māsaṃ caritvordhvaṃ māsād apsu nimagnāyāḥ sāvitryāś caturbhir aṣṭaśataiḥ śirobhir juhuyāt pūtā bhavatīti vijñāyate ||

VaDhS 21.8 vyavāye tu saṃvatsaraṃ ghṛtapaṭaṃ dhārayed gomayagarte kuśaprastare vā śayītordhvaṃ saṃvatsarād apsu nimagnāyāḥ sāvitryaṣṭaśatena śirobhir juhuyāt pūtā bhavatīti vijñāyate ||

VaDhS 21.9 vyavāye tīrthagamane dharmebhyas tu nivartate {C}||

VaDhS 21.10 catasras tu parityājyāḥ śiṣyagā gurugā ca yā {C}|

VaDhS 21.10 patighnī ca viśeṣeṇa juṅgitopagatā ca yā {C}||

VaDhS 21.11 yā brāhmaṇī ca surāpī na tāṃ devāḥ patilokaṃ nayantīhaiva sā carati kṣīṇapuṇyāpsu lug bhavati śuktikā vā ||

VaDhS 21.12 brāhmaṇakṣatriyaviśāṃ striyaḥ śudreṇa saṅgatāḥ {C}|{BSPS śudreṇa}{F śūdreṇa}

VaDhS 21.12 aprajātā viśudhyanti prāyaścittena netarāḥ {C}||

VaDhS 21.13 pratilomaṃ careyus tāḥ kṛcchraṃ cāndrāyaṇottaram {C}||

VaDhS 21.14 pativratānāṃ gṛhamedhinīnāṃ satyavratānāṃ ca śucivratānām {C}|

VaDhS 21.14 tāsāṃ tu lokāḥ patibhiḥ samānā gomāyulokā vyabhicāriṇīnām {C}||

VaDhS 21.15 pataty ardhaṃ śarīrasya yasya bhāryā surāṃ pibet {C}|

VaDhS 21.15 patitārdhaśarīrasya niṣkṛtir na vidhīyate {C}||

VaDhS 21.16 brāhmaṇaś ced aprekṣāpūrvaṃ brāhmaṇadārān abhigacched anivṛttadharmakarmaṇaḥ kṛcchro nivṛttadharmakarmaṇo 'tikṛcchraḥ ||

VaDhS 21.17 evaṃ rājanyavaiśyayoḥ ||

VaDhS 21.18 gāṃ ced dhanyāt tasyāś carmaṇārdreṇa pariveṣṭitaḥ ṣaṭmāsān kṛcchraṃ taptakṛcchraṃ vātiṣṭhet ||

VaDhS 21.19 tayor vidhiḥ ||

VaDhS 21.20 tryahaṃ divā bhuṅke naktam aśnāti vai tryaham api {C}|

VaDhS 21.20 tryaham ayācitavratas tryahaṃ na bhug iti kṛcchraḥ {C}||

VaDhS 21.21 tryaham uṣṇāḥ pibed āpas tryaham uṣṇaṃ payaḥ pibet {C}|

VaDhS 21.21 tryaham uṣṇaṃ ghṛtaṃ pītvā vāyubhakṣaḥ paraṃ tryaham {C}||

VaDhS 21.21 iti taptakṛcchraḥ ||

VaDhS 21.22 ṛṣabhavehatau ca dadyāt ||

VaDhS 21.23 athāpy udāharanti |

VaDhS 21.23 traya eva purā rogā īrṣyā anaśanaṃ jarā {C}|

VaDhS 21.23 pṛṣadbastavayaṃ hatvā aṣṭānavatim āharediti {C} ||

VaDhS 21.24 śvamārjāranakulasarpadarduramūṣkān hatvā kṛcchraṃ dvādaśarātraṃ caret kimcid dadyāt ||

VaDhS 21.25 anasthimatāṃ tu sattvānāṃ gomātraṃ rāśiṃ hatvā kṛcchraṃ dvādaśarātraṃ caret kimcid dadyāt ||

VaDhS 21.26 asthimatāṃ tv ekaikam ||

VaDhS 21.27 yo 'gnīn apavidhyet kṛcchraṃ dvādaśarātraṃ caritvā punar ādhānaṃ kārayet ||

VaDhS 21.28 guroś cālīkanirbandhe sacailaṃ snāto guruṃ prasādayet prasādāt pūto bhavatīti vijñāyate ||

VaDhS 21.29 nāstikaḥ kṛcchraṃ dvādaśarātraṃ caritvā viramen nāstikyāt ||

VaDhS 21.30 nāstikavṛttis tv atikṛcchram ||

VaDhS 21.31 etena somavikrayī vyākhyātaḥ ||

VaDhS 21.32 vānaprastho dīkṣābhede kṛcchraṃ dvādaśarātraṃ caritvā mahākakṣe vardhayet ||

VaDhS 21.33 bhikṣukair vānaprasthavat somavṛddhivardhanaṃ svaśāstrasaṃskāraś ca svaśāstrasaṃskāraś ceti ||

VaDhS 22.1 atha khalv ayaṃ puruṣo mithyā vyākaroty ayājyaṃ vā yājayaty apratigrāhyaṃ vā pratigṛhṇāty anannaṃ vāśnāty anācaraṇīyam evācarati ||

VaDhS 22.2 tatra prāyaścittaṃ kuryān na kuryād iti mīmāṃsante ||

VaDhS 22.3 na kuryād ity āhuḥ ||

VaDhS 22.4 na hi karma kṣīyata iti ||

VaDhS 22.5 kuryād ity eva tasmāc chrutinidarśanāt ||

VaDhS 22.6 tarati sarvaṃ pāpmānaṃ tarati brahmahattyāṃ yo 'śvamedhena yajata iti ||{BSPS hattyām}{F hatyām}

VaDhS 22.7 iti cābhiśasto gosavenāgniṣṭutā yajeta ||

VaDhS 22.8 tasya niṣkrayaṇāni japas tapo homa upavāso dānam ||

VaDhS 22.9 upaniṣado vedādayo vedāntāḥ sarvachandaḥsāṃhitā madhūny aghamarṣaṇam atharvaśiro rudrāḥ puruṣasūktaṃ rājanarauhiṇe sāmanī kūṣmāṇḍāni pāvamānyaḥ sāvitrī ceti pāvanāni ||

VaDhS 22.10 athāpy udāharanti |

VaDhS 22.10 vaiśvānarīṃ vrātapatīṃ pavitreṣṭiṃ tathaiva ca {C}|

VaDhS 22.10 sakṛd ṛtau prayuñjānaḥ punāti daśapūruṣamiti {C} ||

VaDhS 22.11 upavāsanyāyena payovratatā phalabhakṣatā prasṛtayāvako hiraṇyaprāśanaṃ somapānam iti medhyāni ||

VaDhS 22.12 sarve śiloccayāḥ sarvāḥ sravantyaḥ puṇyā hradās tīrthāny ṛṣinivāsagoṣṭhapariṣkandhā iti deśāḥ ||

VaDhS 22.13 saṃvatsaro māsaś caturviṃśatyahar dvādaśāhaḥ ṣaḍahas tryahar ahorātrā iti kālāḥ ||

VaDhS 22.14 etāny evānādeśe vikalpena kriyeran ||

VaDhS 22.15 enaḥsu guruṣu gurūṇi laghuṣu laghūni ||

VaDhS 22.16 kṛcchrātikṛcchrau cāndrāyaṇam iti sarvaprāyaścittiḥ sarvaprāyaścittir iti ||

VaDhS 23.1 brahmacārī cet striyam upeyād araṇye catuṣpathe laukike 'gnau rakṣodaivataṃ gardabhaṃ paśum ālabhet ||

VaDhS 23.2 nairṛtaṃ vā caruṃ nirvapet ||

VaDhS 23.3 tasya juhuyāt kāmāya svāhā kāmakāmāya svāhā nairṛtyai svāhā rakṣodevatābhyaḥ svāheti ||

VaDhS 23.4 etad eva retasaḥ prayatnotsarge divā svapne vratāntareṣu vā samāvartanāt ||

VaDhS 23.5 tiryagyonivyavāye śuklam ṛṣabhaṃ dadyāt ||

VaDhS 23.6 gāṃ gatvā śūdrāvadhena doṣo vyākhyātaḥ ||

VaDhS 23.7 brahmacāriṇaḥ śavakarmaṇo vratān nivṛttiḥ ||

VaDhS 23.8 anyatra mātāpitroḥ ||

VaDhS 23.9 sa ced vyādhīyīta kāmaṃ guror ucchiṣṭaṃ bheṣajārthaṃ sarvaṃ prāśnīyāt ||

VaDhS 23.10 guruprayuktaś cen mriyeta trīn kṛcchāṃś cared guruḥ ||{BSPS kṛcchān}{F kṛcchrān}

VaDhS 23.11 brahmacārī cen māṃsam aśnīyād ucchiṣṭabhojanīyaṃ kṛcchraṃ dvādaśarātraṃ caritvā vrataśeṣaṃ samāpayet ||

VaDhS 23.12 śrāddhasūtakabhojaneṣu caivam ||

VaDhS 23.13 akāmatopanataṃ madhu vājasaneyake na duṣyatīti vijñāyate ||

VaDhS 23.14 ya ātmatyāgy abhiśasto bhavati sapiṇḍānāṃ pretakarmachedaḥ ||

VaDhS 23.15 kāṣṭhajalaloṣṭapāṣāṇaśastraviṣarajjubhir ya ātmānam avasādayati sa ātmahā bhavati ||

VaDhS 23.16 athāpy udāharanti |

VaDhS 23.16 ya ātmatyāginaḥ kuryāt snehāt pretakriyāṃ dvijaḥ {C}|

VaDhS 23.16 sa taptakṛcchrasahitaṃ carec cāndrāyaṇavratamiti {C} ||

VaDhS 23.17 cāndrāyaṇaṃ parastād vakṣyāmaḥ ||

VaDhS 23.18 ātmahananādhyavasāye trirātram ||

VaDhS 23.19 jīvann ātmatyāgī kṛchraṃ dvādaśarātraṃ caret trirātraṃ hy upavasen nityaṃ snigdhena vāsasā prāṇān ātmani cāyamya triḥ paṭhed aghamarṣaṇam iti ||{BSPS kṛchraṃ}{F kṛcchraṃ}

VaDhS 23.20 api vaitena kalpena gāyatrīṃ parivartayet ||

VaDhS 23.21 api vāgnim upasamādhāya kūṣmāṇḍair juhuyād dhṛtam ||

VaDhS 23.22 yac cānyan mahāpātakebhyaḥ sarvam etena pūyata iti ||

VaDhS 23.23 athāpy ācamed agniś ca mā manyuś ceti prātarmanasā pāpaṃ dhyātvoṃpūrvāḥ satyāntā vyāhṛtīr japed aghamarṣaṇaṃ vā paṭhet ||{dhyātvoṃpūrvās < dhyātvā oṃpūrvās}

VaDhS 23.24 mānuṣāsthi snigdhaṃ spṛṣṭvā trirātram āśaucam ||

VaDhS 23.25 asnigdhe tv ahorātram ||

VaDhS 23.26 śavānugamane caivam ||

VaDhS 23.27 adhīyānānām antarāgamane 'horātram abhojanam ||

VaDhS 23.28 trirātram abhiṣeko vivāsaś cānyonyena ||

VaDhS 23.29 śvamārjāranakulaśīghragāṇām ahorātram ||

VaDhS 23.30 śvakukkuṭagrāmyaśūkarakaṅkagṛdhrabhāsapārāvatamānuṣakākolūkamāṃsādane saptarātram upavāso niṣpurīṣībhāvo ghṛtaprāśaḥ punaḥ saṃskāraś ca ||

VaDhS 23.31 brāhmaṇas tu śunā daṣṭo nadīṃ gatvā samudragām {C}|

VaDhS 23.31 prāṇāyāmaśataṃ kṛtvā ghṛtaṃ prāśya tataḥ śuciriti {C} ||

VaDhS 23.33 śvacāṇḍālapatitopasparśane sacailaṃ snātaḥ sadyaḥ pūto bhavatīti vijñāyate ||

VaDhS 23.34 patitacāṇḍālārāvaśravaṇe trirātraṃ vāgyatā anaśnanta āsīran ||

VaDhS 23.35 sahasraparamaṃ vā tadabhyasantaḥ pūtā bhavantīti vijñāyate ||

VaDhS 23.36 etenaiva garhitādhyāpakayājakā vyākhyātā dakṣiṇātyāgāc ca pūtā bhavantīti vijñāyate ||

VaDhS 23.37 etenaivābhiśasto vyākhyātaḥ ||

VaDhS 23.38 bhrūṇahattyāyāṃ dvādaśarātram abbhakṣo dvādaśarātram upavaset ||{BSPS hattyāyām}{F hatyāyām}

VaDhS 23.39 brāhmaṇam anṛtenābhiśaṃsya patanīyenopapatanīyena vā māsam abbhakṣaḥ śuddhavatīr āvartayet ||

VaDhS 23.40 aśvamedhāvabhṛthaṃ vā gacchet ||

VaDhS 23.41 etenaiva cāṇḍālīvyavāyo vyākhyātaḥ ||

VaDhS 23.42 athāparaḥ kṛcchravidhiḥ sādhāraṇo vyūḍhaḥ ||

VaDhS 23.43 ahaḥ prātar ahar naktamahar ekam ayācitam {C}|

VaDhS 23.43 ahaḥ parākaṃ tantraikam evaṃ caturahau parau {C}||

VaDhS 23.43 anugrahārthaṃ viprāṇāṃ manur dharmabhṛtāṃ varaḥ {C}|

VaDhS 23.43 bālavṛddhātureṣv evaṃ śiśukṛcchram uvāca ha {C}||

VaDhS 23.44 atha cāndrāyaṇavidhiḥ ||

VaDhS 23.45 māsasya kṛṣṇapakṣādau grāsān adyāc caturdaśa {C}|

VaDhS 23.45 grāsopacayabhojī syāt pakṣaśeṣaṃ samāpayet {C}||

VaDhS 23.45 evaṃ hi śuklapakṣādau grāsam ekaṃ tu bhakṣayet {C}|

VaDhS 23.45 grāsāpacayabhojī syāt pakṣaśeṣaṃ samāpayet {C}||

VaDhS 23.46 atraiva gāyet sāmāni api vā vyāhṛtīr japet {C}||

VaDhS 23.47 eṣa cāndrāyaṇo māsaḥ pavitram ṛṣisaṃstutaḥ {C}|

VaDhS 23.47 anādiṣṭeṣu sarveṣu prāyaścittaṃ vidhīyate {C}||

VaDhS 23.47 vidhīyata iti ||

VaDhS 24.1 athātikṛcchraḥ ||

VaDhS 24.2 tryahaṃ prātas tathā sāyam ayācitaṃ parāka iti kṛcchro yāvat sakṛd ādadīta tāvad aśnīyāt pūrvavat so 'tikṛcchraḥ ||

VaDhS 24.3 kṛcchro 'bbhakṣaḥ sa kṛchrātikṛcchraḥ ||{BSPS kṛchra}{F kṛcchra}

VaDhS 24.4 kṛcchrāṇāṃ vratarūpāṇi ||

VaDhS 24.5 śmaśrukeśān vāpayed bhruvokṣilomaśikhāvarjaṃ nakhān nikṛtyaikavāso 'ninditabhojī [sakṛd bhaikṣam aninditaṃ] triṣavaṇam udakopasparśī daṇḍī kamaṇḍaluḥ strīśūdrasaṃbhāṣaṇavarjī sthānāsanaśīlo 'has tiṣṭhed rātrav asītety āha bhagavān vasiṣṭhaḥ ||

VaDhS 24.6 sa tad yad etad dharmaśāstraṃ nāputrāya nāśiṣyāya nāsaṃvatsaroṣitāya dadyāt ||

VaDhS 24.7 sahasraṃ dakṣiṇā ṛṣabhaikādaśā guruprasādo vā guruprasādo veti ||

VaDhS 25.1 avikhyāpitadoṣāṇāṃ pāpānāṃ mahatāṃ tathā {C}|

VaDhS 25.1 sarveṣāṃ copapāpānāṃ śuddhiṃ vakṣyāmy aśeṣataḥ {C}||

VaDhS 25.2 āhitāgner vinītasya vṛddhasya viduṣo 'pi vā {C}|

VaDhS 25.2 rahasyoktaṃ prāyaścittaṃ pūrvoktam itare janāḥ {C}||

VaDhS 25.3 prāṇāyāmaiḥ pavitraiś ca dānair homair japais tathā {C}|

VaDhS 25.3 nityayuktāḥ pramucyante pātakebhyo na saṃśayaḥ {C}||

VaDhS 25.4 prāṇāyāmān pavitrāṇi vyāhṛtīḥ praṇavaṃ tathā {C}|

VaDhS 25.4 pavitrapāṇir āsīno brahma naityakam abhyaset {C}||

VaDhS 25.5 āvartayan sadā yuktaḥ prāṇāyāmān punaḥ punaḥ {C}|

VaDhS 25.5 ā lomāgrān nakhāgrāc ca tapas tapyatu uttamam {C}||

VaDhS 25.6 nirodhād jāyate vāyurvāyor agnir hi jāyate {C}|

VaDhS 25.6 tāpenāpo 'tha jāyante tato 'ntaḥ śudhyate tribhiḥ {C}||

VaDhS 25.7 na tāṃ tīvreṇa tapasā na svādhyāyair na cejyayā {C}|

VaDhS 25.7 gatiṃ gantuṃ dvijāḥ śaktā yogāt saṃprā vanti yām }

VaDhS 25.8 yogāt saṃprāpyate jñānaṃ yogo dharmasya lakṣaṇam {C}|

VaDhS 25.8 yogaḥ paraṃ tapo nityaṃ tasmād yuktaḥ sadā bhavet {C}||

VaDhS 25.9 praṇave nityayuktas syād vyāhṛtīṣu ca saptasu {C}|

VaDhS 25.9 tripadāyāṃ ca gāyatryāṃ na bhayaṃ vidyate kvacit {C}||

VaDhS 25.10 praṇavād yās tathā vedāḥ praṇave paryavasthitāḥ {C}|

VaDhS 25.10 vāṅmayaṃ praṇavaḥ sarvaṃ tasmāt praṇavam abhyaset {C}||

VaDhS 25.11 ekākṣaraṃ paraṃ brahma pāvanaṃ paramaṃ smṛtam {C}||

VaDhS 25.12 sarveṣām eva pāpānāṃ saṅkare samupasthite {C}|

VaDhS 25.12 abhyāso daśasāhasraḥ sāvitryāḥ śodhanaṃ mahat {C}||

VaDhS 25.13 savyāhṛtiṃ sapraṇavāṃ gāyatrīṃ śirasā saha {C}|

VaDhS 25.13 triḥ paṭhed āyataprāṇaḥ prāṇāyāmaḥ sa ucyate {C}||

VaDhS 25.13 sa ucyata iti ||

VaDhS 26.1 prāṇāyāmān dhārayet trīnyo yathāvidhy atandritaḥ {C}|{BSPS ttrīn}{F trīn}

VaDhS 26.1 ahorātrakṛtaṃ pāpaṃ tatkṣaṇād eva naśyati {C}||

VaDhS 26.2 karmaṇā manasā vācā yad ahnā kṛtam ainasam {C}|

VaDhS 26.2 āsīnaḥ paścimāṃ sandhyāṃ prāṇāyāmair vyapohati {C}||

VaDhS 26.3 karmaṇā manasā vācā yad rātryā kṛtam ainasam {C}|

VaDhS 26.3 uttiṣṭhan pūrvasandhyāṃ tu prāṇāyāmair vyapohati {C}||

VaDhS 26.4 savyāhṛtikāḥ sapraṇavāḥ prāṇāyāmās tu ṣoḍaśa {C}|

VaDhS 26.4 api bhrūṇahanaṃ māsātpunanty aharahaḥ kṛtāḥ {C}||

VaDhS 26.5 japtvā kautsam apety etadvāsiṣṭhaṃ ca tricaṃ prati {C}| {cf. ṚV<1.097.01a> apa naḥ śośucad agham agne śuśugdhy ā rayim |ṚV<7.080.01a> prati stomebhir uṣasaṃ vasiṣṭhā gīrbhir viprāsaḥ prathamā abudhran |}

VaDhS 26.5 māhitraṃ śuddhavatyaś ca surāpo 'pi viśudhyati {C}||

VaDhS 26.6 sakṛd japtvāsyavāmīyaṃ śivasaṅkalpam eva ca {C}|

VaDhS 26.6 suvarṇam apahṛtyāpi kṣaṇād bhavati nirmalaḥ {C}||

VaDhS 26.7 haviṣyantīyam abhyasya na tam aṃha iti tricam {C}| {cf. ṚV<10.126.01ab> na tam aṃho na duritaṃ devāso aṣṭa martyam |}

VaDhS 26.7 sūktaṃ ca pauruṣaṃ japtvā mucyate gurutalpagaḥ {C}||

VaDhS 26.8 api vāpsu nimajjānas trir japed aghamarṣaṇam {C}|

VaDhS 26.8 yathāśvamedhāvabhṛthas tādṛśaṃ manur abravīt {C}||

VaDhS 26.9 ārabhbhayajñād japayajño viśiṣṭho daśabhir guṇaiḥ {C}|{BSPS ārabhbha}{F ārambha}

VaDhS 26.9 upāṃśuḥ syāc chataguṇaḥ sāhasro mānasaḥ smṛtaḥ {C}||

VaDhS 26.10 ye pākayajñāś catvāro vidhiyajñasamanvitāḥ {C}|

VaDhS 26.10 sarve te japayajñasya kalāṃ nārhanti ṣoḍaśīm {C}||

VaDhS 26.11 jāpyenaiva tu saṃsidhyed brāhmaṇo nātra saṃśayaḥ {C}|

VaDhS 26.11 kuryād anyaṃ na vā kuryān maitro brāhmaṇa ucyate {C}||

VaDhS 26.12 jāpināṃ homināṃ caiva dhyāyināṃ tīrthavāsinām {C}|

VaDhS 26.12 na parivasanti pāpāni ye ca snātāḥ śirovrataiḥ {C}||

VaDhS 26.13 yathāgnir vāyunā dhūto haviṣā caiva dīpyate {C}|

VaDhS 26.13 evaṃ jāpyaparo nityaṃ brāhmaṇaḥ saṃpradīpyate {C}||

VaDhS 26.14 svādhyāyādhyāyināṃ nityaṃ nityaṃ ca prayatātmanām {C}|

VaDhS 26.14 japatāṃ juhvatāṃ cāpi vinipāto na vidyate {C}||

VaDhS 26.15 sahasraparamāṃ devīṃ śatamadhyāṃ daśāvarām {C}|

VaDhS 26.15 śuddhikāmaḥ prayuñjīta sarvapāpeṣv api sthitaḥ {C}||

VaDhS 26.16 kṣatriyo bāhuvīryeṇa tared āpadam ātmanaḥ {C}|

VaDhS 26.16 dhanena vaiśyaśudrau tu japaihomair dvijottamaḥ {C}||{BSPS śudrau}{F śūdrau}{BSPS japai}{F japaiḥ }

VaDhS 26.17 yathāśvā rathahīnāḥ syur ratho vāśvair vinā yathā {C}|

VaDhS 26.17 evaṃ tapas tv avidyasya vidyā vāpy atapasvinaḥ {C}||

VaDhS 26.18 yathānnaṃ madhusaṃyuktaṃ madhu vānnena saṃyutam {C}|

VaDhS 26.18 evaṃ tapaś ca vidyā ca saṃyuktaṃ bheṣajaṃ mahat {C}||

VaDhS 26.19 vidyātapobhyāṃ saṃyuktaṃ brāhmaṇaṃ japanaityakam {C}|

VaDhS 26.19 sadāpi pāpakarmāṇam eno na pratiyujyate {C}||

VaDhS 26.19 eno na pratiyujyata iti ||

VaDhS 27.1 yady akāryaśataṃ sāgraṃ kṛtaṃ vedaś ca dhāryate {C}|

VaDhS 27.1 sarvaṃ tat tasya vedāgnir dahaty agnir ivendhanam {C}||

VaDhS 27.2 yathā jātabalo vahnir dahaty ārdrān api drumān {C}|

VaDhS 27.2 tathā dahati vedāgniḥ karmajaṃ doṣam ātmanaḥ {C}||

VaDhS 27.3 hatvāpi sa imāṃl lokān bhuñjāno 'pi yatas tataḥ {C}|

VaDhS 27.3 ṛgvedaṃ dhārayan vipro nainaḥ prāpnoti kimcana {C}||

VaDhS 27.4 na vedabalam āśritya pāpakarmaratir bhavet {C}|

VaDhS 27.4 ajñānāc ca pramādāc ca dahyate karma netarat {C}||

VaDhS 27.5 tapas tapyati yo 'raṇye munir mūlaphalāśanaḥ {C}|

VaDhS 27.5 ṛcam ekāṃ ca yo 'dhīte tac ca tāni ca tat samam {C}||

VaDhS 27.6 itihāsapurāṇābhyāṃ vedaṃ samupabṛṃhayet {C}|

VaDhS 27.6 bibhety alpaśrutād vedo mām ayaṃ prahariṣyati {C}||

VaDhS 27.7 vedābhyāso 'nvahaṃ śaktyā mahāyajñakriyākramaḥ {C}|

VaDhS 27.7 nāśayaty āśu pāpāni mahāpātakajāny api {C}||

VaDhS 27.8 vedoditaṃ svakaṃ karma nityaṃ kuryād atandritaḥ {C}|

VaDhS 27.8 tad dhi kurvan yathāśaktyā prāpnoti paramāṃ gatim {C}||

VaDhS 27.9 yājanādhyāpanād yaunāt tathaivāsatpratigrahāt {C}|

VaDhS 27.9 vipreṣu na bhaved doṣo jvalanārkasamo hi saḥ {C}||

VaDhS 27.10 śaṅkāsthāne samutpanne abhojyabhojyasaṃjñake {C}|

VaDhS 27.10 āhāraśuddhiṃ vakṣyāmi tan me nigadataḥ śṛṇu {C}||

VaDhS 27.11 akṣāralavaṇāṃ rūkṣāṃ pibedbrāhmīṃ suvarcalām {C}|

VaDhS 27.11 trirātraṃ śaṅkhapuṣpīṃ ca brāhmaṇaḥ payasā saha {C}||

VaDhS 27.12 palāśabilbapatrāṇi kuśān padmān udumbarān {C}|

VaDhS 27.12 kvāthayitvā pibed āpas trirātreṇaiva śudhyati {C}||

VaDhS 27.13 gomūtraṃ gomayaṃ kṣīraṃ dadhi sarpiḥ kuśodakam {C}|

VaDhS 27.13 ekarātropavāsaś ca śvapākam api śodhayet {C}||

VaDhS 27.14 gomūtraṃ gomayaṃ caiva kṣīraṃ dadhi ghṛtaṃ tathā {C}|

VaDhS 27.14 pañcarātraṃ tadāhāraḥ pañcagavyena śudhyati {C}||

VaDhS 27.15 yavān vidhinopayuñjānaḥ pratyakṣeṇaiva śudhyati {C}|

VaDhS 27.15 viśuddhabhāve śuddhāḥ syur aśuddhe tu sarāgiṇaḥ {C}||

VaDhS 27.16 haviṣyān prātar āśāṃs trīn sāyam āśāṃs tathaiva ca {C}|

VaDhS 27.16 ayācitaṃ tathaiva syād upavāsatrayaṃ bhavet {C}||

VaDhS 27.17 atha cet tvarate kartuṃ divasaṃ mārutāśanaḥ {C}|

VaDhS 27.17 rātrau jalāśaye vyuṣṭaḥ prājāpatyena tat samam {C}||

VaDhS 27.18 sāvitryaṣṭasahasraṃ tu japaṃ kṛtvotthite ravau {C}|

VaDhS 27.18 mucyate pātakaiḥ sarvair yadi na brahmahā bhavet {C}||

VaDhS 27.19 yo vai stenaḥ surāpo vā bhrūṇahā gurutalpagaḥ {C}|

VaDhS 27.19 dharmaśāstram adhītyaiva mucyate sarvapātakaiḥ {C}||

VaDhS 27.20 duritānāṃ duriṣṭānāṃ pāpānāṃ mahatāṃ tathā {C}|

VaDhS 27.20 kṛcchraṃ cāndrāyaṇaṃ caiva sarvapāpapraṇāśanam {C}||

VaDhS 27.21 ekaikaṃ vardhayet piṇḍaṃ śukle kṛṣṇe ca hrāsayet {C}|

VaDhS 27.21 amāvāsyāṃ na bhuñjīta evaṃ cāndrāyaṇo vidhiḥ {C}||

VaDhS 27.21 evaṃ cāndrāyāṇo vidhir iti ||

VaDhS 28.1 na strī duṣyati jāreṇa na vipro vedakarmaṇā {C}|

VaDhS 28.1 nāpo mūtrapurīṣeṇa nāgnir dahanakarmaṇā {C}||

VaDhS 28.2 svayaṃ vipratipannā vā yadi vā vipravāsitā {C}|

VaDhS 28.2 balāt kāropabhuktā vā corahastagatāpi vā {C}||

VaDhS 28.3 na tyājyā dūṣitā nārī nāsyās tyāgo vidhīyate {C}|

VaDhS 28.3 puṣpakālam upāsīta ṛtukālena śudhyati {C}||

VaDhS 28.4 striyaḥ pavitram atulaṃ naitā duṣyanti karhicit {C}|

VaDhS 28.4 māsi māsi rajo hy āsāṃ duṣkṛtāny apakarṣati {C}||

VaDhS 28.5 pūrvaṃ striyaḥ surair bhuktāḥ somagandharvavahnibhiḥ {C}|

VaDhS 28.5 gacchanti mānuṣān paścānaitā duṣyanti dharmataḥ {C}||{BSPS paścānaitā}{F paścān na etāḥ}

VaDhS 28.6 tāsāṃ somo 'dadac chaucaṃ gandharvaḥ śikṣitāṃ giram {C}|

VaDhS 28.6 agniś ca sarvamedhyatvaṃ tasmān niskalmaṣāḥ striyaḥ {C}||

VaDhS 28.7 trīṇi striyaḥ pātakāni loke dharmavido viduḥ {C}|{BSPS striyas}{F striyās}

VaDhS 28.7 bhartṛvadho bhrūṇahatyā svasya garbhasya pātanam {C}||

VaDhS 28.8 vatsaḥ prasravaṇe medhyaḥ śakuniḥ phalapātane {C}|

VaDhS 28.8 striyaś ca ratisaṃsarge śvā mṛgagrahaṇe śuciḥ {C}||

VaDhS 28.9 ajāśvā mukhato medhyās gāvo medhyās tu sarvataḥ {C}|| [Bühler seems to read: gāvo medhyāś ca pṛṣṭhataḥ; also cf. Devala quoted in KK śuddhi-kāṇḍa p176:1]

VaDhS 28.10 sarvavedapavitrāṇi vakṣyāmy aham ataḥ param {C}|

VaDhS 28.10 yeṣāṃ japaiś ca homaiś ca pūyante nātra saṃśayaḥ {C}||

VaDhS 28.11 aghamarṣaṇaṃ devakṛtaṃ śuddhavatyas taratsamāḥ {C}|

VaDhS 28.11 kūṣmāṇḍāni pāvamānyo durgāsāvitrir eva ca {C}||

VaDhS 28.12 atīṣaṅgāḥ padastobhāḥ sāmāni vyāhṛtīs tathā {C}|

VaDhS 28.12 bhāruṇḍāni sāmāni ca gāyatraṃ raivataṃ tathā {C}||

VaDhS 28.13 puruṣavrataṃ ca bhāsaṃ ca tathā devavratāni ca {C}|

VaDhS 28.13 abliṅgaṃ bārhaspatyaṃ tu vāksūktaṃ madhvṛcas tathā {C}||

VaDhS 28.14 śatarudriyam atharvaśiras trisuparṇaṃ mahāvratam {C}|

VaDhS 28.14 gosūktaṃ cāśvasūktaṃ ca śuddhāśuddhīye sāmanī {C}||

VaDhS 28.15 trīṇ ājyadohāni rathantaraṃ ca agner vrataṃ vāmadevyaṃ bṛhac ca {C}|

VaDhS 28.15 etāni japtāni punanti jantūnjātismaratvaṃ labhate yadīcchet {C}||

VaDhS 28.16 agner apatyaṃ prathamaṃ suvarṇaṃ bhūr vaiṣṇavī sūryasutāś ca gāvaḥ {C}|

VaDhS 28.16 tāsām anantaṃ phalam aśnuvīta yaḥ kāṃcanaṃ gāṃ ca mahīṃ ca dadyāt {C}||

VaDhS 28.17 uparundhanti dātāraṃ gaur aśvaḥ kanakaṃ kṣitiḥ {C}|

VaDhS 28.17 aśrotriyasya viprasya hastaṃ dṛṣṭvā nirākṛteḥ {C}||

VaDhS 28.18 vaiśākhyāṃ paurṇamāsyāṃ tu brāhmaṇān sapta pañca vā {C}|

VaDhS 28.18 tilān kṣaudreṇa saṃyuktān kṛṣṇān vā yadi vetarān {C}||

VaDhS 28.19 prīyatāṃ dharmarājeti yad vā manasi vartate {C}|

VaDhS 28.19 yāvad jīvakṛtaṃ pāpaṃ tatkṣaṇād eva naśyati {C}||

VaDhS 28.20 suvarṇanābhaṃ kṛtvā tu sakhuraṃ kṛṣṇamārgajam {C}|

VaDhS 28.20 tilaiḥ pracchādya yo dadyāt tasya puṇyaphalaṃ śṛṇu {C}||

VaDhS 28.21 sasuvarṇaguhā tena saśailavanakānanā {C}|

VaDhS 28.21 caturvaktrā bhaved dattā pṛthivī nātra saṃśayaḥ {C}||

VaDhS 28.22 kṛṣṇājine tilān kṛtvā hiraṇyaṃ madhusarpiṣī {C}|

VaDhS 28.22 dadāti yas tu viprāya sarvaṃ tarati duṣkṛtāmiti {C} ||

VaDhS 28.22 sarvaṃ tarati duṣkṛtam iti ||

VaDhS 29.1 dānena sarvān kāmān avāpnoti ||

VaDhS 29.2 cirajīvitvaṃ brahmacārī rūpavān ||

VaDhS 29.3 ahiṃsy upapadyate svargam ||

VaDhS 29.4 agnipraveśād brahmalokaḥ ||

VaDhS 29.5 maunāt saubhāgyam ||

VaDhS 29.6 nāgādhipatir udakavāsāt ||

VaDhS 29.7 nirujaḥ kṣiṇakoṣaḥ ||

VaDhS 29.8 toyadaḥ sarvakāmasamṛddhaḥ ||

VaDhS 29.9 annapradātā sucakṣuḥ smṛtimān ||

VaDhS 29.10 medhāvī sarvato 'bhayadātā ||

VaDhS 29.11 goprayukte sarvatīrthopasparśanam ||

VaDhS 29.12 śayyāsanadānād antaḥpurādhipatyam ||

VaDhS 29.13 chatradānād gṛhalābhaḥ ||

VaDhS 29.14 gṛhaprado nagaram āpnoti ||

VaDhS 29.15 upānatpradātā yanam āsādayate ||{BSPS yanam}{E yānam}

VaDhS 29.16 athāpy udāharanti |

VaDhS 29.16 yat kimcit kurute pāpaṃ puruṣo vṛttikarṣitaḥ {C}|

VaDhS 29.16 api gocarmamātreṇa bhūmidānena śudhyati {C}||

VaDhS 29.17 viprāyācamanārthaṃ tu dadyāt pūrṇakamaṇḍalum {C}|

VaDhS 29.17 pretya tṛptiṃ parāṃ prāpya somapo jāyate punaḥ {C}||

VaDhS 29.18 anaḍuhāṃ sahasrāṇāṃ dattānāṃ dhūryavāhinām {C}|

VaDhS 29.18 supātre vidhivaddānaṃ kanyādānena tat samam {C}||

VaDhS 29.19 trīṇy āhur atidānāni gāvaḥ pṛthvī sarasvatī {C}|

VaDhS 29.19 atidānaṃ hi dānānāṃ vidyādānaṃ tato 'dhikam {C}||

VaDhS 29.20 ātyantikaphalapradaṃ mokṣasaṃsāramocanam {C}|

VaDhS 29.20 yo 'nasūyur imaṃ vidvān ācāram anuvartate {C}||

VaDhS 29.21 śraddadhānaḥ śucir dānto dhārayec chruṇuyād api {C}|

VaDhS 29.21 vihāya sarvapāpāni nākapṛṣṭhe mahīyateiti {C} ||

VaDhS 29.21 nākapṛṣṭhe mahīyata iti ||

VaDhS 30.1 dharmaṃ carata mādharmaṃ satyaṃ vadata mānṛtam {C}|

VaDhS 30.1 dīrghaṃ paśyata mā hrasvaṃ paraṃ paśyata māparam {C}||

VaDhS 30.2 brāhmaṇo bhavaty agniḥ ||

VaDhS 30.3 agnir vai brāhmaṇa iti śruteḥ ||

VaDhS 30.4 tac ca katham ||

VaDhS 30.5 tatra sado brāhmaṇasya śarīraṃ vediḥ saṃkalpo yajñaḥ paśur ātmā raśanā buddhiḥ sado mukham āhavanīyaṃ nābhyām udaro 'gnir gārhapatyaḥ prāṇo 'dhvaryur apāno hotā vyāno brahmā samāna udgātātmendriyāṇi yajñapātrāṇi ya evaṃ vidvān indriyair indriyārthaṃ juhotīty api ca -- kāṭhake vijñāyate ||

VaDhS 30.6 athāpy udāharanti |

VaDhS 30.6 pāti trāti ca dātāram ātmānaṃ caiva kilbiṣāt {C}|

VaDhS 30.6 vedendhanasamṛddheṣu hutaṃ vipramukhāgniṣu {C}||

VaDhS 30.7 na skandate na vyathate nainam adhyāpatec ca yat {C}|

VaDhS 30.7 variṣṭham agnihotrāt tu brāhmaṇasya mukhe hutam {C}||

VaDhS 30.8 dhyānāgniḥ satyopacayanaṃ kṣāntyāhutiḥ sruvaṃ hrīḥ puroḍāśam ahiṃsā saṃtoṣo {C}|{BSPS saṃtoṣo}{F saṃtoṣaḥ}

VaDhS 30.8 yūpaḥ kṛcchraṃ bhūtebhyo 'bhayadākṣiṇyam iti kṛtvā kratu mānasaṃ yāti kṣayaṃ budhaḥ {C}||

VaDhS 30.9 jīryanti jīryataḥ keśā dantā jīryanti jīryataḥ {C}|

VaDhS 30.9 jīvanāśā dhanāśā ca jīryato 'pi na jīryati {C}||

VaDhS 30.10 yā dustyajā durmatibhir yā na jīryati jīryataḥ {C}|

VaDhS 30.10 yāsau prāṇāntiko vyādhis tāṃ tṛṣṇāṃ tyajataḥ sukhamiti {C} ||

VaDhS 30.11 namo 'stu mitrāvaruṇayor urvaśyātmajāya śatayātave vasiṣṭhāya vasiṣṭhāyeti ||

%%%%%%%%%%%%%%%%%%%%%%%%%%%%%%%%%%%%%%%%%%%%%%%%%%%%%%

### **Vaikhānasa Dharmasūtra**

(= Vaikhānasa Smārtasūtra 8-10)

Digital text produced by Hiromichi Hikita, and collated by Yuuko Matsuda and Yasuke Ikari, March 1992, May 1996.

Converted to Unicode plain text without hyphens, sandhi resolution, and analytical markers by Timothy Lubin, October 2021.

Text: edited by W. Caland, Vaikhanasasmārtasūtram, the domestic rules of the Vaikhānasa school belonging to the Black Yajurveda, Calcutta 1927.

VaikhDhS 01.01.<112.1> atha varṇāśramadharmaṃ

VaikhDhS 01.01.<112.1-2> brāhmaṇakṣatriyavaiśyaśūdrāmukhabāhūrupādeṣu jātāś catvāro varṇā

VaikhDhS 01.01.<112.2-3> yasmād brāhmaṇo asya mukham āsīd iti śrutiḥ

VaikhDhS 01.01.<112.3-4> pūrveṣāṃ trayāṇāṃ niṣekādyāḥ saṃskārāvidhīyante

VaikhDhS 01.01.<112.4> teṣāṃ dvijanmanāṃ vedādhikāraḥ

VaikhDhS 01.01.<112.4-5> tasmād brāhmaṇasyādhyayanādhyāpanayajanayājanadānapratigrahāṇi ṣaṭ karmāṇi bhavanti

VaikhDhS 01.01.<112.6> kṣattriyavaiśyayor yajanādhyayanadānāni

VaikhDhS 01.01.<112.6-7> kṣatriyasya prajāpālayaduṣṭanigrahayuddhāḥ

VaikhDhS 01.01.<112.7> vaiśyasya pāśupālyakusīdavāṇijyāni

VaikhDhS 01.01.<112.8> śūdrasya dvijanmanāṃ śuśrūṣā kṛṣiś caiva

VaikhDhS 01.01.<112.8-9> brāhmaṇasyāśramāś catvāraḥ kṣatriyasyādyās trayo vaiśyasya dvāv eva

VaikhDhS 01.01.<112.9-10> tadāśramiṇaś catvāro brahmacārī gṛhasthovānaprastho bhikṣur iti

VaikhDhS 01.02.<112.11-13> upanīto brahmacārīmekhalopavītājinadaṇḍadhārī snātvā tarpaṇaṃ brahmayajñaṃ sāyaṃprātaḥ sandhyopāsanasamiddhomau cakurvan guroḥ pādāv upasaṃgṛhya nityābhivandī vratenādhyayanaṃ karoti

VaikhDhS 01.02.<112.13-15> sthite gurau stheyād utthite pūrvam utthāyavrajantam anugacched āsīne śayāne ca niyukto nīcair anvāsanaśayane kuryād

VaikhDhS 01.02.<112.15-16> anukto yat kiñcit karma nācarati

VaikhDhS 01.02.<112.16> anukto 'pi svādhyāyanityakarmāṇy ācared

VaikhDhS 01.02.<112.16-113.3> uṣṇāmbusnānadantadhāvanāñjanānulepanagandhapuṣpopānaṭchatradivāsvāparetaḥskandastrīdarśanasparśanamaithunānikāmakrodhalobhamohamadamātsaryahiṃsādīni varjayitvā sadāśuśrūṣur guroḥ priyahitakarmāṇi kurvīta

VaikhDhS 01.02.<113.3> adveṣī vākcittānukūlaḥ priyaṃ satyaṃ vadaty

VaikhDhS 01.02.<113.3-4> ārto 'py asatyāpriyaṃ nindaṃ nācakṣīta

VaikhDhS 01.02.<113.4-5> madhumāṃsamatsyarasaśuktādyabhojyabhojanavarjī bhaikṣācaraṇaṃ kṛtvā guruṇānujñāto bhaikṣānnam aśnīyād

VaikhDhS 01.02.<113.5-6> guruvṛddhadīkṣitānām ākhyāṃ na brūyād

VaikhDhS 01.02.<113.6-7> gurvabhāve tatputre ca guruvat karmācarati

VaikhDhS 01.03.<113.8-9> brahmacāriṇaś caturvidhā gāyatro brāhmaḥprājāpatyo naiṣṭhiketi

VaikhDhS 01.03.<113.9-10> gāyatropanayanād ūrdhvaṃ trirātramakṣāralavaṇāśī gāyatrīm adhītyā sāvitravratasamāpter atra vratacārī

VaikhDhS 01.03.<113.10-14> brāhmaḥ sāvitravratād ūrdhvamanabhiśastāpatitānāṃ gṛhasthānāṃ gṛheṣu bhaikṣācaraṇaṃ vedavratacaraṇaṃ ca kṛtvādvādaśa samā viṃśati samā vā gurukule sthitvā vedān vedau vedaṃ vā sūtrasahitamadhyayanaṃ kṛtvā gārhasthyānusaraṇaṃ kuryāt

VaikhDhS 01.03.<113.14-15> prājāpatyaḥ snātvā nityakarmabrahmacaryaśīlo nārāyaṇaparāyaṇo vedavedāṅgārthān vicārya dārasaṃgrahaṇaṃ karoti

VaikhDhS 01.03.<113.15-16> prājāpatye trisaṃvatsarād ūrdhvaṃ na tiṣṭhedity ṛṣayo vadanti

VaikhDhS 01.03.<113.16-114.3> naiṣṭhikaḥ kāṣāyaṃ dhātuvastram ajinaṃvalkalaṃ vā paridhāya jaṭī śikhī vā mekhalī daṇḍī sūtrājinadhārībrahmacārī śucir akṣāralavaṇāśī yāvad ātmano viprayogas tāvad gurukule sthitvāniveditabhaikṣabhojī bhavati

VaikhDhS 01.04.<114.4-7> dārān saṃgṛhya gṛhastho 'pisnānādiniyamācāro nityam aupāsanaṃ kṛtvā pākayajñayājī vaiśvadevahomānte gṛhāgataṃ guruṃsnātakaṃ ca pratyutthāyābhivandyāsanapādyācamanāni pradāyaghṛtadadhikṣīramiśraṃ madhuparkaṃ ca dattvānnādyair yathāśakti bhojayati

VaikhDhS 01.04.<114.7-10> bhikṣūn brahmacāriṇo 'tithīn vedavidaḥ śrotriyān pitṛvyācāryaṛtvijmātulaśvaśurādīn abhyāgatān bālavṛddhān anāthārtādhvaśrāntāṃś ca yathārthaṃ pūjayaty

VaikhDhS 01.04.<114.10> aśakto 'py agraṃ bhikṣāṃ vā sodakaṃ dattvāśeṣaṃ bhuñjīta

VaikhDhS 01.04.<114.11-13> dayāsatyaśaucācārayutaḥsvādhyāyatarpaṇābhyām ṛṣīn yajñnabalihomajalapuṣpādyair devāñ chrāddhaiḥ putraiś ca pitṛṛnbalinā bhūtān annādyair manuṣyāṃś ca nityam arcayed

VaikhDhS 01.04.<114.13> ṛṇatrayeṇa mukto 'nṛṇo bhavati

VaikhDhS 01.05.<114.14> gṛhasthāś caturvidhā vārtāvṛttiḥ śālīnavṛttiryāyāvaro ghorācārikaś ceti

VaikhDhS 01.05.<114.14> vārtāvṛttiḥ kṛṣigorakṣyavāṇijyopajīvī

VaikhDhS 01.05.<114.14-15> śālīnavṛttir niyamair yutaḥ pākayajñairṣṭvāgnīn adhāya pakṣe pakṣe darśapūrṇamāsayājī caturṣu caturṣu māseṣu cāturmāsyayājīṣaṭsu ṣaṭsu māseṣu paśubandhayājī pratisaṃvatsaraṃ somayājī ca

VaikhDhS 01.05.<115.1-3> yāyāvaro haviryajñaiḥ somayajñaiś ca yajateyājayaty adhīte 'dhyāpayati dadāti pratigṛhṇāti ṣaṭkarmanirato nityamagniparicaraṇam atithibhyo 'bhyāgatebhyo 'nnādyaṃ ca kurute

VaikhDhS 01.05.<115.3-7> ghorācāriko niyamair yukto yajate nayājayaty adhīte nādhyāpayati dadāti na pratigṛhṇāty uñcchavṛttim upajīvatinārāyaṇaparāyaṇaḥ sāyaṃprātar agnihotraṃ hutvā mārgaśīrṣajyeṣṭhamāsayor asidhārāvrataṃvanauṣadhibhir agniparicaraṇaṃ karoti

VaikhDhS 01.06.<115.8-11> gṛhasthaḥ sapatnīkaḥ pañcāgnibhis tretāgnibhirvā gṛhād vanāśramaṃ yāsyann āhitāgnir anāhitāgniś cāupāsanam araṇyāmāropya gṛhe mathitvā śrāmaṇakīyavidhānenādhāyāghāraṃ hutvāśrāmaṇakāgnim ādāya tṛtīyam āśramaṃ gacchet

VaikhDhS 01.06.<115.11-12> pūrvavad agnyālayaprokṣaṇollekhanādikarma kuryāt

VaikhDhS 01.06.<115.12-14> tṛtīyām api vediṃ parimṛjya ṣaḍaṅgulāgnerdarbhair grathite 'dhas tridhākṛtaṃ rajjuvat- mūle baddhaṃ ṣaṭtriṃśad aṅgulapramāṇaṃparistaraṇakūrcaṃ kṛtvā madhyavedyāṃ paristṛṇāti śrāmaṇakaṃ

VaikhDhS 01.06.<115.15-17> śrāmaṇakayajñaṃ yajñadaivaviśvān devānity antam āvāhyājyaṃ nirūpya śrāmanakāya svāhā śrāmaṇakayajñāya svāhāyajñadaivataviśvebhyo devebhyaḥ svāhety antaṃ hutvā caruṃ juhuyād ity ādhāraviśeṣaḥ

VaikhDhS 01.06.<115.18-116.1> śrāmaṇakāgneś cordhvavedirdvātriṃśadaṅgulyāyatā caturaṅgulivistāronnatā

VaikhDhS 01.06.<116.1-2> madhyamā tatparigatā pañcāṅgulivistārācaturaṅgulotsedhā

VaikhDhS 01.06.<116.2> adhastād ūrdhvavedivistāronnatā tṛtīyā vedir

VaikhDhS 01.06.<116.2-5> dvādaśāṅgulaṃ madhye nimnaṃ trivedisahitaṃkuṇḍaṃ kṛtvādhāya vanastho nityam aupāsanavat sāyaṃprātarāhutīr hutvā mahāvyāhṛtibhiḥ śrāmaṇakāgniṃ juhuyād

VaikhDhS 01.06.<116.5> patnīko dārair agnibhir vinā vanaṃ gacchet

VaikhDhS 01.07.<116.6> vānaprasthāḥ sapatnīkāpatnīkāś ceti

VaikhDhS 01.07.<116.6-7> sapatnīkāś caturvidhā

VaikhDhS 01.07.<116.7> audumbaro vairiñco vālakhilyaḥ phenapaś ceti

VaikhDhS 01.07.<116.7-11> audumbaro 'kṛṣṭaphalāvāpyauṣadhibhojī mūlaphalāśī vāaṇahiṅgulaśunamadhumatsyamāṃsapūtyannadhānyāmlaparasparśanaparapākavarjī devaṛṣipitṛmanuṣyapūjī vanacaro grāmabahiṣkṛtaḥsāyaṃprātaragnihotraṃ hutvā śrāmaṇakāgnihomaṃ vaiśvadevahomaṃ kurvaṃs tapaḥ samācarati

VaikhDhS 01.07.<116.12> śrāmaṇakāgnim ekam evādhāya juhotīty eke

VaikhDhS 01.07.<116.12-15> vairiñcaḥ prātryāṃ diśaṃ prekṣate tāṃ diśaṃgatvā tatra priyaṅguyavaśyāmākanīvārādibhir labdhaiḥ svakīyān atithīṃś capoṣayitvāgnihotraśrāmaṇakavaiśvadevahomī nārāyaṇaparāyaṇas tapaḥśīlobhavati

VaikhDhS 01.07.<116.15-17> vālakhilyo jaṭādharaścīravalkalavasano 'rkāgniḥ kārttikyāṃ paurṇamāsyāṃ puṣkalaṃ bhuktam utsṛjyānyathā śeṣān māsān upajīvyatapaḥ kuryāt

VaikhDhS 01.07.<116.18> asya sūryaivāgnir bhavatīty āmananti

VaikhDhS 01.07.<116.18-117.2> phenapa uddaṇḍaka unmattako nirodhakaḥ śīrṇapatitapattrāhārī cāndrāyaṇavrataṃ caran pṛthivīśāyīnārāyaṇaṃ dhyāyan mokṣam eva prārthayate

VaikhDhS 01.08.<117.3> apatnīkā bahuvidhāḥ

VaikhDhS 01.08.<117.3-11> kālāśikā uddaṇḍasaṃvṛttā aśmakuṭṭā udagraphalino dantolūkhalikā uñchavṛttikāḥ saṃdarśanavṛttikāḥ kapotavṛttikāmṛgacārikā hastādāyinaḥ śailaphalakādino 'rkadagdhāśino bailvāśinaḥkusumāśinaḥ pāṇḍupattrāśinaḥ kālāntarabhojina ekakālikāś catuṣkālikāḥkaṇṭakaśāyino vīrāsanaśāyinaḥ pañcāgnimadhyaśāyino dhūmāśinaḥpāṣāṇaśāyino 'bhyavagāhina udakumbhavāsino mauninaś cāvākśirasaḥ sūryapratimukhā ūrdhvabāhukā ekapādasthitāś ceti vividhācārā bhavantīti vijñāyate

VaikhDhS 01.09.<117.12-13> atha bhikṣukā mokṣārthinaḥ kuṭīcakābahūdakā haṃsāḥ paramahaṃsāś ceti caturvidhā bhavanti

VaikhDhS 01.09.<117.13-15> tatra kuṭīcakā gautamabhāradvājayājñavalkyahārītaprabhṛtīnām āśrameṣv aṣṭau grāsāṃṣ caranto yogamārgatattvajñā mokṣam evaprārthayante

VaikhDhS 01.09.<117.15-118.1> bahūdakās tridaṇḍakamaṇḍalukāṣāyadhātuvastragrahaṇaveṣadhāriṇo brahmarṣigṛheṣu cānyeṣu sādhuvṛtteṣu māṃsalavaṇaparyuṣitānnaṃ varjayantaḥ saptāgāreṣubhaikṣaṃ kṛtvā mokṣam eva prārthayante

VaikhDhS 01.09.<118.1-4> haṃsā nāma grāme caikarātraṃ nagarepañcarātraṃ vasantas tadupari na vasanto gomūtragomayāhāriṇo vā māsopvāsino vānityacāndrāyaṇavratino nityam utthānam eva prārthayante

VaikhDhS 01.09.<118.4-5> paramahaṃsā nāma vṛkṣaikamūle śūnyāgāreśmaśāne ā vāsinaḥ sāmbarā digambarā vā

VaikhDhS 01.09.<118.5-6> na teṣāṃ dharmādharmau satyānṛteśuddhyaśuddhyādi dvaitaṃ

VaikhDhS 01.09.<118.6-7> sarvasamāḥ sarvātmanaḥ samaloṣṭakāñcanāḥsarvavarṇeṣu bhaikṣācaraṇaṃ kurvanti

VaikhDhS 01.09.<118.7-8> brāhmaṇānāṃ cāturāśramyaṃ kṣatriyāṇāṃtrayāśramyaṃ vaiśyānāṃ dvyāśramyaṃ vihitaṃ

VaikhDhS 01.09.<118.8-9> tatphalaṃ hi sakāmaṃ niṣkāmaṃ ceti dvividhaṃbhavati

VaikhDhS 01.09.<118.9-11> sakāmaṃ nāmeha saṃsāre 'bhivṛddhiṃ jñātvā putralābhādyabhikāṅkṣaṇam anyat svargādiphalakāṅkṣaṇaṃ vā

VaikhDhS 01.09.<118.11-12> niṣkāmaṃ nāma kiñcid anabhikāṅkṣya yathāvihitānuṣṭhānam iti

VaikhDhS 01.09.<118.12-13> tatra niṣkāmam dvividhaṃ bhavati pravṛttirnivṛttiś ceti

VaikhDhS 01.09.<118.13-15> pravṛttir nāma saṃsāram anādṛtyasaṅkhyajñānaṃ samāśritya prāṇāyāmāsanapratyāhāradhāraṇāyukto vāyujayaṃ kṛtvāṇimādyaiśvaryaprāpaṇaṃ

VaikhDhS 01.09.<118.15-119.1> tat punar api tapaḥkṣayāj janmaprāpakatvādvyādhibāhulyāc ca nādriyante paramarṣayo

VaikhDhS 01.09.<119.1-6> nivṛttir nāma lokānām anityatvaṃ jñātvā paramātmano 'nyan na kiñcid astīti saṃsāram anādṛtya cchitvā bhāryāmayaṃ pāśaṃjitendriyo bhūtvā śarīraṃ vihāya kṣetrajñaparamātmanor yogaṃ kṛtvātīndriyaṃsarvajagadbījam aśeṣaviśeṣaṃ nityānandam amṛtarasapānavat sarvadā tṛptikaraṃ paraṃ jyotiḥpraveśakam iti vijñāyate

VaikhDhS 01.10.<119.7-8> nivṛttyācārabhedād dhi yoginas trividhābhavanti sāraṅgā ekārthyā visaragāś ceti

VaikhDhS 01.10.<119.8-9> anirodhakā nirodhakā mārgagā vimārgagāśceti caturvidhā sāraṅgā

VaikhDhS 01.10.<119.9-10> dūragā adūragā bhrūmadhyagā asaṃbhaktāḥsaṃbhaktāś cety ekārthyāḥ pañcadhā bhavanti

VaikhDhS 01.10.<119.10-11> na saṅkhyāvanto visaragāḥ

VaikhDhS 01.10.<119.11-13> tatra sāraṅgāḥ sāraṃ kṣetrajñas taṃgacchantīti sāraṅgās teṣv anirodhakā ahaṃ viṣṇur iti dhyātvā ye caranti teṣāṃprāṇāyāmādayo na santi

VaikhDhS 01.10.<119.13-14> ye tu nirodhakās teṣāṃ prāṇāyāmapratyāhāradhāraṇādayaḥ ṣoḍaśa kalāḥ santi

VaikhDhS 01.10.<119.14-15> ye mārgagās teṣāṃ ṣaḍ eva prāṇāyāmādayo

VaikhDhS 01.10.<119.15-17> ye vimārgās teṣāṃ yamaniyamāsanaprāṇāyāmapratyāhāradhāraṇādhyānasamādhayaścety aṣṭāṅgān kalpayanto dhyeyam apy anyathā kurvanti

VaikhDhS 01.11.<120.1> athaikārṣyā

VaikhDhS 01.11.<120.1> eka eva ṛṣir yeṣāṃ te ekarṣyāḥ

VaikhDhS 01.11.<120.1-2> teṣu ye dūragās teṣām ayaṃ mārgaḥ

VaikhDhS 01.11.<120.2-5> piṅgalayā nāḍikayādityamaṇḍalam anupraviśyatatrasthena puruṣeṇa saṃyujya tataś candramaṇḍalaṃ tatrasthena puruṣeṇa tatovidyutaṃ tatrasthena puruṣeṇa punaḥ krameṇa vaikuṇṭhasāyujyaṃ yanti

VaikhDhS 01.11.<120.5> ye 'dūragās teṣām ayaṃ dharmaḥ

VaikhDhS 01.11.<120.5-7> kṣetrajñaparamātmanor yogaṃ kṣetrajñadvāreṇakārayitvā tatraiva samastavināśaṃ dhyātvākāśavat sattāmātro 'ham iti dhyāyanti

VaikhDhS 01.11.<120.7-10> bhrūmadhyagāḥ kṣetrajñaparamātmanor yoge sattvarūpāgnidvāreṇa bhrūmadhyaṃ nītvā pañcabhyo 'ṅgṣṭādibhyaḥsthānebhyākarṣaṇaṃ punaḥ piṅgalādvāreṇa niṣkramaṇaṃ pralayāntaṃkṣetrajñayogāntaṃ vā kurvanti

VaikhDhS 01.11.<120.10-11> asaṃbhaktā nāma manasā dhyānaṃ kurvanti

VaikhDhS 01.11.<120.11> tatpratipādanāgamaṃ śrotreṇa śṛṇvanti

VaikhDhS 01.11.<120.11-12> cakṣuṣā devatākāraṃ paśyanti

VaikhDhS 01.11.<120.12> ghrāṇena gandham anubhavanti

VaikhDhS 01.11.<120.12-13> pāṇinā devatāṃ namaskurvanti

VaikhDhS 01.11.<120.13-14> saṃbhaktā nāma brāhmaṇaḥ sarvavyāpakatvādyuktam ayuktaṃ yo 'sau paramātmā tat sa vyāpyākāśavat tiṣṭhati

VaikhDhS 01.11.<120.15> tasmād brahmaṇo 'nyan na kutracid ātmānaṃpratipadyate 'sau

VaikhDhS 01.11.<120.16> bhrūmadhyagatasyāpi saṃśayān niṣpramāṇamevety uktaṃ

VaikhDhS 01.11.<120.16-121.1> tasmād brahmavyatiriktam anyan nopapadyate

VaikhDhS 01.11.<121.1-2> vividhasaraṇād vividhadarśanātkupathagāmitvād visaragāḥ

VaikhDhS 01.11.<121.2-3> purā prajāpatir upadeśagūhanārthaṃvisaragapakṣaṃ dṛṣṭavān

VaikhDhS 01.11.<121.3> taṃ dṛṣṭvā munayo 'pi mohaṃ jagmuḥ kiṃ punar manuṣyāḥ

VaikhDhS 01.11.<121.4> visaragapaśūnām ahaṃkārayuktānāṃ janmāntareṣumuktir nāsmiñ janmani

VaikhDhS 01.11.<121.5> tasmād visaragapakṣo nānuṣṭheyo

VaikhDhS 01.11.<121.5-8> kecid visargāḥ kāyakleśāt kecin mantrajapātkecid yena kenacid dhyānena kecid yena kenacid akṣareṇa kecid vāyujayād anye paramātmanākṣetrajaṃ saṃyojya dhyāyanty ete paramātmasaṃyogam eva necchanti

VaikhDhS 01.11.<121.8-9> hṛdisthaiva puruṣeti vadanti

VaikhDhS 01.11.<121.9-10> kecin na kiñcid dhyānam itiyathoktānuṣṭhānaṃ yogam iti jñātvā muktim icchanti

VaikhDhS 01.11.<121.10-11> teṣāṃ visaragapaśūnāṃantareṣu muktir nāsmiñ janmani

VaikhDhS 01.11.<121.11-12> tasminn eva janmani mokṣakāṅkṣiṇāvisaragapakṣo nānuṣṭheyaḥ

VaikhDhS 01.11.<121.12-15> saguṇe brahmaṇi buddhiṃ niveśyapaścān nirguṇaṃ brahmāśritya yatnaṃ kuryād iti vijñāyate

VaikhDhS 02.01.<122.1> atha vanasthasya śrāmaṇakavidhānaṃ

VaikhDhS 02.01.<122.1-3> gṛhasthaḥ somayājī putraṃ pautraṃ ca dṛṣṭvā tatputrādīn gṛhe saṃsthāpya mauṇḍyaṃ kṛtvā prājāpatyaṃ kṛcchraṃ caret

VaikhDhS 02.01.<122.3-4> vasante śuklapakṣe puṇyakṣetre patnyā sārdhaṃvanāśramaṃ yāti

VaikhDhS 02.01.<122.4-5> pūrvasmin divase kṛtasnānaḥ saṃkalpyakuśodakaṃ pītvopavāsaṃ kuryād

VaikhDhS 02.01.<122.5-6> aupāsanahomaṃ hutvāgnimayaṃ te yonir ityaraṇyām āropayed

VaikhDhS 02.01.<122.6-8> darśapūrṇamāsavidhānena darbhādīn saṃgṛhyapūrvavat paristaraṇakūrcān paridhīn samidhoveṇudaṇḍopavītakamaṇḍaluvalkalādīn saṃbharati

VaikhDhS 02.01.<122.8> pūrvoktavidhināgnikuṇḍaṃ kuryād

VaikhDhS 02.01.<122.8-10> aparasmin divase vaiśvānarasūktenāgniṃmathitvā prajvālyāgnāyāhy| upāvarohety agniṃ nidhāya pūrvavat- śrāmaṇakāgnyāghāraṃ juhoti

VaikhDhS 02.01.<122.10-13> praṇamyāgniṃ pariṣicyāgne prāyaścitte tvam iti pañcaprāyaścittaṃ hutvāpohiraṇyāvamānair ātmānaṃ prokṣyabrahmadaivatyaṃ vaiṣṇavaṃ pañcavāruṇaṃ ca pradhānān vyāhṛtyantaṃ yajet

VaikhDhS 02.02<122.14-17> agneḥ pratīcyāṃ dvau kuśau pūrvāgrau nyasyordhve 'śmānaṃ nidhāya tat savitur vareṇyam iti dakṣiṇapādāṅguṣṭhāgreṇāśmānam adhitiṣṭhet tejovatsava iti valkalam ajinaṃ cīraṃ vā paridhāya pūrvavan mekhalādīṃs trīṇy upavītāny uttarīyaṃ kṛṣṇājinaṃ cādadāty {on the reading of the mantra, cf. Cal p122 n4}

VaikhDhS 02.02<122.17-123.1> ācamya svasti devety agniṃ pradakṣiṇaṃpraṇāmaṃ ca kṛtvāsīta

VaikhDhS 02.02<123.1-3> śaṃ no vedīr iti svamūrdhni prokṣya jayān abhyātānān rāṣṭrabhṛto vyāhṛtīś ca hutvājyaśeṣaṃ prāṇāyāmena prāśnīyād

VaikhDhS 02.02<123.3-5> yoge yoga iti dvir ācamya śatam in nu śaradetipraṇāmam āgantrā samagan mahīti pradakṣiṇaṃ cādityasya kurvīta

VaikhDhS 02.02<123.5-6> rāṣṭrabhṛd asīty ūrdhvāgraṃ kūrcaṃ gṛhṇīyāt

VaikhDhS 02.02<123.6-10> oṃ bhūs tat savitur oṃ bhuvo bhargo devasyoṃ suvar dhiyo yo na iti paccho vyastām oṃ bhūr bhuvas tat savitur oṃ suvardhiyo yo na ity ardharcām oṃ bhūr bhuvaḥ suvas tat savitur iti samastāṃ casāvitrīṃ japtvā vanāśramaṃ praviśya brahmacaryavrataṃ saṃkalpayet

VaikhDhS 02.03<123-11> tatpatnī ca tathā brahmacāriṇī syāt

VaikhDhS 02.03<123.11-14> svayam evāgniṃ pradakṣiṇīkṛtyājyena prājāpatyaṃ dhātādīn mindāhutī vicchinnam aindraṃ vaiśvadevaṃ vaiśṇavaṃ bāhyaṃ viṣṇornukādīn prājāpatyasūktaṃ tadvratabandhaṃ ca punaḥ pradhānān hutvāprājāpatyavrataṃ badhnāti

VaikhDhS 02.03<123.14-16> sthitvā devasya tvā yo me daṇḍa iti dvābhyāṃ pañcasaptanavānyatamaiḥ parvabhir yuktaṃ keśāntāyataṃvāpy avakraṃ vaiṣṇavaṃ dvidaṇḍam ādadāti

VaikhDhS 02.03<123.16-17> yena devā iti kamaṇḍalumṛdgrahiṇyau pūrvavadupānaṭchatre ca gṛhṇāty

VaikhDhS 02.03<123.17-20> agnīn gārhapatyādīṃś cojjvālyāgnihotraṃhutvāhavanīye prājāpatyaṃ viṣṇusūktaṃ ca sarvatrāgnaye svāhā somāya viṣṇavesvāheti hutvāgnīn araṇyām āropayati

VaikhDhS 02.03<123.20-124.1> vane 'drau vivikte nadītīre vanāśramaṃpraklpya yathoktam agnikuṇḍāni kuryāt

VaikhDhS 02.03<124.1-2> patnyā sahāgnīn ādāyapātrādisaṃbhārayukto vanāśramaṃ samāśrayatya

VKḥḍḥṣ 02.04<124.3-4> agnyāyatane prokṣya khanitvā lekhāḥ ṣaḍ ullikhyasuvarṇaśakalaṃ vrīhīṃś ca nidhāya śrāmaṇakāgniṃ nidadhyāt

VaikhDhS 02.04<124.4-7> vanyān eva pārthivān vānaspatyānkulīrodghātāñchaṇān purāṇān kuśadarbhān ūrṇāstukāṃ plakṣāgraṃ sugandhitejanaṃ gugguluṃ hiraṇyaśakalān sūryakāntaṃ ca saṃbharati

VaikhDhS 02.04<124.7-9> vānaprasthān ṛtvijo vṛtvāgniṃ mathitvāgārhapatyādīṃs tretāgnīn pañcāgnīn vāgnyādheyakrameṇādhāyāhutī dve dvehutvā nityaṃ dvikālaṃ vanyair eva juhoti

VaikhDhS 02.04<124.9-12> vanāśramī muniḥ snānaśaucasvādhyāyatapodānejyopavāsopasthanigrahavratamaunānīti niyamān daśaitānsatyānṛśaṃsyārjavakṣamādamaprītiprasādamārdavāhiṃsāmādhuryāṇīti yamāndaśāmūṃś ca samācarati

VaikhDhS 02.04<124.12-15> bhaktyā viṣṇuṃdhyāyann agnihotraśrāmaṇakāgnihomau dvikālaṃ notsṛjan grāmyāśanaṃ tyaktvā vanyauṣadhīḥ phalaṃ mūlaṃśākaṃ vā nityāśanaṃ saṃkalpya tirodhā bhūr ity āhṛtyāparāhṇe svayaṃ patnīvā haviṣyam āsrāvitaṃ pacati

VaikhDhS 02.04<124.16> vaiśvadevānte 'thitīn abhyāgatān prāśayitvāmitaṃ prāśnāti

VaikhDhS 02.05.<125.1> rātrau nāśnīyād

VaikhDhS 02.05.<125.1-2> adhastād darbhāṃs tṛṇāni parṇāni vāstīryasuvrataḥ suvratāṃ patnīṃ vinaikaḥ śayīta

VaikhDhS 02.05.<125.2-3> sāsya śuśrūṣāṃ karoty enāṃ nopagacchet

VaikhDhS 02.05.<125.3> mātṛvan niṣkāmaḥ prekṣetordhvaretā jitendriyo

VaikhDhS 02.05.<125.4-5> darśapūrṇamāsau cāturmāsyaṃ nakṣatreṣṭimāgrayaṇeṣṭiṃ ca vanyauṣadhībhiḥ pūrvavad yajed anukramān

VaikhDhS 02.05.<125.5-7> mūlaiḥ phalaiḥ pattraiḥ puṣpair vā tattatkālena pakvaiḥ svayam eva saṃśīrṇaiḥ prāṇaṃ pravartayann uttarottare 'py adhikaṃ tapaḥsaṃyogaṃphalādiviśiṣtam ācared

VaikhDhS 02.05.<125.7-10> atha vāhitāgniḥ sarvān agnīn araṇyāmāropya sarvaiḥ saṃvāpamantraiḥ pārthivān vānaspatyāṃś ca sarvān samūhyanirmanthyaitena vidhināgnim agnyādheyavidhānena ca mantraiḥ sarvaiḥ sabhyāgnyāyataneśrāmaṇakāgnim ādhāyāharet

VaikhDhS 02.05.<125.10> sabhyasya bhedaḥ śrāmaṇakāgnir ity āhuḥ

VaikhDhS 02.05.<125.10-13> apatnīkaś ca bhikṣuvad agnau homaṃhutvāraṇyādipātrāṇi ca prakṣipya putre bhāryāṃ nidhāya tathāgnīn ātmany āropyavalkalopavītādīn bhikṣāpātraṃ ca saṃgṛhyānagnir adāro gatvā vane nivaset

VaikhDhS 02.05.<125.13-15> tapasāṃ śramaṇam etan mūlaṃ tasmād etadvidhānam enam agniṃ ca śrāmaṇakam ity āha vikhanāḥ

VaikhDhS 02.06.<125.16-17> saṃnyāsakramaṃ saptatyūrdhvaṃvṛddho 'napatyo vidhuro vā janmamṛtyujarādīn vicintya yogārthī yadā syāt tad

VaikhDhS 02.06.<125.17-18> atha vā putre bhāryāṃ nikṣipya paramātmanibuddhiṃ niveśya vanāt saṃnyāsaṃ kuryāt

VaikhDhS 02.06.<125.19-126.4> muṇḍito vidhinā snātvā grāmād bāhyeprājāpatyaṃ caritvā pūrvāhṇe tridaṇḍaṃ śikyaṃ kāṣāyaṃ kamaṇḍalum appavitraṃ mṛdgrahaṇīṃ bhikṣāpātraṃ ca saṃbhṛtya trivṛtaṃ prāśya- upavāsaṃkṛtvā dine 'pare prātaḥ snātvāgnihotraṃ vaiśvadevaṃ ca hutvā vaiśvānaraṃ dvādaśakapālaṃ nirvapet

VaikhDhS 02.06.<126.4-6> gārhapatyāgnāv ājyaṃ saṃskṛtyāhavanīyepūrṇāhutī puruṣasūktaṃ ca hutvāgnaye somāya dhruvāya dhruvakaraṇāya paramātmane nārāyaṇāya svāheti juhoti

VaikhDhS 02.07.<126.7-8> sruci sruveṇa catur gṛhītaṃ gṛhītvā sarvāgniṣvoṃ svāheti juhuyād

VaikhDhS 02.07.<126.8-9> agnihotrahavaṇīm āhavanīye mṛcchilāmayebhyo 'nyāni pātrāṇI gārhapatye prakṣipati

VaikhDhS 02.07.<126.9-10> gṛhastho 'nāhitāgnir aupāsane vanasthaś caśrāmaṇakāgnau homaṃ hutvā pātrāṇi prakṣipet

VaikhDhS 02.07.<126.10-12> paccho 'rdharcaśo vyastāṃ samastāṃ casāvitrīṃ japtvā bhikṣāśramaṃ praviśāmīti taṃ praviśati

VaikhDhS 02.07.<126.12-14> antar vedyāṃ sthitvā gārhapatyādīn yā teagne yajñiyeti pratyekaṃ trir āghrāya bhavataṃ naḥ samanasāv ity ātmany āropayet

VaikhDhS 02.07.<126.14-16> bhūr bhuvaḥ suvaḥ saṃnyastaṃ mayeti trirupāṃśūccaiś ca praiṣam uktvā dakṣiṇahastena sakṛj jalaṃ pītvācamya tathaivoktvā trir jalāñjaliṃ visṛjen

VaikhDhS 02.07.<16-17> mekhalāṃ catvāry upavītāny ekaṃ vopavītaṃkṛṣṇājinam uttarīyaṃ ca pūrvavad dadāti

VaikhDhS 02.08.<126.18-20> devasya tvā yo me daṇḍaḥ sakhā me gopāyetitribhis tridaṇḍaṃ yad asya pāre rajasa iti śikyaṃ yena devāḥ pavitreṇa- ity appavitraṃ yenadevā jyotiṣeti kamaṇḍalumṛdgrahaṇyāv ādadīta

VaikhDhS 02.08.<127.1> snātvāghamarṣaṇasūktenāghamarṣaṇaṃ kuryāt

VaikhDhS 02.08.<127.1-3> ācamya ṣoḍaca prāṇāyāmān kṛtvā sahasraṃ śataṃ vā sāvitrīṃ japtvā tathā bhikṣāpātram alābu dāravaṃ mṛnmayaṃ vāgṛhṇāti

VaikhDhS 02.08.<127.3-5> praṇavādyādibhiḥ pṛthak pṛthak saptavyāhṛtibhis tarpayāmīti devebhyo jale 'dbhis tarpayitvādyābhiś catasṛbhiḥ svadheti pitṛbhyas tarpayet {cf. Cal p127n2}

VaikhDhS 02.08.<127.5-6> ud vayaṃ tamasa ity ādityam upatiṣṭheta

VaikhDhS 02.08.<127.6-7> jalāñjaliṃ visṛjyābhayaṃ sarvabhūtebhyo dadyād

VaikhDhS 02.08.<127.7-8> adhyātmarato yatir bhikṣāśī niyamayamāṃś casamācaran saṃyatendriyo dhyānayogena paramātmānam īkṣate

VaikhDhS 02.09.<127.9> dharmyaṃ sadācāraṃ

VaikhDhS 02.09.<127.9-11> nivītī dakṣiṇe karṇe yajñopavītaṃkṛtvotkaṭikam āsīno 'hany udaṅmukho rātrau dakṣiṇāmukhas tṛṇair antarite mūtrapurīṣe visṛjen-

VaikhDhS 02.09.<127.11-12> nadyāṃ goṣṭhe pathi chāyāyāṃ bhasmany apsukuśe darbhe vā nācaret

VaikhDhS 02.09.<127.12-13> goviprodakāgnivāyvarkatārendūn napaśyan kuryāt

VaikhDhS 02.09.<127.13-16> vāmahastena liṅgaṃ saṃgṛhyotthāyodakasyapārśve tathāsīno brahmacārī gṛhastho 'pi śiśne dvir hastayoś ca dvirdvir gudeṣaṭkṛtvas- mṛdaṃ dattvoddhṛtair eva jalaiḥ śaucaṃ kuryāt

VaikhDhS 02.09.<127.16-17> karaṃ vāmaṃ daśa kṛtvaḥ karāv ubhau ca tathāmṛdādbhiḥ prakṣālayet

VaikhDhS 02.09.<127.17> vanasthasya bhikṣoś caitad dviguṇaṃ bhavati

VaikhDhS 02.09.<127.17-18> rātrau yathoktārdhaṃ vā

VaikhDhS 02.09.<127.18-128.1> retovisarge mūtravac chaucaṃ kartavyaṃretasas trir ity eke

VaikhDhS 02.09.<128.1-3> sopavītī prāṅmukha udaṅmukhovānyatrāsitvā mṛdāmbunā pūrvavat pādau pāṇī ca prakṣālyācamya mantreṇācamati

VaikhDhS 02.10.<128.4-5> brāhmaṇo hṛdgābhiḥ kṣatriyaḥ kaṇṭhagābhir vaiśyastālugābhir adbhir ācāmeta

VaikhDhS 02.10.<128.5-6> ātmānaṃ prokṣya pratyarkam apo visṛjyārkaṃ paryety

VaikhDhS 02.10.<128.6-8> udakasyāgner vāmapārśvaṃ prāṇān āyamyapratyekam oṃkārādisaptavyāhṛtipūrvāṃ gāyatrīm ante saśiraskāṃ trirjapet sa prāṇāyāmaḥ trīn ekaṃ vā prāṇāyāmaṃ kṛtvā pūtaḥ

VaikhDhS 02.10.<128.8-10> śataṃ daśa aṣṭau vā sāvitrīṃa sāyaṃprātaḥ sandhyām upāsya naiśikam āhnikaṃ caino 'pamṛjyate

VaikhDhS 02.10.<128.10> dvijātiḥ sandhyopāsanahīnaḥ śūdrasamo bhavati

VaikhDhS 02.10.<128.11> brahmacārī svanāma saṃkīrtyābhivādayed ahaṃbho iti

VaikhDhS 02.10.<128.11-13> śrotre ca saṃspṛśya guroḥ pādaṃ dakṣiṇaṃdakṣiṇena pāṇinā vāmaṃ vāmena vyatyasyar āpādamgṛhṇann ānataśīrṣo 'bhivādayaty

VaikhDhS 02.10.<128.14> āyuṣmān bhava saumyety enaṃ śaṃsed

VaikhDhS 02.10.<128.14> anāśīr vādī nābhivandyo

VaikhDhS 02.10.<128.14-15> mātā pitā gurur vidvāṃsaś ca pratyahamabhivādanīyāḥ

VaikhDhS 02.11.<128.16> anye bāndhavā viproṣya pratyāgatyābhivandyāḥ

VaikhDhS 02.11.<128.16-18> jyeṣṭho bhrātā pitṛvyo mātulaḥ śvaśuraś ca pitṛvat pitṛṣvasā mātṛṣvasā jyeṣṭhabhharyā bhaginī jyeṣṭhā ca mātṛvatpūjitavyāḥ

VaikhDhS 02.11.<128.18-19> sarveṣāṃ mātā śreyasī guruś ca śreyān

VaikhDhS 02.11.<128.19-129.1> paras triyaṃ yuvatim aspṛśan bhūmāvabhivādayed

VaikhDhS 02.11.<129.1> vandyānāṃ vandanādāyurjñānabalārogyaśubhāni bhavanti

VaikhDhS 02.11.<129.2> yajñopavītamekhalājinadaṇḍān pareṇa dhṛtānna dhārayet

VaikhDhS 02.11.<129.2-4> upākṛtyānālasyaḥ śuciḥ praṇavādyaṃ vedamadhīyāno 'māvāsyāyāṃ paurṇamāsyāṃ caturdaśyoḥ pratipador aṣṭamyoś ca nādhīyīta

VaikhDhS 02.11.<129.4-5> nityajape home cānadhyāyo nāsti

VaikhDhS 02.11.<129.5-8> mārjāranakulamaṇḍūkaśvasarpagardabhavarāhapaśvādiṣv antarāgateṣv ahorātraṃ sūtakapretakayor āśauce tāvat kālaṃ tisro 'ṣṭakāsu gurau prete ca trirātram anadhyāyaḥ syāt

VaikhDhS 02.12.<129.9-10> tadbhāryāputrayoḥ svaśiṣyasya coparamemanuṣyayajñe śrāddhabhojane caikāham anadhyāyaḥ syāt āpadārtyor aprāyatye

VaikhDhS 02.12.<129.10-14> vṛkṣanauyānaśayaneṣv ārūḍhaḥ prasāritapādo mūtrapurīṣaretovisarge grāme 'ntaḥśave satyabhakṣyānnabhojane chardane śmaṣānadeśe sandhyāstanite bhūkampe digdāhe 'śanyulkānipāte rudhiropalapāṃsuvarṣe sūryendurāhugrahaṇe ca tat tat kāle nādhīyīta

VaikhDhS 02.12.<129.14-15> paratreha śreyaḥkaro vedaḥ tad adhyetavyo

VaikhDhS 02.12.<129.15> ante visṛjya praṇavaṃ bravīti

VaikhDhS 02.12.<129.15-16> laukikāgnau samidhau hutvā bhikṣānnaṃmedhāpradaṃ śuddhaṃ maunī bhuñjīta

VaikhDhS 02.12.<129.16-130.3> pauṣe māghe vā msāse grāmād bahirjalānte pūrvavad vratavisargahomaṃ hutvā svādhyāyam utsṛjya pakṣe śukle vedaṃ kṛṣṇevedāṅgaṃ ca yāvad antaṃ samadhītya guror dakṣiṇāṃ dattvā samāvartīsyāt

VaikhDhS 02.13.<130.4-5> madhyāhne śuddhe jale mṛdadbhiḥ pādau hastau cadhāvayitvācamyāṅgāni saṃśodhyāpaḥ punantv iti jale nimajjed

VaikhDhS 02.13.<130.5-7> ācānto vaiṣṇavair mantrair viṣṇuṃ hiraṇyaśṛṅgamiti varuṇaṃ ca praṇamyāghamaṛṣaṇasūktenāghamaṛṣaṇaṃ kṛtvedam āpaḥ śivāitisnāyād VKḥḍḥṣ 02.13.<130.7-9> āśramiṇaś catvāraḥ snānaṃ nityam evaṃpūrvoktena vidhinā kāmyaṃ naimittikaṃ ca kurvanti

VaikhDhS 02.13.<130.9-10> dhautavastreṇāchādya pūrvavad ācamyaprokṣyāsīnas tiṣṭhan vā kṛtaprāṇāyāmaḥ sāvitrīṃ japtvādityam upatiṣṭheta

VaikhDhS 02.13.<130.10-14> dakṣiṇapāṇinā tīrthena brāhmeṇabhūpatyādīn daivena nārāyaṇādīn kūpyādīṃś cārṣeṇa viśvāmitrādīn paitṛkeṇapitṛādīn adbhis tarpayitvā brahmayajñaṃ kariṣyann ity amiṣe tvorje tveti yathākāmaṃyajuḥsaṃhitām ādyāṃ strīn anuvākān svādhyāyaṃ kurvīta

VaikhDhS 02.13.<130.14-15> naimittikam ṛtaṃ ca satyaṃ cety ādisūktānicatur vedādimantrān vāpy adhīyīta

VaikhDhS 02.13.<130.15-16> sarvayajñānām ādir brahmayajñaḥ

VaikhDhS 02.13.<130.16> tasmād upanayanaprabhṛty eva dvijaiḥ kartavyo

VaikhDhS 02.13.<130.17-18> nadyāṃ tīrthe devakhāte sarasi taṭāke vāsāmānye snānaṃ kuryāt

VaikhDhS 02.14.<131.1> parasyodake mṛtpiṇḍān pañcoddhṛtya snāyāt

VaikhDhS 02.14.<131.1-2> kūpe tattīre triḥ kumbhenābhiṣiñced

VaikhDhS 02.14.<131.2> ucchiṣṭo nagno vā na snāyāt tathā na śayīta

VaikhDhS 02.14.<131.3> āturo 'psu nāvagāheta

VaikhDhS 02.14.<131.3-5> āturasya snāne naimittike daśa kṛtvo dvādaśakṛtvo vā tam anāturo jale 'vagāhyācamya spṛśet tataḥ sa pūto bhavati

VaikhDhS 02.14.<131.5-7> dvikālaṃ homānte pādauprakṣālyācamyāsane prāṅmukhaḥ pratyaṅmukhaḥ vā sthitvā caturaśropalipte maṇḍale śuddhaṃ pātraṃ nyaset

VaikhDhS 02.14.<131.7> tatrānnaṃ prakṣipya tat pūjayati

VaikhDhS 02.14.<131.7-9> dvau pādāv ekaṃ vā bhūmau nidhāya prasannaṛtaṃ tvā satyena pariṣiñcāmīti sāyaṃ pariṣiñcati satyaṃ tv artenapariṣiñcāmīti prātar

VaikhDhS 02.14.<131.9-11> amṛtopastaraṇam asīty ādhāvaṃ pītvāvidhinā prāṇāhutīr hutvānnam anindann aśnāti

VaikhDhS 02.14.<131.11> bhuktvāmṛtāpidhānam asīty apaḥpītvācamyācāmed

VaikhDhS 02.14.<131.11-12> ekavāsāḥ śayānas tiṣṭhann asnānajapahomīśuṣkapāda udaṅmukho vā nāśnāti

VaikhDhS 02.14.<131.13> bhinnapātre 'nnaṃ paryuṣitaṃśayanāsanotsaṅgasthaṃ vā na bhuñjīta

VaikhDhS 02.14.<131.13-14> añjalināpo na pibed

VaikhDhS 02.14.<131.14-15> ucchiṣṭāśucyāśaucipatitataiḥ spṛṣṭhaṃsūtakapretake cānnaṃ nāśnīyāt

VaikhDhS 02.15.<132.1> tilasaktudadhilājaṃ ca rātrāv abhakṣyam

VaikhDhS 02.15.<131.1-2> annaṃ paryuṣitam ājyena dadhnā vā yuktaṃ bhojyaṃ

VaikhDhS 02.15.<131.2-3> krimikeśakīṭayutaṃ gavāghrātaṃ pakṣijagdhaṃ ca bhasmādbhiḥ prokṣitaṃ śuddhaṃ

VaikhDhS 02.15.<131.3-5> śvakākādyupahate bahvanne tasmin puruṣāśamanamātraṃ tatraivoddhṛtya vyapohya pavamānaḥ suvarjana iti bhasmajalaiḥ prokṣya darbholkayā sparśayitvā gṛhṇīyāt

VaikhDhS 02.15.<132.6-7> prasūte 'ntardaśāhe gokṣīraṃsadaikaśaphoṣṭrastrīṇāṃ payaś ca palāṇḍukavakalaśunagṛñcanaviḍjam anuktaṃ | matsyamāṃsaṃ ca varjanīyaṃ

VaikhDhS 02.15.<132.8> yajñaśiṣṭaṃ māṃsaṃ bhakṣaṇīyam {reading uncertain Cal p132n1}

VaikhDhS 02.15.<132.8-9> udakyāspṛṣṭaṃ śūdrānulomaiḥ spṛṣṭaṃ teṣāmannaṃ ca varjayet

VaikhDhS 02.15.<132.9-10> svadharmānuvartināṃ śūdrānulomānām āmaṃkṣudhitasya saṃgrāhyaṃ

VaikhDhS 02.15.<132.10-11> sarveṣāṃ pratilomāntarālavrātyānām āmaṃpakvaṃ ca kṣudhito 'pi yatnān na gṛhṇīyāt

VaikhDhS 02.15.<132.11-12> taiḥ spṛṣṭisaṃmiśraṃ parapakvaṃ ca saṃtyajati

VaikhDhS 02.15.<132.12-13> nityaṃ śrutismṛtyuditaṃ karma kurvanmanovākkāyakarmabhiḥ śanair dharmaṃ samācarati

VaikhDhS 03.01.<133.1-2> gṛhasthāśramī dve yajñopavīte vaiṇavaṃdaṇḍaṃ kamaṇḍaluṃ ca dhārayet

VaikhDhS 03.01.<132.2-3> snātvā sabhāryo gṛhyāgnau gārhyāṇi karmāṇiśrautāgniṣu śrautāni kuryāt

VaikhDhS 03.01.<133.3-4> sāyaṃ ca homānte 'tithīn abhyāgatānprāśayitvā mitaṃ prāśya patnyā śayīta

VaikhDhS 03.01.<133.4-5> ārdrapādaḥ pratyaguttaraśirāś na svapity-

VaikhDhS 03.01.<133.5> ṛturātriṣu svabhāryām upagacched

VaikhDhS 03.01.<133.5-6> ādau trirātramṛtumatīgamanasahāsanaśayanāni varjayet

VaikhDhS 03.01.<133.6-7> paradārān na saṃgacchet

VaikhDhS 03.01.<133.7> paradāragamanād āyuḥ śrīr brahmavarcasaṃvinaśyati

VaikhDhS 03.01.<133.7-8> bhāryayā saha nāśnāty

VaikhDhS 03.01.<133.8> aśnantīṃ tāṃ jṛmbhamāṇāṃ nagnāṃ ca nāvalokayet

VaikhDhS 03.01.<133.9> asatyavādaṃ varjayaty

VaikhDhS 03.01.<133.9> asatyāt paraṃ pāpaṃ satyāt paro dharmaś ca nāsti

VaikhDhS 03.01.<133.10-11> sarvaprāṇihito 'droheṇaivajīvec-śuddhārthavān kusūladhānyaḥ kumbhīdhānyo 'śvastaniko vā syāt

VaikhDhS 03.01.<133.11-12> dvijātiḥ patitāntyajātān na spṛśed

VaikhDhS 03.01.<133.12> udaye 'stamaye ca sūryaṃ nekṣeta

VaikhDhS 03.01.<133.12-13> devaguruvipraghṛtakṣīradadhimṛttoyasamiddarbhāgnivanaspatīnpradakṣiṇaṃ gacchet

VaikhDhS 03.02.<133.14> snātakarājaguruśreṣṭharogibhārabhṛdantarvatnīnāṃ deyo {Cal reads jyeṣṭha inst of śreṣṭha, ṭrp214n1}

VaikhDhS 03.02.<133.15> vātārkaraśmibhiḥ panthānaḥ śudhyanti

VaikhDhS 03.02.<133.15-16> parasyāsanaśayanāny adattāni nopayuñjīta

VaikhDhS 03.02.<133.16> adatteṣūpayukteṣu svapuṇyacaturthāṃśo jahāti

VaikhDhS 03.02.<133.17> anyopayuktāni vastramālyopānaṭchattrāṇinaiva dhārayed

VaikhDhS 03.02.<133.17-19> agnau pādaṃ na tāpayen | nainaṃ mukhenadhamen napādena spṛśed | adhaḥ pādato na kuryād

VaikhDhS 03.02.<133.19-134.1> agnāv agniṃ vā devālaye 'gnau jale ca mūtrapurīṣapūyaśoṇitaretaḥśleṣmocchiṣṭāṅganiṣpeṣān na prakṣipet

VaikhDhS 03.02.<134.1-2> nagnāṃ paras triyaṃ viṇmūtre ca na paśyed

VaikhDhS 03.02.<134.2-3> ucchiṣṭo devārkacandragrahaṛkṣatārā nekṣeta

VaikhDhS 03.02.<134.3-4> devagurusnātakadīkṣitarājagośreṣṭhānāṃchāyāṃ nākramati

VaikhDhS 03.02.<134.4> indradhanuḥ parasmai na darśayen na vadet

VaikhDhS 03.02.<134.4-5> svapantaṃ nāvabodhayed

VaikhDhS 03.02.<134.5> eko 'dhvānaṃ na gacchet

VaikhDhS 03.02.<134.5-6> parakṣetre carantīṃ gāṃ dhayantaṃ vatsaṃ ca navārayen | naivācakṣīta

VaikhDhS 03.02.<134.6> jīrṇamalavāsā na syāt

VaikhDhS 03.03.<134.7> akṣaiḥ krīḍāṃ pretadhūmaṃ bālātāpaṃ ca varjayet

VaikhDhS 03.03.<134.7-9> keśaromatuṣāṅgārakapālāsthiviṇmūtrapūyaśoṇitaretaḥśleṣmocchiṣṭān nādhitiṣṭhet

VaikhDhS 03.03.<134.9-10> amedhyalipte 'ṅge yāvat tallepagandhamanaḥśaṅkā na syāt | tāvan mṛttoyaiḥ śodhayet

VaikhDhS 03.03.<134.10-11> patitāntyajamūrkhādhārmikavairibhiḥ sārdhaṃ na vased

VaikhDhS 03.03.<134.11> ucchiṣṭo 'śucir vā devagoviprāgnīn na spṛśet

VaikhDhS 03.03.<134.11-12> devān vedān rājagurumātāpitṛṛnvidvadbrāhmaṇān nāvamanyeta | na ninded

VaikhDhS 03.03.<134.12-13> avamantā nindakaś ca vinaśyati

VaikhDhS 03.03.<134.13-14> sarvabhūtakutsāṃ tāḍanaṃ ca na kurvīta

VaikhDhS 03.03.<134.14-15> guruṇā mātāpitṛbhyāṃ tatpitṛādyair bhrātṛpitṛbhrātṛmātulācāryaṛtvigādyair vivādaṃ nācaret

VaikhDhS 03.03.<134.15-16> sarvaśuddhiṣu puruṣasyārthaśuddhiḥstrīśuddhir annaśuddhiś ca śreṣṭhatamā syāt

VaikhDhS 03.03.<134.16-135.1> dravyeṣu ratnasauvarṇarajatamayāny adbhiḥ śodhayati | agnau vā sparśayati

VaikhDhS 03.03.<135.1-3> tāmratrapusīsāyasādyāny amlavāribhirdārudantajātāni takṣaṇād dhāvanād vā yajñapātrāṇi dakṣiṇapāṇinā mārjanātkṣālanād vā saṃśodhyāni

VaikhDhS 03.04.<135.4-5> carmamayasaṃhatāni vastrāṇi śākamūlaphalānica prokṣayed | alpāni kṣālayet

VaikhDhS 03.04.<135.5-6> ghṛtādīni dravyāṇy utpūyolkayā darśayet

VaikhDhS 03.04.<135.6-9> kauśeyāvikāny ūṣair aṃśutaṭṭāni | śrīphalaiḥ śaṅkhaśuktigośṛṅgāṇi sarṣapaiḥ savāribhirmṛtmayāni punar dāhena gṛhaṃ mārjanopalepanāpsekair bhūmiṃ khananādanyamṛtpūraṇagovāsakādyair mārjanādyaiś ca śodhayed {Cal reads aṃśupaṭṭa- in his tr p216}

VaikhDhS 03.04.<135.9> gotṛptikaraṃ bhūgataṃ toyaṃ doṣavihīnaṃ supūtaṃ

VaikhDhS 03.04.<135.9-10> vākśastaṃ vārinirṇiktam adṛṣṭaṃ

VaikhDhS 03.04.<135.10-11> yoṣidāsyaṃ kāruhastaḥ prasāritapaṇyaṃ casarvadā śuddhaṃ

VaikhDhS 03.04.<135.11> śakunyucchiṣṭaṃ phalam anindyaṃ

VaikhDhS 03.04.<135.11-12> maśakamakṣikānilīnaṃ tadvipruṣaś ca na dūṣyāṇi

VaikhDhS 03.04.<135.12-13> vāyvagnisūryaraśmibhiḥ spṛṣṭaṃ ca medhyam

VaikhDhS 03.04.<135.13-14> āture bāle pacanālaye ca śaucaṃ navicāraṇīyaṃ yathāśakti syād

VaikhDhS 03.04.<135.14> viṇmūtrābhyāṃ bahvāpo na dūṣyāḥ

VaikhDhS 03.04.<135.14-15> parasyācāmatas toyabindubhir bhūmaunipatyodgataiḥ pādaspṛṣtair ācāmayan nāśuciḥ syāt

VaikhDhS 03.05.<136.1-2> vānaprastho nityasvādhyāyī kuśedhmādīnagnyarthaṃ śākamūlaphalāny aśanārthaṃ ca śucau jātāny āhared

VaikhDhS 03.05.<136.2-3> anyādhīnam anyotsṛṣṭam aśucau jātaṃ gorasaṃca varjayet

VaikhDhS 03.05.<136.3> dhānyadhanasaṃcayaṃ na kurvīta

VaikhDhS 03.05.<136.4> vastraṃ nāchādayet

VaikhDhS 03.05.<136.4> madhūkte toyaṃ māṃsokte paiṣṭikaṃ gṛhṇāti

VaikhDhS 03.05.<136.5-9> sarvabhūteṣu dayāluḥ samaḥ kṣāntaḥ śucirnirasūyakaḥ sukhe niḥspṛho maṅgalyavāṇīrṣyākārpaṇyavarjī matsyādīn daṃśakānsīrakṛṣṭajātāni kandamūlaphalaśākādīni ca tyajañ jaṭāśmaśruromanakhāni dhārayaṃs trikālasnāyī dharā āśayo vanyair eva carupuroḍaśān nirvapet

VaikhDhS 03.05.<136.9-11> palāṇḍvādīn niryāsaṃ śvetavṛntākaṃ suniṣaṇṇakaṃ śleṣmātakaṃ vrajakaliṃ citrakaṃ śigruṃ bhūs tṛṇaṃ kovidāraṃ mūlakaṃ cavarjayati

VaikhDhS 03.05.<136.11-12> muneḥ sarvaṃ māṃsaṃ gomāṃsatulyaṃ dhānyāmlaṃ surāsamaṃ bhavati

VaikhDhS 03.05.<136.12> pūrvasaṃcitāśanaṃ pūrvāṇi vasanāny āśvayujemāsi tyajati

VaikhDhS 03.05.<136.13> vedavedāntena dhyānayogī tapaḥ samācarati

VaikhDhS 03.05.<136.13-137.2> apatnīko 'nagnir adāro 'niketanovṛkṣamūle vasan vanasthāśrameṣu gṛhasthānāṃ gṛheṣu vā bhikṣāṃbhikṣitvāmbupārśve śuddhe parṇe prāṇayātrāmātram annaṃ bhikṣuvad aśnāti

VaikhDhS 03.05.<137.2> śarīraṃ śoṣayann uttaram uttaraṃ tīvraṃ tapaḥ kuryāt

VaikhDhS 03.06.<137.4> bhikṣuḥ snātvā nityaṃ praṇavenātmānaṃ tarpayet

VaikhDhS 03.06.<137.4-5> tenaiva namaskuryāt

VaikhDhS 03.06.<137.5-6> ṣaḍ avarān prāṇāyāmān kṛtvā śatāvarāṃsāvitrīṃ japtvā sandhyām upāsīta

VaikhDhS 03.06.<137.6> appavitreṇotpūtābhir adbhir ācāmet

VaikhDhS 03.06.<137.6-7> kāṣāyadhāraṇaṃ sarvatyāgaṃ maithunavarjanamastainyādīn apy ācaret

VaikhDhS 03.06.<137.7-10> asahāyo 'nagnir aniketano niḥsaṃśayīsaṃmānāvamānasamo vivādakrodhalobhamohānṛtavarjī grāmād bahir vivikte maṭhedevālaye vṛkṣamūle vā nivaset

VaikhDhS 03.06.<137.10> cāturmāsād anyatraikāhād ūrdhvam ekasmin deśe na vased

VaikhDhS 03.06.<137.10-11> varṣāḥ śarac cāturmāsyam ekatraiva vaset

VaikhDhS 03.06.<137.11-13> tridaṇḍe kāṣāyāppavitrādīn yojayitvā kaṇṭhe vāmahastena dhārayan dakṣiṇena bhikṣāpātraṃ gṛhītvaikakāle viprāṇāṃśuddhānāṃ gṛheṣu vaiśvadevānte bhikṣāṃ caret

VaikhDhS 03.06.<137.14> bhūmau vīkṣya jantūn pariharan pādaṃ nyased

VaikhDhS 03.06.<137.14-15> adhomukhas tiṣṭhan bhikṣām ālipsate

VaikhDhS 03.07.<137.16> godohanakālamātraṃ tadardhaṃ vā sthitvā vrajed

VaikhDhS 03.07.<137.16-17> alābhe 'py avamāne 'py aviṣādī labdhesaṃmāne 'py asaṃtoṣī syāt

VaikhDhS 03.07.<137.17-18> drutaṃ vilambitaṃ vā na gacchet

VaikhDhS 03.07.<137.18> bhikṣākālād anyatra paraveśma na gantavyaṃ

VaikhDhS 03.07.<137.19> bhikṣituṃ krośād ūrdhvaṃ na gacchet

VaikhDhS 03.07.<137.19-138.3> bhikṣāṃ caritvā toyapārśveprakṣālitapāṇipādācamyod u tyam ity ādityāyāto devā iti viṣṇave brahma jajñām iti brahmaṇe ca bhikṣāgraṃ dattvā sarvabhūtebhyeti baliṃ prakṣipet

VaikhDhS 03.07.<138.3-4> pāṇināgnihotravidhānenātmayajñaṃ saṃkalpya prāṇayātrāmātram aṣṭau grāsān vāśnīyāt kāmaṃ nāśnāti

VaikhDhS 03.07.<138.5> vastrapūtaṃ jalaṃ pītvācamyācāmati

VaikhDhS 03.07.<138.5> nindākrośau na kurvīta

VaikhDhS 03.07.<138.6> bandhūñ jñātīṃs tyajed

VaikhDhS 03.07.<138.6> vaṃśacāritraṃ tapaḥ śrutaṃ na vadet

VaikhDhS 03.07.<138.6-8> saṅgaṃ tyaktvā niyamayamī priyaṃ satyaṃ vadansarvabhūtasyāvirodhī samaḥ sadādhyātmarato dhyānayogī nārāyaṇaṃ paraṃ brahmapaśyan dhāraṇāṃ dhārayed

VaikhDhS 03.07.<138.8-9> akṣaraṃ brahmāpnoti

VaikhDhS 03.07.<138.9> nārāyaṇaḥ paraṃ brahmeti śrutiḥ

VaikhDhS 03.08.<138.10-13> saṃnyāsino 'nāhitāgner dehaṃ mṛtaṃ putro 'nyovā tṛṇair antarīkṛtya śuddhair brāhmaṇair yantreṇa vā saṃnidhāya samudragāmyāṃnadyāṃ tīre vā saikate deśe sṛgālādibhir aspṛśyaṃ yathā tathāvaṭaṃ khanati

VaikhDhS 03.08.<138.13-139.1> gāyatryā snāpayitvā tathātatrāsayitvā śāyayitvā vā dakṣiṇe haste vaiṣṇavair mantrais tridaṇḍaṃ saṃnyasya savye yad asya pārerajasa iti śikyam appavitram udare sāvitryā bhikṣāpātraṃ guhyapradeśe bhūmir bhūmimiti kāṣāyaṃ mṛdgrahaṇīṃ kamaṇḍaluṃ ca saṃnyasya pidadhyāt

VaikhDhS 03.08.<139.1-2> tasmin sṛgālādibhiḥ spṛṣṭe tatkartā pāpīyānbhavati

VaikhDhS 03.08.<139.2-6> āhitāgner agnīn ātmany āropya saṃnyasino mṛtaṃdehaṃ gāyatryā snāpayitvā pūrvavad vāhayitvā śuddhe deśe nidhāya laukikāgnau tadagnim upāvarohety avaropya pavitraṃ teti ghṛtakṣīram āsye prakṣipya pūrvavattridaṇḍādīn vinyasya brahmamedhena pitṛmedhena vāhitāgnimantrais tadagnibhir dahanamācarati

VaikhDhS 03.08.<139.7> tayor āśaucodakabalipiṇḍadānaikoddiṣṭādīnnaiva kuryāt

VaikhDhS 03.08.<139.8> nārāyaṇabaliṃ karoti

VaikhDhS 03.08.<139.8-9> tadvahanaṃ khanitvā pidhānaṃ dahanaṃnārāyaṇabaliṃ vā yaḥ kuryāt | so 'śvamedhaphalaṃ samāpnuyāt

VaikhDhS 03.09.<139.10-14> nārāyaṇabaliṃ nārāyaṇād evasarvārthasiddhir iti brahmaṇādyair narair hatasyātmaghātinorajjuśastrodakāśanidaṃṣṭripaśusarpādibhiḥ sarvapāpamṛtasyādāhyānām anyeṣāṃ bhikṣoś caikādaśadinād ūrdhvaṃ mahāpātakināṃ pañcānāṃ dvādaśasaṃvatsarād ūrdhvaṃsapiṇḍīkaraṇasthāne mṛtakārtham aparapakṣe dvādaśyāṃ śravaṇe vā karoti

VaikhDhS 03.09.<139.14-15> pūrve 'hani dvādaśa brāhmaṇān nimantrayed

VaikhDhS 03.09.<139.15-16> apare 'hani viṣṇor ālayapārśve nadītīregṛhe vāgnyāyatanaṃ kṛtvāghāraṃ juhuyād

VaikhDhS 03.09.<139.16-150.2> agniṃ paristīryāgner vāyavyāṃ viṣṭaredarbheṣu tadrūpaṃ suvarṇaṃ vā saṃsthāpya puruṣaṃ dhyāyann oṃ bhūḥ puruṣam ityādyaiḥ prāṅmukhaṃ devaṃ nārāyaṇam āvāhyāsanapādyācamanāni dadyāt

VaikhDhS 03.09.<140.2-4> puruṣasūktena snāpayitvā nārāyaṇāyavidmahety aṣṭākṣaramantreṇa vā vastrottarīyābharaṇapādyācamanapuṣpagandhadhūpadīpākṣatācamanair arcayati

VaikhDhS 03.10.<140.5> keśavādyair dvādaśanāmabhir adbhis tarpayet

VaikhDhS 03.10.<140.5-6> pariṣicya sahasraśīrṣādyair viṣṇor nukādyairdvādaśanāmabhiś cājyaṃ caruṃ juhuyāt

VaikhDhS 03.10.<140.7-8> guḍājyaphalayuktaṃ pāyasaṃ havir viṣṇugāyatryā deveśāya nivedya pādyācamanamukhavāsaṃ dadyāt

VaikhDhS 03.10.<140.8-13> agner dakṣiṇe darbheṣūtarāgreṣu dakṣiṇādyarcayitvā | nārāyaṇāya sahasraśīrṣāya sahasrākṣāya sahasrapādāyaparamapuruṣāya paramātmane paraṃjyotiṣe parabrahmaṇe 'vyaktāya sarvakāraṇāya yajñeśvarāyayajñātmane viśvebhyo devebhyaḥ sarvābhyo devatābhyaḥ sādhyebhyety antaiḥ pāyasaṃ baliṃdattvājyam ebhirjuhoti

VaikhDhS 03.10.<140.13-16> brāhmaṇān pādau prakṣālya navānivastrottarīyābharaṇāni dattvā puṣpādyaiḥ pūjayitvā dvādaśamūrtiṃ dhyāyann upadaṃśaghṛtaguḍadadhiphalayuktaṃ śvetam annaṃ bhojayitvāyathāśakti suvarṇaṃ dakṣiṇāṃ dadāti

VaikhDhS 03.10.<140.16-141.1> sahasraśīrṣādyaiḥ stutvādvādaśanāmabhiḥ praṇamed antahomaṃ juhoty

VaikhDhS 03.10.<141.1-2> abhīṣṭāṃ parāṃ gatiṃ sa gatvā viṣṇor lokemahīyate

VaikhDhS 03.11.<141.3-4> cāturvarṇyasaṃkareṇotpannānām anulomapratilomāntarālavrātyānām utpattiṃ nāma vṛttiṃ ca

VaikhDhS 03.11.<141.4-5> ūrdhvajātād adhojātāyāṃ jāto 'nulomaḥ

VaikhDhS 03.11.<141.5> adharotpannād ūrdhvajātāyāṃ jātaḥ pratilomaḥ

VaikhDhS 03.11.<141.5-6> tato 'nulomād anulomyāṃ jāto 'ntarālaḥ

VaikhDhS 03.11.<141.6-7> pratilomāt pratilomyāṃ jāto vrātyo bhavati

VaikhDhS 03.11.<141.7-8> brahmaṇo mukhād udbhūtā brāhmaṇā brāhmaṇyaś ca brahmaṛṣayaḥ patnyo babhūvuḥ

VaikhDhS 03.11.<141.8-9> teṣāṃ gātrotpannād brāhmaṇyāṃ asagotrāyāṃvidhinā samantrakaṃ gṛhītāyāṃ jāto brāhmaṇaḥ śuddho bhavet

VaikhDhS 03.11.<141.10-11> vidhihīnam anyapūrvāyāṃ golakohartṛkāyāṃ kuṇḍaś ca viprau dvau ninditau syātāṃ

VaikhDhS 03.11.<141.11-12> tasmād adho bāhubhyāmāt kṣatriyāt kṣatriyāyāṃ vidhivaj jātaḥ kṣatriyaḥ śuddhaḥ

VaikhDhS 03.11.<141.12-14> tayor avidhikaṃ gūḍhotpanno 'śuddhobhojākhyo naivābhiṣecyaḥ paṭṭabandho rājñaḥ saināpatyaṃ karoti

VaikhDhS 03.11.<141.14-15> śuddhābhāve 'paṭṭabandho nṛṛn pāyāt

VaikhDhS 03.11.<141.15> tadvṛttaṃ rājavat syāt

VaikhDhS 03.11.<141.15-142.1> adhastād ūrubhyāmād vaiśyād vaiśyāyāṃ tathā vaiśyaḥ śuddho

VaikhDhS 03.11.<142.1-2> vidhivarjaṃ maṇikāro 'śuddho maṇimuktādivedhaḥ śaṅkhavalayakārī syāt

VaikhDhS 03.12.<142.3> atha padbhyām utpannāc chūdrāc chudrāyāṃ nyāyenaśūdraḥ śuddhaḥ

VaikhDhS 03.12.<142.4-5> jārān mālavako ninditaḥśūdro 'śvapālo 'śvatṛṇahārī ca

VaikhDhS 03.12.<142.5> ity ete cāturvarṇikāḥ

VaikhDhS 03.12.<142.5-6> teṣām eva saṃskareṇotpannāḥ sarve 'nulomādyāḥ

VaikhDhS 03.12.<142.6-7> brāhmaṇāt kṣatriyakanyāyāṃ jātaḥ savarṇo 'nulomeṣu mukhyo

VaikhDhS 03.12.<142.7-8> asya vṛttir ātharvaṇaṃkarmāśvahastirathasaṃvāhanam ārohaṇaṃ rajñaḥ saināpatyaṃ cāyurvedakṛtyaṃ

VaikhDhS 03.12.<142.8> gūḍhotpanno 'bhiniṣaktākhyo-

VaikhDhS 03.12.<142.9> abhiṣiktaś cen nṛpo bhūyād aṣṭāṅgam āyurvedaṃbhūtatantraṃ vā saṃpaṭet

VaikhDhS 03.12.<142.9-11> taduktācāro dayāyuktaḥ satyavādītadvidhānena sarvaprāṇihitaṃ kuryāt

VaikhDhS 03.12.<142.11> jyotir gaṇanādikādhikavṛttir vā

VaikhDhS 03.12.<142.11-12> viprād vaiśyāyām ambaṣṭhaḥkakṣyājīvyāgneyanartako dhvajaviśrāvī śalyacikitsī

VaikhDhS 03.12.<142.13> jarāt kumbhakāraḥ kulālavṛttir nāpito nābherūrdhvavaptā ca

VaikhDhS 03.12.<142.14-15> kṣatriyād vaiśyāyāṃ madguḥ śreṣṭhitvaṃ prāpto mahānarmākhyaś ca vaiśyavṛttiḥ kṣātram karma nācarati

VaikhDhS 03.12.<142.15> gūḍhād āśviko 'śvakrayavikrayī syāt

VaikhDhS 03.13.<143.1-2> viprāc chūdrāyāṃ pāraśavo bhadrakālīpūjanacitrakarmāṅgavidyātūryaghoṣaṇamardanavṛttir

VaikhDhS 03.13.<143.2-3> jārotpanno niṣādo vyāḍādimṛgahiṃsākārī

VaikhDhS 03.13.<143.3> rājanyataḥ śūdrāyām ugraḥ sudaṇḍyadaṇḍanakṛtyo

VaikhDhS 03.13.<143.3-4> jārāc chūlikaḥ śūlārohaṇādiyātanākṛtyo

VaikhDhS 03.13.<143.4-5> vaiśyataḥ śūdrāyāṃ cūcukaḥ kramukatāmbūlaśarkarādikrayavikrayī

VaikhDhS 03.13.<143.5-6> gūḍhāt kaṭakāraḥ kaṭakārī ceti

VaikhDhS 03.13.<143.6-7> tato 'nulomād anulomāyāṃ jātaś cānulomaḥpitur mātur vā jātaṃ vṛttiṃ bhajeta

VaikhDhS 03.13.<143.7-9> kṣatriyād viprakanyāyāṃ mantravat- jātaḥ sūtaḥpratilomeṣu mukhyo 'yaṃ mantrahīnopanīto dvijadharmahīno

VaikhDhS 03.13.<143.9> asya vṛttir dharmānubodhanaṃ rājño 'nnasaṃskāraś ca

VaikhDhS 03.13.<143.10-11> jāreṇa mantrahīnajo rathakārodvijatvavihīnaḥ śūdrakṛtyo 'śvānāṃ poṣaṇadamanādiparicaryājīvī

VaikhDhS 03.13.<143.11-13> vaiśyād brāhmaṇyāṃ māgadhaḥ śūdrair apyabhojyān no 'spṛśyaḥ sarvavandī praśaṃsākīrtanagānapreṣaṇavṛttir

VaikhDhS 03.13.<143.13> gūḍhāc cakrī lavaṇatailavikretā syāt

VaikhDhS 03.14.<143.14-15> vaiśyān nṛpāyām āyogavas tantuvāyaḥ paṭakartā vastrakāṃsyoapjīvī

VaikhDhS 03.14.<143.15> gūḍhācārāt pulindo 'raṇyavṛttirduṣṭamṛgasattvaghātī

VaikhDhS 03.14.<143.16-17> śūdrāt kṣatriyāyāṃ pulkasaḥ kṛtakāṃ vāārkṣāṃ vā surāṃ hutvā pācako vikrīnīta

VaikhDhS 03.14.<143.17> coravṛttād velavo janbhananartanagānakṛtyaḥ

VaikhDhS 03.14.<144.1-2> śūdrād vaiśyāyāṃ vaidehakaḥ śūdrāspṛśyastair apy abhojyānno vanyavṛttir ajamahiṣagopālas tadrasān vikrayī

VaikhDhS 03.14.<144.2-3> cauryāc cakriko lavaṇatailapiṇyākajīvī

VaikhDhS 03.14.<144.3-6> śūdrād brāhmaṇyāṃ caṇḍālaḥsīsakālāyasābharaṇo vardhrābandhakaṇṭhaḥ kakṣerīyukto yatas tataś caran sarvakarmabahiṣkṛtaḥ pūrvāhṇe grāmādau vīthyām anyatrāpi malāny apakṛṣya bahir apohayati

VaikhDhS 03.14.<144.6> grāmād bahir dūre svajātīyair nivaset

VaikhDhS 03.14.<144.6-7> madhyāhnāt paraṃ grāme na viśaty| ayaṃ

VaikhDhS 03.14.<144.7> viśec ced rājñā vadhyo

VaikhDhS 03.14.<144.7-8> anyathā bhrūṇahatyām avāpnoty

VaikhDhS 03.14.<144.8> antarālvratyāś ca

VaikhDhS 03.14.<144.8-10> cūcukād viprāyāṃ takṣako 'spṛśyojhallarīhasto dārukāraḥ suvarṇakāro 'yaskāraḥ kāṃsyakāro vā

VaikhDhS 03.14.<144.10> kṣatriyāyāṃ matsyabandhur matsyabandhī

VaikhDhS 03.14.<144.10-11> vaiśyāyāṃ sāmudraḥ samudrapaṇyajīvīmatsyaghātī ca syāt

VaikhDhS 03.15.<144.12-13> ambaṣṭhād viprāyāṃ nāvikaḥsamudrapaṇyamatsyajīvī samudralaṅghanāṃ nāvaṃ plāvayati

VaikhDhS 03.15.<144.13-14> kṣatriyāyām adhonāpito nābher adho romavaptā

VaikhDhS 03.15.<144.14> madgor viprāyāṃ veṇuko veṇuvīṇāvādī

VaikhDhS 03.15.<144.14-15> kṣatriyāyāṃ karmakaraḥ karmakārī

VaikhDhS 03.15.<144.15> vaidehakād viprāyāṃ carmakāraś carmajīvī

VaikhDhS 03.15.<144.16> nṛpāyāṃ sūcikaḥ sūcīvedhanakṛtyavān

VaikhDhS 03.15.<144.16-17> āyogavād viprāyāṃ tāmras tāmrajīvī

VaikhDhS 03.15.<144.17> nṛpāyāṃ khanakaḥ khananajīvī

VaikhDhS 03.15.<144.17-18> khananān nṛpāyām udbandhakaḥ śūdrāspṛśyo vastranirṇejakaḥ

VaikhDhS 03.15.<144.18-19> pulkasād viprāyāṃ rajako vastrāṇāṃrajonirṇejakaś

VaikhDhS 03.15.<144.19-145.2> caṇḍālād viprāyāṃ śvapacaḥ caṇḍālavaccihnayukto nityanindyaḥ sarvakarmabahiṣkāryo nagaryādau malāpohakaḥ śmaśāne vasan heyapātragrāhī pretam abandhukaṃ visṛjeta

VaikhDhS 03.15.<145.3-4> vadhyān hatvā tadvastrādigrāhīparādhīnāhāro bhinnapātrabhojī śvamāṃsabhakṣī carmavāravāṇavāṇijyakārī syāt

VaikhDhS 03.15.<145.4-5> tasmān nikṛṣṭe sute samutpanne patito naṣṭoghorān narakān vrajati

VaikhDhS 03.15.<145.5-6> satputro narakebhyas trāyakaḥ pitṛṛnpāvayitvā | śubhāṃl lokān nayati

VaikhDhS 03.15.<145.6-8> tasmād brāhmaṇādyāḥ savarṇāyāṃ vidhivat putram utpādayeyur iti vikhanāḥ